
t I. 

Vore historiske kilder er som bekendt særdeles fattige 
^ på efterretninger om rigets gamle banner; skønt dets oprindelse 
' utvivlsomt går langt tilbage i middelalderen, er det dog først 
ved dennes slutning, vi hører tale om det, og hvad der da 
fortælles bærer præg af en usikker, sagnblandet tradition. 
Heller ikke andre steder fra, af fremmede kilder, kan vi hente 
oplysninger, som kunde bidrage til at klare dette emne, og vi 
er derfor henviste til ad omveje at søge at bøde på denne 
tavshed og benytte videnskabens ret til hypothetisk at løse 
de gåder, som ellers vilde unddrage sig enhver videre gransk- 
ning. 

De ældste vidnesbyrd om Danebroge er billedlige frem- 
stillinger; korset forekommer ikke blot lige fra Valdemar Atter- 
dags tid i de danske kongers segl som et våbenmærke S men 
i Erik af Pomerns findes det desuden som et vajende flag, 



1 [Senere Tilføjelse:] Erik af Pomern har et segl, som dannes uf et kors med 
pålagt kongeskjold, vistnok den smukkeste form for det danske våben. 



6 OM DANEBROGES OPRINDELSE. 

hvis stang holdes af de tre løvers forlapper. Endvidere fore 
kommer det som skibsflag endnu noget længere tilbage i tiden 
fremstillingen af, hvorledes St. Lucius's hoved bringes til Ros 
kilde, malet på højalteret i domkirken år 1498, viser os så 
ledes et skib med Danebroge; fremstillingen af dronning Mar 
grete, Kristoffers enke, i Hellig kors kloster i Rostok, hvor 
hun ligger begravet, viser ligeledes et skib med Danebroge: et 
rødt banner med pålagt hvidt kors; dette kloster er ombygget 
og malerierne fornyede ved år 1400(?), men afbildningerne 
antages at være efter de ældre. I Everskip herreds segl (Ejder- 
sted) findes korsflaget fra år 1414; her er det ligesom, i Ros- 
kilde et splitflag ^ Foran på Kristen Pedersens udgave af 
Saxe (1514) ses den danske konge med sine riddere, i hånden 
holder han en udfoldet fane med Danebroge. 

Disse forskellige fremstillinger lader ingen tvivl om, at jo 
korsflaget er et flyvende banner, et kamp- „mærke", som de 
alt i middelalderen blev bårne foran hærene. Når prof. Paludan- 
MflUer har villet gøre den modsatte opfattelse gældende, at 
det nemlig skulde have været et kirkeligt labarum^, så må 
dette siges at støtte sig på en parallelisering med ældre for- 
mentlige forbilleder, foretagen uden hensyn til hvad der er 
overleveret os om vort eget flag; thi at de ældre forfattere, 
både i Danmark og Ditmarsken, sammenstiller Danebroge med 
kejser Konstantins mærke, beviser jo i og for sig ikke, at den 
ydre form har været den samme. Ser vi derimod hen til hvad 
vore egne kilder melder om korsflaget, da er der her intet, 
som tyder hen på et labarum, medens såvel afbildninger som 
traditionen bestemt forudsætter krigsfanen, det udfoldede mærke ; 
hvorledes skulde det vel f. ex. kunne være falden kong Erik 
ind at give løverne en kirkelig helligdom at holde? 

Paludan-Mtlller indvender, at det hellige banners mærke 
senere kan være sat ind i krigsfanen, at det er denne, som 



^ Årbøger f. nord. oldkyndighed 1874, s. 423. 4SS6. Foredrag af prof. Kornerup 
i oldskriftselskabets møde d. 16. Nov. 1875 [Årbøger 1877, s. ClJ. 
^ Sagnet om den himmelfaldne Danebrogsfane (1873), s. 18. 

hedder Danebroge, medens hin var en kirkelig helligdom, for- 
holdet er som mellem en moder og datter. Men denne be- 
tragtning savner ikke blot enhver begrundelse i vore magre 
kilder, den synes også at stride mod alt hvad der er over- 
leveret os. Erik af Pomem ejede endnu del rette Danebroge, 
rigets palladium, derom er alle enige; når han nu vilde. sætte 
det i sit våben, hvorfor tog han da et andet, en senere afledet 
form, der jo ikke kunde have helligdommens ærværdighed? Der 
existerede jo et bestemt enkelt flag, om hvilket det fortaltes, 
at det var falden ned fra himlen, om hvilket man troede, at 
det bestandig førte til sejr; udelukker dette ikke enhver dobbelt- 
hed, idetmindste dér hvor vi utvivlsomt har en fremstilling af 
kongebanneret, som i Eriks sigil? Der var jo desuden intet i 
vejen for, at samme flag kunde være en kirkelig helligdom, 
og som sådan vel også bæres som processionsfane, og tillige 
et stridsflag; tvertimod, det var endogså det normale i middel- 
alderen. I fredstid var kirkerne de steder, hvor kongernes og 
krigshøvdingernes mærker opbevaredes; drog man i kamp, da 
toges fanen fra det heUige alter, blev sat på spydstage og 
båret frem for hæren ^. Kirken var jo både det sikreste 
gemmested i helt almindelig forstand og tillige et sted, som 
gav alt hvad der knyttedes til det en forbindelse med det 
hellige og djrrebare, som i høj grad stemmer med alle tidens 
fremstillinger af kampen som en gudsdom og en hellig sag. 

Paludan-Mflller har endvidere opkastet tvivl om, hvorvidt 
flaget fra først af har havt rød bund; kilderne, mener han, 
indeholder intet tilstrækkeUgt bevis herfor. Også her er dog 
vistnok tvivlen dreven for vidt. Vi vil ikke lægge vægt på 
den nylig fremkomne oplysning om det røde korsflag i Rostok, 
da det jo ikke er afgjort, at det skal være det danske konge- 
flag; men det synes dog indlysende, at selv om det originale 
flag ikke mere haves, så er der aldeles ingen grund til at an- 
tage, at vor tids kopier, der i uafbrudt rækkefølge nedstammer 



» Du Cange, s. v. vexilluni; se særlig hvad der fortælles om den hellige Mor- 
tens fane. 

fra det, skulde have forandret farven; i alle tilfælde strider 
det mod den tillid, man bør skænke den monumentale tradition 
ligesåvel som den skriftlige, sålænge den ikke kommer i strid 
med noget bekendt faktum. Vi tør ikke tvivle på, at jo Dane- 
broge har været fremstillet på farvede billeder fra middelalderen 
af, så traditionen kunde ikke være afbrudt af ukyndighed; og 
der foreligger intet, som kunde tyde på, at man nogensinde 
med forsæt skulde have forandret det hellige mærke. Men 
de skriftlige vidnesbyrd taler heller ingenlunde herimod; den 
første forfatter, som nævner farven, nemlig Hans S våning, 
kalder den rød, og hvad Hvidtfeldt i den henseende har ud- 
talt, svækker ikke dette udsagn. Paludan-Mtiller har gjort op- 
mærksom på, at der er en modsigelse i Hvidtfeldts ord på to 
forskellige steder. Første gang (1599) nævner han fanen i 
anledning af kong Hans's tog, og her siger han, at den var 
„grå og tvundet og deraf havde sit navn"; anden gang (1600) 
kommer han til at omtale den i anledning af toget til Estland 
og siger, at den var „rød udi feltet"; heraf slutter den lærde 
kritiker, at den sidste efterretning er af ringere værd, at fanen 
kun var bekendt som gammel og grå, og at den røde farve 
kun omtaltes i en mere upålidelig tradition; Hvidtfeldt kunde 
i mellemtiden mellem de to bind af sin historie have fået den 
af Svaning^. Men ved nærmere eftersyn kan vi dog ikke lade 
dette gælde. Netop i fremstillingen af Ditmarskerkrigen følger 
Hvidtfeldt Svaning, og når han da ikke på dette sted kalder 
fanen rød, medens han dog gør det året efter, så må vi enten 
antage, at han har havt betænkeligheder, som senere er fjer- 
nede, eller, når dette ikke stemmer med denne forfatters hele 
karakter, at han ikke udtrykkelig har omtalt den røde farve, 
fordi han anså denne bemærkning for at være aldeles over- 
flødig for sit eget og læserens vedkommende, da alle kendte 
den. Herimod kan nu selvfølgelig indvendes, at Hvidtfeldt 
udtrykkelig kalder den „grå" ; men her må vi dog nok give 



» Hvidtfeldts kvartudgave II 106. VI 169. Pal.-M., anf. skr., s. 8 fl. 

Resen ret i, at der foreligger en trykfejl, graa for graaff; thi af 
denne forfatter ser vi, at man i hans tid forklarede navnet 
Danebroge af et dengang brugeligt ord „bragt", der havde fået 
betydningen „tvundet værk" ^ Hertil sigter da også Hvidt- 
feldt, og hans beskrivelse af fanen er derfor udsprungen af en 
navnefortolkning; han har altså ikke villet fortælle sine læsere, 
hvad farve rigets banner havde, men han har villet forklare, 
at man fordum havde lavet faner af grovt tvundet garn (bragt) 
og derfor kaldet denne oldtidslevning efter denne mærkelighed; 
men i denne forbindelse kunde han ikke komme til at sige, 
at den var „grå", som noget, der stod i forhold til navnet, 
men vel at den var grov. 

Vi må her endnu med et par ord dvæle ved dette mærke- 
lige navn. At Hvidtfeldts og Resens forklaring af det er falsk, 
ligger lige for; brog er et klæde ^, og Danebroge forklarer altså 
sig selv, ligesom Danevirke og Danemark. Samme betydning 
har det vistnok oprindelig havt i tilnavnet Lodbrog eller Lod- 
broge, hvor det første led i sammensætningen sikkert er det 
oprindelig hårde „lot", vort „lod", i betydning af skæbne, 
medens det først senere er misforstået som lod, idet samtidig 
brog er opfattet i sin særlige betydning af benklæder. Til- 
navnet skriver sig snarest fra kong Regners berømte fane 
.jRavnen", der troedes at have spådomsgave^. Navnet Dane- 
broge er derfor vistnok, hvad også sammensætningen antyder, 
langt ældre end korsfanen; men det er senere med rette hen- 
ført til denne, som det måtte henføres til ethvert dansk hoved- 
banner. Når det i forbindelsen „Danebrogsskibe" i Sønder- 
jylland er bleven henført til stensætninger i skibsform, da viser 
det vistnok, at man fordum har kaldet orlogsskibe ved dette 
navn; der er her altså ingen forbindelse med korsfanen, hvad 
man heller ikke kunde vente, men navnet viser tilbage til en 



1 Resen, Frederik II, s. 466. Det islandske bragO, af bregCa, kan ligeledes bruges 
om en slags konstfærdigt tøj. 

* Worsaae, Om Danebrog, s. 21. 

' Sml. Den nord. kirkes grundlæggelse, s. 4f39. 

tid, da ledingsflåderne, måske særlig de kongelige hirdmænds 
skibe, kaldtes efter det banner, de førte, således som det endnu 
hedder i visen om kong Hans: 

De vunde op deres silkesejl 
så højt i forgyldene rå, 
Danmark-broge i fremmerstavn, 
de lode til Misern stå^ — 

Vi vender os nu til de skriftlige kilder, som først om- 
taler Danebroge og dets oprindelse; det er tre indbyrdes uaf- 
hængige forfattere fra begyndelsen af det 16. århundrede. 
Kristen Pedersen siger i sin danske krønike, at Erik af 
Pomern blandt de rigsklenodjer, som han førte med sig ud af 
landet, også havde taget „Danebroge, .... en bannere, 
hvilken Gud sendte danske mænd ned af himlen med sin hel- 
lige engel, at de skulde føre hannem i krige mellem dem og 
deres fjender, som de og ofte gjorde og vunde dermed stor 
pris og ære". Hvornår dette jertegn er sket, siger han intet 
om. Ditmarskens historieskriver Neocorus derimod oplyser, 
at det tildrog sig i Rusland^. 

Den tredje kilde er opbevaret os af den flittige samler 
Peder Olsen, og det på en sådan måde, at den tydeligt ses 
at være fra en ældre tid. Manden levede som bekendt i re- 
formationstiden, var munk i Gråbrødreklostret i Roskilde og 
levede mange år efter dets ophævelse, hengiven til literære 
sysler. Det lille bind optegnelser, han har efterladt, indeholder 
en rigdom af det mest forskelligartede stof, det er skrevet til 
meget forskellige tider, med idelige indskud og tilføjelser, der 
er indsat hele blade eller mindre sedler bagefter og der synes 
at herske den mest brogede uorden mellem de samlede stykker 
og brudstykker^. Hvad særlig stykket om Danebroge angår, 



' Arnkiel, Cimbrische HeidenthQmer, VI 340. S. Grundtvig, Danmarks gamle 
folkeviser, III 620. 

^ Kr. Pedersen, Danske skrifter, Y (440). 488. Neocorus, Chronik Ditmarschens, 
I 489. U 232. 

3 Bindet findes i den Arnemagnæanske samling som nr. 107. 8. Sml. H. Rørdam, 
Historieskrivningen og historieskriverne i D. og N., I 47 f1. 

da findes det optaget på to forskellige steder, begge gange af 
samleren bragt i forbindelse med andre notiser. Først findes 
det blandt „Danmarks tolv fortrin", en ungdommelig lovtale 
over fædrelandet, nedskreven i året 1527 af den dengang 
endnu unge forfatter; han roser Danmark for sin beliggenhed, 
sin ældgamle historie, sin kongestamme, sine udflyttere, sit 
himmelfaldne flag osv.; dette er det niende af de tolv fortrin. 
Dernæst findes det på en senere indheftet seddel, der inde- 
holder kronologiske notiser; den ene hele side optages af hvad 
der er bemærket til år 1219. Langebek har bragt dette i en 
tildels vilkårlig forbindelse, idet han har samlet og trykt en 
række kronologiske notiser under Peder Olsens navn, som slet 
ikke findes - således i hans hefte ^ Hvad der på den omtalte 
seddel findes til 1219 består af 3 led; det første er den 
historiske efterretning om toget til Estland, som vi finder den 
i flere gamle årbøger; der omtales, at Reval grundlægges, og 
at kirken i hine egne kommer under Lunds erkebisper „indtil 
denne dag". Dette stykke findes alt i grundstammen til disse 
kronologiske optegnelser, med tilføjelse af endnu en bemærk- 
ning om borgen Leal. Dertil er så føjet en opbyggelig for- 
tælling om samme slag, der øjensynligt er tagen af en bog 

o 

om Hellig Nils i Århus, Roskilde-Knuds søn og altså kong 
Valdemars søskendebarn. Den indeholder det bekendte træk, 
at erkebiskop Andreas's bøn hjælper de Danske i slaget, og 
er i det hele holdt i legendestil. Endelig kommer hertil for- 
tællingen om Danebroges fremkomst med løfte om sejr for de 
danske våben. Der er ingen forbindelse mellem de tre led 
indbyrdes, de har forskellige forfattere, ja den ene forfatter har 
øjensynligt ikke kendt de andres beretninger. 

At også stykket om Danebroge er taget af en ældre for- 
tiitter, fremgår tydeligt nok alene deraf, at begivenheden her 
henføres til året 1208 og" til byen Felin, medeiis Peder Olsen 
selv efter annalerne har det rette sted og år; at det samme 



1 Scriptores r. D. I 182. 

slag alligevel er ment, således som samleren selv udtaler sin 
overbevisning om, fremgår yderligere deraf, at også Kristen 
Pedersen henfører hovedslaget i Estland til året 1208, skønt 
han har brugt en anden kilde og ikke synes at kende hen- 
førelsen af Danebrogssagnet til dette tidspunkt. Vi kan altså 
gå ud fra, i efterretningen om Danebroge, som den findes ord- 
lydende ens på to steder hos den samvittighedsfulde gråbroder, 
at have en kilde fi*a ældre tider, selv om vi ikke er istand til 
at opgive noget nærmere om dens ælde; nok er det at Peder 
Olsen anså den for at have så megen avtoritet, at han ikke 
tillod sig at forandre noget ved den, end ikke det, som han 
anså for urigtigt. 

I årbogsnotiserne fortælles da følgende: „Andensteds haves 
den efterretning, at da de troende Danske i hin Anden Valde- 
mars dage i året 1208 kæmpede med de vantro Liver på et 
sted i Livland, som kaldes Felin, og, alt næsten overvundne, 
ydmygelig anråbte den guddommelige hjælp, — da værdigedes 
de på stand at modtage et mærke, faldet fra himlen, tegnet 
med et hvidt kors og påtrykt en ulddug, og de hørte en røst 
fra det høje, at de visselig skulde knuse deres modstandere 
og vinde en fuld sejr, om det blev båret højt. Således skete 
det også. Men hin fane kaldes med sit sædvanlige navn 
Danebroge" ^. 

Samler vi herefter hvad der er overleveret os om vort 
flag, er det følgende. Der findes ved middelalderens slutning 
i de danske kongers værge et ældgammelt banner, der anses 
for en helligdom fra fortiden; det føres af kong Hans med på 
toget til Ditmarsken, men tabes, og vindes først tilbage mange 
år efter, da det var ødelagt af møl og fugtighed. Om dette 



^ Alibi habetur, quod tempore istius V. II a. 1206, cum Dani fideles in Livonia. 
in loco, qui Felin dicitur, bellareut contra Livones infideles, et jam fere debellati im- 
plorarent devote divinum auxilium, statim vexillmn e celo lapsum cruce candida con« 
signatum vellerique impressum recipere meruerunt, vocemque in aere audieutes, quod, 
eo in aere altius elevato, confestim eontritis adversariis, plenam victoriam reportarent. 
Quod et factum est. Illud autem vexillum Danebroge usitato vocabulo nuncupari 
solet. Ser. r. D. I 182 (sml. VUI 499). 

banner fortæller traditionen, at det er af guddommelig op- 
rindelse, og at sejren har været knyttet til det fra begyndelsen 
af. løvrigt har man ingen pålidelig efterretning om dets første 
fremkomst, kun det synes alle at være enige om, at det første 
gang viste sig i kampene i Østerleden, i et stort og allerede 
tabt slag. Dets karakteristiske mærke var et hvidt kors, der 
optoges af kongerne i deres våben; dugen var af spunden uld 
og rød. 

Det er indlysende, at vi ikke kan stille de almindelige 
udtalelser hos Kristen Pedersen og Neocorus i lige linje med 
den bestemt formulerede tradition hos Peder Olsen; det lå i 
sagens natur, at Qernere stående her måtte være langt ufuld- 
stændigere underrettede end de indviede. Der er jo en stor 
forskel på overleveringernes værdi for os, alt efter deres gen- 
stand; en forlængst afdød konges bedrifter forvanskes og 
sammenblandes med lignende eller modsatte; slægtskabsforhold, 
tidsforhold o. 1. forbyttes, og hele rækker af begivenheder 
kommer derved til at stå i et uklart eller falsk lys. Ander- 
ledes forholder det sig, når den enkelte overlevering står for 
sig selv og knyttes til en bestemt ydre genstand. Lad os 
tænke os forholdet, som det var ved det danske hof. Der op- 
bevaredes et banner af høj ælde, hver mand i kongens gård 
kendte det, idetmindste af omtale, det gemtes mellem rigets 
klenodjer, sammen med krone og spir; kongerne satte dets 
mærke i deres segl, det blev båret foran dem ved højtidelige 
optog, det stod ved alteret, når de indviedes. Den tradition, 
som knyttedes til det og gik fra slægt til slægt i kongehuset 
og ved hirden, er kort og simpel; skulde den ikke tillige være 
uforvansket gennem lange tider? 

Den har to momenter, som må holdes ude fra hinanden, 
det ene er den overnaturlige oprindelse, det andet angivelsen 
af tid, sted og øvrige omstændigheder ved flagets fremkomst. 
Hvad det første angår, da overleveres det i forskellige former; 
snart er det en engel, som kommer ned med det, snart falder 
det ned fra himlen, ledsaget af en guddommelig røst. Man 

bør ikke tillægge denne del af traditionen nogen selvstændig 
betydning for den historiske undersøgelse, som om det af den 
skulde fremgå, at sagnet var vandret gennem lange tider og 
derfor upålideligt; en slig opfattelse af bannerets fremkomst 
kan i middelalderen gøre sig gældende for dem, som har været 
tilstede, og er efter al rimelighed bleven slået fast alt i den 
første menneskealder efter begivenheden; den viser os kun, at 
der var overordenlige forhold tilstede og at slagets gang for- 
bedredes på en uforklarlig måde, det samme som legenden om 
erkebiskop Andreas og den historiske fortælling hos den sam- 
tidige Henrik af Letland i dette tilfælde tilstrækkelig bevidner. 

Der kan nemlig ingen tvivl være om, at det jo, som også 
Peder Olsen går ud fra, er til slaget ved Reval, traditionen 
sigter; det har alt den første nedskriver erkendt, idet han til- 
føjede året og kaldte kong Valdemar for den anden. Selve 
overleveringen har derimod vistnok kun talt om en kong Val- 
demar, og den har selvfølgelig ^ ikke havt nogen opgivelse af 
år. Dette moment, den bestemte henførelse til Livland og 
kong Valdemar, til et næsten tabt slag med hedningerne, må 
fastholdes som det for historien værdifulde, medens selvfølgelig 
den måde, hvorpå flaget sagdes først at have vist sig, har 
været det vigtigste for dets ejermænd og bestandig vil have 
sin poetiske betydning til alle tider. 

Men på den anden side må vi indrømme, at denne tradi- 
tion ingensomhelst direkte støtte finder i de historiske kilder; 
der nævnes intet flag i den temmelig udførlige og samtidige 
fortælling om begivenhederne i Estland, og de danske årbøger 
kommer ingensteds ind på blot at nævne det. Det bliver så- 
ledes altid muligt, at traditionen har været vildledet, at for- 
tællingen er flyttet frem eller tilbage i tiden, at det var en 
ældre eller en yngre Valdemar, eller måske endog slet ingen 
Valdemar, der leverede det afgørende slag; thi navnet Valdemar 
har i den danske overlevering været stærkt nok til at drage 
meget til sig, som ikke oprindelig vedkommer det. Vi må 
altså, før vi fordyber os i de estlandske begivenheder, søge at 

få overbevisningen om at ikke andre, måske endog meget 
nærliggende muligheder er bleven oversete i tillid til en tradi- 
tion, hvis værdi vilde kunne fuldstændig underkendes ved en 
fornyet undersøgelse. 

n. 

Når vi følger korset tilbage i tiden, så langt det kan 
eftervises i utvivlsom forbindelse med det danske kongehus, 
vil vi første gang træflfe det i Valdemar Atterdags segl „til 
Danelog" ^ Strax hinsides denne grænse begynder altså mulig- 
hedernes række. Hvad om vi skyldte denne fædrelandets 
anden grundlægger det dyrebare tegn på dets hæder og frihed; 
også han stod jo i særeget forhold til Estland og Livland, og 
da hans fromme broder Otto lod sig indskrive blandt ridderne 
derovre, drog han selv til den hellige grav og lod sig slå til 
„Guds ridder", — kunde det ikke være grund nok for ham til 
at sætte korset i sit våbenmærke og sin fane? 

Tanken kunde ved første øjekast synes at have noget for 
sig. Kong Valdemar gæstede den hellige grav i påsken 1347^ 
og blev her slået til ridder af hertug Erik af Saxen. Få 
måneder efter afgik der for første gang efter et halvt hundred 
års forløb brev jfra Johanniternes stormester på Rhodus til de 
danske klostre af hospitalsbrødrenes orden med opfordring til 
at sende de lovbefalede bidrag til hovedkassen. Kong Valdemar 
stiftede et St. Hanskloster på Dueholm^, indviet til Marie 
Magdalene, på hvis festdag han havde modtaget ridderslaget. 
Endelig fortæller Thomas Bartholin i sin bekendte bog om 
Danebrogsordenen, at Valdemar Atterdag på ældgamle tapeter 
på Københavns slot var fremstillet med et hvidt ordenskors. 



^ Worsaae, Om Danebrog, s. S4. 

' Reinhardt, Til belysning af nogle punkter i V. A. hist I (Hist tidsskrift IV 
3, 191 fl.). 

' [Senere Tilføjelse:] At Valdemar stiftede klostret på Dueholm, er jo ikke af* 
KJort, om end sandsynligt. Jeg antager, at han har stiftet det kort efter sin tronlie* 
stigelse som tak for, at han var kommen til riget, ligesom Valdemar 1 stiftede Vitskøl. 

Hertil kommer, at korset først kendes af et brev fra år 1356, 
og at sagnet har kongenavnet Valdemar. 

Det er ikke ganske klart, hvorledes det på den tid, her 
er tale om, har forholdt sig med ridderslaget over den hellige 
grav; nogen tid efter kom gråbrødrene i besiddelse af de hel- 
lige steder, og det var da deres gardian, som tildelte det, som 
der sagdes med Gotfred af Bouillons sværd; gravridderne dan- 
nede en egen orden, hvis mærke var et konstig sammensat 
Antoniuskors, det samme som kongen af Jerusalem førte i sit 
skjold. Men dengang kong Valdemar kom til det hellige land, 
synes ridderslaget i nogen tid at være bleven uddelt af læg- 
mænd og altså ikke at have medført optagelsen i nogen orden, 
og man kunde da formode, at han på hjemrejsen havde gæstet 
Rhodus (som han kom forbi på søvejen fra Jerusalem til Kon- 
stantinopel) for dér at optages i Johanniternes broderskab, og 
at det da var dette, som gav anledning til at stormesteren 
endnu samme år afsendte et brev til dets klostre i Norden, 
medens kongen optog brødrenes hvide kors i rød grund i sit 
mærke og stiftede det ny St. Hanskloster efter sin hjem- 
komst ^ 

Men en nærmere betragtning af de enkelte kendsgerninger, 
som her tilsammen skulde afgive et sandsynlighedsbevis, vil 
dog vise det uholdbare i en sådan formodning. Brevet fra 
stormesteren Deodat af Gozon, den berømte „Dragens over- 
vinder", der uden tvivl er fremkaldt ved kongens rejse, som 
har henledet Sydboernes opmærksomhed på Danmark, viser, 
at Valdemar ikke selv kan have været på Rhodus, dertil røber 
det alt for stort ubekendskab med danske forhold, medens 
kongen end ikke nævnes i det. Stormesteren skriver nemlig 
til „sin broder eller brødre, prior eller priorer, i Danmark, i 



^ ÅDgående den hellige gravs orden og de her berørte forhold kan jævnføres: 
A. Hvidtfeldt, Chronologia, II 484. Reissbuch des heiligen Landes (1609) I 74. 89. 114. 
c60. Fr. Quaresmii historica, theologica et moralis terræ sanctæ Elucidatio (1639) 1554 
il. 176. 184. 487 fl. Favyn, Theatre d'honneur'et de chevalerie If. P. Lacroix, Vie 
militaire et religieuse au moyen Age; farvetryk p. 133 (fra o. 1352, sml. p. 205) og p. 
320. Vertol, Hist. des cheval. de st. Jean, I 591 fl. Liv. I preuve XIL 

Dacia, i Norvegia og i Svecia" \ og han siger, at han „af 
manges beretninger har erfaret, at de fører et rosværdigt 
levned osv.", ligesom han forudsætter, at de „af rygtet 
vil have erfaret, at han med en stor del af brødrene samt 
mange lejefolk har bolig på en ø, som kaldes Rhodus, i en 
uafladelig kamp med den kristne tros grumme fender" *. Var 
kongen bleven ordensbroder, måtte dette dog vel have været 
nævnt i den ene eller anden form, det måtte enten ligefrem 
officielt meddeles brødrene i Norden, eller tjene til motivering 
for henvendelsen, og denne kunde ikke ske på et så løst 
grundlag som det her ses at være tilfældet. 

Men dermed taber også den anden omstændighed, at kong 
Valdemar opretter et Hanskloster, sin betydning; det er vel 
ikke urimeligt at han kan have stiftet det til minde om sin 
Jorsalsfærd og netop derfor ladet det indvie til Marie Magda- 
lene, på hvis dag han modtog ridderslaget; men denne hellige 
kvinde stod dog fra først af i et så nøje forhold til Johanniter- 
ordenen, at dette er tilstrækkeligt til at forklare Dueholms 
indvielse til hendes ære. 

Hvad endelig fremstillingen af kong Valdemar med det 
hvide kors på slotstapeterne angår, da er det en højst fatal 
historie; det er nemlig oplyst, at Thomas Bartholin for at 
gøre den formentlige Danebrogsorden så ærværdig som mulig 
har forfalsket ældre kobberstik, forandret rigsæblet til et Dane- 
brogskors og udgivet det for en gammel avthentisk fremstil- 
ling af kongen^. Således falder alt det sammen, som kunde 
tyde på et forhold mellem kong Valdemar og Johanniterne. 

I og for sig er det imidlertid ingenlunde usandsynligt, at 
en dansk konge kunde være optagen blandt Hansbrødrene, og 

^ [Senere Tilføjelse:] „Fratello o fratelli, il priore o priori di Daiiimarca, di 
Dacia, di Norvegia e di Svezia" — . Dette kan dog være rigtigt, når o er oversættelse 
af v^ og betyder og; det er du (storjprioren og de andre priorer i provinsen Danmark, 
^' e. i de 3 nordiske lande, måske tillige en forbytning af Dacia og Danimarca. 

* Brevet kendes kun i itnliensk oversættelse; det findes hos Bo^io, Dell' istoria 
4ella religione et militia di S. G. G., og derefter i Dueholms diplomatarium p. VI. 

' Th. Bartholin, De equestris ordinLs Danebrogici . . . origine, 1S76, p. 34 ff. Sml. 
Wegeners oplysning i udgaven af WerlaufiPs skrift om Danebroge, p. XXVI. 

A. D. Jørgensen: Afhandl. II. 2 

det endog uden at det var kommen til stormesterens kund- 
skab; ad den vej synes huset Savojen at have fået sit skjold- 
mærke, der som bekendt er lig Danebroge, og i året 1216 vides 
kong Andreas af Ungarn at have ladet sig optage blandt 
ordenens halvbrødre eller medbrødre, der antog dens tegn uden 
at aflægge dens løfte. Allerede Gregor IX anså det for nød- 
vendigt at skride ind imod den overhånd tagende skik for 
vindings skyld at optage lægfolk i dette løsere forhold; men 
først efter reformationen blev det udtrykkelig forbudt de en- 
kelte priorater uden stormesterens samtykke, og endnu senere 
(under Claude de la Sangle) pålagdes det medbrødrene at nøjes 
med et halvt kors (T) som ordenstegne 

Men enhver sådan optagelse af en dansk konge mangler 
vi fuldstændig efterretninger om; ingen af vore konger har 
søgt sit gravsted hos Hansbrødrene, ingen nævnes i noget 
overleveret dokument som deres særlige velgører. I den tid, 
som gik nærmest forud for Valdemar Atterdag, herskede der 
et spændt forhold mellem kongerne og klostrene, der ikke 
mere stod i forhold til stormesteren. Strax efter den ridder- 
lige Erik Menveds død klagede nemlig Hansbrødrene i Dan- 
mark til paven over den ilde medfart, de havde lidt fra den 
afdøde konges side; han vilde ikke anerkende deres kirkelige 
karakter og forbeholdt sig en vis overhøjhed over dem, „så- 
som klostrene var stiftede af hans forfædre" ^. Et yderligere 
bidrag til deres trængslers historie er opbevaret i et skøde fra 
året 1317, hvorved prior og kapitel på Andvordeskov tilskøder 
kirkeprioren og præsterne sammesteds nogle jorder, som var 
skænkede „huset" (d. e. ordenen) af Nils Ravn, for 140 mark 
sællandske penninge: „siden de er nødte til at skaffe penge 
til brødrenes ophold og til herre kongen" ^. 

De konger, hvis gavmildhed mod Hanshusene gentagne 



1 Vertot, Hist. des chevaliers de l'ordre de St. Jean, I 309. 504. 511. 614. IV 81 f. 

* Kirkehist. samlinger V 812 ff. Suhm XII 23. 

* Lanig, Teutsches Reichsarchiv XVI (Bilag II): Vom Teutschen u. Johanniter 
Orden, nr. 8, p. 89. 

gange omtales, må altså ligge længere tilbage i tiden; var det 
ikke Erik Menved, så var det vist endnu mindre hans fader 
eller farfar, der levede i bestandig strid såvel med kirken som 
de store, og vi stanser da ved kong Valdemars to ældste 
sønner, eller rettere Erik Plovpenge, der gjorde korstog til 
Estland. Heldigvis er vi nu imidlertid underrettede om, i 
hvilken retning hans kirkelige sympathier gik; han agtede 
nemlig at lade sig jordfæste i gråbrødrenes dragt for at nyde 
godt af deres forbønner, Roskilde brødrehus gemte som hans 
skat en kutte og en strikke. 

Vi føres således tilbage til Valdemarernes tid; blandt dem 
må vi søge Hanshusenes velgørere; at gå længere tilbage vilde 
være spildt umage, siden disse huse ikke forhen var kendte i 
Norden. Men heller ikke blandt dem vil vi finde nogen med- 
broder af den berømte orden; Valdemarerne vilde ikke have 
valgt Ringsted til deres gravkirke, dersom de havde hørt til 
den i Andvordeskov af dem selv oprettede orden, og selv om 
den sidste af dem, tiltrods for at han tilhørte den, havde fore- 
trukket at hvile hos sine forfædre, så vilde man idetmindste 
have fundet ham iført en ordensdragt; men intet af dette er 
tilfældet. Vi må altså opgive ad denne vej at finde oprindelsen 
til det hvide kors i de danske kongers banner; ingen af dem 
kan antages at have været Johanniternes medbroder og som 
sådan berettiget til at antage deres mærke. 

III. 

Vore historikere synes lige fira Hvidtfeldts tid af at have 
været enige om at antage, at Danebroge var et paveligt St. 
Peders banner, sendt en eller anden konge til et korstog, så- 
ledes som det ses at have været tilfældet andre steder. Paludan- 
Maller har især optaget denne hypothes og fremført en række 
kendsgerninger, som formentlig skulde tale for at dette havde 
været tilfældet. Men andre betragtninger vil dog nok så meget 
tale derimod. 

For det første mangler vi enhver efterretning derom. 

2* 

Dette kunde synes at være en ringe omstændighed, siden vi 
er så tarveligt underrettede om mange forhold i middelalderen; 
men i dette tilfælde betyder det dog ikke så lidt. Hvilket 
korstog skulde det have været? Togene til Estland kan vi ikke 
tænke på, da der er bevaret så mange pavebreve om dem, at 
det vilde være meget dristigt at forudsætte, at ikke blot et så 
mærkeligt brev som det, der måtte have ledsaget fanen, skulde 
være tabt og bleven uregistreret i Rom, men at en sådan 
kendsgerning heller ikke skulde være antydet i andre buller 
eller omtalt af den livlandske historieskriver. Paven spillede 
nemlig, som vi senere vil få at se, en meget betydningsfuld 
rolle i de estlandske stridigheder, hver begunstigelse fra hans 
side omtales atter og atter, der er fuld sammenhæng i alt 
hvad vi véd om disse forhold; meget besynderligt vilde det 
være, om et sådant led da skulde mangle. 

For en ældre tid kunde jo vistnok en og anden omstæn- 
dighed tale; alt Vilhelm Erobreren fik en viet korsfane fra 
Rom til at føre mod kong Harald af England, og det vilde 
ikke være utænkeligt, at Valdemar den store kunde have ført 
en lignende mod Venderne. Men derimod synes det fuldstændig 
utænkeligt, at ikke Saxe skulde have omtalt dette, han der 
fremdrager de mindste omstændigheder ved Vendertogene. Heller 
ikke • var forholdet til pavestolen således, at man let kunde 
forudsætte en sådan gave; Henrik Løve kæmpede også for 
korset, Valdemars formænd havde gjort det samme, men denne 
kamp havde dog så afgjort karakteren af en verdslig fejde, at 
kun særlige forhold kunde tænkes at bevæge paven til at fore- 
tage et så usædvanligt skridt som at sende sin fane til op- 
muntring eller belønning. Intet af hvad vi kender til tidens 
historie tyder derpå; Saxe omtaler „Sællændernes mærke" som 
det, Absalon fører, og „kongens banner"; men han fremhæver 
det som en mærkelighed og et hedensk træk, at Venderne til- 
lægger deres Stanitia overnaturlige egenskabere Indtil Ryøs 

' Saxo p. 746 876. 830. Necrol, Lund. har til 2. Non. Aug.: Asmundus et Got- 
mundus, illustres laici, apud Slavos sub signo sancte crucis occisi sunt (Ser. r. D. III 

indtagelse herskede der et spændt forhold til pavestolen; der- 
efter bliver det ved Eskils mellemkomst bedre, Knud Lavard 
bliver helgen, Ryø lægges under Absalon; det er dette øjeblik, 
man nærmest måtte anse for egnet til at bevæge paven til en 
særlig nådesbevisning; men de opbevarede buller har intet 
derom. 

En anden indvending mod Danebroges henførelse til rækken 
af St. Peders bannere er dets farver. Som bekendt spillede 
disse en stor rolle i middelalderens heraldik, idetmindste efterat 
korstogene havde fremkaldt så mange variationer af det samme 
mærke. Således lagdes der særlig vægt på korsets farve blandt 
de forskellige ridderordener; Tempelherrerne havde røde kors. 
Johanniterne hvide, Marieridderne sorte. Lazarusridderne grønne ; 
Antoniuskorset var blåt. Kongen af Jerusalem førte, som vi 
har set, et gyldent kors i sit skjold, og dette synes også at 
have været tilfældet med paven. Således ses det tydeligt på 
Bayeuxtæppet at have været et gult kors i hvid grund, som 
Vilhelm af Normandiet fik tilsendt^; Hugo den store fik et 
banner af Urban II, som kaldes „St. Peders gyldne mærke" ; 
i det flag, som Innocens gav Qulgaremes konge (1204), sås et 
kors og St. Peders nøgler, således som de endnu føres i pavens 
våben: gyldne nøgler og den tredobbelte krone i hvid grund. 
Også i Norden synes man at have havt den forestilling, at 
gyldent kors på hvidt var det helligste mærke; således siges 
Hellig Olav at have båret det på sit skjold ved Stiklestad^. 

Vi tror herefter at kunne se bort fra den fortolkning af 
Danebroges fremkomst, der søger at knytte det til en pavelig 
gave; sagnet vilde jo endda stå lige uforklaret, da det ikke 



453); men dette er enten sagt helt i almindelighed om de kristnes kamp mod hednin- 
gerne, eller sigter til korstoget til Vendland, i året 1147, da de Danske drog ud „sumptis 
sacræ perigrinationis insiguibus" (Saxo p. 675). [Senere Tilføjelse:] Sml. Wibalds sam- 
tidige fortælling om toget 1147 (Godex Pomeran. dipl. I 41); det var „sub vexillo cru- 
cifixi«. 

1 (Stothard) The Bayeux tapestry, tab. 9. II. 12. 

• Anna Gomnena, Alexias, ed. Hoesehelius, X 288 {XQ^^V • • • • orjf^aia). 
Snorre, Heimskringla, O. H. s. k. 216. 225. 

indeholder det mindste træk, som kunde tyde i denne retning; 
vi må holde os strængere til de vink, som såvel traditionen 
som de monumentale holdepunkter giver os. 

Der kan da ingen tvivl være om, at vi det længst mulige 
må holde fast ved ligheden med Johanniternes banner. Disse 
riddere var de eneste, som bar hvide kors, de satte det tillige 
i deres flag, hvad der ikke var tilfældet med de andre ordener; 
Tempelherrernes flag var f. ex. sort og hvidt med en devise, 
de tyske riddere bar et Mariebilled osv. Medens Johanniternes 
dragt var sort som Avgustinernes, førte de et rødt banner; 
medens deres ordenskors var ottespidset, var fanens et sæd- 
vanligt latinsk kors, lagt på den røde dug; denne havde en 
lang spids flig gående ud fra den øverste halvdel som en halv 
split; i det gamle træsnit fra Rhodus's belejring tror man at 
se Danebroge vaje midt i slotsgården ^ I året 1259 fik rid- 
derne tilladelse til at bære røde våbenfrakker, tegnede med 
hvide kors, „således som det står i deres banner", altså uden 
spidser; som Malteserriddere afbildes de endnu således med 
de mægtige kors over bryst og skuldre^. 

Hos os finder vi et betydningsfuldt tilknytningspunkt mellem 
St. Hansbrødrene og riget i det forhold, hvori hirden (veder- 
logen) stod til deres huse. Dette forhold er alt oftere bleven 
fremhævet og det er i høj grad mærkeligt. I den norske hird- 
lov siges udtrykkeligt, at brødrene skulde give tienden af 
deres måle til kirken, den deltes mellem bisperne, hirdpræsterne 
og Johanniterhuset Varna; i dette forsørgedes de udtjente hird- 
mænd. Vore efterretninger om vederlogens indre organisation 
er så mangelfulde, at vi ikke kan undres over, at udtrykkelige 
vidnesbyrd i den henseende mangler hos os, men det ses dog, 
at de danske St. Hanshuse var spredte ligeligt over hele riget. 



1 Obsidio Rhodi hos W. Porter, A history of the koights of Malta. — Da den 
danske handel på Middelhavet i forrige århundrede tog et så stærkt opsving, blev det 
nødvendigt at udstede en forordning om, at danske skibe for at kunne skelnes fra 
Maltesernes, skulde føre kongens navnetræk i korsets midte (25. Marts 1757). 

^ Alexander IV's bulle hos P. Gauger, AUgem. Gesch. des Ritterordens d. h. 
Joh. V Jerusalem, Beilage 3. — W. Porter, Titelbilled. — 

fra først af et i hvert af landene (Lund, Viborg, Andvorde- 
skov), senere et i hvert stift (undtagen Slesvig, der alt den- 
gang fulgte en afvigende udvikling^), svarende til vederlogens 
fordeling, og der er bleven gjort opmærksom på, at der blandt 
de få bevarede oldbreve fra Dueholm findes sådanne, som kun 
kunde have interesse for landets adel^. 

Men denne forbindelse meUem hirden og „Korsbrødrenes" 
orden kan ikke have indskrænket sig til en forsørgelse af de 
gamle eller invaliderne; dengang kampen for korset førtes 
trindt omkring på de danske farvande, må også deres mærke 
have været med, hvor det gjaldt. Allerede kort efter sin ud- 
vælgelse til biskop sendte Absalon sin provst Saxe til Paris 
for at formå sin ven Vilhelm til at komme til Danmark; han 
blev den danske kirkes lærefader i et halvt århundrede. Ved 
samme tid træffer vi hospitalsbrødre hos Absalon i Roskilde, 
og det ligger nær at antage, at også de har været indkaldte, 
ligesom det er vist, at de strax efter fik den anselige kongs- 
gård i And vordeskov til hovedsæde, med huse i Lund og Vi- 
borg^. Absalon gjorde alt for at bringe hirden på fode igen, 
han fik optegnet dens gamle love og han gav den en ind- 
flydelse på kongens råd, som hidtil havde været ukendt. Her 
ligger da også uden al tvivl roden til den senere forbindelse 
med Eorsbrødrene; folk, der følte tilbøjelighed til at aflægge 
klosterløfte, men tillige bevarede fædrenes krigerske sind, måtte 
jo frem for alt ønske at kunne forene begge dele, ligesom 
Absalon og Eskil på én gang var mønstre på fromhed og 
djærvhed. 

En enkelt oldtidslevning synes at sætte det udenfor al 
tvivl, at der også hos os har været kæmpet under Johanni- 



* Johannes Døberens nonnekloster på Holmen ved Slesvig har nemlig intet med 

I Johanniterne at bestille, det var et Benediktinerkloster. Snarere kunde man fristes 

til at sætte Gråbrødreklostret i Flensborg i forbindelse med ordenen; det stiftedes af 
drosten Hans Hvidding og førte som mærke et sølvkors i rødt (Noodt, Beytråge, I 622). 

* Kinch i Årbøger f. nord. oldk. 1875, s. 338. 

* Thorkelin. Diplom., 1 257. 3.S0. Brevet henføres her til år 1176, men uden 
grund; den sag, det omhandler, ordnedes netop i Absalons første år. Saxo p. 578 f. 
Valdemars jordebog, ved O. Nielsen, s. 4-7. L. Helveg, Danske kirkes hist., I 361 

ternes flag, selv om antallet af korsriddere kan have været 
nok så ubetydeligt. Prioren i Andvordeskov, senere medlem 
af rigets råd, førte nemlig et skib i sit segl. Dette kan ikke 
forklares af forholdet til Rhodus, således som prof. Thorsen, 
der har fremdraget dette som så mange andre vidnesbyrd om 
St. Hansklostrene her i landet, antager; thi dels forekommer 
seglet på en tid, da forholdet mellem stormesteren og de 
danske klostre var fuldstændig ophørt, medens Rhodus først 
for nylig var taget i besiddelse, dels var det efter ordens - 
lovene enhver priors sag at vælge sit segl, det pålagdes ham 
kun at indsende aftryk af det til moderhuset, for at man her 
kunde overbevise sig om tilsendte skrivelsers ægthed^. Men 
hvad skulde bevæge den danske prior til at vælge et skib til 
sit særmærke, hvis ikke det, at hans deltagelse i kampen for 
korset fandt sted til orlogs? 

Det er ikke nødvendigt at tænke sig denne deltagelse af 
stor udstrækning; lad det kun have været et enkelt skib fra 
Andvordeskov, ført af prioren, det var dog nok til at lade 
Johanniternes fane vaje i den danske ledingsflåde og at bringe 
den i et særligt forhold til den danske hird. 

Kan nu dette gradvis have udviklet den til at blive selve 
hirdens og kongens mærke? Dersom vi ikke havde andet end 
selve flaget at holde os til, kunde vi fristes til at antage det; 
men der foreligger en bestemt tradition om dets fremkomst og 
den tør vi på ingen måde overse. Men derved vises vi atter 
ned i tiden, ligesom vi fra Valdemar Atterdag vistes tilbage; 
fra begge sider synes vi altså netop at henvises til den samme 
konge og den samme begivenhed som den, traditionen udpeger: 
Valdemar den andens Estlandstog. Vi må derfor underkaste dette 
en nøjagtig prøvelse for at se, om der her skulde skjule sig en 



* Dueholms diplomatarium, bag på titelbladet. Diplomet, af hvilket det er 
taget, er fra år 1314. Som vi har set klager de danske Hansbrødre 1320 til paven 
og ikke til deres stormester, og 1347 skriver denue på en måde, der udelukker ethvert 
forhold i mands minde. Bestemmelsen om at indsende aftryk af seglet er given af 
Philibert de Naillac (1396-1421), se Vertot, Les chevaliers de St. Jean, IV 171. 

mulighed for på en tilfredsstillende måde at forklare Danebroges 
tilblivelse af Johanniterbanneret. 



IV. 

Vi har kun to kilder til Estlands historie i det tidsrum, 
da kong Valdemar greb ind i begivenhedernes gang, nemlig 
de opbevarede pavebuller og øvrige aktstykker, og den sam- 
tidige forfatter Henrik af Letland; de danske årbøger giver 
ved siden af disse kun enkelte tarvelige oplysninger. Akt- 
stykkerne findes samlede i Bunges Liv-, Est- und CurlAndisches 
Urkundenbuch , samt tildels i andre diplomatarier; Henriks 
krønike har været trykt flere gange, bedst i første bind af 
Scriptores rerum Livonicarum, med kommentar og diplomer; 
men fornylig er den atter udkommen i den store samling af 
Pertz (Monumenta h. G. XXIII) og i særtryk S besørget af 
Vilhelm Arndt efter et håndskrift fra begyndelsen af det 14. 
århundrede, medens alle de tidUgere udgaver var aftryk af 
interpolerede afskrifter fra det 16. århundrede. 

Uden Henriks krønike vilde begivenhederne i Livland og 
Estland ved overgangen fra hedenskab til kristendom stå 
næsten aldeles uopklarede for os; man vilde gennem annaler 
og diplomer kunne følge visse stridigheder mellem magthaverne 
og lægge mærke til visse epoker i omvendelses- og under- 
kuelsesværket, men enkeltheder vilde så godt som helt mangle, 
og et samlet billed vilde det ikke være muligt at få. Liv- 
landskrøniken har den fordel at være skreven af en samtidig 
og på begivenhedernes skueplads; Henrik var født i Letland, 
men oplært til at virke som præst blandt sine hedenske lands- 
mænd, han var vel kendt med de tyske missionærer, der til- 
dels var hans lærere, han gæstede Estland, dengang de Danske 
udfoldede den største virksomhed; han omtaler sig selv fra 



^ Scriptores rerum Germanicarum in usum scholarum ex monumentis G. h : 
Heinrici chronicon Lyvoniæ. Hannover 1874. 8. 

året 1208 af, og han ender sin bog ved 1226, da han også 
synes at have forfattet den. 

Ved siden af disse fortrin klæber der imidlertid også 
store mangler ved Henriks skrift; alt Herman Hildebrandt har 
gjort opmærksom derpå i sin fortrinlige monografi: Die Chronik 
Heinrichs von Letland (1865), og udgiveren Vilhelm Arndt har 
ment yderligere at burde lægge vægt derpå. Henrik stod 
skuepladsen for de ydre begivenheder alt for nær til at kunne 
skaffe sig et klart overblik over dem; hans dannelse ydede 
ham heller ikke de tilsvarende indre betingelser til at blive 
historieskriver og han var i høj grad hildet i ensidige og par- 
tiske synsmåder; man savner hos ham aldeles blik for de 
dybere kræfter, som satte de forskellige magter i bevægelse 
og hvis konflikter han havde til opgave at skildre. Arndt 
siger om ham: „Han så tingen, men han gennemskuede den 
ikke; han fortæller os hvad der skete, men dets oprindelse og 
grunde taler han ikke om. Dertil kommer, at Henrik var 
præst, at han ikke, såvidt vi véd, opnåede højere grad og 
derfor måske slet ikke var indviet i bispernes og herrernes 
hemmelige råd." 

Gælder dette i almindelighed om hele hans krønike, så 
må vi gå endnu langt videre i vor kritik med hensyn til de 
danske forhold. Da Henrik skrev, var kong Valdemar og de 
Danske fordrevne fra Reval og de andre pladser, som de havde 
erobret fra de vantro; neppe var kongen nemlig falden i 
fangenskab, før Tyskerne her som hist faldt fra og tilegnede 
sig hvad han havde vundet i en række glimrende sejre. Siden 
den lettiske præst altså skrev „på herrernes og sine fællers 
opfordring" (29, 9), lå det frem for alt i deres interesse at 
gøre de Danskes fortjeneste så ringe, deres adkomst til landet 
så tvivlsom som muligt. Dertil kom, at han med sine tyske 
sympathier stod fjernt fra forståelsen af nordiske forhold og 
personer, at han ingen anelse havde om de nordiske folks 
ældgamle forbindelse med hine egne, og ikke kunde fatte, at 
der overhoved kunde gøres forskellige synspunkter gældende 

ved bedømmelsen af det store mellemværende mellem de kristne 
folk i disse egne. Han kendte aktstykker, som hjemlede 
ridderne og de tyske biskopper en udstrakt ret over Ester og 
Liver, men han havde ikke set noget til de buller, som Andreas 
Sunesøn og kong Valdemar havde modtaget af paven, end sige 
de ældre breve fra biskop Fulkos tid, da de Danske sendte de 
første trosbud til hine egne og da man kunde finde en munk 
fra Estland i et norsk kloster. Da alle de tyske forfattere, 
som har behandlet vort forhold til Estland, har set sagen fra 
Henriks stade og altså fældet strænge domme over kong 
Valdemars holdning, vil det være nødvendigt i hovedtrækkene 
at gennemgå såvel hans fremstilling som hvad vi ellers véd, 
for derigennem at få en målestok for forfatterens betydning, 
hvor talen er om det store tog 1219. 

Det var ved året 1159, siger Henrik, at købmænd fra 
Bremen først fandt vejen til Livland; en snes år senere drog 
Avgustinerpræsten Meinhard fra Segeberg derover med dem, 
byggede en kirke i Ykeskole (Yxkyl) ved Dvina (DQna) og om- 
vendte mange; han viedes senere til biskop og stilledes under 
erkebispen af Bremen. Efter ham fulgte i året 1196 biskop 
Bertholdt og efter hans martyrdød d. 24. Juli 1198 Albert, 
kanik i Bremen, en mand af fremragende begavelse og stor 
politisk klogskab, den tyske kolonis egenlige grundlægger og 
genstand for Henriks særlige beundring. På hans opfordring 
optog pave Innocens kort efter missionen i Livland blandt 
kirkens store formål, han tillod korsfarere at opfylde deres 
løfte ved et års tjeneste mod de indfødte, og han tillod munke 
af enhver orden, dersom de ellers kunde få deres foresattes 
samtykke, at gå i den livlandske missions tjeneste. Fra nu 
af kæmpedes der hvert år, idet altid nye skarer af pilegrimme 
søgte over havet for i et års krigseventyr at vinde syndernes 
forladelse, ja der dannedes endog en egen ridderlig orden i 
det underkastede land, de såkaldte Sværdbrødre. Landet til- 
hørte Vorfrue, blev der sagt; hendes banner førtes frem fra 
det nye bispesæde i Riga, og det var ikke Tyskernes agt at 

stanse, så længe der var en hedning og et uafhængigt folk 
til; det var den samme kamp som den, der alt var ført til 
ende i Holsten, i Meklenburg, i Pomern, i Brandenburg osv., 
den samme, som endnu skulde vindes på så mange andre 
stammers bekostning. 

Ligesom fordum i Vendland optrådte nu de Danske her 
med deres uundværlige hjælp og deres fordring på at få del i 
b3i.tet. De to medbejlere havde aldrig havt let ved at aner- 
kende det berettigede i hinandens fordringer; ligesom efter 
Saxe Henrik Løve med liden føje vilde have sin del af Po- 
mern, eller efter Helmold det var et overgreb af Valdemar at 
tage det hele Ryø, således giver Henrik det udseende af, at 
de Danskes forhold til Estland egenlig helt igennem er for- 
argeligt fra et kirkeligt standpunkt, uberettiget fra et politisk. 
Han er just ikke nogen fjende af de Danske, han er først og 
fremmest præst og forstår at sætte pris på en usædvanlig per- 
sonlighed som Andreas Sunesøn, ligesom han uvilkårlig bøjer 
sig for den kraft, hvormed kong Valdemar fremmer sin vilje; 
men han følger det dog alt med mistænksomhed, han tror alle 
de onde rygter om det danske folk, og han mangler overblik 
til at kunne vurdere, hvor gennemgribende et vendepunkt det 
store tog af året 1219 var for disse landes historie; han søger 
grunden til dette omslag overalt, kun ikke dér, hvor den var 
at finde. Da så Tyskerne med storslået utaknemlighed vender 
hele deres energi mod de bønligt hidkaldte trosfæller og be- 
nytter lejligheden, da kongen ved forræderi førtes i et tysk 
fængsel, til at fraliste dem alle deres besiddelser, finder for- 
fatteren det ikke blot i sin orden, men ser deri en retfærdig 
straf, fordi disse folk ikke havde de samme skikke og brugte 
den samme fremfærd som han og hans beskyttere. 

Sin fulde forklaring får Henriks fremstilling dog først, 
når man sammenligner den livlandske rimkrønike fra århun- 
dredets slutning. Skønt denne nemlig er forfattet i selve den 
daværende danske borg Reval, af en mand, der står i det 
venligste forhold til de Danske, så omtaler den end ikke med 

et ord kong Valdemars deltagelse i landets erobring; for ham 
begynder den danske medejendomsret først med generhvervelsen 
1238, og skønt han ikke dertil knytter nogen ond omtale, så 
står det dog som aldeles uforklaret, hvad de Danske har at 
bestille derovre, hvorfor de kommer så sent, og hvorledes det 
kan være, at der overhoved indrømmes dem en plads. Vi 
kan vistnok heraf slutte, at mindet om den ældre deltagelse i 
kampene enten var uddød blandt Tyskerne, eller var dem så 
forhadt, at det ikke egnede sig til at indflettes i en tysk rim- 
krønike^. 

Vil vi derimod ad andre veje undersøge vore forfædres 
forhold til disse egne, så møder der os træk af et ganske 
andet biUed. Således tager det sig dog ret besynderligt ud, 
når midt i Tyskernes tid småøerne i Dyna kaldes for holme; 
en af deres stærkeste borge, med kirke og by, kaldes Holme 
(at holmi), der findes en Rigeholm (ved Riga), en Stenholm og 
en Langholm ^. Ligeså kaldes forbjergene omkring Kurlands 
kyst for nes (f. ex. „Domesnes" ved „Domessund"); Estlands 
bratte kyst kaldes „Klint" og den ældste borg i denne egn 
har det rent nordiske navn Lindanese; kysten overfor Dagø 
hedder Vik og Estlands bedste havn Rogevik osv.**^ 

Hertil svarer vore gamle efterretninger om Nordboernes 
forhold til egnene i Østerleden; allerede i Ansgars tid siges 
de Svenske „fordum" at have behersket Kurerne, og de danske 
folkesagn hos Saxe vidner om en jevnlig forbindelse mellem 
landene. Henrik af Letland har en fortælling fra Meinhards 
tid, der viser, hvorhen Li vernes handelsvej gik; da han en- 
gang vilde opgive missionen og alt var rejst afsted, men atter 
kom tilbage, spurgte indbyggerne i Holme ham spottende om, 



1 Ser. r. Liv. I 491: Ditlebs v. Alnpeke Livlåndische Reimchronik ^s. 493, 504 f.). 
Ved beskrivelsen af „Revele, das gute land'* siges dog (v. 6720-124) — viid ist hie 
vor mit manchen here von denemarken uber riten. Der selbe koiiic bat es erstritten. 
das es der konige eigen ist und hat gewesen htiige vrist. 

« Bunge I nr. 27. 16S. 197. 265. 198. 336. 

* J. G. Kohl, Die deutsch^russischen Ostseeprovinzen, 1 85: die meisten Vorgc- 
birge werden hier Nås gennnni. ^6. J. C. Stuckenberg, Hydrographie d. riiss. Reichs, 
I 39 ff. 

hvor dyrt „salt og vadmel" var på Gulland? ^ Disse for- 
bindelser kunde da vel nok veje op mod Bremernes fra år 
1159! 

Men også i missionsgerningen var Nordboerne gået forud 
for Tyskerne*. Allerede ved Ryøs erobring var en fransk 
biskop Fulko af Troyes tilstede i Eskils følge, hvis indvielse 
gjaldt Estland; først 20 år senere fik Meinhard indvielsen. 
Allerede dengang kunde paven henvende sig til erkebispen i 
Throndhjem med opfordring til at medgive Fulko en estlandsk 
munk, der fandtes i et norsk kloster, for at gå ham tilhånde 
ved sine landsmænds omvendelse^. 

I året 1206 kom erkebiskop Andreas til Riga og opholdt 
sig der vinteren over. Henrik véd ikke andet at fortælle der- 
om end at han holdt ypperlige theologiske forelæsninger; men 
af en pavebulle ser vi, at han var bemyndiget til at oprette 
et bispesæde, til altså at forny Fulkos mission. Kong Knud 
VI havde imidlertid 1197 gjort et tog til Estland med en be- 
tydelig hærstyrke*. Nogle år efter fik kong Valdemar pavens 
velsignelse til et korstog, og han drog ud for at underkaste 
sig en del af Preussen og Samland (1210). Atter et par år 
efter udnævntes Andreas til pavens legat til hedningernes om- 
vendelse (12. April 1212), og det overdroges til ham at ordne 
forholdet mellem de forskeUige partier i Livland, ligesom han 
bemyndigedes til at indsætte biskopper, hvor og når han fandt 
for godt (11. Okt. 1213)^ Alt dette var gået forud for det 
store korstog. 



1 Henrik I 11: quo pretio sal aut watmal in Goihlandia comparetur? Udgiveren 
forklarer vadoial som livlandsk og lettisk! 

' [Senere Tilføjelse:] Adam IV 16: Svend Estridsøn støttede en købmand, som 
byggede en kirke i Kurland. 

' Efterretningerne om Fulko er ikke samlede. Se Låljegrens diplomatarium. 
Tiden for hans mission frvmgår af en bulle fra 1232, i hvilken der omtales et brev af 
ham fra 1169 (Kirkehist. samlinger V 78 f.; sml. Thorkelin I 251 f. og Regesta dipl. D. 
nr. 259—60). De nyere tyske forfattere kender ham slet ikke. 

* Ser. r. Dan. I 243. UI 261. Liljegren, Sv. dipl., I 124. 

s fiunge III nr. 15 a. R. Hausm.ann, Das Ringen der Deutschen und Dånen um 
den Besitz Esthlands bis 1227 (1870), s. 4. Bunge I nr. 29. 

Endelig i året 1218 var sagerne komne på et punkt, 
hvor den tyske koloni truedes med fuldstændig undergang og 
biskop Albert derfor besluttede sig til den tunge gang til Dan- 
mark; han bad kong Valdemar om hjælp, da det ellers vilde 
være ude med ham; til vederlag tilbød han hele Estland, både 
det omvendte og det ikke omvendte. Albert traf kongen i en 
glimrende forsamling i Slesvig; den unge Valdemar blev kronet, 
og alt hvad det mægtige rige havde af lensmænd og stormænd 
var samlet omkring kongen og erkebiskoppen. Alberts bøn 
fandt villige øren, og der afgik strax udsendinge til paven for 
at bede om hans samtykke og velsignelse; d. 9. Okt. udstedte 
Honorius III sin bulle, hvorved alle de lande, det måtte lykkes 
Valdemar at underkaste sig, knyttedes til hans rige^ 

De danske årbøger beretter enstemmig, at kongen i som- 
meren 1219 drog til Estland med en flåde på 1500 skibe; 
det var et almindeligt udbud af hele ledingen, men desuden 
åbenbart forøget med mange andre skibe, stormænds og 
biskoppers, måske også andre Nordboers; en .usædvanlig be- 
gejstring synes at have grebet alle, intet nordisk korstog 
lignede på langt nær dette ^. Henrik af Letland fortæller nær- 
mere om tildragelserne på dette tog, som de blev bekendte 
blandt Tyskerne. Kong Valdemar, siger han, lagde til ved 
Lindanese, en gammel borg ved en smuk, men farlig bugt 
under Estlands „Klint"; den blev sløjfet og opførelsen af en 
ny påbegyndt. De nærmeste stammer, Revelerne og Harjerne, 
samlede en stor hær og sendte deres høvdinger til kongen 
med fredstilbud; han troede deres ord, skønt det ikke var 
ment; sendebudene gav han gaver og hans biskopper døbte 
dem. I følge med kongen var blandt andre hans lensmand 
Vitslav fra Ryø, erkebiskop Andreas og de tre biskopper: 



1 Henrik 22, 1. Bunge III nr. 41 a. Sml. Henrik 23, 10. 24, 2. Bunge 1 nr. 84. 
At der overhoved er givet V. løFter fra Alberts side søger man senere at fragå. Selv 
tyske forfattere har dog indrømmet det sandsynlige deri. Herm. Hildebrandt, anf. 
skr., s. 108 ff. R. Hausmann, a. skr., s. 14 ff. 26. Usinger, Deutsch-dAn. Gesch., s. 197 ff. 

' Ser. rer. Oan. 111 ^65: edicta est expedicio super paganos ad Elstoniam. 
I 166. 244. 

kansleren Nils fra Slesvig, Ebbe fra Århus og Theoderik, der 
var indviet til Estland^. 

Tre dage efter kom imidlertid høvdingerne tilbage med 
deres hær, og om aftenen efter nadveren overfaldt de lejren 
fra flere sider på én gang. Nogle stormede strax hen imod 
det telt, hvori biskop Theoderik lå, i den tro at det var kong 
Valdemars, og dræbte ham på stedet; andre vendte sig anden- 
steds hen, mange blev huggede ned. Da vendte Vitslav, der 
med sine Vender stod i dalføret fra klinten ned til stranden, 
sig imod hedningerne og slog dem på flugt; andre Ester, som 
var under fremrykning, stansede ved synet af denne hjælp, de 
Danske begyndte at samle sig, kongen kom tilstede med sit 
mandskab, deriblandt også en del Tyskere, og efter en almin- 
delig blodig kamp blev Esterne slåede på flugt og over tusinde 
dræbte. Kongen og bisperne takkede Gud for sejren; Valdemar 
lod sin kapellan Viscelin indvie til Theoderiks efterfølger og 
drog hjem igen efter at have fuldført borgens opførelse: biskop- 
perne derimod med deres mandskab blev i landet og fuldendte 
dettes underkastelse under kronen og korset. 

Der kan vel ingen tvivl være om, at Henrik vilde have 
havt en del mere at fortælle om dette tog, dersom han havde 
betragtet de Danske med lidt venligere øjne; thi at kong Val- 
demar skulde have ført en så uhyre flåde over Østersøen blot 
for at se på opførelsen af en borg og en kirke, kan dog vel 
ikke forudsættes; dertil var han for gammel en krigshelt og 
for klog en konge. Henrik omtaler heller slet ikke toget det 
følgende år, skønt det vel heller neppe var uden betydning. 
Vi kan derfor ikke gå ud fra, at hans opfattelse af kampen 
ved Lindanese er synderlig uhildet, eller at han i det hele er 
godt underrettet; rimeligvis kendte han kun kampen af en af 
de Tyskeres fortælling, der havde været med og tillagde sig 



^ Henrik 23, 2. Det hedder her: Nicolaus episcopus et tercius ep. caaceJJarius 
regis. Men netop dengang var Nils af Slesvig kansler (Steensirup, Studier, s. 43) og 
Henrik har da vel misforstået dette; den tredje hiskop synes at have været ham fra 
Århus. 

en del af æren for det lykkelige udfald. Den sande situation 
skinner imidlertid igennem Henriks fortælling. Det er åben- 
bart, at hverken kongen eller hærens hovedstyrke fra først af 
var tilstede på kamppladsen eller i lejren, ligesom det jo for 
enhver, der kender noget til søvæsen, vil være indlysende, at 
hæren ikke kan være gået i land i sin helhed; kun en mindre 
styrke, bestemt til at opbygge borgen og kirken, har ligget i 
lejr og stået under den stedkendte Theoderik, Venderne har 
ligget i dalføret som en slags reserve, og kongen selv og 
ledingshærens hovedmasse har ligget ombord, måske i samlet 
flåde ved Lindanese, måske endog spredt langs kysten, eller 
delt og ifærd med angreb på andre punkter. Esternes angreb 
gælder altså kun borgen, som de vil ødelægge, og lejren, som 
de vil hærge; de håber tillige at træffe kongen og f& lejlighed 
til at dræbe ham. Det første angreb lykkes, men så falder 
Venderne dem i flanken og kort efter kommer kongen tilstede 
med sine hærmænd og giver sagerne en anden gang'. 



V. 

Henrik af Letland véd ikke af, at der i denne kamp på 
Lindanese var forbeholdt Danebroge en særlig rolle ; han nævner 
intet flag, for ham er kun ét flag helligt, nemlig Vorfrue fra 
Riga. Men efter hvad vi har set, udelukker dette jo ingen- 
lunde, at der dog kan være sket noget i hint slag, som gav 
anledning til Danebrogssagnet; forfatteren er altfor summarisk 
i sin fortælling om de Danske, til at vi af hans tavshed kan 
slutte, at ikke der er foregået noget, som han enten ikke har 
kendt eller ikke har tillagt nogen betydning. 

Tvertimod, hvad Henrik fortæller egner sig i høj grad 
til at vække vor opmærksomhed i så henseende; hans histo- 
riske fortælling stemmer i et væsenligt træk med den danske 
tradition, det at slaget stod meget misligt, før hint jertegn 



^ Heorik siger: et convenerunt omoes Dani simul cum rege, et Theutooici qui- 
.dam, qui erant cum eis, et occurerunt Estonibus, dimicantes forti ter cum eis. 

Å. D. Jørgensen Afhandl. II. 3 

viste sig. Desuden har forfatteren opbevaret et særligt træk, 
som er af stor betydning. Hedningerne, siger han, stormede 
hen imod biskop Theoderiks telt i den tro at det var kongens. 
Hvorfor troede de, at kongen lå her? Mon biskoppens bod var 
større og pynteligere end de andre? Nej, i lejren kendes høv- 
dingens plads af banneret, som vajer foran den; vi er utvivl- 
somt af fortællingen berettigede til at drage den slutning, at 
del var hovedbanneret, Esterne opsøgte og troede at finde 
foran biskoppens telt. Denne omstændighed synes lettest at 
forklare sagnets oprindelse om den himmelfaldne fane, idet 
kampen kom til at dreje sig om hovedbanneret, som Esterne 
havde bemægtiget sig og som det lykkedes atter at fravriste 
dem; var denne fane Danebroge, så synes intet naturligere,, 
end at den for fremtiden blev den danske hirds helligdom, at 
den opbevaredes som et klenodje og i tidens løb blev altid 
mere berømt; thi korstogets hele romantik måtte jo knyttes 
til dens mærke. 

For at give denne hypothes — thi hvorfra skulde vi vel 
i denne sag få vished? — det nødvendige grundlag, vil det 
altså være vor opgave at eftervise en sandsynlig forbindelse 
mellem biskop Theoderik og Johanniternes korsbanner. 

En uhildet betragtning af de kendsgerninger, Henrik for- 
tæller, gør det utvivlsomt, åt Theoderik var den betydeligste 
personlighed af alle dem, der trådte i forhold til missionen i 
Østersøslandene ; at han alligevel stilles fuldkommen i skygge 
for den fornemme Albert, at de senere håndskrifter endog er 
forfalskede i den retning, og at den nyere tyske historieskriv- 
ning også i dette punkt gør fælles sag mod alt hvad der stod 
i forbindelse med Danmark, nøder os til at sammenstille alt 
hvad der vides om ham både af Henrik og andre kilder. 

Theoderik hørte til de første kristne, som Henrik véd af 
er komne til Livland; han var Cisterciensermunk og kaldes 
Meinhards ledsager; men hvorfra han var kommen, om han 
måske endog var dansk, siges ingen steder. Han boede inde 
i landet, i Thorejd ved floden „Aa", og dannede her en 

menighed på egen hånd. Engang besluttede Li verne at ofre 
ham til guderne, fordi hans marker stod i frodig grøde, medens 
de andres led af regnskyl og oversvømmelser; der holdtes til 
den ende et folkemøde, på hvilket guderne selv skulde råd- 
spørges om hans straf. Et spyd blev lagt foran spådoms- 
hesten og man ventede på, at den skulde træde til for at gå 
over det; det vilde da komme an på, hvilken fod den løftede 
først. Medens Theoderik bad til Gud, løftede hesten den fod, 
som betød liv. Spåmanden sagde, at han kunde se de kristnes 
gud sidde på dens ryg og styre dens trin, man skulde tørre 
ryggen af og derved fjerne ham. Det skete, men hesten 
trådte anden gang ligesom den første og Theoderik var frelst. 

En anden gang var han kommen til Esterne; men uhel- 
digvis indtraf der netop samtidig en solformørkelse, som hed- 
ningerne tilskrev ham; de sagde, at han havde ædt solen; 
med nød og neppe undgik han døden. Da der tilføjes, at 
denne formørkelse fandt sted en St. Hansdag, har vi derved 
et middel til at bestemme tiden; det var i året 1191. 

Ved denne tid havde han alt gjort sin første rejse til 
Rom. Det var biskop Meinhard, som opfordrede ham til at 
gå til paven for at forestille ham den livlandske menigheds 
betrængte stilling. Han forlod landet til hest, da man ikke 
vilde lade ham slippe bort til søs; han klædte sig nemlig i 
præstedragt, tog den hellige bog og et kar med viet vand og 
drog afsted under påskud af at han skulde besøge en syg. 
Dette viser tilfulde, at man i hele landet var fortrolig med de 
kristnes måde at dyrke Gud på. Theoderik udvirkede hos 
Klemens El (1187—91) en bulle, den første, som var rettet 
til en biskop i Livland, hvorved det tillodes alle de klerke, 
som havde lyst dertil og kunde få deres foresattes samtykke > 
at gå til det hedenske land som missionærer ^ 



^ Bunge III 10 a efter Maasi XXII 566. De tyske forfattere har overset denne 
bulle og sammenblaader den med den følgende (endog V. Arndt i anm. til Henrik 1, 
11 % 3). Også Henrik og Arnold af Lybek (V 30) går ud fra, at Coelestin er dea 
ferete pave, som giver kirken i Livland privilegier. 

3* 

Theoderiks betydning blev altid større; medens biskop 
Albert ikke gør indtryk af stort andet end en god politiker 
og en mand af indflydelse i det nordlige Tyskland — og som 
sådan fik han afgørende betydning for den tyske koloni — , 
så er den beskedne Cisterciensermunk den, der bærer det 
tunge arbejde både i selve landet og overfor pavestolen; fra 
ringe stand hæver han sig derfor også til abbed og biskop, 
stedse rig på ideer, den eneste, som nogenlunde kan holde 
modsætningerne sammen, mægle og forsone, skaffe altid nye 
hjælpekilder tilveje. 

Først to år efter sin indvielse kom Albert i året 1200 til 
Livland, for igen samme år at drage tilbage, skræmmet af de 
indfødtes vildskab. Theoderik blev anden gang sendt til pave- 
stolen og opnåede en bulle af Innocens (15. April 1201), 
hvorved alle kristne i Vestfalen og Saxland opfordredes til at 
drage til Livland; ethvert korstogsløfte skulde kunne opfyldes 
ved et sådant tog^ Dette var en overordenlig vinding for 
den nye kirke. 

To år efter træffer vi atter Theoderik i Rom; han førte 
med sig en indfødt høvding fra Thorejd. Innocens modtog 
dem med stor venlighed og forærede høvdingen en gave af 
100 gylden, til biskop Albert sendte han derimod en bibel, 
skreven med pave Gregors egen hånd. De kom tilbage til 
Riga i September 1204 ^ 

Næste år kom Albert til Livland med en stor korshær; 
han førte ligeledes en del munke med sig, som han havde 
udtaget i forskellige klostre efter en pavelig bemyndigelse, som 
Theoderik havde forskaffet ham. Da flåden ankom til Dyna- 
mynde, bestemte han strax her at grundlægge et kloster; det 
kaldtes senere i reglen St. Nikolaj bjerg, Theoderik blev dets 
første abbed ^. 



^ Bunge I or. 12 (her henføres bullen til 5. Okt. 1199, sml. Arndt til Henrik 3, 
5; men efter senere oplysning findes originalen i Stokholm med ovennævnte datum. 
Bung« m 2). 

« Henrik 7, 5. 8, 2. 3. 

3 Henrik 6, 5. 9, 7. På det første sted foregribes begivenheden og det er altså 

Men medens den energiske munk således repræsenterede 
bispedømmet overfor paven og for en stor del ikke mindre 
overfor menigheden i Livland, når Albert opholdt sig i sit 
hjem, udfoldede han endnu en anden virksomhed, der fik den 
største betydning for fremtiden. Henrik fortæller herom føl- 
gende: „På samme tid indstiftede samme forsynlige broder 
Theoderik, af frygt for ikke at kunne modstå Livernes troløs- 
hed og hedningernes mængde, samt for at forøge de troendes 
antal og bevare kirken blandt folkene, nogle brødre af Guds 
ridderskab, som pave Innocens gav Tempelriddernes regel og 
et mærke at bære på deres dragt, nemlig sværd og kors, og 
bød at være deres biskop underdanige. " ^ 

Den tid, der her er tale om, lader sig ikke med sikker- 
hed opgive, men er vistnok biskop Alberts første år. I et 
pavebrev af 12. Oktb. 1204 omtales ridderne som en alt be- 
stående orden. Til at fremme omvendeisesværket, siger Inno- 
cens, har biskoppen tre ordener af klosterfolk (tres religiosorum 
ordines), nemlig Cisterciensermunke, regulære kaniker (Avgu- 
stinere ved bispekirken) — og disse to kæmper med åndelige 
våben — „og trobundne lægfolk, der i Tempelriddernes dragt 
mandigt og mægtigt står imod barbarerne , som truer den 
kristne tros unge plantning" ^. 

Det viste sig snart, at det var en god og frugtbar idé, 
Theoderik her havde undfanget, thi få år efter voxede ridder- 
skabet således i betydning, at dets navn snart var kendt over 
alle nabolandene, og alt i året 1210 kunde det hos paven 
opnå at få tillagt ordenen den ene tredjedel af Livland som 

eo fejl, når de tyske furfattere henfører klosterets oprettelse til 1202 istedenfor 1205: 
i mellemtiden kaldes Theoderik endnu frater, sidenefter stadig abhas. 

^ Henrik 6, 6: Kod em tempore previdens ideni frater Theodericus perfidiam Ly- 
vonum et multitudini paganurum non posse resistere metuens ... fratres quosdani 
milicie Christi instituit, quibiis domnus papa Inuocenclus regulam Templariorum coni- 
misit et signuni in veste ferendum dedit, scilicet gladium et crucem, et sub obedientia 
sui episeopi esse niandavit. — Den tidligere text var på dette sted forvansket, således 
at æren for ordenens indstiftelse deltes mellem biskop Albert og Theoderik (e. t pro> 
videns dominus episcopus Jlhetlus cum Abbate, fratre Th. perfidiam Livonum . . . . 
metuens fratres . . militie instituit etc). 

* Bunge 1 nr. 14. Udstedelsesdagen hos JafFé, Regesta pontificum. 

len af bispestolen; mesteren, tilføjes der, skulde som lands- 
herre være biskoppens håndgangne maiid, men ordenen som 
sådan var aldeles uafhængig af ham. Af denne bulle ses da, 
at Henriks fremstilling også på dette punkt er unøjagtig eller 
rettere forvansker det sande forhold; han skrev nemlig ud af 
biskoppens tankegang og fremstillede de fordringer, denne 
gjorde, som hvilende på historiske kendsgerninger; ordenens 
formentlige afhængighed af bispestolen var nemlig et stadigt 
tvistens emne mellem de tvende stormænd^. 

I denne bulle kommer Innocens iøvrigt atter tilbage til 
ordenens dragt og mærke, der på den tid spillede en så stor 
rolle og som tidligere havde ført til de sørgeligste stridigheder 
mellem Tempel- og Marie-ridderne. „De bærer, siger paven, 
et afvigende mærke på deres dragt, idet de iøvrigt følger 
Tempelriddernes regel, for at vise, at de i ingen henseende 
er afhængige af dem." Omtrent samtidig med denne bulle er 
Arnold af Lybeks krønike skreven og her omtales ordenen 
første gang af en historisk forfatter. Efter at have omtalt 
biskop Alberts virksomhed og kirkens indretning i Livland 
fortsætter han nemlig således: „Mange har også lovet af- 
holdenhed og i ønsket om kun at tjene Gud efter Tempel- 
riddernes vis givet afkald på alt og givet sig ind i Guds 
ridderskab; de bærer deres standsmærke på klæderne i form 
af det sværd, hvormed de kæmper for Gud."^ Disse „Guds- 
ridderes" mærke var som bekendt dengang et rødt sværd ved 
siden af Tempelriddernes røde kors på den hvide dragt, deraf 
kaldtes de Sværdbrødre; mærkerne blev senere, efter foreningen 
med de tyske riddere, sorte. 

Vi forbigår Theoderiks virksomhed i de nærmest følgende 



i Bunge I nr. 16. 17. 

* Arnold V 30: Multi etiam coiitinentias voventes et soli deo militare cupientes, 
formå quadam Templariorum omnibus renunciantes, Christi militiæ se reddiderunt et 
professionis suæ signum in formå gladii, quo pro deo certabant, in suis vestibus pre* 
ferebant. At „militia Christi'' her raed rette gengives som „Cruds ridderskab** ses af 
det følgende: — fratres qui l)ei milites dieunlur; i alle tyske kilder bruges kun denne 
betegnelse; sml. Guds moder, Guds død o. I. 

år; som abbed for landets eneste kloster indtog han fremdeles 
en overordenlig vigtig plads mellem de forskellige, indbyrdes 
skinsyge magter. I året 1211 kom Albert til Riga med tre 
andre biskopper (af Ratzeburg, Paderborn og Verden) og viede 
i forening med dem Theoderik til biskop i Estland; ud på 
efteråret drog han tilbage for at hente nye skarer af pile- 
grimme, Theoderik blev i Riga for at varetage hans embed. 

Striden mellem biskop og riddere blev imidlertid altid 
voldsommere. I året 1210 havde ordensmesteren tilligemed 
biskoppen været i Rom og her fået en pavelig dom på, at de 
skulde dele landet, således at ordenen fik den ene tredjedel 
som len af biskoppen. Den deling, som foretoges i henhold 
hertil og stadfæstedes af kejser Otto (d. 27. Januar 1211), 
tilfredsstillede imidlertid ingen af parterne og ridderne sendte 
en broder til Rom for at udbede sig en særlig biskop for deres 
land. Dette afslog Innocens aldeles (25. Januar 1212), men 
da klagerne fortsattes, gik han en anden vej end man vistnok 
fra nogen af siderne havde antaget, idet han d. 12. April 1212 
udnævnte Andreas Sunesøn til sin fuldmægtige legat for om- 
vendelsen af de østlige landet 

Alt dette véd Henrik intet om; han véd heller ikke, at 
det i det følgende år kom til en højst betænkelig krisis for 
Albert, idet paven endog truede ham med band og afsættelse, 
dersom han ikke viste ordenen retfærdighed; der er udstedt en 
række buller til erkebiskop, dekan og provst i Lund, til abbed, 
prior og custos i Dynamynde, til abbeden på Gulland med 
provsterne på Nør- og Sønderlandet om at lægge sig imellem, 
tage sig af riddernes klager og undersøge biskoppernes frem- 
færd mod de nysomvendte. Det pålægges Andreas at indsætte 
en biskop i de dele af Estland, som alt var omvendte (Sakela 
og Hugenhus)^. 

Et par uger efter denne afgørelse (10. og 11. Oktober 
1213) synes der at være sket et omslag i pavens holdning; i 



' Bunge I ur. 18. 19 (sml. Hildebrand, a. skr., Excurs III). 
* BuDge I nr. 27—31. 

en bulle af 30. Oktober anbefaler han de troende i Saxland 
at støtte biskoppen af Estland (Theoderik); samme dag anbe- 
faler han ham lil de forskellige tyske biskopper, og det tillades 
ham, ligesom forhen Albert, af hvert kloster at udtage en 
munk til missionen. Dagen derpå stadfæster Innocens formelt 
Theoderiks indvielse, der er foretagen af de fire biskopper, og 
i en anden bulle opfordres ridderne til at understøtte hans 
foretagender istedenfor at modarbejde dem; i denne sidste 
nævnes meget betegnende kun de tre tyske bisper som dem, 
der har indviet ham, Albert forbigås. Endelig føjede Innocens 
d. 2. November hertil en fritagelse fra ethvert forhold af af- 
hængighed overfor enhver somhelst erkebiskop^. 

Man har været lige ved at forkaste nogle af disse buller 
som falske, da de formentlig skulde være indbyrdes uforenelige, 
men man nøjes nu dog med at antage, at paven har været 
aldeles ukendt med de stedlige forhold og derfor har kunnet 
tildele Theoderik den kirkeprovins, som han ^ lige i forvejen 
havde overladt til Andreas at drage omsorg for. Men vi ledes 
dog på et andet spor ved den efterretning, at Theoderik d. 
25.. Avgust har været i bispedømmet Køln og her har fore- 
taget en indvielse af et alter; det må uden al tvivl have været 
på vejen til Rom-. Theoderiks ankomst her må da være 
falden mellem udstedelsen af de afvigende buller, og den om- 
stændighed, at de sidste die taler til gunst for ham, stad- 
fæster dette fuldstændig. Men modsigelsen forudsætter endnu 
noget andet og mere. Innocens vilde dog vist have betænkt 
sig på at underkende sin nylig udstedte bulle til Andreas, 
hvorved denne bemyndigedes til at indvie en biskop i Estland, 
hvis ikke han havde havt sikkerhed for, at erkebiskoppens 
valg netop vilde træffe Theoderik, der alt var viet; med andre 
ord, denne må have medbragt en anbefaling fra Andreas, i 
henhold til hvilken paven har anerkendt hans vielse. 

Dette forudsætter da allerede ved denne tid et personligt 



1 Bunge I nr. 32-37. 

3 SchateD, Aunales Paderbornenses, I 963. 

forhold mellem Theoderik og Andreas, der både er såre for- 
klarligt og på det bestemteste stadfæstes af hvad der senere 
skete. Alligevel vendte han tilbage til sit kloster og sin tid- 
ligere virksombed; i året 1215 deltog han i det store koncil i 
Lateranet, og den 27. April 1216 træfifer vi ham atter i Køln, 
hvor han indvier St. Pantaleons kirke. Efter hjemkomsten 
deltager han i to forskellige delinger af Estland : Albert, ridderne 
og han selv fik ved den sidste hver en tredjedel'. 

Men heller ikke denne aftale blev holdt, og nu synes 
Theoderik for bestandig at have sluttet sig til Andreas og den 
danske konge; Henrik har kun usikre efterretninger om ham 
fra den følgende tid. Vi fejler heller neppe ved at antage, at 
det var ham, som udvirkede bullen af 9. Oktober 1218, der 
lagde alle de lande, Valdemar kunde vinde, under den danske 
kirke; den stred jo mod hans privilegium af 2. Nov. 1213 og 
krævede uden tvivl hans udtrykkelige afkald på den lovede 
uafhængige stilling; han måtte selvfølgelig foretrække et virke- 
Ugt bispedømme i afhængighed af erkebispedømmet i Lund for 
et indbildt, om end uafhængigt. 

Det var ikke første gang at kong Valdemar udbød leding 
for at undertvinge Esterne og de andre folk ved Østersøens 
bredder, men aldrig havde han samlet en flåde som den, der 
nu flokkedes om hans banner. Skulde det være for dristigt 
at antage, at den geniale biskop Theoderik ved denne lejlighed 
har prædiket korset med et eftertryk, som hverken kongen 
eller hans biskopper forhen havde mægtet? Vi har set, hvor 
uudtømmelig på råd han var, hvorledes han forstod at samle 
alle om en fælles sag, at finde former til at give de mest 
modsatte personligheders begejstring samme retning. Her er 
det da at hypothesen om Danebroges oprindelse af Johanniter- 
flaget finder sin naturlige plads. Med meget held havde 
biskoppen i Livland samlet ridderne om Tempelherrernes røde 
kors, han havde knyttet dem sammen til et ubrødeligt samlag, 



^ ÅDoales Colonienses maximi, Perlz XVII. Henrik 19, 5—7. 20, 2. 4. 

han havde draget folk til landet, som ellers aldrig vilde være 
komne der, han havde derved givet hele kampen et skær af 
romantik, som havde og har en så vidtgående betydning i 
enhver krig. Skulde noget lignende ske i Danmark, da måtte 
selvfølgelig et andet mærke bruges, og hvad lå da nærmere 
end St. Hansbrødrenes korsbanner, der alt var kendt over hele 
landet, der alt havde været udfoldet i kampen mod Venderne 
og prydede det hus, som hirden anså for det værdigste sted 
til at ende sine dage i. Vilde det ikke mægtigt bidrage til 
at opildne den højbårne ungdom i Danmark, når der stilledes 
den i udsigt at få oprettet en sådan orden af riddere i Est- 
land, hvis opgave skulde være en uafbrudt kamp mod de 
vantro og hvis broderskab skulde knytte sit navn til uforgænge- 
lige bedrifter og vinde herredømmet over vide strækninger! 

Således vilde man formentlig kunne forklare, at det hvide 
korsflag fandtes foran biskoppens telt i det nys vundne land, 
det var jo bestemt til at herske fra denne borg og beskytte 
den kirke, som dér skulde grundlægges; derfor kunde også 
kampen om det blive slagets midpunkt og den forestilling blive 
almindelig, at der fra det var udgået vn overnaturlig kraft; 
derfor kunde det for fremtiden blive hirdens helligdom* og i 
tidens løb kongernes mærke: Danebroge. 

Den indvending hgger nær, at kilderne intet somhelst 
holdepunkt giver i så henseende. For Henriks vedkommende 
betyder dette ikke meget, men heller ikke de magre danske 
årbøger kunde ventes at indeholde noget derom. Det Jå jo 
nemlig i forholdenes udvikling, at planen ikke kom til udførelse. 
Theoderik fandt sin død i kampen, og det er en erfaring, som 
talrige korstog har stadfæstet, at begejstringen havde ondt ved 
at holde sig i længden. De erfaringer, kong Valdemar gjorde 
i Estland med hensyn til riddernes evindelige stridigheder med 
biskopperne, kunde heller ikke opmuntre ham til at fastholde 



1 Dette særlige forhold til hirden, som alt i det foregående er fremhævet, spores 
muligvis endnu i Valdemars sigil „til Danelog (tyl Danælough)" d. e. til brug i retter* 
thingssager. 

planen om at overlade eller dele de vundne fordele med en 
dansk ridderorden; der var grund nok til idetmindste at ud- 
sætte planens gennemførelse, — og imidlertid faldt han i fangen- 
skab og landet gik tabt. 

Des uforklarligere blev senere fanens oprindelse og betyd- 
ning. Man mindedes dens rolle i det blodige slag ved Linda- 
nese, men det blev snart gådefuldt, hvorfor den danske hær 
havde stridt under dette mærke, der var så forskelligt fra 
kongebanneret, løverne og hjerterne. Så sagde man, at det 
var kommen ned fra himlen midt i slagets trængsel. 

Henrik af Letland har opbevaret et træk, der synes at 
tyde på, at korset i virkeligheden var de Danskes mærke i 
Estland. De udsendte deres præster, siger han, til byerne for 
at døbe og underkaste sig dem. Disse kimde dog ikke over- 
komme alle og udsendte derfor alter deres tjenere og læg- 
mænd, for at de overalt kunde stænke befolkningen med det 
viede vand og oprejse store kors af træ i hver by, og således 
tage hele landet i besiddelse, Danekongen til hånde ^ Overalt 
hvor derimod Tyskerne trængte frem, rejste de Vorfrues billed 
til tegn på deres højhed.- — Muligt var det jo, at også andre 
træk, når først opmærksomheden er henvendt derpå, yderligere 
kunde stadfæste den her fremsatte opfattelse. 

Tilføjelse^,' Hr. kand. V. Mollerup har gjort forfatteren 
opmærksom på, at Danebrogskorset til sin tid har været at se 
i staden Revals våben. Det hedder nemlig i Arndts Lieflån- 
dische Chronik (fol., 1747—53) II 310, efterat stadens alminde- 
lige mærke, de tre løver, er omtalt: „Zu andern Sigillen be- 
dienet sich auch die Stadt des dånischen silbernen Kreuzes 
von Dannehrogge im rothen Felde. Das Wapen dieser Art 
decken 2 Strausfedern, eine rothe und eine silberne, die auf 
einem Helm ohne Krone stehen. Beide Wapen hat die Stadt 

> Henrik 24, 2: Qui (Dani) baptizantes .... cruces magnas ligneas in omnibus 
villis fieri præcipientes .... et hoc modo totam terram ad manus regis Danorura 
preoccupare studebanL R. Usinger gengiver det ved „ein grosses weisses Kreuz*' 
(Oeutsch-dftn. Gesch. s. 201). 

« [Hist Tidsskr. 4. R. 5. Bd. S. 520-21.] 

von Waldemar II, Kdnig von Dannemark, erhalten — ." Hvor 
gammelt dette våben er, lader sig ikke afgøre efter de monu- 
menier, som for tiden foreligger for ofifenligheden ; det som 
Arndt synes at have for øje, tyder med sine tvende struds^er 
vistnok på en langt senere tid end det 13. århundrede. — 
Korset skal iøvrigt også findes på nogle af Revals mønter. 



HVOR BLEV DANEBROGE AF? 

(1881.) 

[Dansk Folkeblad 7. Juli 1881, Nr. 50, S. 215, og 29. Septbr. 1S81, Nr. 61, S. 265-66] 



r r. Barfod har i „Dansk folkeblad" nr. 49 igen rejst 
dette spørgsmål, som han alt for 42 år siden besvarede i 
„Brage og Idun". Hvor blev det af? Den hellige dug blev 
en karklud i et køkken i Kiel. 

Er det muligt, eller er det vel endog virkeligt? Virkelig- 
heden må vi bøje os for; men vi kræver et fyldestgørende, ja 
et tvingende bevis; ellers må vi vægre os ved at tro det. 
Kan Barfod bevise, hvad han siger? 

Han tror det selv og går ud fra, at en tysk professor 
har givet ham medhold. Skønt han nu visselig ikke har op- 
draget os til at tro professorerne i Kiel på deres ord, så bør 
vi dog prøve dem i dette som i andet. Niels Falck giver da 
også tildels Fr. Barfod medhold, men han gkr herved rigtig- 
nok ud fra som en nødvendig forudsætning, at al viden om, 
at det var Danebrogsfanen, dengang var tabt, og at man i 
det højeste kan sige, at fanen er forsvunden i Kiel, hvor den 
efter sagnet var hengemt på kirkeloftet („kirchenboden") tillige- 
med landrettens arkiv. Derfra til „bunke", „avktion" og 
rkarklud" er der endda et spring. Alting med måde! 

Men hvorpå støtter denne fortælling om Danebroge i Kiel 
sig? Den findes hos en holstensk forfatter fra første halvdel 
af forrige århundrede, men i en meget ubestemt form. Man 
ser heraf, at der dengang har været en sådan antagelse 
blandt folk, en bestemt hjemmel nævnes ikke. Andre vidnes- 
byrd går i modsat retning; folk i stillinger, som gav dem 
særlig adgang til at vide besked om tingen, nægter det på det 
bestemteste. Vi må herefter sige, at det er højst usikkert, 
hvor Danebroge er bleven af, og kan kun indrømme Dahlmann 
ret til at udtale, at den „taber sig for os i uberømmelig 
glemsel". 

Men selv dette er ikke historiens sidste ord i denne sag. 
Vi har en forfatter fra byen Slesvig, der med en sjælden om-r 
hyggelighed og en næsten enestående flid samlede alt, hvad 
der kunde overkommes af historiske efterretninger om hans 
fødeby og dens historisk mærkelige omgivelser (Danevirke o. s. v.) ; 
hans navn er Ulrik Petersen og hans levetid 1656 — 1735. I 
hans omfattende samlinger, som findes i Gehejmearkivet, fore- 
kommer følgende efterretning: — „og skønt det (Danebroge) 
næsten var opslidt og hensmuldret, ophængte man det dog 
(1559) i den herværende domkirke som tegn på den store sejr 
over de fri Ditmarsker, indtil det endelig af alder faldt ned og 
gik tabt ved år 1660, måske da den forhen broget malede 
hvælving blev istandsat og overkalket". Det må herefter anses 
for et senere uhjemlet sagn, at Danebroge var blandt de faner, 
som fandtes i Nikolaj kirke i Kiel. Vort. himmelfaldne flag er 
hensmuldret i Slesvig domkirke. 

[IL] 

Skønt „Dansk folkeblad" ikke som regel befatter sig med 
historiske undersøgelser, så tør det dog forudsættes, at det 
som undtagelse vil kunne indrømme drøftelsen af ovenstående 
spørgsmål en yderligere plads. Jeg skal derfor noget udfør- 
ligere indlade mig på dets enkeltheder og søge at imødegå, 
hr. Fr. Barfods bemærkninger i bladets nr. 59. 

Først må jeg rette en misforståelse af hvad jeg forrige 
gang skrev. Der stod: „Han (B.) tror det selv (at han nemlig 
kan bevise sin påstand) og går ud fra, at en tysk professor 
giver ham medhold". Dette kan jo ikke, som hr. B. mener, 
belyde, at han „ene går ud fra en tysk professor"; tvertimod. 
Der er i min ytring intet om udgangspunktet for hr. Barfods 
beviSt hans kilder o. s. v.; jeg siger kun, at han tror sig i stand 
til at bevise sin påstands rigtighed, og at han fremdeles holder 
for, at Falck har givet ham medhold, ligesom det var et 
stykke af Falck, som først (1818) fremdrog hele denne sag. 

Begge dele har jeg nu tilladt mig at rejse indsigelse imod, 
og denne indsigelse fastholder jeg fremdeles. 

Lad os begynde med professor Falck. Denne lærde for- 
fatter giver nemlig ikke hr. Fr. Barfod medhold i det, som på 
en vis måde er det væsenligste, de udtryk, hvormed B. så 
uskånsomt sårer danske øren: „Bunke", „avktion", „karklud". 
At fanen er tabt, véd vi jo alle; men det er os ikke ligegyl- 
digt, hvorledes det er gået til, om den er hensmuldret af ælde 
på et sted, som svarede til dens egen ærværdige fortid, eller 
den er vanæret og bortslængt som „skrammel". 

Hr. Barfod har nu i sit sidste indlæg strøget ordet „kar- 
klud", det er en indrømmelse, som alt noget mildner fore- 
stillingen. Men vi må også af med „bunken" og „avktionen". 
Forfatteren fastholder med urette sin oversættelse af ordet 
„kirchenboden" som „kirkegulv", det er „kirkeloftet", og denne 
modsætning er af ikke ringe betydning. Barfod siger i nr. 59: 
„Falck siger udtrykkelig, at man smed Danebrog og de øvrige 
faner, som fandtes i kirken, tilligemed andet gammelt ubruge- 
ligt skrammel på gulvet ( — her har vi „bunken" skulde jeg 
mene!)". Men det er ikke Falcks ord; han siger: „En istand- 
sættelse af kirkens indre siges at have været grunden til, at 
man henflyitede Danebrogsfanen tilligemed de andre faner, 
som fandtes i kirken, til andre ubrugelige sager på kirkeloftet, 
uden at den dog her kom i sikkerhed" (dass man die D. zu 
andern alten unbrauclibaren StOcken auf den Kirchenboden ge- 

sellte, ohne dass sie hier Sicherheit erlangte"). Derefter følger 
hans fortælling om, hvorledes også loftet (på et senere tids- 
punkt) skulde istandsættes, hvorfor så de der fundne papirer 
og træværket skaffedes bort. 

Kirkeloftet var altså et gemmested, således som vi har 
kendt det på Trinitatis kirke i København, hvor universitetets 
bogsamling og den første oldsagssamling fandtes. Det var et 
lukket kammer, hvor landrettens arkiv var opstillet og til- 
gængeligt for dem, som skulde bruge det. Det kaldes „kirke- 
kammeret", „kirkearkivet" eller „kirkeloftet" og endnu i året 
1840 afgav kirkens præst det vidnesbyrd, at han gentagne 
gange havde efterset alle de sager, som fra kirken fordum var 
flyttede derop; der fandtes altså dengang endnu sådanne. 
Om landrettens arkiv siger Falck, at det ligesom de omtalte 
faner fra selve kirken var bleven ført op på loftet („naehher 
auf den Kirchenboden hinauf geschafft"). 

Sagen står herefter således, at vi har de hengemte faner 
i landrettens arkiv på kirkeloftet. Herfra skaffedes de efter 
Falcks påstand bort i slutningen af forrige århundrede, sammen 
med arkivet, som ridderskabet købte. Den lærde forfatter må 
dog have husket fejl, når han 1841 udtalte, at to navngivne 
mænd, en borgmester og en præst, havde fortalt ham og prof. 
Dahlmann dette; thi Dahlmann siger i sin Danmarks historie, 
at Danebrogsfanens levninger gik til grunde på Nikolaj kirke- 
loft i „uberømmelig glemsel", og Avgust Baggesen, der var 
en svigersøn af en af de nævnte mænd, erklærede det for 
utroligt, at de skulde have fortalt noget, som vilde være deres 
egen skam, eftersom de netop selv dengang havde været 
kirkens værger. 

Vi henvises derfor i alle tilfælde til en tidligere tid end 
den, Falck angiver. Men nu findes der i året 1775 udgivet 
en nøjagtig beskrivelse af staden Kiel og særlig Nikolaj kirke 
og alle dens mærkværdigheder, uden at Danebrogsfanen findes 
nævnt i den med et ord. Falck har søgt at svække betyd- 
ningen af dette vidnesbyrd ved at henvise til, at heller ikke 

landrettens arkiv her findes omtalt. Hertil må dog bemærkes, 
at vi ikke kender tidspunktet for dets flytning; at det fandtes 
i „kirkekammeret", omtales nemlig kun ved året 1700, det 
kan altså godt have været borte, da den nævnte bog udkom. 
Men hvorledes kan det være, at dens forfatter aldrig har hørt 
det omtalt, at Danebrogsfanen var eller havde været i kirken? 

Og hvorfra véd vi, at den nogen sinde har været i 
Nikolaj kirke? 

Hr. Barfod anfører tre forfattere: Westphalen, Kobbe og 
Bolten, men kun den første har her nogen betydning, da de 
andre har skrevet ham ud. Her må jeg nu bebrejde min gamle 
ven, at han ikke selv har efterset Westphalen, men har 
nøjedes med at stole på Falcks gengivelse, den Falck, hvem 
det var „temmelig ligegyldigt", som han selv siger, hvordan 
det forholdt sig med vor fanes undergang. 

Westphalen, der trykte utrolig mange kildeskrifter i sit 
store værk, udgav også en Ditmarskens historie efter et gammelt 
håndskrift. I dette var landets underkastelsesbrev (fra 1559) 
indført: her hedder det: „Også vil vi med vor ed overcmtvorde 
de hovedbannere og faner, som blev erobrede i salig kong 
Johan af Danmarks og hertug Fredriks nederlag, tilligemed 
alle de klenodjer, som findes hos os." Til dette sted føjer nu 
udgiveren (Westphalen eller en af hans hjælpere) den anmærk- 
ning: „Deres tiloversblevne levninger findes ophængte over 
St. Nikolaj kirkes alter i Kiel." 

Til dette vidnesbyrd vilde hr. Barfod tilvisse aldrig, om 
han havde kendt dets indhold, have føjet sin omtale, som den 
falder i dette blad: „Derimod fortæller jo W., at Danebrog, 
hvad han selv har set, hænger i Nikolaj kirke i Kiel. Lyver 
Westphalen? eller har man bundet ham en løgn på ærmet?" 

Thi hvad vil hin anmærkning sige? Der fandtes efter 
hans hjemmel — (hvilken det var, siger han ikke) — faner 
fra Ditmarsken ved Nikolaj kirkes alter. At Danebroge var 
deriblandt, siger han intet om, den nævnes ikke i fredsbrevet, 
og det er et stort spørgsmål, om det har været ham (eller 

A. D. Jørgensen: Afhandl. II. 4- 

hvem der nu er anmærkningens forfatter) nærværende, at dette 
banner overhoved var med i Ditmarsken. At fanernes antal 
ikke kan have været så ringe, fremgår af nederlagets størrelse, 
og fredsbrevet skelner jo tydeligt nok imellem hovedbannere 
og mindre faner. Hvidtfeldt siger: „De Ditmærsker bekomme 
et stort gods, — foruden fænniker og syv faner; der blev 
Danebrog, Danmarks hovedbanner." Nu er det jo en noksom 
bekendt sag, at overleveringen efterhånden påvirkes af folks 
senere erhvervede kundskaber. Var det bekendt, at der i 
Nikolaj kirke fandtes faner fra Ditmarsken og fik man senere 
at vide, at Danebroge havde været tabt og var vundet tilbage 
i hine tog, så vilde man af disse to ting med vished kunne 
gøre regning på at få en overlevering, eller rettere en løs 
uhjemlet tale, om Danebroge i Kiel. 

Nu ved vi imidlertid med sikkerhed, at den havde fået 
sin plads i Slesvig domkirke. Det siges af krigens historie- 
skriver Henrik Rantzau, feltherrens søn, og det stadfæstes af 
den forhen nævnte Ulrik Petersen, stadens og kirkens historie- 
skriver. Denne sidste fortæller os desuden, at den et hundredår 
efter, som det var at vente, var helt hensmuldret og dens 
sidste levning gået tabt. Han formoder, at den, eller rettere 
dens stang, blev helt jernet, dengang kirken mistede sin. 
katolske pynt, de brogede hvælvinger, en formodning, der har 
den største sandsynlighed for sig. Thi hvorledes skulde vi 
tænke os dens flytning til Kiel? Hvor kan nogen falde på at 
tro, at hertugerne af Gottorp, dengang deres land 1713 blev 
frataget dem og de hovedkulds flygtede, ikke til Kiel, men til 
Hamburg, skulde have taget en sidste levning af Danebroge 
med sig fra Slesvig domkirke? Eller hvorfor skulde de i freds- 
tid have flyttet denne levning, der endog var undgået Ulrik 
Petersens efterspørgsler? Vi står i dette stykke overfor en 
række urimeligheder. 

Hvad fanespidseu i det oldnordiske musæum angår, da 
kan jeg ikke bedømme dens værd. At „en borger" i Kiel har 
troet, at den var af Danebroge, og at Fredrik VI og hans 



HVOR BLEV DANEBROGE AF? 51 

efterfølger fandt dette mere eller mindre sandsynligt, kan godt 
være. Man tror jo al tid det bedste om de oldsager, man får 
mellem hænder, men for andre er sligt i reglen af ringe værd. 
„Relikviernes" historie er en af de mest beskæmmende af 
menneskeslægtens årbøger. 

Hvad der blev af Danebroges „stang", har i det hele vist- 
nok såre ringe interesse, og det er ikke faldet mig ind at 
gøre rede for den, før nu hr. B. spørger, om jeg antager den 
for „hensmuldret". „Danebroge" var ikke nogen stang, men 
en dug, et hvidt kors, nedlagt i en rød dug, og det er et 
stort spørgsmål, om den fra først til sidst har haft samme 
stang eller ikke snarere som vore flag var et løst klæde, der 
fæstedes på spyd eller anden ^tang efter tid og lejlighed. Det 
var i alle tilfælde i sin fulde orden, at stangen forsvandt og 
blev glemt, efterat fanen var bukket under for tidens øde- 
læggende magt. 

^ Min mening er, at Danebroge er hensmuldret og forgået 
på et sted, som var den fuldt værdigt, eftersom det har en 
stor og navnkundig fortid. Den mand, som bragte vort gamle 
hovedbanner til Slesvig domkirke, samtidig med at han afle- 
verede de . andre „fænniker" til Kiel, han tænkte en dansk 
tanke, og han skal ikke have skam til tak. Lad Sønderjylland 
beholde den tunge ære at være vore graves land: også Dane- 
broge har her fyldt sine dages tal, omgiven af store minder. 

DET GAMLE DANSKE KONGEVÅBEN. 

(1879.) 

I Aarbøger for nordisk Oldkyndighed og Historie 1879, S. 19—55. Med 15 Afbildninger, 
som ikke ere gjengivne her. — Her med enkelte Tilføjelser af Forfatteren.] 



Vort gamle kongevåben, „løverne" og „hjerterne", ind- 
tager i folkets bevidsthed en plads blandt de kæreste minder 
fra den 5®rne fortid. Den samme konge, som først førte 
„Danebroge" mod hedningerne, satte dette dobbelte mærke i 
sit skjold og sit segl, og med få forandringer har det siden 
den tid betegnet hans efterfølgeres værdighed, ligesom det er 
blevet rigets og folkets fælles symboler. Det er derfor nok 
umagen værd med nogen opmærksomhed at dvæle ved disse 
mærl^er, nu da så mange af vore overleveringer tages frem til 
fornyet granskning, medens samtidig trangen til en dybere 
forståelse af de mange enkeltheder afføder mangt et velment, 
men svagt motiveret forsøg på at give selv det tilsyneladende 
tilfældige en indre mening. Det er jo nemlig ikke umuligt 
eller blot usandsynligt, at der også her i tidens løb kan have 
indsneget sig en eller anden misforståelse, som vanskeliggør 
den rette opfattelse af mærkernes oprindelse og bringer for- 
tolkningen af deres betydning på afveje. 

De tre „løver", som danner skjoldets hovedbilled, findes 
uforandrede den dag idag som de er fremstillede i Valdemar 
Sejrs sigd, medens de dog i mellemtiden har været fremstillede 

noget forskelligt. Hovedmodsætningen er som bekendt den, 
at våbendyrene får forskellige navne, eftersom de holder hovedet 
i linje med kroppen, så ansigtet altså ses fra siden, i profil 
— i hvilket tilfælde det er løver — , eller de vender hovedet 
til siden ud af billedet, så ansigtet ses forfra, „i visir" — i 
hvilket tilfælde det er leoparder. Vel ser man også i heral- 
diken den fordring fremsat, at løven desuden skal stå på bag- 
benene og kaste forbenene ud foran sig (som den norske løve 
og „Gdta lejon"), medens leoparden fremstilles i løb (eller 
gående, springende); og et løbende våbendyr, som ses i profil, 
kaldes derfor ofte en leoparderet løve, medens det stående dyr, 
som ses i visir, omvendt kaldes en leoneret („gelOwter") leo- 
pard; men denne fordring synes dog at være af underordnet 
betydning og helt at måtte opgives, når der som her er tale 
om tre våbendyr, som skal anbringes på samme skjold, medens 
omvendt et enkelt dyr lettest fremstilles stående på det tre- 
kantede skjold. 

Medens kong Valdemar, som det ses af tegningen (fig. 1), 
lod de tre våbendyr fremstille som springende løver, finder vi 
denne fremstilling opgiven af hans slægt, der så godt som 
stadig førte leoparder; sønnerne Erik og Abel har endnu løver, 
men Kristoffer og hans efterkommere fører leoparder, og det 
samme er fra denne tid af tilfældet med de sønderjydske her- 
tuger af Abels stamme og de hallandske grever, som ned- 
stammede fra Nils og Knud Valdemarsønner. Denne beteg- 
nelse bruges også, som det vil fremgå af det følgende, i 
middelalderens omtale af dem*. — En anden forandring, som 
strax foregår med kong Valdemars løver, er den at de krones; 
således ses de alt i Erik Plovpennings sigil (fig. 2) og be- 
standig siden. Også dette overføres på hertug- og greve- 
slægterne ^. 

De tre løver var alt noget før Valdemars tid brugte af 



^ [Senere Tilføjelse:] Vid^se af i^/is 1417 (af »/s 1295): kongens segl kaldet 
nklemæ'* om Eirik Menveds segl: in clipeo tres leopardos coronatos. 

' Se afbildningerne i Thorkeliiis diplomatarium I, tab. I. II. IH. V. 

den engelske konge Johan (fra 1199), og også her har de som 
bekendt holdt sig indtil den dag idag, dog stadig under form 
og navn af leoparder. Endvidere førtes de af hertug Henrik 
af Schwaben (WUrtemberg) af slægten Hohenstaufen ; hans 
sigil af året 1216 forestiller en rytter med trekantet skjold 
med 3 løver og en splidfane med samme mærke; løverne 
vender her hovederne helt tilbage, så de fremstilles i profil^. 

Det vilde vistnok være forfejlet at søge en direkte for- 
bindelse mellem kong Valdemars og disse beslægtede våben- 
mærker, således som man har gjort med hensyn til det 
engelske, idet man endog har gættet på, at den danske konge 
ved at optage den engelskes mærke skulde have tænkt på sin 
slægts ældgamle krav på hans kongerige^. Den skik at be- 
tegne et sligt krav ved et våbenskjold er nemlig langt yngre 
og kunde slet ikke tænkes bragt til anvendelse til en tid, da 
mærket væsenlig var personligt eller dog kun tilhørte slægten, 
men intet havde at gøre med land og rige. Desuden er for- 
skelleil ved siden af den umiskendelige lighed alt for iøjne- 
faldende: de engelske konger fører 3 gyldne leoparder i rødt, 
kong Valdemar derimod, som vi vil få at se, 3 blå løver i 
gyldent skjold. 

Men tanken er uimodsigeligt den samme: ved de tre 
kongelige " dyr at udtrykke skjoldførerens høje byrd og værdig- 
hed og frem for alt det personlige mod og rigets djærve for- 
svar, pingen mand skulde efter fordums sæd have løve på 
sit skjold, som nogen sinde vilde fly", siger den kun lidet 
yngre Didrjks saga; det er den poetiske overdrivelse af mær- 
kets oprindelige og naturlige betydning. Den kongelige rang 
søges derimod senere særlig fremhævet ved kronerne. 

Et spørgsmål, som er en del vanskeligere at klare, fordi 
seglene ikke giver nogen somhelst vejledning til dets be- 
svarelse, er det om løvernes farve. Vor tids måde på afbild- 



> ZeiUchrifl des WOrtembergischen Alterihunisvereios II 2. (Derefter i Ulu- 
«irirte Zeitung for 17. Juni 1876.) 
^ Suhm IX 734. 

ninger at antyde farverne ved forskellig skravering er nemlig 
ikke ældre end fra omtrent 1600 og kan altså ikke hjælpe os 
tilbage over den tid, i hvilken man kunde formode en foran* 
dring i ^ tinkturen^, således som den ikke var ualmindelig i 
selve middelalderen. Farvemalede fremstillinger måtte kunne 
føre os langt længere tilbage i tiden, dersom der endnu hos 
os fandtes levninger af sådanne i noget større antal; thi der 
kan vel ikke være nogen tvivl om, at man jo her som anden- 
steds har fremstillet våbenskjolde på farvede glasruder, ud- 
skårne stolestader såvel som på kirkevægge o. 1. Det er 
heller ikke umuligt, at noget sådant endnu et eller andet sted 
kunde komme for dagen, men hidtil synes kun usikre og 
ufuldstændig undersøgte fremstillinger at være omtalte i de 
almindelig tilgængelige kilder. Således nævnes det i prof. 
Kornerups beskrivelse af de nu forsvundne våbenskjolde i Sorø 
kirke, at Valdemar Atterdags skjold nu ses der med „tre 
himmelblå løver og ni røde hjerter i gult felt"; men der til- 
føjes, at ^feltet før 1873 fejlagtig var malet mørkebrunt^, 
uden at en nærmere undersøgelse heraf synes at have været 
foretagen; det samme fremgår af tallet på hjerterne (ni), thi 
dette er ikke gammelt ^ Fra Ribe haves meddelelse om et 
orgel fra første halvdel af 15. århundrede, på hvilket stadens 
våben var afmalet: 3 blå løver på gul grund, ved siden af et 
rødt tårn, og der tilføjes ganske kort i beskrivelsen: „ligesom 
på et gammelt glasmaleri fra Katrinekirke" '. Fra hvilken tid 
dette formenes at være, lades vi imidlertid i uvished om^. 

Vi er derfor indtil videre henviste til de skriftlige kilder, 
og her træffer vi da også en vejledning i et aktstykke fra 
året 1424, som til al lykke endnu er bevaret i original, men 
hvis rette fortolkning alligevel frembyder nogen vanskelighed. 

Det er den på Gottorp for biskoppen og den kejserlige 



> Årbøger 1877, s. 224. 

' J. Kinch, Ribe bys historie og beskrivelse indtil reformationen, s. 584. 
' [Senere Tilfojelse:] Ringsted kirkes kor : 3 ezeinpler fra begynd, af 14. årh. : 
blå lever i gult, uden søblade (leverne synes at have havt guldkroner). 

notar afgivne vidneforklaring om hertugdømmet Slesvigs stats- 
retlige stilling, som indeholder dette vink. Kong Erik af 
Pomem havde som bekendt af kejser Sigismund æsket en 
voldgiftskendelse i sin strid med de rensborgske grever om 
Sønderjylland og til den ende ført en række beviser for dette 
lands ældgamle forbindelse med det danske rige, medens man 
fra grevernes side anstrængte sig for at bevise dets selvstæn- 
dighed og arvelighed. Nærværende aktstykke er et af de 
væsenligste led i deres bevisførelse og blandt argumenterne 
indtager det, som var hentet fra hertugdømmets mærke, en 
fremragende plads. De påstår, „quod territorium . . . . a 
tanto tempore, quod memoria hominum in contrarium non exi- 
stit, fiiit et est specialis ducatus .... hahens artna specia- 
lia et distincta, videlicet duos leopardos blaueos in campo 
glauco . . . ." Grevernes indlæg i sagen gentager disse ud- 
tryk, men det overordenlig fejlfulde aftryk i Scriptores har her 
blaneos for blaueos, medens originalen hertil er tabt. W. E. 
Christiani har derimod en helt anden læsemåde: Duos leopar- 
dos blaneos in campo glauco, som han gengiver: „zween 
weisse Leoparden im blauen Felde" ^ 

Det kan ikke negtes at dette sidste giver den simpleste 
mening og frembyder de færreste tvivlsmål; thi den nærmest 
liggende oversættelse af glaucus er blå, medens blancus er 
hvid, og en hvid leopard på blå grund findes endnu i Hallands 
våben, der ikke mindre end det sønderjydske er en aflægger 
af det danske kongevåben, nedarvet gennem kong Valdemars 
slægt. Det vilde ej heller være enestående i middelalderens 
heraldik, om der til disse yngre linjers sølvløver havde svaret 
guldløver i kongernes våben, medens så på den anden side 
de senere blå løver på gylden grund kunde tænkes opståede 
ved en farvebytning, som ikke er så sjælden i den ældre tid~. 



^ Scriptores VII 341. 350. Sejdelin, Diplomatarium Fleasborgense. I 354. W. E. 
Cliristiani, Geschichte der HerzogthQmer Sehleswig und Holstein IV 424 (1779). 

* C. O. y. Querfurth, Kritisches WOrterbuch der heraldischen TerminoloKie, s. 
166: „Verwechselte Tincturen'' — „wie z. B. GrQndnberg ausser dem schwarzen Reichs- 

Men selve diplomet fra 1424 gør disse fortolkninger umu- 
lige eller dog aldeles usandsynlige. Dersom vi kun havde 
dette i afskrift, vilde vi vel være værgeløse lige overfor de to 
forskellige læsemåder, thi det vilde være umuligt at afgøre, 
hvem der havde læst rigtigt, da blancos og blaueos kan skrives 
næsten ens; men her hvor vi har originalen, og det en sær- 
deles vel skreven original, er al tvivl umulig: der står blaueos, 
med begge de omtvistede bogstaver tydeligt skrevne, medens 
brevets øvrige forkortninger gør det utvivlsomt, at et n på 
dette sted slet ikke vilde være bleven skrevet, men kun an- 
tydet ved en streg over det foregående a. Der står da kun 
tilbage at antage, at Christianis læsemåde hidrører fra det 
større klageskrift, som optager indholdet af en række mindre 
breve, og som i Scriptores på dette sted har blaneos, altså i 
alle tilfælde en trykfejl. Det kunde da ganske vist tænkes, 
at koncipisten af dette aktstykke havde skrevet blancos, fordi 
han vidste, at dette var det rette, medens læsemåden blaueos 
fejlagtig var indkommen i notarialinstrumentets renskrift uden 
at være bleven bemærket ved konfereringen. Men at antage 
dette vilde dog være at tillægge Christianis enestående vidnes- 
byrd alt for stor betydning. Vi har ingen somhelst garanti 
for, at hans afskrift har været tagen med den nødvendige 
kundskab til den gamle skrifts enkelte træk, og det ligger i 
alle måder nærmest at antage, at vedkommende afskriver har 
ladet sig vildlede af bogstavernes lighed, som ved første øje- 
kast kan skuffe enhver læser, medens derimod originalens 
tydelige ordform må anses for afgørende og for at være den 
oprindelige og rigtige læsemåde. » 

Men dermed begynder vanskelighederne for oversættelsen: 
„blå løver i blå grund" er meningsløst, og selv om glaucus 
tages i den fra blåt fjernest liggende betydning, som ord- 
bøgerne i det klassiske og middelalderens sprog tillader, nemlig 
grønt, lysegrønt, er vi lige nær; thi selv om de ældre våben- 
adler in Gold auch einen goldeueo Reichsadler in Schwarz unier UnistAnden gelten 
la-isi?n will . . ." 

skjolde ingenlunde altid overholder heraldikens hovedlov, at 
farve aldrig må lægges på farve, metal (guld eller sølv) aldrig 
på metal, så vilde dog blåt på grønt stride vistnok mod al 
erfaring. På den anden side betyder blaueus kun blåt, det er 
et middelalders ord, dannet af de evropæiske folkesprogs bleu, 
blau, hvis betydning ikke kan mistydes. 

Den formodning ligger da nær, at glaucus må have kunnet 
betyde gult, gyldent, og da grundbetydningen i de klassiske 
sprog synes at være strålende, klart (brugt om havet og øjet, 
f. ex. Athenes, kejser Avgustuses), vilde en sådan brug af 
ordet neppe være så påfaldende, da det jo er bekendt nok, at 
man i fortiden har havt ondt ved at holde farvebetegnelserne 
skarpt ude fra hverandre. Og skønt en sådan betydning synes 
at være undgået Du Ganges opmærksomhed, turde den dog 
forekomme i vort eget middelalders sprog. Der haves f. ex. 
et brev, udstedt af kong Kristoffer i året .1328 under opholdet 
i Tyskland, i hvilket han bevidner at have overdraget sin 
væbner M. de Rastorpe forskellige kostbare klædningsstykker 
i gældsbetaling, som denne igen har solgt til kapitlet i Ltlbek. 
Kongen opregner og beskriver disse stykker enkeltvis (for at 
der ikke senere skulde rejse sig tyvssag af deres overdragelse), 
og her hedder det da: „dedimus quasdam vestes et indumenta, 
videlicet unam casulam, duas cappas chorales, unam dalmati- 
cam et subtilem, que omnia ejusdem coloris scilicet crocei 
sive glauci habencia desuper ornamenta que Borden wlgariter 
appellantur, auro et serico in locis debitis et consuetis in- 
texta". Betydningen af ordet glaucus synes her at være 
utvivlsom, nemlig den samme som croceus, guldguP. 

Det kunde ved første øjekast synes at være et temmelig 
tarveligt resultat, som vi her har vundet gennem en vidtløftig 



1 Leverkus, Urkundenbuch des Bisthums Lobeck, I 657. Udtrykket i sin helhed 
synes nemlig at udelukke den mulighed, at konoipisten har tænkt: „de var alle ens* 
farvede, gule eller blå" ; thi dels mAtte der da have stAet unius coloris, dels vilde ud* 
steder« n helt have forfejlet sin hensigt at give et bestemt kendetegn for hvert stykke. 
— [Senere Tilføjelse:] Planctus fra 1329 v. 11: nP^plc^ glauca crispantia'^, folderige 
(gyldi:«,'?) kapper. Dahlmann I 473.' 

undersøgelse, ikke stort mere end hvad der alt fremgik af det 
malede våben i Ribe fra omtrent samme tid. Men dette er 
dog ikke tilfældet. Er det nemlig hermed givet, at både det 
danske kongevåben og det sønderjydske hertugvåben i Erik af 
Pomerns tid viste blå løver på gylden grund, så kan vi deraf 
trøstig slutte tilbage til en langt fjernere tid; thi selv om den 
ene af de to slægter i tidens løb havde skiftet farver i sit 
skjold, kan det dog umuligt antages, at den anden vilde have 
fulgt det givne exempel, og vi føres herved med megen sand- 
synlighed op til slægternes stammefædre og til selve kong 
Valdemar. Men det samme fremgår af Ribe bys våben og 
dets farver og endnu mere af Estlands gamle skjoldmærke, tre 
blå løver på gul grund ^. Thi dette mærke er oprindelig staden 
Revals og hidrører fra dens grundlægger Valdemar Sejr, så 
det neppe vil kunne afvises som et vægtigt vidnesbyrd for 
dennes oprindelige våbenfarver. Overfor dette kan Hallands 
hvide løve på blå grund ikke komme i betragtning, selv om 
det måtte kunne eftervises, at den er bleven ført således af 
de henfarne grever; thi som nedstammende fra frillesønner af 
kong Valdemar har dé muligvis fra først af kun fSiet ret til at 
føre hans våben eller en del deraf med forandrede farver. 



Ved siden af løverne har det danske kongehus fra første 
færd i sit våben ført et større eller mindre antal hjerteformede 
figurer. Også disse er gåede over på den sønderjydske hertug- 
slægt indtil dens sidste mand (medens de holstenske grever 
senere udelader dem af landets våben) og ikke mindre til 
greverne af Halland og deres efterkommere. 

Antallet af disse hjerter er me^et forskelligt. Begræns- 
ningen til ni hidrører fra Oldenborgernes tid og synes overført 
til skjoldet med de tre fra det med den ene løve, som først 



I SvRilges histuria III (O. Aliii. 1&2I-I611) s. 374. 

optoges af Kristjern I i det samlede kongevåben som fingeret 
mærke for „de Goter". Af hovedskjoldet udelod de første 
Oldenborgere derimod i reglen helt hjerterne, for (ligesom de 
senere hertuger i Sønderjylland) at betegne den nye slægt, 
der var kommen i besiddelse af landet, indtil så de ni hjerter 
bliver konstante. Det heraldiske udtryk for hjerternes tidligere 
forekomst er det, at skjoldet er „strøet" med hjerter, således 
som f. ex. det franske kongeskjold var strøet med liljer; an- 
tallet er da vilkårligt og netop denne tilfældighed er en ejen- 
dommelighed ved mærket. 

Hovedinteressen ved dette mærke drejer sig dog om dels 
rette forståelse efter sin oprindelige betydning. Foreligger der 
tilstrækkelig sikkerhed for, at denne figur fra først af har 
skullet forestille et menneskeligt hjerte, således som det nu 
antages, eller er det først senere tiders vilkårlige fortolkning? 
Først når dette er bragt på det rene, kan der selvfølgelig være 
tale om at granske efter det oprindelige våbenskjolds mening; 
men dette kan hidtil så lidet siges at være tilfældet, at spørgs- 
målet end aldrig, såvidt bekendt, har været rejst til én virkelig 
undersøgelse. 

I det store heraldiske værk af Spener^ anføres ældre for- 
fatteres mening for, at disse røde figurer oprindelig skulde be- 
tyde bloddråber eller de såkaldte blodtårer, hvad Spener dog 
forkaster på grund af deres indskårne form, der betegner dem 
som hjerter; de såkaldte blodtårer fremstilledes nemlig til- 
spidset-eliptiske uden indsnit. 

En anden tysk forfatter fra omtrent samme tid, M. G. F. 
Loeber, henkaster derimod etsteds den ytring, at borggreverne 
af Orlam tindes våben, der som det senere skal ses hidrører fra 
det danske kongevåben og viser to løver omgivne af hjerter. 



^ P. J. Spener, Opus heraldicum (Historiæ insignium illustrium) Pars specialis 
(Edit. II. 1717, fol.) pag. 603: quæ corcula vocamus, alii lacrjnsiAS existimant . . . (Les 
etats, empires et princip, du inonde, p. 1457: Lyons verds (!) en champ d'or, semés de 
larmes de sang ou de coeurs d'hommes). 

indeholder ,,blade eller hjerter^, medens han dog ellers overalt 
kuQ bruger den .sidste betegnelse^. 

Går man endelig til den nyere heraldiske literatur i Tysk- 
land, der har søgt at anvende den almindelige videnskabelige 
kritiks methode på dette forhen temmelig vildsomme område, 
så vil man finde en stærk tilbøjelighed til overhoved at for- 
kaste „hjertet^ som heraldisk figur, det erklæres for at være 
en miskendelse af det ellers noksom bekendte „søblad^ ^. Her 
skal der dog ikke lægges videre vægt på disse almindelige 
udtalelser, da det ikke er forfatteren bekendt, hvorledes man 
har søgt at motivere den opstillede påstand, så meget mere 
som jeg alt af selve de nordiske kilder var kommen til et be- 
stemt resultat i den henseende og beviset jo i alle tilfælde 
måtte føres efter disse. 

Opmærksomheden for det tvivlsmål, som her foreligger, 
vækkes hemlig af selve vore nationale mindesmærker fra middel- 
alderen. Det hedder i en vidisse af året 1306, udstedt af 
bisperne af Færøerne og Bergen og deres fælles domkapitel, 
at de under det af dem gengivne brev fra året tilforn fandt 
grev Jakob af Hallands sigil, fremstillende fra oven en gående 
leopard, fra neden et felt med strøede blomster, af dem som 
kaldes „søblade" (in superiore parte est quidam leopardus 
quasi gradiens, positus ex traverso, et desubtus leopardum est 
mmpus, continens sparsos flor es, qui dicuntur søblad^. Dette 
segl er velkendt, det haves endnu i flere aftryk og ingen vil 
nære mindste tvivl om, at dets motiver er selve det danske 
konge våbens leopard og hjerter, da grevernes slægtskabsforhold 



* M. Gotihilf Frideman Loeber, De burggraviis Orlamuadanis comiiidntatio (1741. 
4.*. pag. LXXIII: in parte aversa majorum miaoremque leonein salieotem, in area ru- 
be:8 fcliis aeu corculia strata, commonstrat (siglllum Alberti). 

* C. O. V. Querfurth, Kritisches WOrterbuch der hcriildischen Terminologie (1872), 
s. 66: Herzen, siehe: „Seeblat". S. 140: Seeblatt, — sieht etwa einem Lindenblatl«- 
ahdich. — Nnn aber ist dieses Blatt nach der Weise des Mittelalters oft aiich orn.-i- 
mental, im Dreipasa durchschlagen, herzfOrniig u. s. w. dargestellt wordeii und hnt 
ni in in der Zopfzeit aus gånzlicher UnkenntiiisH der miltelalterlichen Wuppenkiinsl; 
derartige Blfitter alsdann „SchrOlerhOrner", „Herzen** u. s. w. getnuft. 

^ Sveuskt dipiomatarium, 11 468 f. 

er noksom bekendt. Vi stilles altså her overfor en dobbelt 
mulighed : enten kan vidissens udstedere have taget fejl af 
mærkets betydning, eller også er selve kongeskjoldets figurer 
„søblade"^. Når dette vidnesbyrd imidlertid hidtil ikke har 
vakt nogen opmærksomhed, ligger det selvfølgelig i at man 
enten tankeløst har overset grevens slægtskab med kongehuset 
og mærkernes overensstemmelse, eller deri at man har anset 
de gejstlige herrers udsagn for betydningsløst overfor århundreders 
tradition, som kaldte disse figurer for hjerter^. Der skal da 
heller ikke her tillægges det en afgørende betydning, det skal 
kun retfærdiggøre undersøgelsens berettigelse; thi det er så vidt 
vides den eneste omtale af mærkets betydning fra selve middel- 
alderen. 



Før vi imidlertid går videre i denne prøvelse af *det over- 
leverede, vil det være på sin plads at søge en nærmere for- 
klaring af ordet „søblad", der nu i skriftsproget kun forekommer 
i heraldisk betydning, ligesom vi genfinder samme ord i den 
svenske og tyske heraldik, i reglen ved anførselstegn udpeget 
som et vedtaget, men iøvrigt utydeligt navn. 

Det er ingenlunde altid den samme figur, som kaldes så- 
ledes; det lette indsnit i bladets brede ende findes der ikke 
altid og bladet er da mere langstrakt eliptisk, eller indsnittet 
er tværtimod udviklet til en trekoblet figur som • et kløverblad, 
eller kredsformet, hvorved figuren får lighed med visse store 
billers horn („Schr6terh5mer") eller med en dupsko („boute- 
roUe"). Flere af disse forskelligheder kan f. ex. iagttages på 
Sestedernes våben som det har været fremstillet til forskellige 
tider; det forestiller tre søblade omkring en ophøjet ring. Et 
par af disse former findes meddelte i „Illustreret tidende" for 



o 

^ Seglet er afbildet i Årbøgerne 1877, s. 230. Det er aldeles lig den samtidige 
Erik Knudsøns hos Thorkelin, Diplomatarium, 1 tab. V (leopard og 10 „hjerter"). Erik 
nedstammede i andet, .Jakob i tredje led fra Valdemar II. Grev Jakobs nye våben i 
Sorø (med 10 grønne blade) savner ni hjemmel. 

* P. von Moller, Bidrag till Hallands historia (1874), s. 38. 

3. November 1878; de almindelige hjertedannede blade findes 
derimod på det slesvig-holstenske ridderskabs privilegieskrin 
fra 1504: 3 sølver søblade i blåt omkring en rød ring. Samme* 
steds findes iøvrigt et afvigende mærke: 3 gule blade, nærmest 
lignende citroner også i formen, på sort grund, men stillede 
på samme måde omkring en rød ring; det er slægten Svaves^ 
Begge nedstammer imidlertid fra en og samme holstensk stor- 
mandsslægt, der nu i reglen kaldes Parken tin, men hvis ældste 
medlemmer i Valdemarernes tid kaldte sig „af Segeberg" og 
arveligt beklædte „overbode" -embedet. Denne families ældste 
segl viser alt de 3 blade omkring et ophøjet midpunkt og det 
genfindes hos dens senere grene: Parkentin, Svave, Sested, 
Schinkel o. a.; det er da intet under, at man har søgt at 
variere formerne noget for at holde disse ude fra hinanden^. 

De tre søblade træfi'es iøvrigt endnu mange flere steder. 
Tyske heraldikere nævner dem som mærke for hertugdømmet 
Engem, grevskabet Brehna, Seebach, Burtscheid, Bremen o. a., 
og da stadig røde blade på hvid (sølv) grund. Ligeledes findes 
de 3 blade (to og et, i to rækker) hos greverne af Teklen- 
burg; hos de ældre Sturer i Sverig (i en skrå række fra højre 
til venstre); de føres af Knud Porse (af Hadland), af en vis 
Sigivid Knudsen (1295) osv. Overalt fremstilles bladene her 
på de ældre skjolde med ren hjerteform, uden stilk, og som 
det synes med rød farve; man vilde med lige ret overalt 
kunne kalde dem for hjerter. 

Spørgsmålet bliver da: hvilken naturgenstand ligger til 
grund for denne fremstilling? er det et virkeligt blad efter et 
forbilled i naturen, eller forholder det sig således, som heral- 
dikerne plejer at fremstille det, at det kun er et led i en tradi- 
tionel dekoration, således som f. ex. bladformerne i de antike 
søjlehoveder o. 1.? Begge dele må vistnok tænkes forenede. 

> Jensen und Hegewisch, Priviiegien der Ritterachaft, tab. I. 

* Leverkus, Urkundenbuch des Bisthums Labeck. I 141.637.870. 877. En Sestalh 
iDetlev) forekommer første gang som hertug Valdemars forlover 1'287 (Michelsen, Ur* 
kunden, I 515). Sml. Stemanii, Beitr&ge zur Adelsgeschichte, Zeitschrift der schl.'holst. 
Oesellschaft, I. 

Ligesom de forskellige våbendyr fremstilles i de forunderligste 
former uden at tabe deres navne, således har utvivlsomt de 
dele af urter og træer, som findes fremstillede i våbenskjoldene, 
været bragte i forbindelse med virkelige naturgenstande, selv 
om der har udviklet sig traditionelle fremstillingsmader, som 
ingenlunde hører til disses natur og som vi nu vilde finde 
utålelige, f. ex. løver med kløftede haler, ørne med spredte 
vingefjer og lange tunger, blade med urimelige indsnit, liljer 
med 3 blade som gentages omvendt nedad osv. Det eneste 
rette er da at holde sig til navnet, forsåvidt som dette kan 
eftervises fi-a den ældre tid og dets betydning er utvivlsom. 
Og i det foreliggende tilfælde har vi jo netop navnet „søblad" 
som betegnelse for hjertet både fra Danmark, Sverig og Tysk- 
land, både fra nutiden og fra en tid, der ligger næsten 600 
år tilbage i tiden. Dette må vi da holde fast ved. 

På dansk betegner søblad den samme plante, som ellers 
i reglen kaldes åkande. Navnet findes hos Simon Paulli 
(1648), Viborg (1793) og Hornemann (1806) og bruges endnu 
omkring i de danske lande (optegnet ved Ålborg, på Born- 
holm og i Skåne). Ikke mindre forekommer det i Sverig, hos 
Bromelius (1694), Linné, i Svensk botanik og hos flere for- 
fattere, ligesom det her er optegnet i den nyere tid^ Navnet 
sigter selvfølgelig særlig til det store svømmende blad, der er 
hjerteformig afrundet, men det betegner ikke des mindre den 
hele plante, blomsten ikke mindre end de andre dele. Dette 
svarer da også på det nøjeste til den norske vidisses ord : 
der stod i grevens sigil en række „blomster, af dem som 
kaldes søblad", ligesom vi kalder vore blomstrende urter for 
„blomster" lige ned til roden. 

Et yderligere vidnesbyrd om, at „søbladet" er en vand- 
plante, haves i Frillernes våben. Denne sønderjydske slægt, 
som i reglen opnævnes efter sin berømteste mand, rigsråden 
og ridderen Eggert Frille, der fulgte Erik af Pomern ud af 



^ H. Jenssen-Tusch, NordHke plantenavne, s. 152, 3J1: Nymphæa alba. 



■m ■ ■-■ 

hertugdømmet og var Kristjernrs højtbetroede mand og kammer- 
mester, nedstammede fra Als» hvor Eggerts farfar Fredlev Ha- 
konsøn i året 1334 blev hertug Valdemars håndgangne mand 
og hvor der i året 1358 ved det bekendte forlig mellem kong 
Valdemar og hertuginden findes to andre mænd med samme 
våbenmærke. Dette skulde efter adelslexikonet fremstille en 
lodret træbul med nogle små rødder forneden og et par „sø- 
blade" foroven, et af de tilfælde altså, i hvilket navnet er 
aldeles meningsløst. Undersøger man imidlertid ridder Eggerts 
segl, så ses denne træstub liggende på skrå, næsten vandret, 
medens rødderne er stærkere fremtrædende, stubben kort og 
bladene sidder på lange stilke. Under det nævnte brev fra 
Sønderborg, 1358, ses der dernæst istedenfor stubben kun en 
bred kort vandret streg, medens rødderne støder umiddelbart 
sammen med bladstilkene, og på erkedegnen Nils Kristjem- 
søns, Eggerts broders, sigil er denne streg ført helt over skjoldet 
(fig. 3). Her har vi da dettes oprindelige udseende; den 
kortere og tykkere streg træder efter våbenlæren ofte isteden- 
for den oprindelige delingslinje, og den har da givet anledning 
til de senere forvanskninger, idet den først er bleven opfattet 
som en gren, medens denne igen efterhånden har udviklet sig 
til en stub og tilsidst til en lige stamme. Men det er da til- 
lige umiskendeligt, at dette våbenmærke i sin oprindelige form 
har forestillet et virkeligt „søblad", d. e. en åkande med rod, 
stilke og blade, medens tværlinjen utvivlsomt har skullet fore- 
stille vandlinjen. Dette er for så vidt også senere bibeholdt, 
som adelslexikonet endnu deler feltet på tværs, rødt forneden 
og hvidt foroven. 



Som allerede fremhævet kalder vidissen fra året 1306 
søbladet for en „blomst"; dette udtryk har sit tilsvarende i 
den kendsgerning, at „hjerterne" i forskellige våbenmærker 
omhjrttes med blomster, en vilkårlighed, der kun da har en 

A.D.Jørgensen: Afhandl. II. ^ 

fornuftig mening, når hjertet i virkeligheden er et søblad, så. 
blomst og hjerte kun er forskellige dele af samme tænkte 
plante (eller „blomst"). 

I det nuværende svenske rigsvåben ses der som bekendt 
to forskellige krydsstillede skjolde, øverst til højre og nede til 
venstre de tre kroner, øverst til venstre og nede til højre en 
springende løve på en baggrund med 3 skråbjælker; hint 
holdtes i den tidligere almindelige fortolkning for Sveernes, 
dette for Gø ternes mærke. Imidlertid er de tre kroner i virke- 
ligheden kongedømmets, derefter rigets mærke, medens løven 
er Folkungernes slægtvåben. Figurerne 4 og 5 viser os så- 
ledes Birger Jarls og hans søn kong Magnus's sigiller; det vil 
let ses, at det er væsenlig samme fremstilling, kun at sønnen 
har givet løven en krone på hovedet, ligesom han har omgivet 
skjoldet med de tre kroner, hvorhos han har forandret bag- 
grundens blomster til søblade (hjerter)^. Denne sidste foran- 
dring er nu muligvis fremkaldt ved den mellemliggende konge 
Valdemar Birgersøns sigil, der er nøjagtig det samme som de 
danske kongers, hvad nu end grunden dertil har været ^; men 
det er dog heller ikke under denne forudsætning sandsynligt,, 
at kong Magnus, når han overhoved vilde vende tilbage til 
slægtens nedarvede mærke, vilde have foretaget denne for- 
andring, dersom ikke det havde ligget for den almindelige be- 
vidsthed, at begge fremstillinger i det væsenlige faldt sammen. 

Også den norske løve med øxen fremstilles en enkelt, 
gang på en baggrund af blomster ; den her meddelte tegning 
(fig. 6) er tagen efter et seglaftryk fra året 1283, men om 
dette er det eneste bevarede, kan ikke siges med sikkerhed. 
Seglet tilhører kong Erik (Præstehader), men er fra en tid, da 



* Vi vil senere få at se, hvorledes denne baggrund aldeles opgives efter Folk* 
ungeættens udslukning. 

* Det oplyses ikke nærmere i „Sveriges historia", der meddeler dette våben* 
mærke, fra hvilken tid det er bevaret, om det er efter Valdemars ægteskab med diMi 
danske kongedatter Sofie eller før. 1 sidste tilfælde hidrører det vel nærmest fra 
Valdemars moder Ingeborg, der vur en datter af Rikidse af Danmark. — [Senere Til- 
føjelse:] Ser. VI 283: efter Eriks drab tænkte erkebispen på at sætte Ingeborgs sønner- 
over Danmark. 

han endnu i virkeligheden stod under sin kraftige moders, den 
danske kongedatter Ingeborgs, formynderskab, og det ligger 
nær at tilskrive hende den afvigelse, der finder sted mellem 
det og de tidligere (og senere) kongemærker, da hun kan have 
ment at måtte give sønnens slægtskab med det danske konge- 
hus et udtryk^. 

I selve det danske kongev&ben vil man vistnok forgæves 
søge spor af denne substitution af blomster for blade, men 
den møder os utvivlsomt i rigsmærkets overførelse på Ribe 
stads sigil. Dette kan formentlig kun forklares af en almindelig 
bevidsthed om de to tegns identitet. Ribe våbenmærke fore- 
stiller i de nyere segl og afbildninger en gavl af domkirken 
med det store tårn, og tre løver, som er ifærd med at springe 
ud af dettes vinduer. Det samme meningsløse motiv genfindes 
i Flensborg segl, kun at det her er et stadståm og to løver. 
Fremsøger vi derimod de ældre segl, så viser den oprindelige 
mening hermed sig tydeligt nok. Det er et oprindelig tvedelt 
skjold, hvis venstre felt forestiller stadens vartegn, det høje 
domkirketårn, medens det højre er selve kongeskjoldet eller 
rettere den højre halvdel af det; senere er de to felter smel- 
tede sammen til ét og de tre halve løver er derved skudte 
iud i tårnet, som efterhånden har måttet åbne sine luger eller 
vinduer for dem. På samme måde er det selvfølgelig gået 
med Flensborg sigil: stadens mærke, et tårn på bølger, er sat 
sammen med hertugens tvende løver for at betegne stadens 
„herskab 'S en skik, der er meget almindelig sydpå og som 
jo da såre let kunde overføres på den nærmeste kongelige 
købstad, netop for at betegne den som en kongelig by, skønt 
den lå i Sønderjylland. 

Det her afbildede store sigil (fig. 7) findes under et brev 
fra året 1417 og forestiller tydeligt nok et felt af firebladede 
blomster omkring løverne og herfra helt omkring domkirkens 
tårn. Samme fremstilling har alt været fulgt i det langt ældre 

> Arne Magnussens diplomsamling, Norvegica I 5. Diplomet er trykt hos Thor- 
kelin II 96 f. Tab. I. II. sammesteds viser forskellige andre kongesegl. 

5* 

(fig. 8), hvoraf kun et brudstykke fra 1295 er bevaret, kun 
at blomsterne her mere bestemt ligner de forhen omtalte fra 
samme århundrede; skjoldets tvedeling viser sig her aldeles 
tydeligt^. 

Muligvis kunde det på dette sted fremkalde en indsigelse, 
at baggrunden her skal svare til kongeskjoldets; men en sådan 
tvivl vilde dog neppe kunne holde stand overfor den kends- 
gerning, at stadens mindre segl, det såkaldte sekret, indeholder 
de samme motiver i en aldeles umiskendelig form. Til dette 
sekret, hvis ældste bekendte aftryk findes under et brev fra 
året 1413^, findes endnu selve signetet i det oldnordiske mu- 
seum, således som det her er fremstillet (fig. 9). Det fore- 
stiller vor frue siddende i et rigt forsiret højsæde, medens en 
løve ses under hendes fødder og søblade ved siderne. Vor 
frue svarer her til selve domkirken, der var indviet til hendes 
ære, i sigillet, og løven og søbladene til de tre løver og bag- 
grundens blomster i dette. Et yderligere bevis for denne for- 
tolknings rigtighed kan endvidere hentes af hosstående segl 
(fig. 10), tilhørende Erik af Langelands hustru Sofie af Rosen- 
burg (1296); thi her er hertugslægtens våbenskjold fordelt på 
samme måde: hertuginden ses knælende for vor frue, under 
hendes fødder ses løverne og i baggrundens tavlede væg en 
rigdom af søblade. Det må dog udtrykkeligt bemærkes, at en 
lignende baggrund som den, vi her ser, også findes anden- 
steds, således på grev Gerts sigil, kun at der her findes 
blomster for søblade; men forbindelsen med løverne, såvel 
som parallelen med Ribe sekret, viser dog, at motiverne her 
er tagne af selve våbenskjoldet: løverne og hjerterne. 

De her fremdragne vidnesbyrd ligger alle omkring året 
1300, men de fleste peger dog tilbage til en noget ældre tid. 
Ribe bys sigil er tilfældigvis bevaret fra året 1295, men det 



*■ [Seoere Tilføjelse:] Heimreich { 184 f.: Das Siegel dieser Kirclie (Pilworm) ist 
kupferD, und ist eine Kirche mit zwei Spitzen, in welchem an der Thttren ein Marian- 
bild, an einem Ende ein Kreuz, und oben dartkber drei Ldwen, und darunter Sterne 
stehen. 

" Ribe atiftsbreve nr. 156. 

kan jo være adskillige år ældre; Magnus Ladelås blev konge 
1276; dersom blomsterne i kong Eriks norske sigil hidrører 
fira dronning Ingeborg, da har hun selvfølgelig tænkt på at 
efterligne sin fader Erik Plovpennings og ikke de senere 
kongers våbenmærke. Vidissen af 1306 svarer hertil ved at 
give mærket sit navn hos samtiden: de blomster som kaldes 
søblade. Med dette for øje vil vi ej heller mangle vidnesbyrd 
om den samme opfattelse fra skjoldets første tid. 

Medens vi ikke kender nogen egenlig variation af konge - 
skjoldet fra den ældste tid, så fremtræder det i friere former 
hos kong Valdemars søstersøn og lensmand Albert af Orla- 
mfinde; hos ham træffer vi for første gang på de to løver, 
som senere betegner hertugdømmet i Jylland, på samme måde 
som Normandiet har to leoparder mod de tre i England. 

Der haves to forskellige segl med grev Alberts navn, 
begge i flere aftryk; det ene er fra den tid, da hans morbroder 
kong Valdemar sad fangen i Mecklenburg, det andet fra de 
tidligere år. Det første af disse (fig. 11) forestiller på den 
ene side en rytter med fane og skjold, begge med to leoparder, 
på den anden side er det helt bedækket med hjerter og på 
denne baggrund ses grevens ridderlige våben, grupperede om 
det omvendte skjold: sværdet, fanen og hjelmen; de to leo- 
parder fremstilles såvel på fanen som på skjoldet og en lig- 
nende figur ses stående på hjelmen. Det er her af underordnet 
betydning, om denne fremstilling står i forbindelse med kongens 
fangenskab, således som det synes at være forudsat^; det er 
derimod af vigtighed her at lægge mærke til adskillelsen af 
våbendyrene og baggrundens hjerter, idet kun hine findes op- 
tagne i skjoldet. Det samme er tilfældet i broderen Hermans 



* Det omvendte skjold synes at betegne sorg, død eller strid. Det er vistnok 
dette, som i vore love kaldes »avug skjold" („ført på riget") og nu burde gengives 
ved ,,aved skjold", ikke, som det sker, ved „avind skjold". — [Senere Tilføjelse :] „Cid" 
ved Dflttenhofen s. 261: til ridderes sørgedragt hører, at skjold hænger aved ved 
saddel. De sønderjydske løver var komne aved på stangen ved Odense 1580; det 
varslede Hans's død: gleich wie man die Traner Wappen an die Leiche zubezeigen 
und aozuschlagen pfleget (Krflger, fol. M). 

samtidige segl, der af arkivaren Lisch beskrives således: „Ein 
mit Herzea eingefasster Schild mit 2 rechts gekehrten LOwen, 
mit K5pfen in Profil und mit llber dem Rflcken zurllckge- 
schlagenen Schwftnzen. Die Wappenthiere sind klar und gut 
gezeichnet: LOwen (nicht Leoparden)" ^ 

Det ældre segl fører os endnu et skridt længere tilbage i 
fremstillingen; det viser os de to løver eller leoparder om- 
givne af stilkede blade, og der synes ingen tvivl at kunne 
være om, at disse jo svarer til de senere hjerter (fig. 12)*. 
Disse blade har man antaget for nældeblade, men helt bortset 
fra den ringe lighed i fremstillingen foreligger der ingen som- 
helst grund til at nære denne formodning. Det er selvfølgelig 
de senere grever af Holstens formentlige våbenmærke, som 
har fremkaldt en sådan tanke; men det er nu uomtvistelig 
godtgjort, at dette våben først langt ned i tiden har fStet dette 
navn („nældebladet"), medens det oprindelig forestiller en takket 
skjolderand '\ og enhver forbindelse med grev Alberts våben- 
mærke svigter altså fuldstændig. 

Der vil derimod intet være til hinder for i disse blade 
og stængler at genfinde den vandplante, hvis blade senere om- 
giver de danske løver; fremstillingen er jo også for løvernes 
vedkommende så ufuldkommen, at man ikke kan vente at 
finde nogen skuffende lighed med søbladet, men valget af 



^ Mecklenburgisches Urkundenbuch I 310. 

* Efter Lappenberg, Hamburgisches Urkundenbuch, I 343 (Tab. III 11) fra år 
1212. I fortalen p. XXXVI udtaler L. sin tak til løjtn. Gaedechen for den utrættelige 
omhu og nøjagtighed, hvormed han har tegnet sigilleme, og i sin Deutsch-d&msche 
Geschichte omtaler Usinger grevens segl af år 1217, der efter meddelelse af arkivaren 
Grotefend er „genau dasselbe*' (s. 123). Herefter er det indlysende, at den i M. G. F. 
Læbers bog „De burggraviis Orlamundanis" (1741. 4.) meddelte afbildning, der foruden 
bladene viser en mængde små hjerter, er et falskneri for at godtgøre det senere greve- 
våbens ælde. Også andre træk i billedet gør det i høj grad mistænkeligt 

3 H. V. Weissenhach, Das V\rappen der Grafen von Schauenburg und Holstein 
<1877). (Tanken er først fremsat af F. K. v. Hohenlohe-Waldenburg-SchillingsfOrst, 
£rber das heraldische Pelzwerk, 1868.) — [Senere Tilføjelse :] Navnet „nældeblad'* fore* 
kommer dog ikke først i Erik af Pomerns tid, men alt i Sællandske krønike til 1328 
iScT. VI 523). 



DET GAlfLe ØAlfSKE KONGEVÅBEN. 7 1 

d^sne plantedekoration står dog utvivlsomt i den nærmeste 
forbindelse med det kongelige våbenmærke. 



£t ikke uvæsenligt spørgsmål, som påtrænger sig, fw 
inan fra en undersøgelse af mærkernes rette betegnelse kan 
vende sig til deres mulige betydning, er dette: om begge ' 

mærker er lige væsenlige, eller om det ene, søbladene, kun 
har en dekorativ og altså underordnet betydning for bag- 
grunden? 

Imod denne sidste betragtning, der kunde synes at finde 
en støtte i de ældre våbenskjoldes gennemgående simpelhed, 
strider imidlertid alle de faktiske omstændigheder, som er os 
bekendte fra den ældre tids heraldik. Dobbelte mærker i samme I 

skjold er ganske vist ikke hyppige, men de forekommer dog 
oftere, som f. ex. hos Folkungeme, der endog (med blom- 
sterne) har tre mærker i samme skjold. Også andre skjolde, 
som ved første øjekast synes kun at have ét mærke, er i 
virkeligheden dobbelte, som når f. ex. et billed ligger over et 
dobbelt felt; thi dette er ofte et selvstændigt våbenskjold. Den 
tyske heraldik har en hel række konstudtryk, som betegner 
shge dobbelte fremstillinger. Således kaldes en figur „ledsaget^ 
(begleitet) af andre, når disse findes i et vist antal omkring 
eller ved siden af den, f. ' ex. et træ med 3 stjerner (Hum- 
boldt), to sparrer med 3 spydblade (Malortie), en bjælke med 
3 røde liljer (Haclurth), et vand med en stjerne over (Juel). 
Er hovedfiguren kun lidet større end de andre, kaldes den 
„nedsænket" (versenkt), f. ex. .3 røde roser og i midten en 
„nedsænket" stjerne (Wenkstern) osv. „Besat" eller „bestrøet" 
kaldes et skjold, „når det enten er helt opfyldt med mindre 
figurer i et vilkårligt antal, eller dette finder sted ved siden 
af en større hovedfigur", som f. ex. en guldløve i blåt skjold, 
sået med gyldne skråtstillede tegl (Nassau); en sølvtrane i 

blåt, sået med guldkors (L^wen v. Steinfurth) o. 1. Endvidere 
„belegt", „beseitet", „besetzt" o. s. v.^ 

Ej heller gælder den regel, at heraldiken ikke tåler større 
tomme flader, selv om denne overhoved kunde anvendes på 
vort våben med de tre løver. Lembækkernes våben forestiller 
to skråbjælker i det øverste hjørne, medens resten af skjoldet 
er tom o. s. fr. Et hyppig anvendt middel til at bringe nogen 
afvexling i tegningen er derimod den såkaldte damascering af 
større flader, ligesom der anvendes en vilkårlig skravering af 
bjælker, sparrer o. s. v. Søbladene kan derimod ikke anvendes 
til at dekorere med på denne måde, ligeså lidt som de hyppig 
forekommende liljer og roser; de forekommer enkeltvis eller i 
et antal af tre eller „såede", „strøede", og er da hver gang 
et bestemt slægtmærke; sammenstillingen med løverne i det 
danske kongevåben er vistnok aldeles enestående. 

At der i dette tilfælde også historisk er bleven tillagt sø- 
bladene en selvstændig betydning, er vi så heldige at kunne 
påvise. Det er en almindehg iagttagelse i heraldiken, at der 
foretages en eller anden forandring i våbenskjoldet, hvergang 
der foregår et brud i slægtfølgen eller den nedarvede stilling: 
en ridderslægt, som kommer på tronen; yngre sønner, som 
kommer til at indtage en selvstændig, men lavere stilling; 
uægte linjer; nye mænd, som kommer i besiddelse af uddøde 
slægters lande o.^ s. v., tilføjer nye særtegn eller formindsker på 
en eller anden måde det tidligere mærke ^. Vi har alt iagt- 
taget det hos vort kongehus: de sønderjydske hertuger nøjes 
ligesom Albert af Orlamflnde med to løver, greverne af Hal- 
land og deres slægt med én'\ Den holstenske greveslægt 

» Querfurth, Worterbuch, s. 13-18. 166 f. 

* Querfurth, WOrterbuch, s. 14: Beizeichen. 

> Valdemar Sejrs søn Knud efterlod sønnen Erik af Sønder Halland, de lige- 
som hans frænde grev Jakob af Nørre Halland førte én løve og ti søblade i sit våben; 
hans søn Barnum derimod nøjedes med syv søblade, medens atter dennes sen og 
sønnesøn, begge Eriker, herrer til Skarsholm på Sælland, kun førte henholdsvis tre og 
sex søblade. Se Thorkelins Diplomatarium I, tab. V. P. v. Moller, Bidrag till Hal- 
lands historia, s. 38. Klevenfeldts samling af seglafbildninger i Gehejmearkive^ iir. 
330 og 332: Sigillum Erici Bamums(øn) de Searceholm, 1354 og 135'J. Årbøger 1877, 
8. 250. Ser. r. Dan. IV 491. 

udelod, da den efter forleningen 1386 optog hertugernes våben, 
søbladene, og således fremstilles som bekendt hertugdømmets 
mærke endnu den dag idag. For kongerigets vedkommende 
fandt det samme tildels sted i de første Oldenborgeres tid, 
indtil der atter optoges 9 søblade af Kristjern n. På samme 
måde udelod kong Valdemar Birgersøns slægt senere såvel 
kronerne som søbladene af det danske kongeskjold, som han 
havde gjort til sit mærke. I de senere svenske kongers våben 
holdt søbladene sig, indtil Folkungerne uddøde; senere frem- 
stilledes løven alene med bjælkerne, ja Birger jarls datter ude- 
lader endog disse ' . 

Denne skik at formindske det oprindelige våbenskjolds 
mærker kaster et meget kærkomment lys over en sønderjydsk 
adelsslægt. Vi træffer i Valdemar Atterdags tid to brødre, 
Valdemar Sappe og Erik Rind, bl. a. som ivrige deltagere på 
kongens side i kampen mod Friserne. Valdemar Sappe fore- 
kommer fra året 1351 og Erik fra omtrent samme tid, begge 
som ejere af jordegods på Sønderjyllands vestkyst mellem 
Tønder og Ribe. I året 1359 er Valdemar kongens staller i 
de frisiske herreder, i det følgende år får Erik tilskødet jord 
på Vesterland Før til den borg, som han dér har opført tillige- 
med en ladegård, udgangspunktet for Valdemars og de senere 
kongers magt over dette land langt ned i tiden. I året 1364 
overdrager Erik Rind „sin broder Valdemar Zappi^, ridder, 
jordegods i Slogs herred ved Tønder, og heraf ses da deres 
slægtskabsforhold^. Men det samme fremgår af deres segl. 
Efter adelslexikonet førte Valdemar Sappe 7 „hjerter" i sit 
våben, medens Eriks sønner Valdemar og Abel (hans eget 
haves neppe mere) på samme måde har hver 8 (stillede: 4 



^ Sveriges historia I 414. Svensk heraldik, s. 53 (sml. Kønigsfeldt, Nordiske 
kongeslægter, s. 167). s. 51 (fig. 115). Den dansk fødte Sofie af Rostok har på samme 
måde kan de tre løver, år 1237, se Mecklenburgisches Urkundenbuch I 462. 

' Ældste danske arkivregistraturer I 5. Ser. r. D. VIII 82. StaatsbQrgerliches 
Magazin VIII 644. 645. Michelsen. Urkunden, II 403. 489. 

Og 3 Og 1) i deres ^ Under det bekendte tiringsvidne :fra 
Umehoved, 1397, hænger endvidere et segl med 5 søblade, 
tilhørende „Peder Eriksøn på Solvig", og da denne hovedgård 
lå i samme sogn som det af Erik Rind solgte gods, ligger 
det nær at antage, at den har været i hans eje, og at Peder 
Eriksøn med de 5 søblade er hans søn^. Ved samme tid 
(1395) forekommer der endelig efter adelslexikonet en Peder 
Abelsøn med 13 søblade („hjerter"), altså uden al tvivl en 
søn af Abel 'Eriksøn. 

Længere nedad synes denne slægt ikke at kunne følges, 
med mindre den Valdemar Sappe, som Hvidtfeldt nævner i 
året 1419, skulde tilhøre den. Derimod, kan den følges tilbage 
i tiden til sit udspring. I året 1349 pantsætter nemlig Erik 
Abelsøn gården Tømskov i Løgum sogn, som han har f&et 
efter sin fader, den afdøde ridder AbeF, og her har vi da 
uden al tvivl igen Erik Rind, blandt hvis sønner vi træfifer 
en Abel, der på den tid var et aldeles ualmindeligt mands- 
navn. Men faderen, ridder Abel, er da den tidligere fore- 
kommende Abel Valdemarsøn, ridder, der spillede en vis rolle 
i første halvdel af det 14. århundrede i Sønderjylland. Således 
er han alt efter Hvidtfeldt tilstede ved forliget i Horsens 1313, 
medens han sidste gang forekommer i årene 1338 — 39. Han 
hører strax til den unge hertug Valdemars nærmeste om- 
givelser, og af to breve fra året 1326 ser vi, at han var 
dennes farbroder, altså en søn af hertug Valdemar IV (Erik 
Menveds samtidige)"*. Som sådan nævnes han også i den be- 
rømte klagesang over Danmarks ulykkelige stilling under den 
unge konge-hertug, hvor dog Hvidtfeldt har misforstået sammen- 
hængen og gjort ham til en broder af kong Kristoffer'^. Den 



1 Ribe stiftsbreve nr. 111, i Gehejmearkivet, udstedt af Katrine, enke efter Erik 
Rynd, forseglet af sønnerne Valdemar og Abel Eriksønner. 

^ Gemeinschaftliches Archiv XVU 5 (i Gehejmearkivet). 

» Ser. r. Dan. VIII 24 f. 

* Mecklenburgisches Urkundenbuch VII 341 (V. dux Jucie, — Abel patruus 
noster dilectus). Ribe stiftsbreve 135; supplement 11 (Abel avunculus noster di- 
lectus). 

s A. Hvidtfeldt, Chronologiæ 2. del. s. 397 fl. vers 18: 

9. Sept. 1338 deltager han med hertugen i indstiftelsen af en 
mindehøjtid for denne selv, hans fader Erik og farfader Val- 
demar i Slesvig domkirke; året efter nævnes han som eventuel 
voldgiftsdommer i et forlig mellem hertugen og grev Gert^ 

Vi har da her en uægte sidelinje af den sønderjydske 
hertugslægt: Valdemars søn Abel, dennes sønner Valdemar og 
Erik, den sidstes sønner Valdemar, Abel og Peder, og endelig 
en Peder Abelsøn, af hvilke alle de, hvis segl er bevarede 
eller kendte, fører et større eller mindre (vilkårligt) antal sø- 
blade i deres våben. 

Men denne selvstændige anvendelse af søbladene som 
slægtmærke viser formentlig to ting: først, at man ikke i 
middelalderen har tænkt sig muligheden af en misforståelse af 
selve mærket som identisk med det i kongeskjoldet; man har 
ikke kendt forskellige opfattelser af denne figur i dette eller 
andre skjolde, i hvilke det stod ene, det var overalt og skulde 
overalt være søblade; dernæst, at det er blevet opfattet som 
et sélvstcendigt mærke, ligeberettiget med løverne, om end 
selvfølgelig brugt som baggrund for disse. Men dette resultat 
stemmer fuldstændig overens med hvad også andre betragt- 
ninger måtte føre til som det ene sandsynlige. 



Det står nu kun tilbage med få ord at omtale det danske 
kongevåbens sandsynlige oprindelse, den tanke som ligger til 
grund for mærkernes første valg. Vi møder her strax to mod- 
satte opfattelser, den heraldisk-videnskabelige og den populær- 
poetiske ; efter hin er der ikke uden i enkelte tilfælde forbunden 
nogen bevidst tanke med valget af skjoldmærkerne, efter denne 
er de udelukkende et symbolsk udtryk for en eller anden, 

firmabatur, augebatur, 
Gottrup iu obsidiis, 
regis tamen putruus, 
Abel, miles strenuus, 
resistebat etc. 
Det er Gottorps belejriug 13iE9 af Jyderne. Sml. Hvidtfeldts fejlagtige fortolkning s. 377. 
* Cypræus, Annales, p. 325 f. Michelsen, Urkunden, II 191. 

helst dyb og vidtrækkende tanke. Fremsatte således i almin- 
delighed er imidlertid begge opfattelser afgjort forhastede; det 
må i hvert enkelt tilfælde afgøres efter de foreliggende vidnes- 
byrd, om en fortolkning af mærkernes betydning er tilstedelig 
eller vel endog nødvendig, eller de snarere må betragtes som 
tilfældige eller dog valgte af grunde, som nu unddrager sig 
enhver granskning. At der ikke altid kan have været for- 
bundet en symbolsk tanke med de valgte mærker, er ligefrem 
indlysende, når man kaster et blik på hin tids segl; derimod 
kan jo selvfølgelig ethvert sådant have en bestemt historisk 
tilknytning, som nu er tabt, men som i og for sig indeholdt 
en lige så dyb tanke som et hvilket somhelst symbol. På 
den anden side er det sikkert nok, at man i middelalderen 
havde et stærkt hæng til at symbohseré; man behøver kun at 
kaste et blik i „Lucidarius^ eller en homiliebog, for at se 
hvad fortolkernes kløgt har fået ud af kirketjenestens, byg- 
ningernes og skrudets mest tilfældige enkeltheder. At samme 
åndsretning har kastet sig over våbenskjoldenes billeder, måtte 
man forlods være overbevist om, men der foreligger desuden 
et udtrykkeligt vidnesbyrd derom i den efter nordtyske kilder 
i det 13. åu*hundrede sammenskrevne „Didriks saga". Her 
opregnes der nemlig en række riddere og høvdinger med deres 
skjoldmærker og der opgives en bestemt historisk eller sym- 
bolsk grund for hvert enkelt. Didrik, siges der, havde et rødt 
skjold med en oprejst gylden løve; efterat han var bleven 
konge i Bern, satte han en krone over dens hoved; løvens 
betydning var denne, at vedkommende aldrig vilde fly. Hilde- 
brand den gamle havde et rødt skjold med en hvid borg og 
gyldne tårne, efter Berns udseende; det betød, at han var 
Didriks tro mand. Hejmer havde et blåt skjold med en lys 
hest; den blå farve betegner et koldt bryst og et hårdt (mand- 
haftigt) hjerte, hesten at han var en god ridder. Vidge Velent- 
søn havde et hvidt skjold med rød hammer og tang, efter sin 
faders idræt. Hornboge jarls skjold var sort (briin) med en 
gylden høg, som forfulgte to fugle; farven betegnede hans høje 

byrd og ridderlighed, høgen hans snarhed og sejrlykke. Sin- 
tram havde et grønt skjold med en drage, sort foroven og rød 
forneden; det var et minde om at han var udreven af dragens 
mund, farven hidrørte fra hans bedste sværd, som var grønt. 
Detlev den danske havde et mørkeblåt skjold med et gyldent 
fildyr (elefant), det kom af at han overvandt Sigurd, som 
plejede at ride på et sådant; det var af guld, fordi hans moder 
var af kongebyrd. Herbrand den vidførle havde en gylden 
lynstråle i rødt for at betegne sin ustadighed. O. s. v. ^ 

Dette er nu tilvisse fri digtning, men det viser dog, at 
man følte trang til at forbinde en fornuftig tanke med disse 
fremstillinger, ja endog anså det for det ideale forhold, at 
hvert våbenskjold kunde gøre rede for sin oprindelse og be- 
tydning. Når videnskaben for øjeblikket synes helt at have 
opgivet denne forståelse, da er grunden vistnok nærmest den 
samme som den, der engang bragte topograferne til at opgive 
al fortolkning af stednavne; misbrugene havde her vist sig at 
være så store, vilkårligheden syntes så aldeles at have be- 
mægtiget sig dette område, at al forståelse blev opgiven som 
uoverkommelig. Senere har man imidlertid fundet en ny nøgle 
til forståelsen af et overvejende antal af disse navne, og der 
vil nu neppe være nogen tvivl om, at den i såre mange til- 
fælde kan vindes med fuldkommen sikkerhed. Slet så heldigt 
vil det neppe nogensinde stille sig for heraldiken, men man 
må dog ikke opgive håbet om at nå idetmindste nogle resul- 
tater. 

Der gives da først en række våbenskjolde, om hvilke alle 
indrømmer, at de har en bestemt betydning, det er de så- 
kaldte arma loquentia (armes parlantes), der ligesom giver et 
billed for slægtens navn. Hos os forekommer de dog kun i ringe 
omfang, da vore adelsslægter kun undtagelsesvis førte slige 
slægtnavne, disse dannedes tværtimod senere ofte af mærket. 



1 Saga DiSriks konungs af Bern, udg. af C. R. Unger (1853), k. 172—85. Snil. 
G. Storms afhandlingtr om sagaens tilblivelse: Sagnkredsene om Karl d. store og 
Didrik af Bern (1874) og i Årbøgerne 1877. 

som Ulfeldt, Gyldenstjerne, Lindenov o. L Dog kan forbindelsen 
med navnet i enkelte tilfælde vistnok efterspores ved at sup- 
plere et tabt mellemled. Når således slægten Juel fører ea 
stjerne over et hav i sit våben, ligger det nær at antage, at 
der herved er tænkt på julestjernen, og at det altså er et 
„talende mærke" i videre betydning., 

Andre mærker skylder vistnok stedlige forhold deres op- 
rindelse og peger derved hen på slægternes hjemstavn eller 
deres stammefaders personlige forhold. Således førte den hol- 
stenske slægt van der Wisch en ulv, snarest vistnok som be- 
tegnelse for sin oprindelse fra og sit navn efter „de Wisch", 
en stor vildmose i egnen af Kiel. På samme måde ligger det 
nær at henføre Urnernes ørneklo til den temmelig vildsomme 
egn på Urne, hvorfra den stammede. 

Vender vi os herefter til kong Valdemars tvende våben- 
mærker, så vil det neppe kunne negtes, at der må tillægges 
hans valg af løver og søblade nogen betydning. At han og 
hans nærmeste ikke har været fremmede for mærkernes sym- 
bolske betydning, synes jo alt at fremgå deraf, at grev Albert 
efter hin ulykkelige dag på Lyø bruger et nyt segl, i hvilket 
hans skjold er aved. Men hvorledes skal det fortolkes? 

Det er en gammel tradition, at de tre blå løver skal be- 
tyde rigets tre hovedsunde (Øre-, Beltes- og Medelfarsund, som 
de fordum kaldtes). Terpager omtaler dette som en bekendt 
sag og anfører ældre foriatteres vidnesbyrd om, at dette yder- 
ligere anvendtes på Ribe stads segl, hvis tre løver antoges 
for symbol på åens tredobbelte løb^. Det er vistnok den 
eneste tradition, som overhoved knytter sig til vort våben, og^ 
den bør neppe helt forkastes. Vistnok er det en vilkårlighed 
at henføre de tre løver til tre sunde, thi de er vistnok simpelt- 
hen overførte fra andre samtidige mærker som udtryk for den 



^ Terpager, Ripæ Cimbricæ descriptio (17^), p. 21 --'22: Solenne enim fuit iio- 
stratibus, per leones præsertim cæruleos flumina et alveos significare, quod vei prisca 
Daniæ insignia demonstrant, in quibus tres leones tria freta — deaignare perhibeotur. 
Henvisning til Jonas Koldingensis, Descriptio Daniæ, 1594 (p. 86). 

kongelige magt og værdighed; men traditionen kan meget vel 
have ret i at henføre deres blå farve, der er ejendommelig for 
det danske våben, til havets strømme, der overalt omgiver 
Danmark og er dets naturlige værn, ligesom hele rigets ledings- 
hær dengang var en søhær. Men under denne forudsætning 
forklarer det andet mærke, søbladene, sig selv. Vi ser dem 
på Alberts og hans broders sigil danne baggrunden for det 
egenlige våbenskjold med løverne; det må være en billedlig 
fremstilling af selve riget efter dettes ejendommelige natur, de 
lave svømmende øer, som også nyere digtere har sammenlignet 
med åkandeblade. Løverne er deres skjold, havet er deres 
værn, selv ligger de spredte over havets flade som gyngende 
søblade, fæstede til en lønlig rod i dybet. Det er den selv- 
samme tanke, som vi finder udtrykt i vor ældste nationalsang: 
„Danmark, dejligst vang og vænge, lukt med bølgen blå^, idet 
havet også her betegnes som det sted, hvor de danske drenge 
kan gå i leding. 






UNDERSØGELSER VEDRØRENDE 
DANEBROGE OG DET DANSKE KONGEVÅBEN. 

(1887.) 

[Historisk Tidsskrift 6. R. 1. Bd. S. 148—93. - Her med enkelte Tilføjelser af 

Forfatteren.] 



Oiden jeg for godt en halv snes år siden i dette tids- 
skrift oflfenliggjorde en studie over „Danebroges oprindelse" og 
et par år senere en lignende over „det gamle danske konge- 
våben^ i Årbøger for nordisk oldkyndighed og historie S er 
der fremkommen forskellige andre bidrag til belysning af de 
nævnte emner, dels indeholdende et nyt værdifuldt stof — „et 
dansk flag fra unionstiden" — , dels kritiske bemærkninger til 
de af mig fremsatte anskuelser. Som det vil være bekendt, 
skyldes begge dele hr. Dr. H. Petersen. Denne forfatter har 
således udtalt sig stærkt imod antagelsen af en oprindelig 
selvstændig tanke i valget af kongeskjoldets mærker; han 
polemiserer imod den tradition, at kong Hans skulde have ført 
det oprindelige Danebrogs-flag med sig til Ditmarsken — det 
må efter hans mening være gået til grunde langt tidligere — , 
og han har senest udtalt sig imod vor fanes identitet med 
Johanniternes^. Selv har jeg i de forløbne år havt anledning 



» Hist. tidsskr. 4. række V 415 ff. [ovfr. s. 5flF.]. Årbøger 1879, s. 19 ff. [ovfr. s. 52 ff.]. 
* Årbøger 1882, s 1 ff. (31. 50). Danske gejsUige (d. e. kirkelige) sigiller (1886), 
8. XIV. 

til, om end ikke i videnskabelig form, at fremkomme med nye 
oplysninger vedrørende Danebroges undergang i Slesvig dom* 
kirke, med en kritik af den tidligere fremsatte påstand om en 
flytning til Kiel m. m. ^ Der vil således være god anledning 
til at komme tilbage til alle de spørgsmål, som med nogen 
føje kan rejses vedrørende disse vore nationale symboler, og 
j^ skal derfor i det følgende søge at samle og kritisk at 
sammenstiUe, hvad der formentlig kan sluttes af de forskellige 
kilders oplysninger om dem. 



1. Danebrogre og* Johanniternes mærke. 

I min før nævnte afhandling om Danebroges oprindelse 
havde jeg fremsat en, som det forekommer mig, rimelig for- 
modning om denne fanes tilblivelse. At sagnet knyttede om- 
slaget i kampens gang ved Reval til Danebroge, må vel have 
sin grund i, at denne fane, som det så ofte var tilfældet i 
middelalderens slag, havde været genstand for en hård strid, 
ligesom det af dens kors fremgår, at den ikke kan have været 
et bytte fra de hedenske Ester, men må have været de Danskes 
mærke. Nu fortælles der, at Esterne, efter at være brudte ind 
i den danske lejr, strax vendte sig mod det telt, i hvilket de 
formodede kongen fandtes; her trængte de ind og dræbte 
biskop Theodrik. Min tanke var da den, at det var hærens 
hovedbanner, plantet foran biskoppens telt, som her havde vist 
dem vej, og at vi altså måtte tillægge ham det korsbanner, 
som derefter blev kampens midpunkt. Nu var det så, at 
samme biskop Theodrik som munk i Livland havde fået 
sværdriddernes orden oprettet, til kamp mod hedningeroe, og 
jeg sluttede da, at han muligvis havde havt til hensigt på 
samme måde at oprette en dansk ridderorden i Estland. Denne 
skulde da bære Johanniternes mærke, om end rimeligvis med 
nogen modifikation, ligesom sværdridderne havde fået tempel- 



» „Dansk folkeblad«, nr. 50 og 61 (Kolding 1881) [ovfr. s. 45 ff.J Sinl. „Vort 
forsvar-, nr. 105 (1884). 

A. D. Jørgensen: Afhandl. II. ^ 

herrernes røde kors, forøget med et sværd \ Det er en selv- 
følge, at jeg ikke gav dette ud for andet end hvad det var, 
en hypothes, hvis sandsynlighed senere undersøgelser muligvis 
kunde styrke eJler svække. 

Allerede i sin afhandling om „et dansk flag fra unions- 
tiden" fremkom Dr. Petersen med en kritisk bemærkning her- 
til, idet han lagde hovedvægten på den omstændighed, at jeg 
havde henpeget på de danske Johannitere i Andvorskov, der 
alt i mange år havde kæmpet under det samme mærke. Han 
siger i den anledning: „Når J. udleder Danebroges oprindelse 
af Andvorskovs st. Hansbrødres korsbanner, turde det være 
berettiget at henvise til, at dette klosters korsmærke, således 
som det ses i Andvorskovs ældste segl . . (1288) . . til begge 
sider for st. Hans' billede, er et dobheltkors — " (anf. skr. s. 
48). Stærkere fremhæves dette dog i den nylig udkomne for- 
tale til sigilværket. Efter at have nævnt, at Danebrogskorset 
efter år 1400 kommer frem i de danske st. Hans klostres 
segl, siges der nemhg: „Men det må hævdes, at Danebroge 
har tjent som forbilledet for Johanniternes korsskjold og ikke 
omvendt, — netop Johanniterridderne kunde med mere beret- 
tigelse end andre optage det hellige nationale mærke .... 
Imod at Danebroge skulde være optaget fra Johanniternes fælles 
ordensmærke, taler desuden i almindelighed, at dette ordens- 
mærke som anført er det splitarmede kors, og imod at det 
skulde være optaget fra et særligt mærke for Andvorskovs 
Johanniterriddere, af dem ført i slaget ved Lyndanisse, taler 
konventseglet fra samme århundrede, der af korsmærker, som 
kunde være konventet særegne, kun viser dobbeltkorset." 

Man kan som bekendt i den grad fordybe sig i et lærd 
studium, at man rent glemmer, hvad alle andre véd. Således 
er det i dette tilfælde gået Dr. Petersen; det forunderlige er 
kun, at denne forglemmelse har bredt sig over et længere åre- 



^ Der oprettedes i de tider jævnlig nye ridderordener i de forskellige lan<le.. 
hvor kampen for korset førtes. Således især på den spanske halvø : KalatravaordencMi 
<1158. 1164), Aviz- (116!2), Alkantara- (1156. 1177), st. Jagoordenen (1171) o. a. 

m&l. Hvad alle véd er, at Johanniterne havde et dobbelt 
ordensmærke, det otteoddede (splitarmede) kors i deres sorte 
ordensdragt, og det simple latinske kors i deres røde fane og 
våbenskjold såvel som på deres røde våbenkjortel. For en 
sikkerheds skyld havde jeg stærkt mindet herom i min afhand- 
ling (ovfr. s. 22) : „Medens Johanniternes dragt var sort som Av- 
gustinemes, hedder det, førte de et rødt banner; medens deres 
ordenskors var ottespidset, var fanens et sædvanligt latinsk 
kors, lagt på den røde dug . . .; i det gamle træsnit fra Rho- 
dus's belejring tror man at se Danebroge vaje i slotsgården. 
1 året 1259 fik ridderne tilladelse til at bære røde våben- 
firakker, tegnede med hvide kors, „således som det står i deres 
banner^, altså uden spidser; som Malteserriddere afbildes de 
endnu således med de mægtige kors over bryst og skuldre." 
Der henvises herved til billeder af de to stormestre Llsle 
Adam (1521—34) og Johan de la Valette (1557—68); den 
førstnævnte har Danebrogskorset som våbenskjold på sin bal- 
dakin ved det højtidelige indtog, både selvstændigt og kvadreret 
med sit slægtvåben; den sidste fremstilles i kampen, klædt i 
den røde våbenkjortel; både han og ridderne har de brede 
hvide kors over bryst og ryg, såvel som på overarmene End- 
videre henvises til forordningen af 25. Marts 1757, ved hvilken 
det bestemtes, at danske skibe, for at kunne skelnes fra Mal- 
tesernes, i Middelhavet skulde føre kongens navnetræk midt 
på det hvide kors. 

Som bekendt har huset Savojen lige fra middelalderen af 
ført det samme våbenmærke, således som det nu findes optaget 
i Italiens orlogsflag. Det var til sin tid en almindelig an- 
tagelse, at dette stammede fra grev Amadeo V*s tid, og at 
han havde optaget Johanniternes mærke i sit skjold til erin- 



' W Porter, Å history of the knights of Malta I— II, titelbilleder og træsnit af 
Obsidio Rhodi, 1496. Alexanders bulle af l-9a9: Vobis . . . roncedimus . . . qvod fra* 
tres milites . . . chiamides nigras deferant, ut ab aliis ejusdem ordinis fratribus discer* 
naotur: in bellis autem sive in præliis utantur jupellis, et aliis super insignibus mili* 
taribus, qvæ sint coloris nibri, et in qvibus etiam crux aibi coloris sit, in vestri vexiili 
modum assuta etc. Vertot 1 564. 

6* 

dring om den hjælp, han havde ydet dem på Rhodus i året 
1310. Således fremstilles sagen endnu af W. Porter i hans 
ordenshistorie (I 208, til år 1315). Imidlertid blev det alt 
eftervist af Vertot, i hans bekendte Histoire des chevaliers de 
St. Jean (i 4 dele, 1726), at dette måtte bero på en fejltagelse, 
da korset forekom som slægtens mærke forud for dette tids- 
punkt. Undersøgelser fra den nyere tid har da også godt- 
gjort, at Amadeo allerede i året 1287 førte „Savojens kors", 
hans søster Eleonore 1273, og deres farbroder, grev Peter IF s 
hustru Agnes endog alt i året 1263. Slægtens ældre våben, 
ørnen, førtes dog endnu af grev Filip indtil hans død 1285. 
Det må antages, at det er den mægtige grev Peter II (f 1268), 
som først har optaget det nye mærke som personligt våben- 
skjold, ved siden af slægtens; men det er ikke lykkedes at 
påvise nogen antagelig grund eller anledning dertil. Kun der- 
om er alle enige, at Savojens kors er lig Johanniternes, og 
det samme er tilfældet med vort Danebroge^ 

Det er da selvfølgelig uden al betydning, hvilket særligt 
mærke Johanniternes prior i Andvorskov har ført i sit segl; i 
den henseende indrømmede ordenen, som jeg har gjort op- 
mærksom på, fuld frihed. Seglet har intet som helst med 
ordensfanen at gøre, denne er ens for alle med sit hvide la- 
tinske kors. At dette efter 1400 ligeledes bliver almindeligt 
i priorernes segl, fremgår af Dr. Petersens sigilværk, men at 
det her skulde være Danebroge, og ikke ordenens kors, som 
gør sig gældende, er vel mere end tvivlsomt. 

2. Efterretningrer om Danebroge i det 

15. århundrede. 

I et stridsskrift fra året 1424 forsvarer kong Erik af 
Pomern sit hærtog til Femern få år tilforn med en henvisning 



i L. Cibrario <fc D. C. Promis, Sigilli de' principi di Savoia, s. 36 f. 40. 42 (fig. 
9. 26—28. 19. 34. 36;; s. 43 om det hvide kors i rødt: la medesim' arme levarono non 
solo i cavalieri Gerosolimitani, ma eziando varie famiglie nobili, e siDgolarmente la 
partc del popolo d'alcune cittadi italianc. Det udførlige skrift af L. Wurstemberger : 
„Peter II von Savoyen" (1856 S., 4 bind), kommer ikke ind på spørgsmålet. 

til indbyggernes frafald fra kronen og riget. De svor os tro« 
skab, siger han, men overgav ikke des mindre deres ø og 
borg til Holstenerne, dræbte vore folk og undersåtter „og 
opgav kronen, som de plejede at føre i deres lands segl, og 
rigets banner, således som de var pligtige til at føre det, og 
antog nældeblcidet, som er de holstenske herrers mærke og 
våhen^^. Som det vil ses, skelnes der også her mellem to 
ting: våbenmærket og fanen; greverne fører nældebladet i dem 
begge, men Femringerne havde forhen havt forskellige mærker, 
kronen og rigets banner. Disse tillægges der da også et for- 
skelligt værd: kronen „plejede^ de at føre i deres segl; det 
var et særmærke, som de rimeligvis selv havde valgt, eller 
som dog efter analogier anden steds fra beroede på egen fri 
vilje. „Rigets banner" derimod var de „pligtige at føre" (de 
jure habere tenebantur) ; det er et fælles mærke for alle kongens 
undersåtter. 

Hvad man dengang forstod ved „rigets banner", fremgår 
heldigvis med fuld tydelighed af et kun få år senere af samme 
konge udstedt brev for Vadstena kloster. Da dronning Filippa 
nemlig var død i dette kloster, 5. Jan. 1430, kom Erik kort 
efter tilstede og oprettede en evig messetjeneste af 12 klerke 
(10 præster med forstander og klokker); de skulde kaldes 
n kongens kapellaner" og „hwar klærk hafui vppa sit røklinn 
rykens baner, swasom ær etb røt kors vppa etb gulth fiæld" *. 
Rigets banner er altså hvad vi vilde kalde dets farver, ikke 
noget våbenskjold; Sveriges banner var, som det senere vil 
ses, det samme som st. Eriks banner i Upsala. At Danebroge 
samtidig var Danmarks riges banner, fremgår tilstrækkeligt af 
kongens majestæts-segl, i hvilket korsflaget bæres af de tre 
løver, medens selve skjoldet deles af et mægtigt kors. Det 



* Scr. VII 300: . . abreniinciaverunt corone, qua cousveverunt uti in aigiUis terre 
<>oruin soleot(!), et handerit4fn regni, sicut de jure habere tenebantur, et reeeperunt 
folium urlice, qvod est aignum et de armia dominorum de Holsten, et illo utebantur 
tam in eorum aigiUia qvam handerio. 

* Diplomatariet i Geh. ark. 15. Febr. 1490. 

store orlogsflag, som endnu er bevaret i Lybek og uden al 
tvivl hidrører fra kampen i Øresund J427, deles da også i fire 
felter ved et hvidt kors. Et sådant må altså efter kongens 
ord i stridsskriftet antages at have været påbudt som et al- 
mindeligt og fælles mærke for alle Danske. 

At det nu atter er dette mærke, som dengang kaldtes 
Danebroge, fremgår af den bekendte optegnelse om denne fanes 
oprindelse, som er bevaret på to forskellige steder i Peder 
Olsens historiske samlinger. At denne optegnelse er ældre 
end fra samlerens tid, har jeg alt tidligere henledet opmærk- 
somheden på; det fremgår alene deraf, at han retter dens fejl- 
agtige årstal i en tilføjet parenthes, medens han beholder dens 
lige så fejlagtige stedsangivelser i strid med sin egen efterret- 
ning. På det ene sted siger han endog ligefrem: „anden 
steds haves (den efterretning), at i hin Valdemar II's tid" 
osv. ^ 

Medens årbogsoptegnelsen er uden tidsangivelse, inde- 
holder stykket om „Danmarks tolv udmærkelser" årstallet 1527; 
ved denne tid har Peder Olsen øjensynligt nedskrevet det. 
Men det er vistnok ældre. Titlen, som det har fået i ud- 
gaven, er vildledende, det kalder sig selv ^^N ordens tolv ud- 
mærkelser," uemUg „den danske klosterprovinses", ikke det 
danske riges. At dette ikke blot findes således i den oprinde- 
lige overskrift, men også svarer til indholdet, ses af så godt 
som hvert afsnit; det er hele Nordens natur og oldtidshistorie, 
som her fremføres i sine hovedtræk. Slutningen, der henviser 
til det sørgelige i de indre krige i dette land, er derfor også 
misforstået af udgiverne, når den udtydes på grevefejden; det 
er unionskrigene, som der sigtes til. Dette, såvel .som den 
anførte literatur, der tilhører de sidste 20 år af det 15. år- 
hundrede, peger tilbage til en tidligere affattelse end 1527; en 



^ Ser. r. D, I 182: Alibi habetur, qvod tempore istius Valdemari II a. d. 1208, 
cam Dani fideles in Livonia etc. VIil 499: Hoc contigit in Livonia tempore V. II et in 
locot qvi dicitur Felin, cum Dani fideles a. d. 1208 (reet. 1219) bellarent contra LiTO- 
nes etc. 

afskriver måtte på det pågældende sted næsten med nødven- 
dighed komme til at sætte det løbende års tal ind, hvilket 
ældre der så end stod i originalen \ 

Men stykket om Danebroge er utvivlsomt endnu ældre 
end selve helheden; thi det passer kun dårligt ind i den. Det 
var aldrig, så vidt vides, påtænkt eUer forsøgt at påtvinge de 
andre riger det danske banner; selv Erik af Pomern taler i 
Sverige, som vi har set, om et andet rigsbanner som en selv- 
følgelig sag. Hvad der da end kunde siges til ære for Dane- 
broge, vilde det vel neppe være falden nogen ind at forfatte 
en optegnelse om det på dette sted, hvis ikke en sådan alt 
havde foreligget og fristet til optagelse. Stilen i dette lille 
stykke er da også forskellig fra den i de andre, langt mere 
kortfattet og ædruelig til trods for sit overnaturlige indhold. 
Dette henviser den da nærmest til første halvdel af det 15. 
århundrede, da Estlands navn var trådt aldeles i baggrunden 
som en del af Livland, så traditionen talte om en kamp i 
Livland og særlig nævnte Felin, hvis blodige erobring og gen- 
erobring levede i erindringen i Riga, medens Reval og de 
danske kampe deromkring var glemte. Senere genoplivedes 
mindet herom og kong Kristian I antog endog for en kort tid 
titlen „hertug af Estland" (1456 f.), hvorefter fordringen på 
denne del af ordensstaten aldrig helt opgaves^. 

Men hidrører optegnelsen om Danebroge således formentlig 
fra en betydelig ældre tid end det håndskrift, i hvilket den er 
opbevaret, — og det samme fremgår jo alt af den respekt, 
Peder Olsen viser den, — så kan vi med rette sammenstille 
den med Erik af Pomerns anklage mod Femringerne : det rigets 
banner, der er tale om, er Danebroge med sit hvide kors, det 
samme, som sagdes at stamme fra kampen i Livland. 



' Scr. VIU 4d4: 12 excellentie particulares, ex qvibus provincia Dacie pre ce- 
teris citra mare probatur aingulariter prerogata. (Udgiverne kalder stykket 12 excel- 
ieotiæ regni Daciæ.) Årstallet forekommer i 3. afsnit: der er kongerækker i uover- 
sioeJige tidsrum, usqve ad præsentem regem anno dni 1527 sceptra tenentem Danica. 

i W. Mollerup, Danmarks forhold til Livland, s. 3 ff. 22. 

Paludan-Moller rejste i sit lille skrift om „sagnet om den 
himmelfaldne Danebrogsfane" tvivl om, hvorvidt bunden i den 
oprindelige fane havde været rød, idet han gjorde gældende, 
at efterretningen herom først stammede fra Svanings krønike 
af 1560, medens Hvidtfeld endog senere kaldte den ^grå^ (s. 
8 ff.). Imod dette fremhævede jeg i min afhandling, at man 
i den henseende måtte respektere den monumentale tradition 
ligeså vel som den skriftlige, ligesom det måtte indrømmes, 
at Svanings vidnesbyrd var utvivlsomt for sin tid, medens 
Hvidtfeld på dette punkt modsiger sig selv, hvis ikke grå 
snarest er en trykfejl for grov (graaff), således som Resen på- 
står ^ Jeg er imidlertid senere bleven opmærksotn på et ældre 
vidnesbyrd af stor betydning, som mærkeligt nok hidtil helt 
er undgået de forfattere, der har syslet med dette spørgsmål. 
Det er Kristen Pedersen, som i sin fortsættelse af Saxe, for- 
fattet i årene 1520 — 23, siger følgende: „Somme mene og 
sige, at samme kong Valdemar skulde fange(t) Danebroggi 
ned af himlen samme tid, som er en hvidt kors i et rødt 
fjeld" *^ 

Som orlogsflag findes Danebroge nu også afbildet filere 
gange i det 15. århundrede; således i Roskilde domkirke 1498 
på det skib, der fører Lucius's hoved til landet, og i et sønder- 
jydsk herredssegl fra århundredets begyndelse; begge steder er 
det et splitflage. På samme måde findes navnet i folkevisen 
om kong Hans's bryllup (1478); skibet, som henter hans brud, 
har „Danebroge i fremmerstavn" *. Hertil hører også navnet 
;,Danebrogsskibe", der tillagdes en samling af stensætninger i 



« Ovfr. s. 7 ff. 

* Danske »krifter, V 443. Tiden for krønikens affattelse kan indskrænkes til 
årene 1520 — 23, idet forf. s. 444 citerer Krantz's Vandalia, som udkom 1519, medens 
han ikke kan antages at have havt tid efter 1522, da han blev erkebispeus kansler, 
eller lyst efter 1523, da Kr. II blev fordreven og han selv mistænkt og forfulgt. 

^ Årbøger 1874, s. 423. 1882, s. 56. Johanniternes korsbanner på Rhodus, 14-96, har 
eu lang flig ud fra flagets øverste felt. På billedet af Københavns belejring 1536 har 
hær og skibe korsflaget (O. Nielsen, Kbhvn., II 152). 

* Svend Grundtvigs danske folkeviser, 111 620: „Danmark^brage**, 638: „Dane- 
broge". 

skibsform, som for et par hundred år siden fandtes vod Genner 
i Sønderjylland og af sagnet henførtes til kong Valdemars Est* 
landstog. Oprindelsen til navnet var snarere den, at danske 
orlogsskibe efter flaget kaldtes Danebrogsskibe ^ 

Med disse oplysninger for øje vil det da også være let 
at få den rigtige forståelse af de svenske krønikers brug af 
Davnet Danebroge i det 15. århundrede. Således fortæller rim- 
krøniken med den største forargelse, at Nils Stensen, en svensk 
mand, i året 1439 drog ind i Østergøtland „med Danebroge 
udslagen **, og navnet gentages mange gange som betegnelse 
snart for banneret, snart for de danske tropper. At der her* 
ved kun er tænkt på det bekendte danske bannermærke, ikke 
på noget enkelt flag, er en selvfølge; Nils Stensen har, som 
rådet siger, „ført her ind i riget med hærskjold og ulovlighed 
Danebroge, ... at nedertrykke Sveriges tre kroner". Dette 
sidste mærke fandtes dengang i alle svenske faner, ligesom 
Danebrogskorset i de danske^. Til et mere bestemt enkelt 
flag sigtes der i senere efterretninger. Således siger Olaus 
Petri, at bønderne i .året 1464 overfaldt kong Kristian I i 
Steksund; de tog et af hans 24 skibe og fik her fat i „et 
banner, som de kaldte Danebroge" ; det sendtes som trofæ til 
lejren på Nørre Malm. Hertil må dog bemærkes, at den sam* 
tidige rimkrønike intet har at fortæUe herom, ligesom denne 
efterretning mangler i forfatterens første redaktion af krøniken ; 
han har først senere &ei fat i den. Fortællingen har således 
sit sidestykke i rimkrønikens yngre redaktion fra efter 1520, 
Dår den fortæller, at de Svenske 1471 på Brunkebjerg tog 
kongens hovedbanner, der kaldtes Danebroge. Derom véd den 
ældre samtidige rimkrønike intet, skønt den også giver hoved- 
banneret samme navn og taler om det store mandefald om- 



* Arnkiel, Cimbrische HeidenthQmer, VI 840. 

* Svenska medeltidens rimkrOnikor, II v. 5960. 5995. 6027. SmI. v. 8609 fl.: 

ok huat i baneren malat åre, 
3 cronor skulle joo mftdhen wåre. 
Hadorphs udgave II 133. 

kring det^ Fortællingerne om Danebroges tab ved disse 
lejligheder er da vel snarest fremkaldt af efterretningen om, 
hvad der var sket i Ditmarsken i året 1500, idet man i Sverige 
ønskede at have tilføjet unionskongerne den samme forsmædelse. 
— De svenske kilder stadfæster da kun, hvad de danske med- 
deler: at Danebroge var det danske rigsbanners navn, at det 
bestod i et hvidt kors, i rød bund, når ingen våbenmærker 
brugtes, og at det var et fælles mærke for danske stridsmænd 
til lands og til vands. 

Det må herved endnu særlig fremhæves, at Danebroge er 
et „rigets banner" i langt strængere forstand end f. ex. hellig 
Eriks banner i Upsala. Også dette kaldes vel rigets banner 
og det forudsattes, at rigets indbyggere vilde kunne drage 
erkebispen til ansvar, hvis det forkom; men det er dog ganske 
særligt Upsala kirkes fane, ja det siges endog 1495, at det 
aldrig har været fra kirken, siden det først kom til den. Der- 
for kan det svenske rigsråd 1439 modsætte* Danebroge „de 
tre kroner", ikke korsbanneret, og dette sidste optages i erke- 
bispernes, medens Danebroge optages i rigets segl. Dette 
sidste bør der formentlig også tillægges en vis vægt; hvor 
korset første gang fremtræder som skjoldmærke, i Valdemar 
Atterdags tid, er det i rigens kanslers segl, medens kongens 
kansler fører en krone. Danebrogsseglet har udtrykkelig på- 
skriften „til Danelov". Korset er endnu i rigens kanslers segl 
i det 17. århundrede. 

Således fremtræder fanen ikke blot som et rigsbanner i 
kong Eriks klageskrift, men også ved kongehyldingen i 1448. 



> Om 1464: G. E. Klemmiiig, Olai Petri Sveuska krOnika, s. 232. 343^ S v. medel- 
tidens rimkrOnikor III v. 1097 fl. — Om 1471: Sst v. 2302: „nu drager danabroka af 
bergit nider" osv. v. 2318 fl.: 

„bioden måtte øver hænder flyta, 

før end Svenske kunde danabroke slita, 

striden var svar med alla, 

så måtte danabrok niderfalla, 

hard strid måg valia, 

thi kan her Strange danabrok ej halla — ." 
2340 f. : „svenske mænd sankes fjerde sinde, akter det banner åter vinde" osv. Sml. 
V. 4833 ff. Side 302, sml. s. 290. 293. Olai Petri. s. 272 (her intet om fanens tab). 

Efterretningen herom er bevaret i erkebispekrøniken fra Lund, 
den såkaldte erkebiskop Tues krønike. Efter dens beretning 
kom den foreløbigt udvalgte konge Kristian af Oldenborg den 
28. Sept. 1448 til Lund, hvor han da blev valgt og hyldet 
på st. Libberts høj, idet erkebiskop Tue her overrakte ham 
rigets banner. Året efter kronede han ham i København. 

Som det alt tidligere er bemærket i Wegeners fortale til 
Kristian Fs diplomatarium, har der dog i denne efterretning 
indsneget sig en fejltagelse; det ses nemlig af kongeeden, at 
hyldingen på den nævnte dag foretoges i Viborg. Men her- 
med synes da også krønikens overskrift, efter hvilken Tue selv 
skulde have forfattet den, at måtte forkastes som uefterrettelig. 
At den imidlertid virkelig hidrører fra hans tid og nasrmeste 
kreds, bliver ikke des mindre så godt som vist, når man ser, 
at den stadig for hver ny erkebiskop fulgte overgang: „cui 
successit N. N.** pludselig for hans vedkommende forandres 
til: „cui successit reverendissimus pater dominus T.", hvor- 
efter fortsættelsen atter vender tilbage til den tidligere form. 

Fejlen i den pågældende opgivelse kan have en nær- 
liggende grund. Da Kristoffer d. 9. April 1440 aflagde sin 
kongeed på Viborg landsting, tog den tilstedeværende erke- 
biskop Johannes samme dag en retsgyldig afskrift af den, for 
at originalen, som det hedder i hans bekræftelse, skulde kunne 
nedlægges i Roskilde kirkes arkiv, hvor dengang uden al tvivl 
de ældre håndfæstninger opbevaredes. Erkebiskoppen skulde 
da som rigsrådets formand have en gyldig afskrift, for at ikke 
originalens tab ved en ulykkelig hændelse eller ved svig skulde 
ligesom kunne løse kongen fra hans forpligtelse. 

Ved valget i Viborg d. 28. Sept. 1448 udstedte nu kong 
Kristian en omtrent lige lydende ed, og der kan da vel ingen 
tvivl være om, at jo erkebispen også denne gang tog en til- 
svarende afskrift til opbevaring ved sin kirke ^. Men et så- 
dant aktstykke måtte let ved sin datering kunne vildlede en 



» G. A. årsberetninger II 40. Diplomatarium Chr. I. p. Xm. Ser. r. D. VI 633. 

krønikeskriver, selv fra den nærmeste samtid, så han bragte 
hyldingen i Lund i umiddelbar forbindelse med det erkebiskoppe- 
lige diplom. Den nævnte fejl i krønikens beretning er derfor 
ikke skikket til at svække dens troværdighed i andre hen- 
seender. 

Aftalen om grev Kristians valg fandt som bekendt sted i 
Haderslev, den 1. Septbr. 1448. Det højtidelige kongevalg på 
Viborg landsting blev dog opsat i 4 uger, dels for at de nød- 
vendige forberedelser kunde træffes, dels vel også for at tillys- 
ningen på landstinget kunde finde sted enten tre løverdage i 
træk eller på det af adelen så stærkt søgte ting ved Movrids- 
messe, den 22. Sept. ^ Udvælgelsen i Viborg og aflæggelsen 
af kongeeden her gjaldt selvfølgelig for hele riget, selv om 
hyldingen måtte gentages på de andre landsting. Man skulde 
da også synes, at overrækkelsen af rigets banner naturligst 
måtte have fundet sted her; men krønikens beretning om, at 
det var ved Lund, kan dog neppe underkastes tvivl. Man er 
da måske gået ud fra, at det ikke var rimeligt at udsætte 
banneret for farerne ved en længere transport tilsøs ved jævn- 
døgnstid, eller at det mere stemmede med rigsbannerets vær- 
dighed, at den udvalgte konge opsøgte det, hvor det for tiden 
opbevaredes. 

Hvorom alting er, synes det afgjort, at erkebiskoppen ved 
hyldingen i Lund overrakte den udvalgte konge rigets banner 
og dermed den faktiske regering. Det var altså en symbolsk 
handling, aldeles uafhængig af kroningen, som først fandt sted 
året efter og bestod i overdragelsen af de fire såkaldte rega- 
lier: krone og spir, sværd og rigsæble. 

Det ved første øjekast mærkelige ved denne handling er, 
at den ikke er overleveret fra noget andet kongevalg. Hvad 
de tidligere angår, kan man endda forstå, at kildernes magerhed 
er skyld i denne tavshed, men hvad skal man tænke om Kri- 
stians efterfølgere? Det ligger dog nær herved at mindes den 

1 Danske atlas IV 644. 

særegne situation i året 1448. Kristoffer var død strax efter 
nyår og først ved Mikkelsdagstider hyldes den nye konge. 
Hvad der var skyld i denne opsættelse, siges ikke, men det 
ligger ikke i^ernt at antage, at enkedronningen har været 
frugtsommelig og at man har villet afvente barnets fødseP. 
Men i denne lange mellemtid var regeringen hos rigets råd og 
da først og fremmest hos dettes formand erkebiskoppen. Åt 
dette var efter den faktisk bestående ret, ses af kong Kristian 
IIFs klageskrift mod biskopperne; her hedder det nemlig i den 
særlige klage mod erkebiskoppen: „Efterdi at alle vel vitter- 
ligt er, at det haver været gammel sædvane her udi riget, at 
når kongen er død og afgangen, at erkebispen da strax af Gud 
og hans embede haver været pligtig at forskrive rigens råd 
og holde, tvinge og formå dennem dertil, at de strax vilde 
udvælge en konge, på det at riget, den stund det var uden 
hoved, ikke skulde blive adskilt og adsplit, som nu sket er" 
... og senere: „efterdi at samme erkebiskop er det største 
og principale hoved for rigens råd og alt regimentet, og rigens 
handel haver mest hængt ind på hannem . . ."^. 

Det var da en selvfølge, at erkebiskoppen 1448 måtte 
optræde som rigsforstander, og det er i denne egenskab han 
overrækker den udvalgte konge rigets banner, symbolet på den 
højeste myndighed til at samle riget og folket indad og udad 
til. Men deraf følger da også, at en sådan handling ikke 
kunde gentages ved de følgende kongeskifter, hvor valget var 
afgjort længe iforvejen og magten umiddelbart gik over fra 
fader til søn^. 



^ W. Mollerup, En hidtil ukendt dansk prinsesse, i Hist. tidsskr. 5. række, V 
88. 97. 

* Rørdam, Kildeskrifter, I 161. 163 f. På samme måde forholdt det sig i middol* 
a l dere n i Tysklami med erkebispen af Mainz. Waitz, Verftssung d. deutsdien Reichs, 
U 147 f. 151. 154. 161 ff. 

' Dr. H. P. henfører uden hjemmel bannerets overrækkelse til kroningen, men 
forfejler derved aldeles det rette moment (s. 49). — [Senere Tilføjelse:] D. mag. 3. r. 
III 23: W. Uttenhof fortæller, at da Fredrik I kom til hylding udenfor Viborg, hyldes 
lian med ed — — „darnach sie des Reichs paner vber anthwordt, vnder welchem er 
xor sich vnd sie sicklichenn streiten solte*^ (dette er lykønskuingsformel, som følger 
med overrækkelsen); han modtog det og holdt dermed indtog i Viborg. 

Der er endnu en efterretning fra det 15. århundrede, som 
på grund af forfatterens avtoritet på andre områder med en 
vis vægt er bleven draget ind i diskussionen og som derfor 
fortjener en særskilt omtale. Det er Kristen Pedersens for- 
tælling, at kong Erik af Pomern skulde have bortført rigets 
banner tillige med dets andre skatte og klenodjer. 

Hvad selve det formentlige historiske faktum angår, da 
er det ikke vanskeligt at få rede på. Kristen Pedersens frem- 
stilling af kong Erik er så aldeles gennemvævet af de mest 
hadefulde beskyldninger, at den ikke fortjener den mindste til- 
tro, om hans kilder end desværre i århundreder har givet op- 
fattelsen af denne konge sit præg. Hvad der særlig fortælles 
om bortførelsen af rigets klenodjer bærer afgjort sagnets præg. 
Kongen tog flugten, siger han, fordi Oluf Axelsen på Højbro 
havde mødt hans frille Cæcilia, slået hende på bagen og bedt 
hende fortælle Erik, at denne legemsdel skulde drive ham af 
Danmark. Han „gjorde sig da hemmelig rede og for til 
Kalundborg og tog der Danmarks ypperste klenodjer, som var 
12 apostle, støbte af nobel-guld, og kaldedes Dan(!), som 
danske mænd hulde i fordum tid for deres afgud(er), før de 
blev kristne. Han tog der en bannere, som kaldes Danebroge, 
hvilken Gud sendte danske mænd ned af himmelen ved sin 
hellige engel, at de skulde føre hannem i krig mellem dem og- 
deres fender, som de og ofte gjorde og vunde derved stor 
pris og ære osv." . . . „Somme mente, at den skib, som 12 
apostle og Danebroge var på, skulde forganget undel* Pomern 
og alle som der var på." Senere fortæller han igen under 
kong Kristian I, at det var en aftale mellem denne og kong 
Erik, at han skulde have Låland og Falster imod at genafstå. 
Danmarks „dressel" og „de 12 apostle af nobel-guld, hvilke 
Danske hulde for deres afgud(er) i fordom tid, og andre rigens 
dyrebare klenodje, som han før tog af Folen på Kalundborg". 
Men skibet gik til grunde ^ 



1 K. Pedersens danske skrifter, V 488 f. 495. 

De samtidige kilder véd intet om et sådant ran, der i 
sig selv er aldeles usandsynligt. Kong Erik forlod landet i 
foråret 1438 og gik til Gulland; først i den næstfølgende 
sommer blev han undsagt og hans søstersøn Kristoffer ind- 
kaldt. I undsigelsesbrevet fremføres der ganske vist en klage 
over, at han har ført rigets skat bort, men den lyder kun på 
„rigens skat og klenodje, som i løbet af en lang årrække før 
hans tid var bleven samlet af konger og rigets forstandere på 
rigets vegne og til dets njrtte og behov". Denne bortførelse 
knyttes ikke til noget bestemt tidspunkt, men omtales før den 
sidste rigsdag i Vordingborg, på hvilken han havde været til- 
stede. Kongen svarede med et tilbud om at lade fire navn- 
givne mænd, som han formodede havde kendt dronning Mar- 
gretes klenodjer, komme til ham for at forvisse sig om, at alt 
hvad han havde hos sig af klenodjer, var anskaffet af ham 
selv eller arvet efter hans afdøde dronning. Hvad penge- 
skatten angik, da kunde de gennemgå rigets regnskaber for at 
overbevise sig om, at han i fuldeste mål havde brugt rigets 
indtægter til dets eget tarv^. Som det vil ses, er der her slet 
ikke tænkt på andet end penge og penges værd; ingen be- 
skylder ham for at have bortført rigets banner eller dets breve, 
således som det også senere berettedes både om ham og kong 
Kristian II ^. 

Tilbage bliver da kun det mærkelige faktum, at Kristen 
Pedersen, der jo var kanik i Lund, kunde være uvidende om, 
at Danebroge først i hans egen tid var gået tabt i Ditmarsken, 
hvis dette virkelig havde været tilfældet. Dette forekommer 
da også Dr. Petersen så utroligt, at han væsenlig herpå støtter 
sin påstand om, at hin originale fane alt dengang forlængst 
havde været tabt eller opslidt: „thi hvorledes kunde en sådan 
begivenhed være gået hans øre forbi?" (s. 52). Hertil må 
dog bemærkes, at det ikke så sjelden kan være utroligt, hvad 
ellers kyndige folk er uvidende om, men at man ofte nødes 



1 Danske mag., 3. række, I 2^. 233. 
^ Allen, Breve og aktstykker, s. XI. 

til at tro det alligevel. Og hvad Kristen Pedersen angår, da 
var han ikke nogen særlig kyndig mand. Hans store betyd- 
ning som folkelig dansk forfatter ufortalt, må det siges, at 
han som historiker er noget af det mest uefterrettelige og let- 
troende, vor litteratur kender, og at hans fortsættelse af Saxe 
for det meste er en stor fabelbunke. Nogle få prøver, grebne 
på må og få, kan vise det. Når ældre årbøger sigter Abels 
dronning („en tysk kvinde") for at have ødelagt kongernes 
adkomstbreve på de nordtyske lande, så bliver det hos Kr. 
Pedersen til en fortælling om, hvorledes hun tog brevene for 
at få fat i de gyldne seglkapsler, som hun rev af — „hun 
gemte guldet, for det var dejligt og rødt" — , medens hun 
brændte brevene. Han drager heraf den slutning, at man ikke 
bør give kvinder nøgle og gang til sådanne breve, efterdi „de 
er gerne løseigtige i hu og hjerte, når de se noget, som dem 
behager" (s. 446). Om Margrete fortæller han, at hun blev 
kiOnet til dronning i alle tre riger; den falske Olav fremstiller 
sig for hende i Danmark, medens den rette er i Sverige og 
vender tilbage hertil, efterat den anden er bleven brændt osv. 
Unionen bliver sluttet på Sælland. Om Erik Glipping og Erik 
Menvæt fortælles der de vildeste eventyr o. s. fr. Blivende 
værd har denne krønike på grund af forskellige småtræk af 
samtidens tradition og da også som bevis på, hvor sørgelig 
uvidende selv dannede folk dengang var m. h. t. deres fædre- 
lands fortid. Men ved at læse blot nogle få sider i den får 
man et overvældende indtryk af, hvor umuligt det er at slutte 
noget af denne forfatters tavshed. 

Det var ikke i og for sig at undres over, at særlig Dane- 
broge var gået noget i glemme i de to slægt saldre, som fulgte 
efter hyldingen 1448. Kong Erik havde havt sit kancelli og 
skatkammer på Kalundborg, og i et fast tårn ved dette slot. 
Folen, gemtes endnu rigets breve; men alt Kristoffer havde 
flyttet selve regeringens sæde til København. Folen blev der- 
ved i over 100 år et afsides, lidet kendt oplagssted for det 
ældre rigsarkiv og hvad der fra ældre tid var bleven gemt i 

forening med det; endnu kong Hans måtte udtrykkelig love 
bestandig at lade ^rigets dressel og breve ** forblive her under 
fire raders varetægt. Herfra var da også efter den af Kr. 
Pedersen optegnede tradition Danebroge bleven bortført af kong 
Erik. Et andet vidnesbyrd om det rygte, der gik om det 
hemmelighedsfulde tårn, findes i pavebreve af 1517 og 1526 til 
kongerne Kristian II og Fredrik I, i hvilke disse anmodes om at 
overlade pavernes sendebud de håndskrifter af romerske historie- 
skrivere og Pavli breve, som findes i tårnet på Kalundborg 
under kongens omhyggelige bevogtning ^ 

Antages det nu, hvad der vel i alle måder er det sand- 
synligste, at Danebroge virkelig har været gemt på dette sted^, 
under kongens og rådets lås, uden at der i mange år var 
anledning til at bruge det, så kunde jo både dets existens og 
dets tab i Ditmarsken gå forholdsvis sporløst hen over sam- 
tiden. Det kan ikke her komme an på, hvad en meget op- 
tagen forfatter fra hin tid, som blandt andet har skrevet en 
skødesløs krønike, har hørt eller ikke hørt; vi må, for at få 
rede på begivenhederne i Ditmarsken, henvende opmærksom- 
heden på de forfattere, som omtaler dem og viser sig at vide 
besked om dem. 



3. Danebroges tab år 1500. 

Efterretningen om, at Danebroge gik tabt på kong Hans's 
tog til Ditmarsken, skyldes to indbyrdes uafhængige forfattere 
fra midten af det 16. århundrede. Den kongelige historiograf 
Hans Svaning skrev 1558 — 59 en fremstilling af kong Hans's 
historie, og heri forekommer den oplysning, at „rigets banner, 
delt af hvidt og rødt i form af et kors, og nedfalden fra 
himlen til kong Valdemar II, som der fortælles, da han førte 
krig mod Livlænderne, som dengang var kristendommens Qen- 



* Pontoppidan, Annales, I, fortale s. 10 f. Norsk diplomatnrium VI 796. 

* [Senere Tilføjelse:] Madvig, Den rom. stats forfatning og forvaltning, I 36o: L 
Rom opbevares arkivet og fanerne i skatkamret. Livius 3, 69. 6, 22. 7, 23. 

A. D. Jørgensen : Afhandl. II. « 

der," her gik tabt. Fra Svaning er denne efterretning gået 
over til Hvidtfeld^. 

Uafhængigt heraf fortæller Joh. Rantzov i sin fremstilling 
af den sidste Ditmarskerkrigs historie, at blandt de tilbage- 
erobrede faner var også „et stykke af det banner, som man 
siger til sin tid ved et mirakel blev givet en dansk konge 
imod Russerne og som fordum kong Hans havde taget med i 
håb om derved at stride heldigt imod Ditmarskerne". Hans 
søn, den lærde statholder Henrik Rantzov, kalder fanen „det 
ældgamle, af Danmarks fordums konger som helligt i ære 
holdte banner". Ditmarskernes historieskriver Neocorus gen- 
tager Rantzovernes fortælling og viser derved, at den stemte 
med den tradition, som han havde havt lejlighed til at høre'"'. 

At pu disse to efterretninger er indbyrdes uafhængige, 
fremgår noksom af deres hele indhold; Rantzov nævner Rus- 
serne, Svaning Livlænderne som vore modstandere i den på- 
•gældende kamp; Svaning har hørt det rette kongenavn, medens 
Rantzov ikke kender det. Der kan ikke rejses tvivl om, at 
det jo ved Ditmarskens undertvingelse 1559, da de gamle 
faner leveredes tilbage og traditionerne fra den tidligere kamp 
fremdroges både i Danmark, Holsten og Ditmarsken, var den 
enstemmige mening, at det oprindelige korsbanner, originalen 
af det danske rigsbanner, endnu var til som en skrøbelig lev- 
ning fra hin kamp. 

Hvorpå støttes da den tvivl, som er rejst imod hin tids 
enstemmige vidnesbyrd? 

For det første på usandsynligheden af, at et flag skulde 



1 Svaning, Refutatio calumniarum etc, Y 3: vexillum regni, albo ae rub ro in 
formam crucis discretum, ae eælitiis missum Valdemaro II uti ferunt, qvum helium 
contra Livones religionis ehristianæ id temporis hostes gereret, D. Joh. de Aluelde 
primario signifero cæso, signa præterea alia, item tormenta nostris orepta sunt omnin.. 
Hvidtfeld, s. 1033 f. 184. Sml. Rordam, Historieskrivningen siden reformationen, s. 78 fl. 

* Wahrhaftige und kurtze Verzeichniss des Krieges 1559 etc (1569), L iij. ... 
unter welchen ein stQck von dem banner ware, welches man sagt dasz es vorzeitei^ 
einem d&nischen kOnig durch mirakel widar die Russen gegeben, und das vormals. 
kOnig Johan in hoffnung dadureh gegen die Ditmarschen glOcklich zu streiten, mitge- 
nommen und verloren. — BeJli Dithmarsici vera descriptio (1570), p. 246. — Neocorus » 
Chronik des Landes Ditmarschen, II 232. 

have kunnet holde sig gennem århundreder „i regn og i slud", 
— „hvorlænge holder vel nutidens regimentsfaner?!"* Dette 
er vistnok meget forskelligt efter de forhold, under hvilke de 
lever; på tøjhuse og i gravkirker kan de hænge længe, på 
exercerpladsen går det hurtigere ned ad bakke; den fane, som 
har givet Dr. Petersen anledning til sine studier over Dane- 
broge, er således i god behold efter henved et halvt årtusind. 
Spørgsmålet er nu, hvorledes vi skal tænke os Danebroge op- 
bevaret. Mon det er brugt ved våbenøvelser og til hverdag; 
eller skal vi dog ikke snarere tænke os det behandlet med en 
vis ærbødighed? — Den indvending, der hentes fra bannerets 
slid og vanrøgt, kan vi formentlig se bort fra som aldeles be- 
tydningsløs. 

En anden tvivl har rejst sig af efterretningerne om Dane- 
broge i Sverige: „I 1439 hører vi „D." ført af marsken Nils 
Stensen i Sverige. ^D." erobres 1464 af Svenskerne ved 
overfaldet på kong Kristian i Steksund. „D." bliver på val- 
pladsen på Brunkebjerget 1471. „D." tabes i Ditmarskerkrigen 
1500. Allerede det, at „Danebroge" historisk kan påvises 
tabt tre gange, gør det mere end sandsynligt, at det originale 
Danebroge som anerkendt rigsemblem har været mangfoldig- 
gjort ved mange efterligninger."^ 

Som i det foregående omtalt, beror denne påstand om et 
tre gange tabt Danebroge på en fejltagelse; først længe efter 
fanens tab i Ditmarsken fremkommer de svenske beretninger 
om et lignende tab i Sverige; én kilde lader det ske 1464, 
en anden 1471; men de samtidige véd hverken om det ene 
eller det andet. Derimod forholder det sig rigtigt, at „Dane- 
broge" alt i det 15. århundrede er blevet navn også på enhver 
efterligning af dets mærke, netop som vi ser kong Erik tale 
om, at hans „kapellaner" i Vadstena skal have „rigets banner" 
på messekåben, og at Femringerne var forpligtede til at føre 
„rigets banner". Når det da siges, at Kristian Fs hovedbanner 



1 Dr. H. Petersen, anf. skr., s. 50 f. 
« Anf. skr. s. 51 f. 

på Brunkebjerg 1471 var et Danebroge, får vi lade det stå 
ved sit værd, om det var originalfanen eller ej, siden det end 
ikke antydes i kilderne; men at man ikke belroede den svenske 
marsk Nils Stensen denne helligdom på toget i Østergøtland, 
er vel en selvfølge. 

Hvad der betegner den store forskel på de svenske krøni- 
kers omtale af Danebroge i Sverige og de danske og hol- 
stenske krønikers omtale af det i Ditmarsken, er dette, at de 
sidste, uden at nævne navnet, betegner banneret som det 
himmelfaldne, som en historisk relikvie, en lykkebringende 
helligdom; noget sådant nævnes ikke i Sverige. 

Hvad kunde nu give kong Hans anledning til at frem- 
drage det gamle flag af den forglemmelse, som tilsyneladende 
hvilede over det i de tider? Er der ikke noget påfaldende i 
pludselig at se det dukke op, uden at man har hørt tale om 
det i 50 år og uden at dets tab gør et stærkt og almindeligt 
indtryk? 

Anledningen lå imidlertid meget nær i en umiddelbart 
forudgående begivenhed i Sverige, der nødvendigvis måtte 
komme til kongens kundskab. Da Russerne i året 1495 hær- 
gede Finland, henvendte rigsforstanderen Sten Sture sig til 
erkebiskop Jakob Ulfson i Upsala med bøn om at måtte låne 
st. Eriks banner på sit forestående tog: „det skulde være vore 
venner til en ganske stor trøst og vore og kristendommens fonder 
til en stor vantrøst, der rygtet deraf udkomme — ". Tilladelsen 
blev given, men ikke uden betænkelighed: rigsforstanderen og 
rådet måtte indgå en skriftlig forpligtelse til at tilbagelevere 
banneret uskadt, så snart toget var til ende, såvel som at 
svare til „al eftertale, som kunde komme deraf af Sveriges 
indbyggere". Endvidere lovede de aldrig oftere at æske og 
begære banneret „uden mod Ryssen og den hellige kristne 
tros fjender, efterdi at det nævnte banner haver aldrig kommet 
fra Upsala domkirke, siden det var der først indkommen". 
Dette måtte de stadfæste med deres ed på helligdommen. 

Samme dag, som dette brev udstedtes, modtog rigsfor- 

standeren banneret; den samtidige rimkrønike skildrer det 

således: 

„I det udsendte de gode herrer, i Upsala bo, 

alle Svenske til hugned og ro, 

erkebiskop Jakob og kapitlet også, 

sankti Eriks baner i Klara kloster at slå. 

så måtte mange at høre, 

bure sankti Eriks baner lods af Upsala føre, 

stor processio af Stokholm udgik, 

da ridder Sten dette baner undfik, 

jeg så der så underlig låd, 

stor sorg og storen gråd, 

både af kvinder og mand 

tårer af deres øjen udrandt, 

da ridder Sten dette banner tog, 

hannem følger almuen .^^om en skog, 

både munke og præste, 

ridder og svende jo de bedste 

i bykirken ind, 

mange med blege kind', 

her degn Mattis, mester Erik og doktore to, 

det bauér sættes på sankti Jørgens alter da, 

ridder Sten på både sine knæ nedfuld: 

^Gud i himlen være alle Svenske huld!** 

Dette foregik den 17. Nov. 1495; dagen efter afgik hæren 
til Finland. Erkebiskoppen skrev til biskoppen og kapitlet i 
Åbo med bøn om at følge banneret med deres opmærksomhed, 
for at det ikke skulde komme noget til, og at påskynde dets 
hjemsendelse. Efter tilbagekomsten forhastede rigsforstanderen 
sig imidlertid ikke med at opfylde sit løfte om tilbagegivelsen ; 
erkebiskoppen måtte gentagne gange minde ham derom. Der 
er bevaret et brev af 18. Jan. 1497, i hvilket han beklager 
sig herover og forlanger endeligt svar; han vil have banneret 
til den forestående Eriksmesse, den 24. s. m., og spørger, om 
rigsforstanderen vil sende nogle adelsmænd med det, eller om 
han selv skal lade „helligdommen^^ hente ved et par af dom- 

kirkens prælater^. Det er rimeligt, at sagen nu bragtes i 
orden, thi kort efter mødtes de høje herrer i Stokholm, hvor- 
på der fulgte et afgørende brud, som da atter førte til kong 
Hans's tronbestigelse samme sommer. 

Det vil herefter ikke kunne forundre, at samme konge 
kom i tanke om Danmarks gamle rigsbanner og tog det med 
sig på toget til Ditmarsken for at knytte sejren desvissere til 
sine våben. — 

Vi kommer derpå til de samtidige kilder til Ditmarsker- 
togets historie og skal nu undersøge, om der i dem findes 
tilknjrtningspunkter til Svanings og Rantzovernes beretninger. 

De mest umiddelbare kilder til togets beskrivelse er de 
viser, som strax efter i stort antal blev satte i omløb; i dem 
omtales nu også kongens hovedbanner gentagne gange. Første 
gang er det i anledning af Meldorfs indtagelse. Dette var en 
hovedbegivenhed i krigen, dens højtidelige begyndelse. Meldorf 
var fra gammel tid af landets hovedstad, kirken en stor og 
prægtig bygning fra begyndelsen af det 13. århundrede, opbe- 
varingssted for folkets ældste frihedsbreve. Byen ligger højt, 
synlig til alle sider, det svære kirketårn ragede op over hele 
landet. — Da Meldorf var indtaget i det første stormløb, tog 
kongen herfra ligesom hele landet i besiddelse: han lod kors- 
banneret plante op på tårnets høje tag og hæren bringe det 
sin hyldest i livlige tilråb; det skulde være et varsel om 
landets snarlige undertvingelse, idet man mindedes Konstantins 
drøm om korset: i dette tegn skal du sejre! Det samme ord 
havde jo efter sagnet lydt over Danebroge ved Reval. 

At dette er meningen med visernes fremstilling, vil let 
ses, når deres udtryk sammenstilles. Mest betegnende er det, 
først for nylig fremdragne, latinske distikon af Henrik Boger: 

„prominet a turri labarum victoris, ovatur 
undiqve. spes belli faustior inde venit", 



^ Uadorphs udg. af rimkrøniken, I 538. II 355. Svenska medeltidens rinuLrOnikor, 
III V. 3655-76. Handlingar r6r. Skand. hist. XVm 54. 55. 65 fif. Styffe, Bidfag till 
Skand. historie, IV 196. CXC. CXCVIU. CGV. 

„sejrherrens banner rager op fra tårnet, det tiljubles alle vegne 
fra, håbet om sejr er voxet derved" ; eller som det oversættes 
på plattysk: 

.... „vort de banner uth, 
bopen me to der volghe drocb^, 

„strax ud med banneret, — man bar håb til udgangen". 

Samme betydning ligger der nu i andre vendinger; så- 
ledes i det ofte fremdragne: 

„tor stund is de torne geziret mit einem teken, 
ein kruze mit golde und parlen besteken, 
also der keiser Konstantinus ehr heft gebaden, 
up dat ehn gott desto luklicher wolde raden. ** 

Det er det eneste sted, hvor der hentydes til bannerets 
ydre: det var prydet med guld og ædle stene. Også dette 
tyder på, at det er en kostelig relikvie, der her er tale om, 
og ikke et almindeligt banner. 

Atter i en anden sang gives der den nærliggende mod- 
satte fortolkning af symbolet: det er et tegn på landets skænsel, 
men det spår sine ophavsmænd fordærv: 

„se steken ehren banner thom bogen thoren uth, 
den Ditmarschen dar thor schande, 
se hengen ehren schild woU aver de muren, 
daraver is it en nicht wol ergangen!*^ 

Endnu længe efter mindedes dette træk, at Danebroge 
skulde sikre kongens hær sejren; det udtales af Johan Rantzov, 
der dengang var 8 år gammel og levede i landets umiddel- 
bare nærhed, medens hans ældre broder Brejde fulgte hæren 
og fandt sin død på valpladsen. Intet kunde være mere selv- 
følgeligt end denne opfattelse, når hint banner var det gamle 
Danebroge fra Estland; intet kunde være mere uhjemlet, når 
det var et andet tilfældigt flag. 

Dernæst omtales Danebroges tab ved Hemmingstedt. I 

en som det synes aldeles samtidig, samme eller den følgende 
dag, skreven tabsliste hedder det om dette ulykkelige slag: 
„de konink hefiPt vorloren in dem stride LX gude manne. 
Item dar tho sin houetbanre vnde noch XV klene banre" etc. 
Således hedder det ligeledes i en vise: 

„hc hadde sine banren dar upgericht, 
de let he dar to pande. ^ 

Bannerfører var ridderen Hans Alefeldt til Tørning, amtmand 
på Segeberg; om ham siger samme vise: 

„de bannervorer blef dasiiluest doet, 

her Hans van Alefelde rakde ein bnsse kloet . . ."; 

„han blev trufifen af en bøssekugle" ; bøsse er den tids felt- 
skyts. Slægten føjede hertil en anden tradition. Hans sønne- 
søns sønnesøns søn, storkansleren Fredrik Alefeldt, fortalte 
Thomas Bartholin, at hans stammefader havde svøbt sig helt 
ind i bannerets dug og tilligemed det var bleven hugget i 
tusende stykker af jQendens sværd. Begge dele lader sig dog 
ikke helt forene; blev Hans Alefeldt truffen af en bøssekugle, 
så blev det tillige efter visens opfattelse hans bane, og han 
kan da vel endnu have draget bannerets flige om sig for om 
muligt at forhindre dets tab, men kampens hele karakter lader 
på ingen måde forudsætte, at Renden skulde have havt anled- 
ning til yderligere at tilføje ham sår og hug. Ditmarskerne 
kæmpede jo som bekendt i en snæver forsvarsstilling, og 
hærens nederlag blev nok så meget hidført ved en almindelig 
panik som ved egenlig kamp, mand imod mand. Danebroge 
må da også efter alle beretninger antages at være falden i 
Ditmarskernes hænder, i det væsenlige uskadt, om end med 
spor af kampen og dens ofre^. 



i Zeitschrift f. d. Geach. der HerzogthOmer XI 23. 17. 365. V 368. JahrbOcher 
f. d. Gesch. der Herzth. IX 111 f. (v. 1. 9). Neocorus I 462. 499. II 564. R. Haupt, 
Die Bau* und Kunstdenkm&ler der Provinz Schl.>Holst., s. 121 ff. Acta medica IV 68: 
. . eqvitem laudatuni (Joh. Alef.) involvisse se iotum huie labaro et in mille partes 

4. Danebroges skæbne efter 1500. 

Som skik og brug var, ophængtes de erobrede faner i 
landets kirker; Danebroge kom til Wohrden (Olden WOhrden). 
Denne kirke indtog en fremragende plads i landets historie. 
Beliggende i marsken på en over 10 alen høj vold, efter 
hvilken den havde navn (wurth), var kirken og byen en na- 
turlig fæstning med kun én adgang fra øst. Hertil havde Dit* 
marskerne trukket sig tilbage, da de 1319 trængtes hårdt af 
Holstenerne; de havde tilsidst taget deres tilflugt til den mæg- 
tige kirkebygning. Da de imidlertid heller ikke havde udsigt 
til at holde sig her og grev Gerhard lod lægge ved til kirken 
for at indebrænde dem, bad de om fred og lovede under- 
kastelse. Greven vilde imidlertid intet høre herom, men fort- 
satte ildspåsættelsen, indtil det smeltede bly fra taget begyndte 
at flyde ned på de indespærrede. Med fortvivlelsens mod 
gjorde de nu et udfald og tilintetgjorde den holstenske hær. 
Kirken var bleven genopbygget, stor og prægtig efter landets 
forhold, og da den yngre grev Gerhard, hertug i Sønderjylland, 
1404 fandt sin død på et lignende tog mod det frie bondefolk, 
blev det ene af hans hovedbannere ophængt i Wohrden, „i 
landets hjerte", „fæstet til en lang stang, til skue for alle", 
medens det andet kom til Meldorf^. I året 1500 mistvivlede 
man rimeligvis om, at det kostelige bytte kunde være sikkert 
nok på det sidst nævnte sted, og Danebroge kom således til 
Wohrden. 

At kirken i Wohrden ikke var noget ringe gemmested, 
ses af dets til nutiden bevarede arkivskab. I dette opbevares 
der bl. a. en pergamentsbog, som efter en foran indført notis 
stammer fra året 1527. Det blev dengang vedtaget, hedder 
det, at der i denne bog skulde indføres århge regnskaber over 
visse memoriepenge, og at den skulde „have fuldkommen magt 



hostili acinace utrumqve discerptum fuisse, fidem parenti meo fecit ex antiqvissimæ 
suæ gentis genealogia . . Fr. comes de A." Sml. stamtavlerne 2 og 5 i JahrbQcher X. 
1 Presbj^ter Bremensis, s. 51. 109. Neocorus I 367 f. 559. J. A. Bolten, Ditmar« 
sische Geschichte, III 175 (note 169). 

ligesom sankt Nikolaus' hovedbog". Endvidere bestemmes det, 
at den skal gemmes i præsteskrinet („in der prester laden") 
under firedobbelt lås, de to nøgler hos præsterne og de to hos 
lægfolk, og hensættes i sakristiet („gerkamer"). På samme 
måde gemtes her i kirken flere af landets gamle fi'ihedsbreve 
(f. ex. fra 1447 og 1496)^. Når da Danebroge blev ophængt 
her, kan det ingenlunde siges, at der vistes det ringeagt, eller 
at man ikke satte pris på at bevare det. 

Efterretningen om at det var her banneret fandtes op- 
hængt, skyldes landets bekendte historieskriver, præsten Johan 
Neocorus, der fuldendte sin krønike i året 1598. Han måtte 
særlig i dette tilfælde vide god besked, thi da hans fader døde 
1580, havde han i 20 år været degn i Wohrden, og her var 
historieskriveren altså selv voxet op; han var alt en dreng, 
da landet blev erobret 1559^. 

Blandt de fi*edsbetingelser, som Ditmarskerne dengang 
måtte indgå overfor kong Fredrik II og hans to farbrødre, var 
også den „under ed at overantvorde de hovedbannere og faner, 
som var bleven erobrede i salig kong Hans's og hertug Fredriks 
nederlag, tilligemed alle de klenodjer, som var i deres behold". 
Efter Joh. Rantzovs beretning var der altså heriblandt „et 
stykke af det- banner", som ved et under var givet en dansk 
konge. Hans søn siger nærmere forklarende: „et stykke af 
banneret . . ., som næsten var ødelagt af fugtighed og ælde". 
Men han tilføjer endvidere: „som nu ses ophængt i Slesvig 
domkirke som et vidnesbyrd om denne sejr"^. Ødelæggelsen 



1 Michelsen, Ditm. Urkundenbuch, s. 101'. VII. R. Haupt, anf. ski*., s. 149 ff. S ml. 
Mohr, Zur Verfassung Ditmarsens, s. 357 ff. 

» Dahlmanns udg. af Neocorus, I pag. IV ff. II 2S5. 249. 905. Endnu efter de- 
lingen 1559 var Vilh. Dunker degn i W., og Neocorus var altså neppe født her, som 
D. antager (Michelsen, Urkunden, s. 227). Hans omtrentlige alder ses af, at af de li 
præster fra 1556, som han havde kendt „som dreng", var de 5 afgåede 1559 (Neoc. II 
105 og Michelsen, anf. st.). 

s Belli Ditmarsici descriptio, p. 246: Vexilli præterea pervetusti et a priscis us- 
qve Daniæ regibus antiqvitate religiosa venerabilis, qvod regi J. olim superato adenip- 
tum caries situsqve pene absumpserant, fragmeutum restitutum est: qvod nunc iu æde 
summa oppidi Slesvici in Holsatia suspensum, qvasi victoriæ hujus argumentum ccn- 
spicitur. 

var altså dog ikke større, end at banneret kunde genkendes 
på sin ophøjede plads. 

Det spørgsmål må påtrænge sig enhver: hvorfor tog kong 
Fredrik II ikke Danebroge med sig som tilhørende det danske 
rige, men lod det blive i sin farbroders eje? Svaret har altid 
med en vis bitterhed lydt på, at det var af ligegyldighed, af 
den fuldstændigste mangel på sans for fædrenes minder. Dette 
er imidlertid en aldeles utilstrækkelig og usandsynlig forklaring; 
thi både den unge konge og hans rådgivere, først og fremmest 
kansleren Johan Fris, havde megen sans for vor historie, og 
det bliver derfor dobbelt påfaldende, at han ilede hjem fra 
Ditmarsken til sin kroning, uden at tage denne ærværdige 
levning, som en af hans formænd på tronen havde forkommet, 
med sig. 

Grunden synes snarest at måtte være den, at traditionen 
om Danebroge stred mod „den rene lære" og alt for meget 
mindede om „papisteriet". Det antoges, at fanen var sendt 
fra selve paven, og dens tab i Ditmarsken havde ligesom givet 
en støtte for tvivlen om, hvorvidt slige „helligdomme" kunde 
være Gud velbehagelige eller snarere måtte være ham til for- 
argelse ^ 

Hvad der synes at støtte en sådan antagelse, er andre 
tilsvarende træk fra hin tid. Da Bugenhagen havde kronet 
kong Kristian III og hans dronning, misbilligede Luther det 
som et overgreb fra kirketjenerens side: indvielsen af en konge 
tilkom Gud alene ^. Ved Fredrik Il*s kroning viste det sig 
endvidere, at af de 18 adelsmænd, hvem ridderslaget blev til- 
budt, kun 7 vilde modtage det; det var en værdighed, som 
tildelt på denne måde og ledsaget af riddereden alt for meget 
mindede om katholicismen^. 

Vi ser da også kong Gustav (Vasa) opgive det nationale 



' Sml. Den danske kæmpebog s. 299 nederst. 
« Werlaufif, Kr. IIl's kroning, s. 32. 

3 T. Becker, Herluf Trolle og Birgitte Gie, s. 15. Hist. lidsskr. 5. række VI 26. 
Sml. 4. række IV 23. 

st. Eriks banner; første gang korsflaget atter fremtræder i 
Sverige, er det blåt og gult efter rigets våben, således som 
Gustav havde delt dets fire blå felter ^ Danebroge kunde nu 
som gammelt rigsbanner ikke således opgives, da dets farver 
var trængte alt for stærkt ind i den nationale bevidsthed; men 
man kunde nok kaste ringeagt på den originale helligdom som 
gammel genstand for overtro. Hvorom alting er, så fik Dane- 
broge sin plads i Slesvig domkirke; hertug Adolf var fuld- 
stændig fri for religiøse fordomme, han stod i sine stadige 
felttog snart i katholikernes, snart i protestanternes rækker. 

Spørgsmålet om, hvor Danebrogsfanen senere var bleven 
af og hvor den omsider er gået til grunde, blev først fremsat 
i programmet for det i året 1777 stiftede genealogiske og 
heraldiske selskab. Som andet punkt nævnes her: „om den 
store danske antikvitet „Danebrogsfanen^, dens oprindelse, be- 
skafiTenhed, brug, indflydelse, skæbne og endelige undergang" ^. 
Selskabet selv har neppe senere syslet med dette spørgsmål; 
derimod blev det kort efter besvaret i to lærde værker, et 
dansk og et tysk, men rigtignok i meget forskellig retning. 

I den 1781 udkomne 7. del af „Den danske atlas", om- 
fattende Sønderjylland, hedder det nemlig (s. 605) ved be- 
skrivelsen af koret i Slesvig domkirke: „I dette kor hængte 
den berømte danske fane Danebrog .... og var at se, indtil 
den ved 1660 af alder og forrådnelse aldeles forfaldt, da nogle 
børn ved deres leg nedrev den af loftet og ingen bekymrede 
sig om at samle dens levninger." Hvorfra udgiveren, Hans 
de Hofman, har denne efterretning, siges ikke; den må efter 
værkets tilblivelse antages at hidrøre fra en lokal indberet- 
ning. 

Få år efter, 1784, omtalte præsten i Altona J. A. Bolten 
i sin „Ditmarsische Geschichte", 3. bind, Danebrogsfanen som 
undergået i Nikolaj kirke i Kiel: . . . „wovon solcher Rest 
nachher in der Domkirche zu Schleswig, und zuletzt in der 



1 H. Petersen, s. 39. 

^ Werlauflf, Det kongl. danske selskab, s. 133. 

Nikolai-Kirche zu Kiel, zu sehen gewesen" (s. 406). Kilden 
til denne efterretning er det store værk af Westphalen, Monu- 
menta inedita, IH, i hvilket aktstykkerne fra Ditmarskens 
erobring var aftrykte; her findes der nemlig til hin artikel om 
fanernes tilbagelevering den anmærkning: „Levningerne af disse 
faner bevares endnu, ophængte over alteret i Nikolajkirken i 
KieP^ I henhold til disse oplysninger søgtes der ivrigt efter 
ethvert spor af den tabte fane, dengang Danebrogsordenen 
skulde udvides 1808, men uden resultat; levningerne af de 
gamle faner, som oprindelig havde hængt over alteret, var 
senere bleven bragte op på kirkeloftet, til det såkaldte kirke- 
kammer, hvor bl. a. landrettens arkiv havde sin plads; men 
henimod slutningen af århundredet var der også her bleven 
ryddet op og endel af det gamle skrammel var solgt på avk- 
tion. I sin „Historie om Ditmarskerkrigen^ udtalte Molbech 
da også 1813 om kirken i Kiel: „her skal denne relikvie 
endnu have været at se i sidste halvdel af det 18. århundrede; 
men når den, efterat man så lidet agtede på den, rent er 
forsvunden, er mig ubekendt" (s. 232). 

Molbechs bog blev den nærmeste anledning til, at spørgs- 
målet et par år efter fornyedes i tidsskriftet „Provinzial-Be- 
richte der HerzogthClmer Sch. H.* for 1816; her fremsattes 
nemKg (s. 539) af en anonym, som havde læst ovenstående 
)'iring, en motiveret „Anfrage, betrefifend die in Kiel bis in 
die neuesten Zeiten aufbewahrt gewesen sein soUenden alten 
Danebrogsfahnen". I den næst følgende årgang (1818, s. 127) 
fulgte svaret, som udbredte sig over alle de herhen hørende 
spørgsmål og stadfæstede de tidligere fremkomne oplysninger. 

Først adskillige år efter mødte denne opfattelse en ind- 
sigelse, men den kom da også med des større kraft. G. W. 
U. Wedel skrev nemlig i samme tidsskrifts årgang 1827 en 
længere afhandling „vom Danebrog, nåmlich den bisher ver- 
breiteten Fabeln seines Ursprungs, seines Verlustes und sein er 

' III 1881: Qiiorum reliquias suspensas servat altare templi s. Nicolai Kilo- 
uien^tis. 

Wiedereroberung in Ditmarschen ; desgleichen iiber die erste 
Stiftung des Ordens vom Danebrog"' (s. 284. 426), og drog her 
i de voldsomste udtryk til felts imod alt hvad der berettes om 
den gamle fane. Denne kritik er nu vel aldeles forældet, da 
den opererer med et meget ufuldkomment kendskab til vor 
histories kilder, men den indeholder dog en såre berettiget 
kritik af den hele tale om Danebroge i Kiel: ^er Unsinn 
eines Transportes dieser Fahne vom Schleswiger Dome ist aber 
um so aufifallender, weil fflr eine solche Wanderung auch nicht 
ein einziger vemflnftiger Grund denkbar ist" (s. 298). 

Dette er da også i virkeligheden alt hvad der kan siges 
om den ting. Når skulde denne flytning være foregået? Man 
har svaret: da Gottorperne blev fordrevne fra Sønderjylland. 
Men dette skete hver gang uden varsel, over hals og hoved, 
og de flygtede ingen sinde til Kiel, men til Hamborg. Og 
hvad i al verden skulde have bragt dem til at lade Dane- 
broge hente fra domkirken for at føre det med sig ud af 
landet? 

Det hele beror på en mistydning af Westphalens anmærk- 
ning: fanerne fra Ditmarsken ses der levninger af i Kiel, siger 
han; men der var jo mange faner foruden Danebroge. Dette 
sidste førte Adolf til Slesvig domkirke, resten kan han jo have 
sendt til Kiel. I og for sig var det jo dog naturligt, at den 
gamle danske helligdom kom til en gammel dansk by og kirke, 
— man var dengang ingenlunde uvidende om eller ligegyldig 
for Slesvigs gamle berømmelse under de danske konger. I 
Kiel har Danebroge aldrig været, og hvad der kan oplyses om 
de derværende faners skæbne vedkommer ikke os^. 

Vi må da vende tilbage til den i „Danske atlas" med- 



* striden om „hvor bJev Danebroge af?'' optoges som bekendt 1839 af Fr. Barfod 
i „Brage og Idun" og besvaredes af ham i de mest sårende og harmfulde udtryk, 
medens A. Baggesen kritiserede hans fremstilling. N. Falck i Kiel stillede sig imid- 
lertid på Barfods side og fastholdt de ældre påstande. Endelig gentog B. dem 1881 
i „Dansk folkeblad", men blev her imødegået af mig, dels ved en kritik at' de ældre 
forfattere, dels ved fremdragelsen af det i det følgende nævnte vidnesbyrd af U. Pe> 
tersen (Nr. 49. 60. 59. 61 [ovfr. s. 45 fif.]). 

delte efterretning, at Danebroge gik til grunde i Slesvig dom- 
kirke ved år 1660. Dette stemmer med den ældste og fuldt 
pålidelige meddelelse, som er efterladt i Ulrik Petersens hånd- 
skrevne Slesvig bys historie. Forfatteren af denne har som 
bekendt efterladt sig uhyre samlinger til hertugdømmets og 
særlig til sin fødebys historie; hver lille enkelthed er her 
drøftet med den største omhyggelighed og en rigdom af op- 
lysninger bevarede fra en ^^rn fortid. Ulrik Petersen var født 
1656 og levede til 1735, men hans store historiske værk er 
affattet før 1713; han kalder nemlig byen for de gottorpske 
hertugers residens. Han tilhørte en formuende og anset slægt, 
hans fader var købmand og rådmand og selv var han jurist 
og havde uddannet sig ved mange års rejser i udlandet. 
Ingen kunde altså være bedre underrettjBt om, hvad der var 
foregået med det navnkundige flag end netop han, hos hvem 
stedkyndighed og fordomsfri dannelse gik hånd i hånd med en 
varm interesse for alle fortidsminder; hans studier over Dane- 
virke er bekendte i videnskaben. 

Ulrik Petersen fortæller da, efter at have omtaJt bannerets 
hidkomst til kirken, at det hang her „bis sie endlich vor Al- 
terthum anno etwan 1660 niedergefallen und verloren gegangen, 
vielleicht da das vorhin bunt bemalte GewOlbe repariret und 
mit weissem Kalk abertCknget worden" ^ Fortællingen om 
drengene, som skulde have revet det ned, må han endnu ikke 
have hørt, og den er da ej heller ret sandsynlig; langt rime- 
ligere lyder det, at den sidste svage levning er bleven fjernet 
som værdiløs, da hvælvingerne hvidtedes og de sidste minder 
fra den katholske tid således forsvandt. 

Det forekommer mig efter alt det her fremførte at være 
utvivlsomt, at „Danebroge" således kan følges gennem vor 
historie i over 400 år. Ikke som et paveHgt labarum, men 
som et ridderligt stridsbanner dukker det op på korstoget i 
Estland; som rigets symbol, et „Danebroge", kendes det i de 

' Håndskriftet i Geh. ark.: Slesvig by, s. 352. Om U. Petersen se Staatsb. Ma- 
gazin, X 696. Danske samlinger, ± række IV 339. 

følgende århundreder, og dets mærke bliver sat i alle flag og 
faner; da erkebiskoppen i den kongeløse tid har ført rigets 
styre, overdrager han med det den højeste magt til den ud- 
valgte konge. Så fremdrages det atter et halvt hundred år 
efter af sin forglemmelse og føres til Ditmarsken for at lægge 
dette frie land under kongens magt; men det fører ikke sejren 
med sig og går tabt. Mange år efter hentes det tilbage med 
våben i hånd og føres til sit sidste hvilested, i Danmarks 
ældste bispekirke, nær Danevirke og alle de store minder fra 
vort folks ældste tider. Her hænger det endnu i hundrede 
år; omkring det færdes en slægt, som holder stedets navnkun- 
dige fortid i ære, og under det jordfæstes kongehusets frænder, 
det danske riges hertuger. Da dette siden forandredes og 
Gottorp blev „en torn i Danmarks fod", da havde det gamle 
banner fyldt sine dages tal og var umærkelig hensmuldret og 
forgået. 



5. Danebrogfes navn. 

Ordet brog (broge) bruges endnu i sproget om tøjstykker, 
der er afskårne til særligt brug: rorbrog, pattebrog o. 1., særlig 
om benklæder (lårstykket, modsat „hoser"). At det dog alt 
tidligere også særlig betegnede en fane, synes at fremgå af en 
sammensætning, der vel kun forekommer en enkelt gang i 
vore middelalders breve, men ikke desmindre kræver en sådan 
forklaring. Det er som bekendt ikke det eneste ord eller 
begreb, som kun er overleveret os på denne tilfældige måde. 

Det hedder nemlig i et forlig, som 1318 oprettedes mellem 
kong Erik Menvæt og hans forhenværende drost Nils Olavsøn, 
at dennes venner skal have ret til at sælge deres jordegods, 
om de vil det, undtagen „brogelen" og „sådant gods, som er 
givet dem for tjenester" („ipsum (amicum N.) seqventur bona 
sua preter broghelen et talia qve pro serviciis sunt concessa" ^) 



i Michelsen, Urkunden, 11 154. 

Udgiveren fremsætter det spørgsmål, om ordet ikke skulde 
være fejlskrift for „borglehen"; men dels er der slet ingen 
grund til at skyde en sådan rettelse ind i et vel bevaret origi- 
nalt dokument, dels vilde vi være lige nær, da borgelen vilde 
stride mod vor sprogbrug i middelalderen. 

Vi må da undersøge, hvad der skal forstås ved det nævnte 
udtryk; hvad må det antages at være for gods, som de på- 
gældende ikke må sælge, altså betragte som deres fulde ejen- 
dom? Vi har da uden al tvivl en parallel i Kristoffers løfte 
til forskellige personer om at „måtte bruge" deres rette arve- 
gods i Danmark („de scoUen al eres rechten ervegodhes, dat 
se hat hebben und noch hebben an Denemarken, bruken", sst. 
s. 177). De gode mænd kan altså sidde inde med tre slags 
gods: arvegods, personlig erhvervet gods (gaver, sold o. 1.) og 
„brogelen" ; købegods må vel i denne sammenhæng regnes for 
arvegods. Brogelen vilde herefter omfatte ethvert personligt 
leo og navnet svare til det, også samtidig hos os om de ven- 
diske len brugte „fanelen". Navnet har sin tilknytning i den 
skik at overlevere lenet med en fane, eller større len med et 
antal faner; således siges Sønderjylland 1386 at være over- 
draget Gerhard „cum banderiis", med faner. Men det kan 
også have en ældre oprindelse. I Tyskland fandtes der nemlig 
særlige forleninger, som lå til embedet som mærkesmand („bene- 
ficia ad regia vexilla pertinentia", — ^beneficium qvod ad 
vexillum ferendum pertinet" ^), og det samme kan for så vidt 
også siges at have været tilfældet hos os, som jo endnu i 
Valdemaremes tid høvdingerne selv fører deres banner. Da 
Valdemar I drog mod Venderne og måtte opgive det skib, på 
hvilket han var, sprang han over på et andet med sværdet i 
sin højre og banneret i sin venstre hånd, og Saxe omtaler det 
som en selvfølgelig sag, at hæren havde at følge banneret, 
ikke skibet. I anledning af den bekendte fortælling om Tymme 
Sællandsfar i England kommer det fi'em, at det er stridende 



< Waitz, Deutsche Reichsyerfassung, U 32. IV 185. 
A. D. Jørgensen: Afhand]. U. 8 

mod vedtagen skik, at en almuesmand fører mærket, det til- 
kommer en „splendidissimus aqvilifer^/. Således bærer jo 
også endnu 1500 en af landets ypperste riddere hovedbanneret 
for kongen; 1404 føres grevens banner af hans marsk. Når 
da en eller flere faner overrækkes lensmanden, er det selv- 
følgelig tegn på hans lenspligt, og flertallet af faner tegn på, 
at han skal møde med flere afdelinger. Navnet „ brogelen ^ 
må herefter antages at være en gammel dansk betegnelse for 
et len, som blev givet mod forpligtelse til at yde hærfølge, at 
føre en trop med særligt mærke, en clipeus (et skjold, et 
mærke), som.Saxe synes at kalde det^. 

Heraf synes da også tillægsordet broget, svensk brokig, 
at måtte forklares, som afledet af brog i den særlige betyd- 
ning af mærke, banner. Ordet haves som bekendt også i 
sammensætningen „danebroget", ^danbroget'', særligt om de 
danske farver, men også om enhver stærk sammenstilling af 
farver; alt Vedel har i visen om Svend Felding en „dane- 
broget hest"^. 

Endnu må jeg komme tilbage til, at navnet Lodbroge bør 
opfattes på samme måde som navn på én fane, der da giver 
bestemte personer tilnavn: Regner Lodbroge, Lodbrogsønnemo, 
Lodbrogsdøtre (der syr banneret). Det er en mistydning af 
navnet i det islandske sagn, når det udledes af de lodne ben- 
klæder^ hvad så Saxe har optaget, idet han samtidig sætter 
det islandske Lodbrog istedenfor det danske Lodbroge (Lod- 
brokij. På samme måde udledede man i Sverige Danebroge 
af de danske vide benklæder"^. 

Hvad det første led i sammensætningen angår, da bliver 
det mere tvivlsomt, om der derved skal tænkes på „lod", ea 



> Saxo p. 746. 510. 

i> Årbøger 1876, s. 73 [oærv. skr. I 296]. 

3 S. Grundtvig, Folkeviser, I 409. 403 anm. 2. Molbech, Dialektlexikon (brokug^ 
— broged, sml. avug — aved). 

* Loccenius, Historia Sveciæ, lib. IV p. 152. — [Senere Tilføjelse:] nBorgmesters*> 
buxer** kaldte man i Kiel den fane, der blev hængt ud fra kirketårnet for at betegne,, 
at markedsfreden var indtrådt (i omslaget). Holst. Idioticon III 333. 

skindbræmme e. 1.; eller jord, land (låd) i betydning af kon- 
gens rige; eUer om det er nl<>^^» skæbne, varsel, svarende til 
den forestilling, som man havde om banneret og som gav det 
betegnelsen ^præsagiens vexillum^ ^ 



6. Det danske kongevåben. 

I „Årbøgerne" for 1882, s. 31, siger Dr. H. Petersen 
med henblik på min afhandling om det danske kongevåben 
(ovfr. s. 79): „Det er alt for søgt endnu at ville antage, at 
der i de (røde) søblade^ flores, er nedlagt nogen somhelst tanke 
om Danmarks svømmende (grønne) øer, og at tro, at løvernes 
blå farve antyder havets strømme (!) som Danmarks naturlige 
værn. En slig fortolkning tør med sikkerhed, for de tider her 
er tale om, antages for heraldisk umulig; det er helt andre 
grunde, som har havt indflydelse på våbenmærkerne og deres 
farve." Som sådanne grunde anføres derpå, at den engelske 
konge havde valgt gyldne, den tyske kejser sorte (eller røde) 
løver; den danske konges blev da af hensyn hertil „naturligt" 
blå. Søbladene anvendtes som dekoration for bunden, især i 
vævede tøjer. — Men er dette „grunde" for „valget" af den 
danske konges mærker og deres farver? 

Jeg skal villig indrømme, at min forklaring af mærkerne 
i den før nævnte afhandling var holdt for snæver; opfattelsen 
af søbladene som symbol på øriget, og af de blå løver som 
symbol på havet, der omgiver det og ligesom er dets forsvar, 
er rimeligvis for bestemt formuleret. Jeg har da også for- 
længst selv givet tanken en anden og videre form: „En anden 
overlevering siger, at der ved de blå løver var tænkt på rigets 
strømme, og rigtigheden heraf bestyrkes i høj grad ved sø- 
bladenes naturlige betydning. De konger, som valgte dette 
dobbelte mærke, har uden al tvivl dermed villet betegne deres 



^ SmI. min afh. om Danebroge, ovfr. s. 9 f. Den danske kirkes grundlæggelse, 
tilløg s. 106. 

8* 

rige som en havets datter og en havets dronning."^ Denne 
opfattelse må jeg på det bestemteste fastholde. 

Dr. Petersen synes at antage, at „en slig fortolkning", 
d. e. en forståelse af mærkerne som symboler på den pågæl- 
dende konges rige, „for hin tid" er umulig. Af hvilken grund? 
Er det, fordi hin tid var fremmed for symbolikkens ejendomme- 
lige tiltrækning? Tværtimod. Dens åndfuldeste og betyde- 
ligste mænd tænkte så at sige i symboler. Man læse f. ex. 
Lucidarius med dens utallige udtydninger af messetjenestens 
og kirkebygningens tilfældigste enkeltheder. Eller man gøre 
sig bekendt med riddervæsenets betydningsfulde ceremonier og 
ridderdigtningens symbolik; man tage lensvæsenets og konge- 
dømmets symbolske handlinger, eller de kirkelige og borgerlige 
lags vedtægter. Overalt møder der os det mest udprægede 
hæng til at symbolisere, at iklæde tankerne en billeddragt eller 
en let forståelig billedskrift. 

Særlig må det siges om våbenmærkerne ^. Som jeg alt i 
min første afhandling henviste til, findes der i Didrik af Berns 
saga en række skjoldfortolkninger, således som de jo alt kendes 
fra Grækernes tid. Det samme findes i samtidige tyske helte- 
digte. Er det da for meget at gå ud fra, at mænd som Ab- 
salon og hans konger, hvem af dem der nu først har optaget 
vort våbenmærke, har kunnet og har villet lægge en tanke i 
valget? Jeg skal til yderligere bestyrkelse for min antagelses 
rigtighed anføre et sted af det omtrent samtidige tyske helte - 
digt „Gudrun", der som bekendt behandler et tildels nordisk 
sagnstof. En hær fra Vesterhavets kystlande drager til Nor- 
mandi for at udfri Gudrun af kong Ludvigs fangenskab; den 
lander og drager op imod borgen, og kongens søn Hartmut 
opregner nu dens bannere. Foruden det hvide hovedbanner 



1 Fyrretyve fortællinger af fædrelandets historie (1882), s. 78 f. 
^ [Senere Tilføjelse:] Om kendemærker fra hin tid se Saxo p. 979: Vendemo 
kender Absalon, der står ved masten på sit skib, „ex clypeis notis". 

nævnes således to andre kongeflag, der symbolsk betegner 
dem, som fører dem. Det første er fra „Sølandet**: 

Noch sihe ich bie bl weiben einen vanen, der ist breit, 

von wolkenblåwen siden, daz si iu geseit, 

den bringet uns ber Herwtc dA her von Sélanden: 

sébleter swebent drinne: er wil bie vaste recben sinen andenø 

Det er ordret: 
^End ser jeg derhos flagre en fane, den er bred, af skyhid 
silke, det være sagt eder, den bringer os her Hervig, herren 
fra Sølandet: søblade svæver der i den: han vil her for sandt 
hævne sin skam." Her tillægges der altså utvetydigt både 
den blå farve og søbladene en symbolsk betydning; det er sø- 
rigets konge, som sætter dem i sit banner^. 

„Søbladet" har en gammel mythologisk betydning; det 
siges i Tyskland at være en forvandlet jomfru, kaldes „svane- 
blomsten", eUer antages at være bolig for en søvætte. Hos 
08 kaldes planten foruden søblad og søblomst for søfrue og 
åkone (åkande); i Norge og Sverige nøkkeblomst ^. 

Hvad løvernes blå farve angår, da har, som jeg alt tid- 
ligere har fremhævet, opfattelsen af deres symbolske betyd- 
ning århundreders tradition for sig. Jeg henviste i så hen- 
seende til Terpagers Ribe-beskrivelse (1736), der atter støtter 
sig til Jon Kolding (1594); men det pågældende sted hos 
denne forfatter (s. 86) omtaler dog kun Nipsåens tre arme 
som anledning til de tre løver i Ribe segl. Kolding kommer 
dog på et andet sted i sin Danmarks beskrivelse ind på en 
omtale af selve rigets våben, og her stemmer hans tolkning 
fuldstændig, endog i udtrykkene, med den ÉDrhen af mig frem- 



1 Kudrun, CbersetzuDg und Urtext, von W. v. Ploennies, s. 122. 

* [Senere Tilføjelse:] Der har været talt imod, at søbladene havde selvstændig 
betydning. Det fremgår dog af hr. Eriks skjold til Halev, hvor de danner et selv- 
staendigt felt (Thorkelin). 

' Simrock, Deutsche Mythologie, s. 509. Jenssen«Tuscb, Nordiske plantenavne, 
s. 152 fl.: Nymphea alba. 

satte. Ved skildringen af Kronborg kommer han nemlig ind 
på at opregne de rigdomme, som alle vegne fra føres hertil 
og her forbi, og han siger da, at de græske høvdinger som 
skjoldmærke bar et gyldent vædderskind, at Franskmanden 
fører tre liljer, „non sine mysterio", og kejseren en ørn i sit 
våben: „nien for Danmarks og Nordens (d. e. Norges) konge 
er der af det tredobbelte Bæltehav ^, der ad tre veje trænger 
ind i disse lande og skiller Jylland fra Fyn, Fyn fra Sælland 
og Sælland fra Skåne, opstået et berømmeligt våben, nemlig 
de tre blå løver". Ved sin vildhed, sin styrke, sin larm og 
evindelige uro ligner havet dette forfærdelige dyr, og ligesom 
løven langt overgår alle andre firføddede og fælder dem uden 
møje, „således forfærder dette hav, sikkerlig det ypperste af 
alle, som et værn for de danske, med sine udbredte arme og 
sine dybe strømme hver den ^ende, der beskuer det, og om- 
giver rigets styrke, omgjorder dets mange øer, der er som 
forbundne ved et bælte, og bevarer dem sikre for fenders 
indfald og hærværk, ret som en kærlig moder, der omfavner 
sit barn, eller som et kosteligt bælte, der pryder en jomfru. 
Derfor kaldes dette hav også Bæltehavet." ^ 

Som det vil ses, modstår Jon Kolding ikke den nær- 



1 [Senere Tilføjelse:] Se O. Nielsen, Danske stednavne, s. 827: Bælt =: Kattegat. 
Resen, Samsø (1675), s. 75, d^t af Kingo til Samsø: „tal til din broder Bælt, som med 
de våde arme dig favner rundt omkring"; s. 77 om Samsø: „og hvor hun vender sig, 
der har hun brødreland, som drikker hendes skål i Beltis salte vand*^. — Adam 4,10 
betegner tydeligt Bæltehavet som Østersøen helt ud til Skagen (hvor det grænser til 
Vesterhavet). 2,15 har han navnet Østersø; han siger, at det går som et bælte (til 
Grækenland). 

* Jonas Koldingensis, Daniæ descriptio nova, p. 123 f.: „at Daniæ et septen* 
trionis reg^ ex trimari Balthico, in has terreis se triplici incursu immittente et G. a F., 
F. a Sel., Sel. a Se. dividente: qvædam suorum nobilissimorum insignium oriuntur: 
tres nimirum cærulei coloris leones" . . . „Et ut fera hæc validissima .... cætera 
bruta, maxime vero inimica, sine negotio prostemit, nobilemqve iram gerit: ita hoc 
mare, facile omnium præstantissimum, Danis munimentum, brachiis extensis, alveisqve 
suis profundissimis, hostes se intuentes terret, et regni vires circumdat: ejusqve insu- 
las qvamplurimas, qvasi cingulis redimitas cingit, tutasqve ab hostium incursionibus 
et latrociniis conservat: haud secus ae pia mater infantulum ulnis suis amplectitur: 
vel qvomodo virginem baltheus pretiosus condecorat. Unde et mare Balthicum nun- 
£upatum est." 

liggende fristelse at lade de tre løver være de tre hoved- 
sunde; men hovedsagen for ham er dog selve havet, som 
omgiver de danske lande. Og den tradition, at det netop 
er havets farve, som er givet vort kongevåbens hoved- 
mærke, medens dets gyldne bund er prydet med søblade, vil 
neppe heller i fremtiden nogen umotiveret kritik få til at for- 
stumme. 



ERLAND KALV OG KONG VALDEMAR. 

(1877.) 

[Historiak Aarbog 1878, udg. af S. B. Thrige, S. 219-28.] 



3l ortællingen om „ridder Kalv" er ved Kristian Winthers 
digt vistnok bleven en af de mest populære i den danske hi- 
storie. Kongens vittige indfald, som det er overleveret af 
Arild Hvidtfeldt og findes hos alle senere historikere, * er her 
bleven fortrinlig fremhævet, såvel ved digtets hele tone som 
ved den række allusioner til slægtnavnene, der sætter skæmten 
med Erland Kalv i det rette lys. 

Men det går denne fortælling som så mange andre, der 
indeholder „historiske ord", at den fra først af er fi*emgået af 
en misforståelse af kildernes udsagn. Alle senere forfattere 
har den på første eller anden hånd fra Hvidtfeldt, men denne 
har her som så ofte brugt sin kilde skødesløst, og skønt 
denne nu for længst har været tilgængelig for alle — (det er 
den såkaldte holstenske krønike, presbyter Bremensis) — og 
er bleven forøget med flere værdifulde aktstykker, synes dog 
endnu ingen at have lagt tilbørlig mærke til Hvidtfeldts fejl. 

Dette kunde nu endda være det samme, dersom hans 
forandring var en forbedring af historien, dersom han f. ex. 
havde pointeret vittigheden skarpere; men dette er så langt 

fra tilfældet, at tværtimod det, som i hans gengivelse er bleven 
en let spøg, i virkeligheden viser sig at have været en ual- 
mindelig træffende og bidende vittig revselse af den frafaldne 
ridder. De forhold, under hvilke sammenstødet fandt sted, er 
desuden så ejendommelige, medens det nu står som en fuld- 
stændig løsreven anekdot, at det vel lønner sig umagen et 
øjeblik at dvæle ved det. 

Hvidtfeldt fortæller i anledning af Valdemar Atterdags 
kamp i Jylland i året 1359: ^Udi dette oprør faldt Erland 
Kalv fra hannem, som indehavde Ribe; han fik Møgeltønder 
og Gram derfore udi forlening." Og til det følgende år for- 
tælles: „Erland Kalv lod forsone sig på den tid med kong 
Valdemar og faldt hannem til igen, med tre slotte, Ribe, 
Møgeltønder og Gram. Derover sagde kong Valdemar om 
hannem: Kalv er en god ko; ii^or gik han bort som en kalv, 
nu er han som en ko kommen igen med to." Det samme 
findes så godt som ordret hos Holberg og Suhm og derefter 
med små variationer hos de nyere forfattere. 

Den lærde Hans Gram, som underkastede en hel række 
punkter i Valdemar Atterdags historie en grundig kritik, gik 
kun tildels ind på fortællingen om Erland Kalv; han tog den 
på Hvidtfeldts avtoritet, men oplyste af aktstykker fra året 
1372, at ridderen også i dette kr måtte have tjent greverne, 
og da han uimodsigeligt i mellemtiden var kongens højtbe- 
troede mand, måtte man altså antage et dobbelt frafald og en 
dobbelt forsoning. Hvidtfeldts gengivelse af anekdoten gik han 
ikke ind på. 

Hertil må der nu først bemærkes, at der ikke er Qerneste 
grund til at antage et dobbelt frafald under næsten de samme 
omstændigheder; Hvidtfeldt henfører ofte sine begivenheder 
med den største vilkårlighed til den tid, som forekommer ham 
den mest passende, og særlig har han gjort sig skyldig i dette 
ved den tid, der her er tale om. Der frembyder sig et meget 
nærliggende exempel herpå i en fortælling, som han har taget 
af samme kilde som den om Kalv og antedateret på lignende 

måde. Den holstenske krønike fortæller nemlig, at det hændte 
i grev Adolfs tid, at to af Henneko Lembeks tjenere blev grebne 
og henrettede som stimænd i Kiel, hvorfor Henneke hævnede 
sig ved at overfalde de købmænd, som drog hjem til Kiel fra 
markedet i Ekemførde; følgen heraf var atter et almindeligt 
Qendskab mellem Lembekkeme og hertug Henriks enke på den 
ene og de holstenske grever på den anden side, og dette førte 
til indtagelsen af slottene Haderslev og Tønder. Hvidtfeldt 
henfører uden videre disse begivenheder til året 1357, og så- 
ledes er de siden bleven fortalte efter ham, indtil udgiveren 
af den holstenske krønike gjorde opmærksom på, at hertug 
Henrik først døde i året 1375 og at Haderslev først flere år 
efter kom i Holstenernes hænder. 

Idet vi altså opgiver Hans Grams forsøg på at forene 
Hvidtfeldts udsagn med de samtidige aktstykker, vender vi os 
til disse for at finde et bestemt grundlag for Erland Kalvs 
historie. Allerede i året 1360 forekommer han blandt kong 
Valdemars betroede rådgivere; han underskriver et brev i Ribe, 
hvorved der aftales et forlig eller en voldgiftskendelse mellem 
Danmark og Sverige, og han kaldes her ridder ligesom Nils 
Lembek og Borkard af Otzehude, mellem hvilke hans navn 
findes, foran de tilstedeværende væbnere: Volrad Lytsov, Knud 
Bugge, Thomas Nilsøn og Moltov Dus. Nogle år efter fore- 
kommer han i de vigtige underhandlinger med Hansestæderne 
og kaldes da „høvedsmand på Skanderborg^. I Hjerm herred. 
Vejrum sogn (Ringkøbing amt) fandtes der endnu i begyndelsen 
af det 17. århundrede en gård med dobbelte volde og grave, 
kaldet Rovnborg, som sagdes at have været Erland Kalvs 
sædegård. 

Dette viser da, hvad også det senere vil stadfæste, at 
denne ridder var en Jyde, medlem af den høje jydske adel. 
Hvornår han er falden fra kongen, vides ikke; i det forbund, 
som sluttedes mellem greverne Henrik og Klavs af Holsten, 
Hansestæderne og den jydske adel, nævnes han ikke; af riddere 
træffer vi her kun Stig Anderson, Nils Lembek, Lyder Lembek, 

Anders Ovesøn, Iver Nilsøn og Benedikt Alefeldt. Alligevel 
må ban bagefter have sluttet sig til oprøret; thi ved fredslut- 
ningen meUem rigsrådet og rigets fender i November 1369 
nævnes han ikke blandt de danske herremænd, medens Kristen 
Vendelbo nu forekommer som høvedsmand på Skanderborg. 
Det kongelige slot, som han forrådte til Holstenerne, var ikke 
Ribe, men Ålborghus, således som det ses af senere akt- 
stykker; men når kongen i sin spot, som vi vil få at se, ud- 
taler, at han løb med to borge, så kan vi ikke angive, hvilket 
det andet har været; rimeligst er det vistnok at antage, at 
det har været et mindre vigtigt, som har hørt til Ålborg len 
og derfor ikke særlig nævnes i forhandlingerne. 

I slutningen af året 1371 tog sagerne en betænkelig ven- 
ding for kongens fender. Valdemar sluttede fred med Hanse- 
stæderne i Stralsund og stadfæstede den midlertidige afståelse 
af Skåne; nogen tid efter kom han hjem efter 3 års fraværelse 
og beredte sig til at optage kampen med sine fender på halv- 
øen. Under disse forhold var det, at greverne Henrik og 
Klavs overdrog Erland Kalv og hans søn Jakob Kalv deres 
borg Ribe med tilliggende len. Gram har efter originalen med- 
delt deres forsikringsbrev, udstedt i Ribe den 26. Januar 1372, 
der i oversættelse lyder således: 

„Erland KalVy ridder, og hans søn Jakob Kalv hilse 
alle, som se dette brev, evindelig med Gud. Gøre vi vitter- 
ligt både nærværende og tilkommende, at ihændehaverne af 
dette, de højædle herrer, vore kære herrer brødrene Henrik 
og Nikolaus, grever af Holsten og Stormarn, have overdraget 
os og vore arvinger deres hus Ribe med tilliggende herreder, 
kaldet len, til tro hånd, at styre det i deres og deres arvingers 
navn. Derved er fastsat den betingelse, at så længe vi ere 
de nævnte herrers lensmænd på det nævnte Riberhus, skulle 
vi ikke beregne noget af det, vi måtte låne dem, på det eller 
det tilliggende len. men alt på Ålborg og de andre pant, vi 
have af dem, således som det formeldes i deres åbne brev 
derom. Men når som helst de nævnte grever, Henrik og Niko- 

laus, eller en af dem, eller deres arvinger kræve det nævnte 
Riberhus af os eller af en af os eller af vore arvinger, skulle 
VI ufortøvet, når de kræve det, levere de nævnte grever det 
tilbage tilligemed herrederne, til dem, deres arvinger eller 
hvem de ville overdrage det til, kvit og frit for os og vore 
arvinger, alt uden nogen undskyldning eller udflugt; — hvis 
da ikke, hvad Gud ville afvende, borgen er fravunden eller 
fravristet os eller vore arvinger." 

Et andet oldbrev viser os Erland Kalv i fejde med borgen 
Gram; det er det samme, som bragte Hans Gram til at frem- 
drage spørgsmålet om Erlands frafald; det indeholder nemlig 
det ældste vidnesbyrd om krudtets brug i Danmark. Dagen 
efter st. Hans 1372 udstedte Erland Kalv nemlig et brev om 
grunden til købmanden Nikolaus van Rijnes halshuggelse efter 
bythingsdom i Ribe. Lørdagen den 29. Maj var der bleven 
klaget på thinge over at folk fra Ribe tilførte deres fjender 
på Gram penge og forskellige fornødenheder. Ridderen havde 
da foreslået og borgerskabet vedtaget den bestemmelse, at 
intet som helst måtte tilføres borgen. Ikke des mindre var 
den nævnte Nikolaus van Rijne truflfen på vejen til Gram den 
følgende mandag og det med to beholdere (lagunculæ) med 
svovl og salpeter, der kaldes *^bøsse-krud". Da han havde 
tilstået sin brøde, blev han dømt til døde. — Erland Kalv 
blev således af sin partistilling dreven til at straffe en dansk 
mand på livet, fordi han vilde bringe kongens borg den hjælp, 
han formåede. 

Atter syr måneder frem i tiden fandt striden en afgørelse; 
kong Valdemar tog Flensborg med storm og tvang greverne 
til at følge Hansestædernes exempel, slutte fred og opgive de 
frafaldne stormænd i Jylland; troløshed hørte til tidens mest 
fremtrædende ejendommeligheder. Freden sluttedes den 24. 
Januar 1373 ved hjælp af hertugerne af Meklenburgs mægling, 
og greverne lovede „at vise alle riddere og svende og alle 
borgere, som bo i Nørrejylland og have hyldet dem og ere 
blevne deres mænd, til kongen. Hvad Sønderjyderne angår, 

der tilhøre hertugen af Slesvig, da skulle de gøre hertugen 
hvad de ere ham skyldige, og ere de kongen noget skyldige, 
da skulle de gøre kongen det. — Hvad de Jyder angår, som 
have hjulpet Holstenernes herrer, og deres folk, da skulle de 
have en hel og bestandig sone med kongen eftersom den 
sone lød, som blev vedtagen på Fænø kalv og i Kallundborg. — ^ 

Særligt fremhæves de enkelte førere for oprøret og først 
og fremmest Erland Kalv. „Endvidere skal greve Klavs", 
hedder det, „vise hr. Erland Kalv med Ålborghus og staden 
og hvad der ligger dertil, til kongen. Og dersom hr. Erland 
vil rejse søgsmål mod Holstenernes herrer for et eller andet, 
da skulle de yde ham, hvad vi hertug Albrecht og hertug 
Henrik sige at de med rette skylde ham. Skulde Holstenernes 
herrer derimod rejse sag mod ham, skal han ligeledes lide 
som vi fornævnte hertuger sige i rette. Valget skal stå til 
hr. Erland, om han vil tage og gøre dette." 

Kort efter drog kong Valdemar selv til Nørrejylland for 
at ordne landets st3rrelse; Hans Gram, der ikke kendte fred- 
slutningen i Flensborg, har derom følgende: „Anno 1373 var 
kongen om vinteren, efter kyndelmisse, i Nørrejylland. Til 
Lemvig, i første ugen efter fastelavn, har han taget forpligt af 
hr. Nigels Eriksøn, ridder, at han skulde igen opbygge det 
slot og fæste Aggersborg samt den udenfor liggende by Vor- 
borg og dets barfrede med planker, broer, grave og volde, alt 
lige så goklt og fuldkomment som det havde været før end 
det blev afbrændt i sidste oprør og fejdetid, og skulde han 
skaffe det istand og færdigt inden år og dag, hvilket han. 
med sin broder og trende andre herremænd til forlovere, indgik 
og beseglede. Sidst i fasten og til påske var kongen i Ålborg 
og iblandt andet tog en ligedan forpligt af en adelsmand ved 
navn Magnus Mathisøn, at han inden næstkommende pinsedag 
skulde igen opbygge og fuldkommen reparere Ørum slot og 
gøre det lige så godt igen med bygninger, huse, grave, volde, 
barfred og planker i alle måder som det var tilforne, for end 
han og hans stalbrødre brøde det ned i sidste fejde; og des- 

foruden skulde han forsjune det med så megen forråd af våben 
og værge, proviant og inventarii-gods, som i brevet specificeres. 
Samme tid købte kongen Egholm i Himmer-syssel ved Ålborg 
af hr. Iver Lykke og gjorde det til et kronens slot. — " * 

Ved denne lejlighed var det da uden tvivl, at kongen 
traf sammen med sin forrige betroede mand, Erland Kalv, og 
straffede ham med sin skæmt. Frafaldet var ikke så uskyl- 
digt, som digteren fremstiller det, og det var ikke følgen af 
anger, at han kom tilbage; han var tværtimod falden fra i 
et farligt øjeblik, og han åbnede kun borgens porte for sin 
sejrrige konge, fordi hans nye venner havde ladet ham i stikken 
og kun havde udvirket „en fuld sone" for ham. Det kunde 
da ikke forudsættes, at kongen var tilbøjelig til at slå det 
hele hen i en spøg; men han viste sin overlegenhed ved at 
revse den ydmygede lensmand, der nu selvfølgelig ^ernedes 
fra enhver tillidspost, med sit bidende vid istedenfor til 
ingen nyité at overfuse ham med bebrejdelser. 

Den holstenske krønike fortæller dette således: „En ridder 
ved navn Kalv havde med to af rigets borge overgivet sig til 
grev Klavs og var bleven hans mand. Samme Klavs gav ham 
derpå en anden borg at tage vare til tro hånd. Da voxede 
kong Valdemars magt i Danmark, idet han efterhånden fik 
rigets borge i sin hånd; nu vendte nævnte Kalv kåben og 
overleverede kong Valdemar de tre borge. Da sagde kongen 
skæmtende: „Atterdage! det er en god „kalv"! med to huse 
stak den af, som en „stud" kommer den igen med tre!"^ 

OrdspiUet ligger her altså ikke i modsætningen kalv og 
ko (der rimeligvis har gjort det nødvendigt for Hvidtfeldt at 
lade det være én og tre borge!), men i de to slægtnavne Kalv 
og Stud: han gik som en „Kalv" og kommer igen som en 
„Stud" — (der nævnes i de samme år en Olav Stud) — , og 

1 Hans Grum, Forbedringer til kong Voldemar Kristoffersens historie, i Køben- 
havnske selskabs skrifter IV 183 f. 219. Om bøsse-krudt, sammesteds I 254. 304. 
Michelsen, Urkundensammiung, £1 289 ff. 

3 Presbyter Bremensis, ved Lappenberg, p. 71; Atterdaghe! bonus vitulus est; 
ciim duobus castris abibat, ut bos cum iribus rediit. 

i den tvetydighed, der ligger i billedet både af kalven, der løber 
sin vej, og studen, der kommer igen, ikke af sig selv, men 
udleveret af sine opdrættere. 

Før vi forlader denne historiske anekdot, turde det dog 
være på sit sted at knytte endnu en anden bemærkning til 
kongens udbrud. Texten lader ham sige ^Atterdage!" og dette 
er bleven forklaret som hans mundhæld, ligesom samme for- 
fatter strax efter kalder ham Valdemar Atterdage. Mærkeligt 
nok forekommer dette tilnavn imidlertid, så vidt vides, ikke 
før Hvidtfeldts tid, og der kan neppe være nogen tvivl om, 
at han jo har taget det af den her nævnte kilde. Men det er 
da en såre uheldig omstændighed, at samme kilde i virkelig- 
heden slet ikke har dette navn, men kun skylder udgiverens 
velvilje det, som rettelse i håndskriftet efter den af Hvidtfeldt 
dannede tradition om tilnavnet! I håndskriftet, som det er 
overleveret os, og som det ligeledes har foreligget for Hvidt- 
feldt, står der det ene sted: Tertaghe, og det andet: Tergage, 
og der kan neppe være nogen tvivl om, at det er Hvidtfeldt, 
som har troet at burde forklare det for ham meningsløse ord 
på den angivne måde. Og skønt det jo må indrømmes, at 
forklaringen er god, især således som vi nu forstår den om 
hele kongens gerning, så er det dog ikke den oprindelige og 
naturlige. 

Af de to læsemåder må selvfølgelig den første foretrækkes 
for den sidste, fordi denne er en meningsløs afskriverfejl. 
Tertage derimod er neppe andet end Plattyskerens skrivemåde 
af det højtyske „der Tage", flertallets ejeform af der Tag. 
Dette stadfæstes ved den samtidige latinske årbog fra Dan- 
mark, opbevaret i Thomas Gheysmers håndskrift, som giver 
ham tilnavnet: Valdemar „des Dages", samme form i enkelt- 
tal og på plattysk. Det er da klart, at kongen har fået sit 
tilnavn, fordi han brugte dette tyske udbrud, uden tvivl også 
i sin danske tale, som en vane, han førte med sig fra Tysk- 
land. Meningen med dette er vistnok kun at udtrykke stærk 
forbavselse: hvad må vi opleve! hvilken tid vi lever i! eller 

lignende; og da det i sådanne udtryk ikke kommer an på, 
hvad de oprindelig betyder, men hvorledes de kommer i brug 
og bliver til enkeltmands mundhæld, bør man ikke tillægge 
det en særlig karakteristisk betydning; det er et tysk for- 
undringsudbrud og intet andet. Men der er jo intet til hinder 
for, at vi vedblivende giver kong Valdemar sit betydningsfulde 
tilnavn „Atterdag" som den, der atter bragte dag over land 
og rige; kun må der ikke tænkes på en formentlig tilbøjelighed 
til at se tiden på og opsætte sine planer; thi meget tyder på, 
at han netop sejrede ved at handle rask og gribe øjeblikket. 



STRIDEN MELLEM BISKOP TYGE OG ØM 

KLOSTER. 

« 

(1879.) 

[Aarbøger for nordisk Oldkyndighed og Historie 1879, S. 111—53. — Her med et Par 

Tilføjelser af Forfatteren.] 



1 det sidst udkomne (8.) bind af „Zeitschrift der Gesell- 
schaft fflr Schleswig-Holstein-Lauenburgische Geschichte" (1878) 
har Dr. G. v. Buchwald meddelt en udførlig monografi over 
Øm klosters krønike og særlig den bekendte gæsteri-strid med 
biskop Tyge af Århus („Die Grtindungsgeschichte von Øm und 
die danischen Cister cienser", side 1 — 121^). Den lærdom, som 
her på mange punkter lægges for dagen, den levende interesse 
for vor middelalders historie, som afhandlingen bærer vidne 
om, og særlig den sympathi, den viser kongehusets sag over- 
for prælaterne og den sønderjydske hertug, vil utvivlsomt til- 
drage den opmærksomhed blandt nordiske læsere, ligesom den 
omstændighed, at forfatteren helt igennem støtter sig til Paludan- 
Mollers berømte navn, strax fra første færd vil indtage viden- 
skabsmanden for det af ham hævdede standpunkt i opfattelsen 
af de talrige aktstykker. Det vil derfor være nødvendigt, 
at dette indlæg ikke kommer til at stå som det sidste ord 
i sagen, men snarest muligt møder en kraftig indsigelse; 

^ Exordium Caræ Insulæ, Codex pergam. 4. 135 på universitetsbibliotheket. 
Trykt i Seriptores rerum Daoicarum V 231 — 302. 

A. D. Jørgensen : Afhandl. II. . ^ 

thi ved nærmere eftersyn vil det snart vise sig ikke at 
være et arbejde, som er båret af en fordomsfri granskning, 
støttet til overbevisende kendsgerninger, men et stridsskrift, 
fuldt af lidenskabelig polemik, fuldt af fejlgreb i stort og småt, 
og derfor forfejlet i hele sit anlæg og i så godt som alle sine 
resultater. Forfatteren sigter den ene gang efter den anden 
Øm klosters krønike og dens forskellige forfattere for det 
laveste bedrageri og det med en uforbeholdenhed og sikkerhed, 
der tilvisse måtte støttes til vægtige indicier, dersom den skulde 
godkendes af uhildede læsere; han fremsætter beskyldninger 
for en perfidi i fortællingen og en dristighed i forfalskningen 
af aktstykker, der vilde være en plet på vor middelalders 
historieskrivning, dersom den var sand, men for hvilken han 
ikke fremfører et eneste antageligt bevis. Forfatteren vilde i 
sandhed være dårlig tjent med, om nogen vilde behandle hans 
afhandling på samme hensynsløse måde og drage slutninger 
om hans sandhedskærlighed af den måde, hvorpå han her gen- 
giver den kritiserede forfatters ord og tankegang. 

Skønt det selvfølgelig ikke er meningen her at gå ind på 
en udførlig påvisning af de misgreb, Dr. Buchwald gør sig 
skyldig i, men derimod at oplyse selve det historiske emne, 
så vil det dog være nødvendigt at imødegå hovedpunkterne i 
hans fremstilling, da den må antages at have tiltalt ikke få 
læsere. Her skal foreløbig kun et par småting fremdrages for 
at vise, hvor skødesløst forfatteren behandler kilderne og hvor 
dristige de slutninger er, som han drager af sine misfor- 
ståelser. 

Side 44 omtales de første sammenstød mellem biskop 
Tyge og Øm kloster; man venter her biskoppens besøg og er 
bestemt på ikke at yde ham gæsteri: „Nun erwartet man im 
Kloster den bisch6flichen Besuch bis zu Mariæ Reinigung. An 
einem gewissen Sonntag vor diesem Fest meldet Domherr 
Peter Åby den Bischof auf den nSchsten Dienstag an. — Hier 
stellt sich der MSnch, als ob er nicht mehr die Namen der 
Sonntage kenne, um nicht sagen zu mttssen, dass die Ereig- 

nisse kurz vor das caput jejuniorum fallen. Und doch lAsst 
sich aus der Zeitbestimmung die Sachlage unschwer erkennen; 

— wiewohl der schlaue MOnch den Besuch Tyges als zuf&llig 
hinzustellen bemtlht ist, er veirftth die Wahrheit dennoch. — 

— So sehr der MOnch sich krtlmmt und windet osv." — Og 
hvad ligger der så til grund for denne beskyldning? Krøniken 
siger: Quodam sabbato ante purificationem venit quidam cano- 
nicus suus (episcopi) nomine P. A. et dixit: Proxima sequenti 
secunda feria veniet dominus meus episcopus — (p. 268). 
Der er altså slet ikke tale om nogen søndag eller tirsdag, 
men om lørdag og mandag og forfatteren har intet fortiet og 
ingen ukyndighed hyklet; det hele er fremsat i sin naturlige 
sammenhæng. 

Side 58 f. omtaler Dr. B. krønikens måde at fremhæve 
enkelte ord med rød skrift; også et enkelt punktum er helt 
skrevet med rødt: „Dieses Rubrum von p. 271 Iterum secundo 

— verba priora enth&lt die Angabe, Tyge håbe zum zweiten 
und dritten Male wie oben (p. 270) an den Abt geschrieben. 
Der håbe aber keine Copie dieser Briefe bekommen kOnnen, 
dårum seien diese nicht in das Exordium eingeschaltet. — Die 
Unwahrheit und ihr Zweck liegen auf der Hånd: Tyge stellt 
als kirchlicher Vorgesetzter einfach die bekannte dreimalige 
Aufforderung des canonischen Rechtes, um wegen Gontumaz 
mit dem Sequester vorgehen zu kOnnen. Das dcurf der M6nch 
nicht eingestehen — ". Dette rubrum lyder i sin helhed så- 
ledes: Iterum secundo et tercio misit nobis litteras episcopus 
secundum tenorem priorum litterarum; sed quia copiam illarum 
duarum litterarum sequentium habere non potuimus, noluit 
abbas ei rescribere, sed renunciavit ei verbotenus secundum 
verba priora. Der er altså ikke tale om nogen indførelse i 
krøniken, men om et skriftligt svar fra abbedens side, og der 
er heller ikke her tale om nogen somhelst fortielse eller for- 
vanskning. 

Side 84 omtales krønikens efterretning om, at Jakob Er- 

9* 

landsøn var landflygtige, dengang han valgte Amfast til biskop 
i Århus, nemlig i året 1260: „Wie Paludan-Moller p. 10 be- 
reits bemerkt hat, ist die Angabe, Jacob sei damals landfliichtig 
gewesen, falsch. Ein Irrthum kann nicht vorliegen, denn der 
Erzåhler steht im engsten Connex zu Jacob, die Angabe ist 
also eine absichtliche Entstellung der Wahrheit." På det an- 
førte sted siger P.-M.: „Exordium Caræ Insulæ siger, at erke- 
biskoppen dengang var uddreven af riget formedelst krigen 
imellem ham og k. Kristoffer. Heri er en slem anakronisme. 
K. Kristoffer var jo død et årstid førend Århus bispestol blev 
vakant ved biskop Peders død. Der var heller ingen fejde 
mellem erkebiskoppen og regeringen i det første år efter dennes 
løsladelse; og i 1261 bevægede han sig ganske frit i Dan- 
mark. — Klosterbroderen fra Øm, der skrev mindst otte år 
efter Amfasts indvielse, er overhoved ikke så sikker i sine 
tidsbestemmelser, at et løst ord af ham kan sætte et nyt fak- 
tum ind i historien." Dr. Buchwald kunde have lært meget 
af Paludan-Mftller, som han ikke har lært, således her at give 
en naturlig forklaring af en formentlig urigtig opgivelse. Men 
med hensyn til selve det foreliggende tilfælde vilde han dog 
have gjort vel i at undersøge sagen nøjere, før han gjorde en 
notis, der for P.-M. havde underordnet betydning, til udgangs- 
punkt for en moralsk domfældelse. Thi P.-M. har på dette 
sted mærkværdig nok overset et dokument, som han selv med- 
deler i oversættelse på den følgende side og som giver krønike- 
forfatteren ret; Dr. B. meddeler samme dokument i original, 
lægger fortrinlig vægt på det og — overser det også. Ribe 
kapitel vidner nemlig den 13. Maj 1261, at dets biskop den 
21. Oktober 1260 på en synode appellerede mod Jakob Er- 
landsøn, „der da var udenfor rigets grænser og mistænkt for 
højforræderi" (P.-M. s. 11): „cum tamen esset extra regni 
terminos constitutus et de crimine perduellionis suspectus" 



1 Ser. V 272: J. qui et ipse expuLsus fuit a regDO propter guerram, que verte^ 
batlir inter illiim et regem Chr.. quia noluit ecclesiæ sue pati iDJuriam. 

(Dr. Buchwald, s. 118). Man bør tilvisse være varsom, når 
man vil kaste sten og selv bor i et glashus! 



I. Hovedpunktet i striden, efter aktstykkerne. 

For at få et fast grundlag for undersøgelsen af krønikens 
fortælling vil det være nødvendigt først at fremdrage akt- 
stykkerne i striden, de forskellige breve, som blev vexlede, 
klageskrifterne og voldgiftskendelsen. De vil være tilstrække- 
lige til at vurdere krønikeforfatternes sandhedskærlighed og 
gennemskue deres partistandpunkt med dets mangel på fuld 
forståelse af stridens udvikling og rette betydning. 

En af de sidste dage i Januar måned 1263 bringer to 
kaniker fra Århus et brev til Øm kloster, indeholdende det 
pålæg til dem (kanikerne), at tilsige klosteret til gæsteri den 
første søndag i fasten; da skal det gæsteri på tre uger, som 
skyldes ham, være rede (ut procurationes trium septimanarum 
Dobis debitas habeant preparatas). Det vil ikke kunne nytte 
dem noget at søge udflugter, tilføjer biskop Tyge, „da det er 
alle vitterligt, at selve klosteret er grundlagt af hans formand 
biskop Eskil og rigt udstyret af dennes efterfølger biskop 
Sven, som udbetingede sig og sine efterfølgere det nævnte 
gæsteri for de ejendomme, som han overdrog dem i Djurs, 
ejendomme, som de endnu den dag idag har i tryg og fredelig 
besiddelse^ (cum constat omnibus, monasterium ipsum a vene- 
rabili fralre nostro dom. Eskillo predecessore nostro fundatum 
et a domino Suenone successore suo dotatum et ditatum, qui 
ratione possessionum, quas eis Djursæ contulit, predictas pro- 
curationes sibi et successoribus suis retinuit, in quarum posses- 
sione fuerant actenus pacifica et quieta; p. 270). 

Herpå svarede abbeden Bo med en indsigelse. „Eftersom 
eders formand biskop Peder, salig ihukommelse, på synoden i 

o 

Århus i overværelse af sit kapitel og præsteskabet uden nogens 
indsigelse fritog os for dette gæsteri mod at få sin oppebørsel 
og gave (d. e. helgbrud og biskopsgave), der var overdraget 

Og indrømmet os af hans formand, tilbage, og desuden på 
grund af den store fattigdom og mangel, som er en følge af 
hvad der i mange retninger er overgået os af forurettelser og 
krænkelser, nødes vi til, om end ugerne, indtil videre at negte 
dette gæsteri — (dictas procurationes compellimur licet inuiti 
ad presens denegare). Abbeden vil ikke negte, at Øm kloster 
er stiftet af Eskil og doteret af Sven; „men det var ikke, som 
I siger, på grund af de ejendomme, han overdrog os i Djurs, 
at han forbeholdt sig det omtalte gæsteri; thi dem efterlod 
han os helt og holdent af sit arvegods og til sin sjæls frelse 
og det med samtykke af alle Danmarks stormænd. Og det er 
ingenlunde noget tomt påskud, vi i den henseende skyder os 
ind under, men det er den nævnte herre Svens testamente og 
de 'pavelige legaters stadfæstelser og to kongers og lige så 
mange erkebiskoppers frihedsbreve vi væbner os med; derfor 
er vi ingenlunde forpligtede til at yde dette gæsteri." Brevet 
ender med en henvendelse til biskoppens retfærdigheds- og 
billighedsfølelse (p. 270 f.). 

Originalerne af de her nævnte breve synes nu at være 
tabte, de fandtes endnu i året 1554 på Skanderborg (Ældste 
danske arkivregistraturer I 219). Derimod haves de i afskrift 
i selve klosterkrøniken og deres indhold stemmer med hvad 
abbed Bo her opgiver: der knyttes ingen betingelser til gaven 
af jordegods i Djurs. Dr. Buchwald forkaster dem derfor som 
forfalskede, idet han går ud fra, at Tyge har havt ret i sin 
påstand. 

Det vil ved en nærmere betragtning snart vise sig, hvor 
urimelig denne påstand er. Var afskriften endda tagen af 
samme forfatter, som fremstiller striden mellem biskop og 
kloster, men den hidrører fra en langt ældre forfatter og fra 
en tid, da ingen somhelst strid var rejst om denne sag. Kloster- 
krøniken er nemlig skreven af flere forskellige forfattere og 
Dr. B. har selv omhyggelig undersøgt og beskrevet håndskriftets 
forskellige dele. Den sidste forfatter skrev herefter ved 1269 — 
70 og behandler striden i årene 1257 — 67, den første derimod, 

som skildrer klosterets grundlæggelse og fremvæxt i de første 
42 år, ligesom han meddeler alle de vigtigste aktstykker fra 
dets ældste tid, begyndte sit arbejde i året 1207 og fuldførte 
det før 1216 (s. 10 f.). Hvad vil det nu sige, at denne for- 
fatter indfører et falsk testamente i sin krønike? 20-- 30 år 
efter dets udstedelse, da endnu talrige vidner levede, da hvert 
barn i Århus kapitelskole vidste, hvad der i den henseende 
var foregået, da den mand, som havde sat sit segl under testa- 
mentet og dets stadfæstelse, sad på Danmarks trone i sin 
ypperste manddomskraft, — da skulde en klosterbroder have 
udfærdiget et falsk testamente og indført det i krøniken? — 
I alle tilfælde blev det da ikke brugt; thi endnu længe efter 
ydedes dette gæsteri, som her svigagtig skulde være fortiet, 
uden nogen indsigelse, først over en menneskealder senere op- 
står spørgsmålet. Der må dog kunne påvises en vis sand- 
synlighed for et bedrageri, en vis fornuftig om end forbrydersk 
mening med det, når beskyldningen skal fremsættes; men hvor 
er denne her at finde? Og hvor let er det på den anden side 
ikke at forstå, at biskop Tyge 80 år efter testamentets ud- 
stedelse kunde bringe det i en uhjemlet forbindelse med det 
gæsteri, som rimeligvis stammede fra en lige så gammel tid. 
Vi vil da også få at se, hvor fuldstændig hans påstand falder 
til jorden overfor samtiden, den er først nu i vor tid lyst i 
kuld og køn. 

Vi kommer nu til de forskellige udtalelser af parternes 
venner for endelig at stanse ved voldgiftsdommernes kendelse. 

Dronning Margrete stiller sig ubetinget på biskop Tyges 
side; han var hendes fiildtro mand i kirkekampen mod Jakob 
Erlandsøn og indsat til midlertidig st3rrer af Sællands stift, 
som var forladt af sin biskop. Dronningen skriver til mun- 
kene i Øm, at hun nylig har hørt, at de har tilføjet biskop 
Tyge en stor ubillighed ved „ubeføjet at negte ham det 
gæsteri, som de af mange grunde og efter gammel skik fra 
hans forgængeres tid er skyldige årlig at yde ham" (apparatum 
suum, quem multis de rationibus et secundum antiquam con- 

svetudinem antecessorum suonim habere tenebatur annuatim, 
eidem inhumaniter denegando). Hun pålægger dem derfor at 
gøre hvad de er skyldige, under fortabelse af den kongelige 
nåde (p. 290 f.). 

Ligeoverfor denne tilkendegivelse står en række udtalelser 
af de andre danske abbeder af Gisterciensemes orden; de tager 
lige så afgjort parti for Bo af Øm. De synes først at have 
henvendt sig til erkebiskop Jakob som deres nærmeste over- 
ordnede; da han var afmægtig på grund af striden med kongen, 
gik de til paven, kardinalerne og de fire første-abbeder i Frankrig. 
Til erkebiskoppen skriver ikke mindre end 8 abbeder (af Her- 
vad, Esrom, Vidskøl, Sorø, Tvis, Holm, Løgum og Ryd): de 
har hørt for vist og overbevist sig om, at „magister Tyge, 
der optræder som biskop i Århus, til trods for de apostoliske 
friheder og privilegier, som er tilståede deres orden, overhænger 
og plager abbeden og klosteret i Øm med forskellige uretfær- 
dige byrder og ydelser, og at han for at afnøde dem et util- 
børligt gæsteri har trængt ind i klosteret med væbnet hånd 
osv." (spretis apostolice sedis privilegiis ae libertatibus ordini 
nostro indultis, diversis gravaminibus et exactionibus injustis 
abbatem et conventum de Cara Insula inquietat et molestat, 
atque procurationes indebitas exigendo« monasterium ipsum 
armata manu intrans — ; p. 277). De andre breve, som 
kun er udstedte af 5 abbeder og daterede d. 6. Maj 1263, 
siger det samme, tildels med de samme ord. 

Til hvilke paveHge frihedsbreve sigtes der her? Krøniken 
besvarer det ved at indføre tvende buller af Alexander IV, 
henholdsvis af 18. Marts og 17. April 1255, ved hvilke klo- 
strene af Cisterciensernes orden for bestandig fritages for aJt 
gæsteri af deres biskopper, såvel som for at visiteres af dem: 
det forbydes prælaterne at opfatte den gæstfrihed^ som klostrene 
måtte yde dem, som en forpligtelse eller som hævdet ved skik 
og brug (ne quisquam prelatus id, quod sic gratiose inpenditis, 
a vobis ex debito seu prescripta consvetudine presumat exi- 
gere, auctoritate presentium districtius inhibemus). Det apo- 

stoliske seede har tilstået dem den ret ikke at visiteres af 
nogen undtagen fædre«abbedeme — (det var alt sket den 2. 
Maj 1245, Dr. Buchwald s. 41) — ; ^men da der er visse 
gæsterier, som er knyttede til bispevisitationen, så de kun skal 
ydes i forbindelse med den, så byder og befaler vi, at ingen 
biskop eller anden prælat må afnøde eder sligt gæsteri, lige 
så lidt som I må yde det" (quia vero sic sunt prociirationes 
yisitationi annexe, ut prelatis non sint, nisi visitent, exhibende, 
auctoritate presencium, ne quisquam dyocesanus aut prelatus 
alius a vobis procurationes hujusmodi exigere vel extorquere 
presumat, nec vos eis exibeatis; p. 269). At disse pave- 
breve ikke uden videre kan overføres på retsforhold i Daomark, 
har alle parter havt en følelse af; til en tid, da erkebiskop 
Jakob forgæves søgte at hævde de kanoniske bestemmelser om 
biskoppernes uafhængighed af kongemagten, vilde det selv- 
følgelig have været et alt for dristigt ønske at kunne frigøre 
sig for en bestemt materiel forpligtelse, på hvilken biskoppen 
havde mange tiders hævd; at det fremsættes af abbederne er 
såre forklarligt, men overfor Tyge gøres det end ikke gældende 
fra begyndelsen af, man ønsker kun en mindelig afløsning, 
således som biskop Peder havde indrømmet den. Men hverken 
biskop Tyge eller dronningen har isinde at tillægge disse privi- 
legier nogen betydning overfor gammel vane og god skik. 

De følgende aktstykker i striden, pavens kommissorier 
osv., indeholder intet bidrag til at belyse stridens indhold; des 
større betydning må der tillægges den voldgiftskendelse, som 
afsagdes af bisperne Esger og Nils, den 26. November 1264 
1 Århus; thi ved denne kendelse bliver stridens hovedspørgs- 
mål fuldstændig gennemskueligt for os. Før vi imidlertid går 
over til at gengive dette aktstykke, må det bemærkes, at 
begge disse mænd forlods må antages at stille sig væsenlig 
på biskoppens side, og det er fuldt troværdigt, når krøniken 
fortæller, at det var nødigt, at abbed Thure (Bos efterfølger) 
indlod sig på deres voldgift. De hørte nemlig begge afgjort 
til kongens parti i den store kirkestrid, Esger af Ribe prote- 

sterede udtrykkeligt og gentagne gange mod Vejlekonstitutionen 
som et overgreb mod kongen, ja et landsforræderi, og Nils af 
Slesvig var ganske særlig genstand for Jakob Erlandsøns had 
og forfølgelse; da han havde været så uheldig at falde i fangen- 
skab i slaget på Lohede, begav erkebiskoppen sig over til det 
slot, på hvilket han sad, og foranledigede at han blev lagt i 
lænker, og senere havde den sønderjydske hertug, som da var 
forbunden med Jakob, endnu engang fængslet ham. Nu op- 
holdt han sig, landflygtig fra sit stift, i kongeriget, hvor han 
året efter døde. Tyge tilhørte som den tredje dette protest- 
parti imod Jakob Erlandsøn, deres grundtanke var den, at 
fædrelandets nedarvede lovgivning stod over enhver fremmed 
ret, at troskaben mod kongen stod over ethvert hensyn til 
paven og hans påbud. Når slige mænd skulde være voldgifts- 
dommere istedenfor de af paven udnævnte abbeder og priorer, 
kan det ikke antages, at der er bleven taget et uberettiget 
hensyn til munkenes påstande, eller at man har ladet et falsk- 
neri passere dér, hvor man ikke engang tog hensyn til Alex- 
anders utvetydige frihedsbreve. 

De to biskopper gør vitterligt, „at efter vor mægling den 
klostergivne mand abbed Thure af Øm kloster lovede vor ær- 
værdige broder biskop Tyge af Århus det gæsteri, som hans 
formænd, de Århus biskopper, vides at have havt efter aner- 
kendt skik og brug (Thuro — promisit venerabili fratri n. 
dom. Tukoni A. ep. procurationes, quas antecessores sui Aru- 
sienses episcopi in dicto monasterio secundum approbatam 
consvetudinem dinoscuntur habuisse). Hvis der nu skulde 
blive strid om, hvad Gud forbyde, hvorledes denne skik og 
brug var, med hensyn til det gæsteri der skal ydes biskoppen 
i fasten, så vidner vi herved for alle og enhver, at vi til sin 
tid, da vi indtog en mere underordnet plads og var hos den 
ærværdige broder her Peder Elavsøn, biskop i Århus, har set 
sådan skik: når han kom til klosteret askeonsdag, lod han 
hele sit følge tage bort igen på 4 klerke og højst 5 lægmænd 
nær, og således opholdt han sig i klosteret med et lille følge, 

somme tider i tre uger, somme tider kortere. Dette har vi 
vidst og dette véd vi, og vi selv personlig har tre gange været 
i Øm kloster med ham i fasten. Endvidere véd vi og har 
været tilstede ved og har set, at hver gang samme biskop 
skulde have en sammenkomst med herremænd eller almues- 
folk, så forlod han klosteret og drog afsted, snart hist, snart 
her hen, til lands eller vands, for ikke at falde klosteret til 
besvær med sine gæster. Endvidere véd vi og vidner, at dette 
samme kloster frit har havt den indtægt af biskop Peder 
Elavsøn, som kaldes biskopsgave, og oppebørselen af helgbrud 
overalt i Århus stift af sine bønder og bryder. Alle disse 
friheder lovede vor ærværdige broder her Tyge, Århus biskop, 
i begges vor og mange andre gode mænds nærværelse den 
nævnte abbed og broderskab at lade dem frit og rolig i eje, 
idet han aflagde en korporlig ed i vor hånd, at der for frem- 
tiden ikke herover skulde høres nogen klage fra abbedens og 
broderskabets side, og biskoppen lovede endvidere med en ed, 
at hvis der skulde rejses strid om andre ting, da at gøre og 
mage alle ting således for klostret, som vi måtte anse det for 
billigt. Sket i Århus St. Klemens kirke, i mange troværdige 
mænds overværelse, 1264 dagen efter St. Katrine" (p. 287). 

Det trænger vistnok ikke til nogen vidtløftig påvisning, 
at der her er afsagt en kendelse, som i alt væsenligt giver 
klosteret ret. Påstanden om at. gæsteriet hidrører fra biskop 
Svens testamente nævnes end ikke, den har selvfølgelig vist sig 
at være aldeles uholdbar; de to biskopper holder derimod fast 
ved, at gæsteriet er hævdet ved mange års skik og brug, pave- 
brevene derimod kommer heller ikke i betragtning. Biskoppen 
får altså sin ret til gæsteri anerkendt, eftersom han ikke vil 
gå ind på den afløsning, som Peder Ugedsøn indrømmede på 
synoden i Århus, men han må da til gengæld afstå fra ind- 
løsningssummen : bispegaven og helgbrud af klosterets fæste- 
bønder; og han må endvidere anerkende den grænse for gæste- 
riet, der er givet ved skik og brug, nemlig forplejning af 
biskoppen selvtiende i højst tre uger i fastetiden. Meningen 

med dette ophold i klosteret skinner her tydeligt nok igennem; 
biskoppen kommer ikke for at forstyrre klosterets fred, men 
netop for at nyde godt af den; han kommer i fasten, i den 
tid, da hver enkelt skal samle sig i åndelig og legemlig be- 
redelse for at betænke Kristi ophold i ørken, hans fristelse og 
forberedelsen til hans lidelse og død. Det er altså ikke gæsteri 
i almindelig betydning, forplejning for hele det brogede følge,, 
som slutter sig til biskoppens gård, men det er klosterlig gæst- 
frihed i årets strængeste fastetid, og biskoppen optages kun 
for en stund blandt klosterbrødrene for med dem at „sørge for 
sine synder". 

Dette „gæsteri" er da heller ikke enestående for Øm 
kloster. I året 1299 afløste abbeden Gunner i Løgum kloste* 
rets forpligtelse til at yde biskoppen af Ribe tre ugers gæsteri, 
„da de af erfaring vidste, at det virkede i høj grad forstyrrende 
på broderskabets stille liv på grund af den store tilstrømning 
af folk" ; der gaves i afløsning både jordegods og bispegave 
af fire herreder. (Scriptores r. D. VIII 107 f.: expensas 
trium septimanarum, quas reverendis patribus, dom. episcopis 
Rip., nomine suæ ecclesiæ consvevimus exhibere — .)^ 

Hvor forbavset bliver man da ikke, når man efter at 
have gjort bekendskab med disse aktstykker vender tilbage til 
Dr. Buchwalds fremstilling af dem. Her mærker man ret^ 
hvad det vil sige ved siden af de almindelige videnskabelige 
forudsætninger og megen god vilje at mangle det tilbørlige 
kendskab til det folks nationale udvikling, hvis historie maa 
vil behandle. Dr. Buchwald går ud fra, at det var „weltbe- 
kannt", at pave Alexander havde forandret Cistercienser- 
klostrenes retsforhold overfor bisperne, det falder ham slet ikke 
ind, at der må føres bevis for disse bullers anerkendelse her 
i Norden, at al analogi taler imod den og at selve det emne, 
han behandler, fra først til sidst er et håndgribeligt bevis for, 
at de ikke blev anerkendte uden videre. Og dog følger han 



' 'Vfi 1322 frafalder Viborgbispen sin procuratio af Vilakøl (Suhm XII 60). 

P&ludaD-Mttller i sin sympathi for kongedømmets kamp imod 
langt æiére og langt mere grundfsBstede sætninger i kirkens 
retssystem, og han véd meget vel. at sætningerne om tienden 
og præsternes ugifte stand aldrig trængte fuldstændig igennem 
her i Norden, hvor „weltbekannte" de end var og er. 

Dr. Buchwald tager sit udgangspunkt fra voldgiftskendelsen ; 
den godtgør bispens ret til gæsteri, siger han; ^die Consvetudo 
durch Verjfthrung ist verboten, jene Consvetudo, von welcher 
der Vertrag in der Clemenskirche als Rechtsgrund spricht, kann 
also nur durch einen Privatvertrag zwischen Kloster und Epi- 
scopat entstanden sein; als solcher ist aber nur der, den Tyge 
angiebt, mOglich. — Das Recht der Procuration, ihre Existenz 
ist festgestellt durch den Vertrag; — was also von Øm aus 
dagegen vorgebracht wird, fftllt in das Reich der Unwahrheit, 
und Urkunden, die das Gegentheil erweisen sollen, sind minde- 
stens verfålscht" (s. 46 f.). Dr. Buchwalds fejltagelse i dette 
hovedpunkt er forklarlig af hans mangel på fortrolighed med 
vor middelalders historie, men den er vanskelig at undskylde, 
når han tror at måtte drage så vidtgående konsekvenser af 
sin opfattelse. 



II. Krøniken om årene 1246—57. 

Der vilde ikke være nogen grund til at gå nærmere ind 
på den forfatter i klosterhåndskriftet, som har gjort optegnelser 
fra årene 1246 — 57, dersom ikke Dr. Buchwald havde draget 
ham ind i den almindelige malstrøm af underfundighed og 
perfidi. Der er da så meget mere grund til at geiinemgå 
hans fortælling, som den i høj grad taler for den gode tro, i 
hvilken munkene tog sig på at fortsætte det første håndskrift 
og give efterverdenen nogen kundskab om de lidelser, som de 
hårde tider i århundredets midte påførte dem. 

Denne forfatters optegnelser fylder kun få blade (Ser. p. 
259—63) og fortællingen er spredt og uden ro og helhed. 
Der meddeles en del værdifulde oplysninger om klosterets 



i 

lidelser i den ulykkelige tid før og efter Erik Plovpennings 
mord, men henvises iøvrigt i den henseende til „cronica no- 
stra et acta temporum" (p. 262); der omtales endvidere en 
flytning af klosterkirken med et tilhørende aktstykke (år 1257), 
og mellem disse to partier får vi underretning om de foruret- 
telser, som biskoppen Peder Ugedsøn tilføjede klosteret. Dr. 
Buchwald synes forlods at have været overbevist om, at for- 
fatteren her må have lagt an på at bedrage os. Han finder 
det i højeste grad mistænkeligt, at han så ubetinget fordømmer 
hertug Abel og roser kong Erik, og spørger man, hvorfor det 
netop her er så påfaldende, da dog alle andre kilder heri er 
enige med krøniken, så får vi den oplysning, at der her er 
lagt an på at vinde læsernes sympathi for bedre at kunne få 
sine senere påfund til at vinde indgang. Mærkeligt nok er 
derimod efterretningerne om den nye kirkebygning ikke bragte 
i forbindelse med hovedsagen; skulde det være Dr. Buchwalds 
mening, at vi trygt kan stole på sandheden af denne fortælling 
og det meddelte aktstykkes ægthed? Så vilde vi dog få noget 
godt ud af dette sørgelige håndskrift! 

Nu vil forfatteren meddele os noget om klosterets ejen- 
dom i Sødringholm (dicam nunc de Sythring aliqua), — denne 
naive indledning er meget mistænkelig. Tingen er den at 
klosteret har fået de to tredjedele af Sødring af biskop Peder 
Elavsøn, den ene som gave, den anden ved køb; den tredje 
er mageskiftet fra Johannes Judesøn for Hørningtorp; det 
havde biskoppens brev og segl på det hele, stadfæstet med 
mange vidner. Således stod det i 5 år og derover før Peder 
Elavsøns død (1246). Derpå var bispestolen ledig i 3 år på 
grund af indre stridigheder i kapitlet. Den nye biskop Peder 
Ugedsøn havde altid forhen vist sig ^endsk mod klosteret og 
det viste sig snart, at han vilde optræde anderledes imod det 
end Peder Elavsøn.' Særlig vendte han sig mod Sødringliolni, 
og det ender med at brødrene må lade mageskiftet med Jo- 
hannes gå tilbage og betale biskoppen 80 mark for at & fred 
for hans og kapitlets påtale. Og dog har de intet andet ud 

af det end store byrder og mangehånde gæsteri! Abbeden Jo- 
hannes tog sig dette meget nær og nedlagde 1249 sin vær- 
dighed, træt af megen modgang. 

Er der i og for sig noget påfaldende i denne fortælling? 
Peder Elavsøn er meget venlig stemt overfor klosterbrødrene, 
han søger sin grav i deres kirke og når han gæster dem i 
fasten, er det med et ringe følge og meget stilfærdigt. Således 
giver han dem også en rig gave i jordegods, andet sælger han 
til dem, uden al tvivl for en billig penge. Hans efterfølger 
anerkender ikke dette salg, men gør påtale på Sødringholm; 
munkene sætter sig selvfølgelig til modværge, men det ender 
med deres nederlag, de må lægge 80 mark til købesummen. 
Hvormange lignende tildragelser finder vi ikke omtalte i vore 
oldbreve; er der noget, som kan kaldes konstant i disse, så 
er det stridigheder med hensyn til afdøde mænds og kvinders 
gaver og pro-forma salg til kirker og klostre; det gik meget 
vanskeligt op for vore forfædre, at enkeltmand således kunde 
lægge slægtens nedarvede jordegods til sin gravkirke. Disse 
forhold er imidlertid ikke Dr. Buchwald nærværende, han aner 
en dyb og skjult mening i de enkelte udtryk. „Warum war 
P. U. „nobis ante contrarius"?" Dette spørgsmål og denne 
stille tvivl om muligheden af et sådant fjendskab kommer 
oftere igen, men bliver lige uforståelig. Hvad mærkeligt er 
der i, at klosteret kender bispeemneme i Århus? at det i hen- 
seende til spørgsmålet Sødringholm deler dem i venlige og 
Qendlige? Valget var uafgjort i 3 år (transactis tribus annis, 
Dr. B. har fejlagtig: 3 Tage nach P. E.'s Tode, s. 40), der 
var tid nok til at orientere sig. — „Was bedeutet das un- 
klare „nobis in contrarium disturbavit" ? Worin besteht die 
^querimonia episcopi vel canonicorum"? Der Grund der Feind- 
schaft, die Klage der Gegner und ihre Handlungen sind so 
gut wie verschwiegen." Ingenlunde! Querimonia er kæremål, 
klage for retten, påtale, den de køber sig fri for ved de 80 
mark. Det hedder foran i fortællingen: vore brødre sad i 5 
år og derover på Sødringholm „sine querimonia, omnes usus- 

fnictus percipientes" ; dermed mener forfatteren, at de havde 
laghævd på gården, de „trende halme^ som det kaldes, og 
han måtte tilføje, at de sad der uden kæremål, thi, siger An- 
dreas Sunesøn, nec prodesse poterit ista prescriptio, nisi in 
pace continuata fuerit et quieta, non turbata querimoniis (lex 
Scan. IV 12). Peder Ugedsøn derimod kærer på dem og 
andet ligger der ikke i hans disturbare. 

Så kommer abbeden Olav og hans tilskikkelser (1249 — 
55). Kong Abel afoøder ham 300 mai'k for at få klosterets 
friheder stadfæstede, ligesom han plagede rigets andre kirker 
og klostre. „Men også Peder Ugedsøn, som vi før har nævnt, 
aftvang klosteret 150 mark, foruden andet ondt, som han til- 
føjede klosteret, for de tre* års gæsteri, som stod til rest fra 
den tid, bispestolen var ubesat." (Denne pludselige overgang 
fra Abel til biskop Peder er mistænkelig: „Diese Malice charak- 
terisirt die Stellung des Autors zu seinem Stoffe.") — „Senere 
hen kom han til os som for at visitere, men på skrømt, som 
det noksom viste sig. Han blev nemlig (efter visitationen) hos 
os sålænge han havde lyst og gennemgik alle vore bøger i 
samlingen; dér fandt han bøger, som havde tilhørt salig Peder 
Elavsøn og som han dels havde givet os i sjælegave, dels 
solgt os for penge; dem lod han bringe over i bispehuset (på 
klosteret) efter at have gjort en ed på helligdommene og evan- 
geliet, at de strax skulde leveres tilbage. Men han brød sin 
ed og tog bøgerne med sig." Forfatteren knytter hårde for- 
bandelser til denne fortælling. 

Også denne fortælling bærer for Dr. B. tydeligt præg af 
underfundig forvanskning. Forfatteren véd godt, at visitationer 
er forbudne biskoppen (1245), det er altså en skammelig 
insinuation, at Peder kom i den anledning; han véd godt at 
biskoppen har ret til gæsteri, men han vil skjule det ved at 
kalde dét „apparatus" istedenfor „procurationes": „Wir haben 
also einen Schriftsteller vor Augen, der die Klagmotive, die 
Klagen und die Handlungen seiner Gegner theils bios ver- 
schweigt, theils absichtlich verhiillt" (s. 42). 

Men krønikeforfatteren lægger aldeles intet deri, at biskoppen 
kommer for at visitere, tværtimod; var han kommen kun af 
den grund, vilde der intet have været at sige på ham, men 
det var kun et påskud, han kom for at hente de bøger, der 
tilhørte klosteret med samme ret som Sødringholm, en ret, som 
han ikke anerkendte. At apparatus var lig procurationes 
vidste virkelig enhver dansk læser, som overhoved kunde for- 
stå klosterkrøniken, deri lå der ingen „Verhtillung" (sml. kong 
Valdemars jordebog). — Nej, denne forfatter fortæller fra sit 
standpunkt hvad der er sket og som det er sket, og det er 
utilbørligt at gøre ham til genstand for en så aldeles ubeføjet 
kritik, fordi man' vil hans efterfølger tillivs. 



III. Gæsterl-overenskomsten med Peder Ugedsøn. 

Vi kommer nu til den forfatter, som fortæller om gæsteri- 
striden, og hvis fremstilling derfor særlig er genstand for Dr. 
Buchwalds mistænksomme kritik. Dette afsnit af Øm-hånd- 
skriftet er forfattet kort efter det tiår, hvis historie det frem- 
stiller (1257-67), Dr. B. antager ved 1269—70. Forfatteren 
knytter sin fremstilling umiddelbart til den foregåendes, og 
ligesom denne er han en samtidig og har selv oplevet hvad 
han fortæller om. Hans skrift fylder to læg i håndskriftet, 
hvert på 4 skindblade; i den trykte udgave udgør det 36 
foliosider (p. 266—301), men den overvejende del består af 
aktstykker. 

Det første lille afsnit omhandler en overenskomst mellem 
abbeden Asgåt og biskop Peder, som er af ikke ringe betyd- 
ning for stridens udvikling; vi skal derfor her gøre den til 
genstand for en særlig omtale. „Da biskop Peder, således 
begynder forfatteren, så, at abbeden var en godmodig mand, 
så løftede han sit hovmods horn så meget des mere imod 
ham, idet han kom til klosteret med et så stort følge, når 
han kom for at nyde sit tre ugers gæsteri, at det forekom os 
alle utåleligt. Brødrene rådslog da om denne ting og gik til 

A. D. Jørgensen: Afhandl. II. 10 

ham for at sige, at de ikke kunde evne disse udgifter. Han 
svarede dem: I har meget mere af os end der behøves hertil." 
Dette fortolkes nærmere om helgbrud af deres bønder, som han 
anslår til 40 mark penge, og bispegaven, der skulde beløbe 
sig til 18 mark havre. Fra munkenes side benegtedes dette; 
helgbrud havde de næsten intet af, i alle tilfælde kun den 
fordel at deres bønder ikke blev flåede af bispens ombuds- 
mænd — (en snært til den biskoppelige rettergang i stiftet) — , 
bispegaven var kun tildels indrømmet dem af biskop Peder — 
(den anslås til 2V2 mark) — , resten havde de havt fra klosterets 
første tid. Nu ønskede imidlertid biskoppen at få disse oppe- 
børsler tilbage og efter mange forhandlinger og efter mange 
venners indtrængende råd gik klosteret endelig ind på en over- 
enskomst: biskoppen fik sit helgbrud og sin bispegave og 
klosteret fritoges aldeles fra at yde gæsteri. Således holdtes 
det i biskop Peders tre sidste år (i fasten 1257 — 59). Der- 
efter var der atter et par års strid om bispevalget. 

Dr. Buchwald har kun det at indvende imod denne for- 
tælling, at overenskomsten savnes mellem aktstykkerne, og han 
giver ikke utydeligt at forstå, at han for sit vedkommende tror, 
at den er urigtig gengiven (s. 43. 46 f.); men enhver som 
véd, at hele vort ofifenlige retsvæsen dengang hvilede på mundlig 
vidnefast overenskomst, vil finde dette naturligt; det var ikke 
en varig, men kun en personlig midlertidig overenskomst, den 
var sket på synoden og altså absolut bindende for den tid, 
for hvilken den var afsluttet. 

Men fortællingen giver i sig selv vistnok anledning til 
andre tvivlsmål. Forfatteren er partimand og lægger ikke 
dølgsmål derpå, han skriver ud af filere års lidenskabelige for- 
bitrelse, han har følt sin og klosterets afmagt overfor vilkårlige 
biskoppers overgreb, det forhen velhavende broderskab sidder 
forskræmt på sin sidste gård og beråber sig forgæves på 
biskoppernes voldgift og pavelige legaters domme. Det går 
ham da som det er gået så mange både før og senere, at 
han taber oversigten over de tidligere begivenheder. Han 

mindes vel, at der har været kæmpet med forskellige grunde, 
thi således går det jo i hver længere strid, som er rig på 
omskiftelser, at der tyes til forskellige grunde, at der frem- 
sættes forskellige påstande og at hele sagen efterhånden vinder 
et noget andet udseende. Men han kan ikke holde disse for- 
skellige standpunkter ude fra hverandre og pointere dem skarpt, 
og han er desuden alt for meget partimand til at ville stå ved, 
hvad der på tidligere trin af sagen har været indrømmet eller 
kæmpet for. Dengang forfatteren nedskrev sin beretning, havde 
Øm kloster fået dom for, at gæsteriet var et overgreb, og han 
opfatter derfor enhver tidligere overenskomst som en afnødt 
indrømmelse, eller finder det i det mindste i sin orden at 
fremstille den således. 

Her er der i virkeligheden et punkt, på hvilket kritiken 
bør henvende sin opmærksomhed, men dette har Dr. Buchwald 
ikke fået øje på. Forfatteren kan have eller har vistnok ret 
i, at Peder Ugedsøn krævede større gæsteri end Peder Elavsøn, 
der kom for at faste i klosteret, og det er rimeligt nok, at han 
gjorde gældende, at det kunde munkene nok yde som vederlag 
for de indtægter, der umiddelbart hidrørte fra bispedømmet — 
(man lægge mærke til, at der her endnu slet ikke er tale om 
biskop Svens gave af sit arvegods) — ; men stødet til at 
gæsteriet afløstes kom vistnok snarest fra munkene, der netop 
dengang må have modtaget Alexanders buller om gæsteriets 
afskaffelse. Det kunde da vistnok neppe noget øjeblik falde 
dem ind uden videre at opnå en eftergivelse af en materiel 
byrde, som havde mange års hævd og sikkert stod i det nær- 
meste forhold til de indtægter, som bispestolen havde afstået 
til dem, men det var dog et bekvemt og velkomment udgangs- 
punkt for en underhandling om afløsning. Og om det jo end 
hører til god politik at undervurdere det man vil opnå, så- 
længe underhandlingerne er svævende, kan der dog neppe være 
nogen tvivl om, at det jo er den rette opfattelse, som noget 
senere kommer "frem i samtaler og breve, hvorefter Peder 

Ugedsøns forlig er en indrømmelse og et bevis på hans frede- 

10* 

lige Og venlige sindelag overfor klosteret. Og var hans efter- 
følger uden videre gået ind på det samme, vilde der vel heller 
aldrig være bleven opstillet videregående fordringer fra klosterets 
side. Som det nu udviklede sig, tog det ene ord det andet 
og den ene påstand fremkaldte den anden, indtil man stod 
overfor to uforligelige opfattelser og appellerede til den rå 
magt og til de pavelige afsendinge. 



IV. Abbeden Bo og: biskop Tyg^e. 

Efter biskop Peders død opstod der som alt omtalt igen 
en heftig strid om bispevalget. Efterat alle de kanoniske 
valgmåder var komne til anvendelse uden at føre til noget 
resultat, udnævnte erkebiskoppen Jakob Erlandsøn abbeden 
Arnfast i Ryd kloster i Sønderjylland, men hans valg for- 
kastedes af dronningen, da han var mistænkt for kongemord, 
og marsken Johannes Kalv søgte ivrigt efter ham i stiftet; på 
Øm kloster var han ikke mindre end syv gange, idet han 
åbent udtalte, at han vilde gribe og fængsle Arnfast, om han 
så fandt ham foran højalteret. Krøniken forsikrer, at han ikke 
havde sin fod på Øm efter sin vielse, medens han dog vist- 
nok før den tid var kommen der eller vel endog havde havt 
tilhold der under valget; thi senere anklagedes klosterbrødrene 
for at huse ham. Da lykkedes det endelig en anden af bispe- 
emnerne i Rom at opnå udnævnelse og vielse af selve paven, 
det var munkenes senere hensynsløse avindsmand Tyge; stiftet 
måtte senere betale de 600 mark rent sølv, som valget havde 
kostet ham. 

Tyge kom iil landet Vor frue dag i høst (d. 8. Sept.) 
1262, et fjerdingår efterat abbeden Bo var tiltrådt i Øm 
kloster. Samme efterår, siger krøniken, lærte man hans sinde- 
lag imod dette at kende; munken Lage blev uden grund over- 
falden og såret på Rødsmose klostergård, men biskoppen var 
så langt fra at straflfe dette, at han tværtimod tog sig af 
drabsmændene, der var almuesmænd, og gjorde nogle af dem 

til sine landboer, andre til bryder, hvorved de kom ind under 
hans vårdned. 

Det var forgæves at Bo søgte at få overenskomsten med 
Peder Ugedsøn fornyet, Tyge stod på bispestolens gamle ret 
og forlangte gæsteriet som det altid tilforn havde været skik; 
Bo fremsatte da herimod sin påstand på, at gæsteriet i og for 
sig beroede på klosterets gode vilje og ikke på nogen for- 
pligtelse. I den nærmest følgende langefaste kom det til et 
sammenstød. 

Lørdagen før kyndelmisse, den 27. Januar 1263, melder 
et bud, at biskoppen ønsker at træffe abbeden hjemme den 
følgende mandag; de modtager ham efter skik og brug med 
procession og fører ham til bøn i kirken. Derefter spurgte 
abbeden ham, om han ikke vilde træde indenfor i stuen, da 
det var koldt, men han afslog det. Abbeden gik da ind for 
at se til anretningen, men biskoppen fulgte strax bagefter og 
fandt stuen mørk på en enkelt prås nær. Derover vrededes 
han meget og fremførte det senere blandt sine klager til 
kongen. 

Næste morgen bad han om tilladelse til at overvære ka- 
pitlet, og da abbeden tog ham med derind, begyndte han at 
visitere: „jeg er kommen, sagde han, for at visitere og ønsker 
at vide, om nogen har noget at fremføre imod nogen anden, 
om I holder eders orden, om I giver almisse ved klosterdøren 
og hvor meget." Abbeden tilbageviste disse spørgsmål. „Herre, 
sagde han, hvis I har noget andet at fremføre, da sig til; 
raen dette vedkommer ikke eder; vi har visitatorer i fædre- 
abbederne." Dermed rejste han sig og istemmede salmen Ad- 
jutorium nostrum. 

Kort efter forlangte Tyge igen en samtale med broder- 
skabet; han sagde da, dirrende af vrede, at han var kommen 
for at visitere og for at modtage sit gæsteri; men da de ikke 
var rede til at modtage ham nu, vilde han komme igen i 
fasten. Abbeden, som i forvejen havde overbevist sig om, at 
alle munkene var enige i ikke at ville yde gæsteriet, gjorde 

indsigelse herimod ved at henvise til overenskomsten med 
biskop Peder, men Tyge henholder sig til hvad der er gammel 
skik og brug (consvetudo). Da tager Bo de to pavebreve frem, 
af hvilke klosteret ejede det ene i en original udfærdigelse, 
det andet i en verificeret kopi fra Clairvaux, og gør indsigelse 
imod, at gæsteri skulde kunne kræves efter gammel „skik og 
brug". 

Biskoppen fremførte derefter sin anden påstand: „vil I 
ikke yde efter skik og brug, så bør I yde det for ejendommene 
i Djurs, og det vil I da ikke kunne negte". Bo indvendte, at 
på de ejendomme havde klosteret gavebreve med stadfæstelse 
af paven, kongen og erkebiskoppen, men Tyge afbrød her 
samtalen for at gå til bords. 

Strax efter modtager Bo så det allerede tidligere omtalte 
brev og svarer på det; tilsigelsen til gæsteri gentages to gange 
skriftlig, uden at abbeden gentager sit skriftlige svar, da brevet 
ikke leveres ham, men kun læses op som stævning. 

Biskoppen kom derpå med sit følge på den i brevet 
nævnte dag, siger krøniken. Her må der dog vistnok fore- 
ligge en hukommelsesfejl, da det følgende bestemt forudsætter, 
at scenen i klosteret foregik askeonsdag, på hvilken dag jo 
også de tidligere biskopper siges at have indfundet sig, medens 
brevet derimod bebuder hans ankomst til første søndag i fasten. 
Der var sendt kokke i forvejen, men de var bleven afviste og 
kom anden gang med ordre til at tage hvad man ikke god- 
villig vilde give dem, men umiddelbart efter kom Tyge selv 
til hest over søen fra Vor kloster med ridende følge. Abbeden 
modtog ham med ærbødighed, men afviste strax hans fordring. 
„Er vor mad til rede?" spurgte han, idet han sprang af hesten. 
„Det antager jeg nok den er, svarede Bo, men ikke her." 
Bispen pegede op imod den bygning, som kaldtes bispehuset, 
og sagde: „er det monstro ikke vort hus?" „Vore munke 
siger, svarede abbeden, at det er deres hus, ikke eders." 
Derpå trak han et skrift frem og læste det op for biskoppen, 
det var en appellation til paven, som han i forvejen havde 

skrevet for strax at kunne gøre brug af den ved denne forud- 
sete lejlighed. 

Forbitret herover trådte biskoppen et trin op til huset og 
sagde: „vi m& have hvad vi trænger til"; derefter sønderbrød 
han døren ind til kapellet. Munkene talte nu om at sætte 
magt mod magt og dette blev berettet biskoppen af en klerk 
fra Ribe, Johannes Piper, som var blandt gæsterne; i det 
samme lød klosterklokken, og Tyge fandt det nu at være 
rådeligst at opgive slaget som tabt. Endnu engang lagde en 
ven af begge parter, Ebbe Ugedsøn, sig imellem for at undgå 
et fuldstændigt brud; men da abbeden kun vilde modtage 
gæsterne på den betingelse, at biskop Tyge udstedte en 
skriftlig tilståelse af, at det kun var gæstfrihed, ikke gæsteri, 
som var ydet ham, vilde han ikke høre noget om forlig; han 
satte sig til hest og forlod klosteret. 

Næste torsdag, altså vistnok den følgende dag (15. Fe- 
bruar), fremtrådte biskoppen på Åbo sysselthing med klage 
over abbeden, han påstod at være dreven af gårde med kæp 
og hug; munkene, sagde han, var bleven sammenkaldte ved 
klokken for at sætte sig op imod ham. Endvidere påstod han, 
at man i klosteret pælede biskop Amfast og andre kongens 
fender. Krønikens forfatter negter ikke blot dette sidste, men 
også det med klokken; det var et rent tilfælde, påstår han, 
at klokken kimede netop dengang, det var for at angive hvad 
tid det var (secunda refectio). 

Næste torsdag mødte abbeden sammesteds for at tage til 
genmæle imod biskoppens sigtelser, men krøniken fortæller 
ikke nærmere om hvad der foregik på thinge. Det fik heller 
ingen betydning, thi dagen efter kom en ridder Johannes 
Kanne, en ven af klosteret, til abbeden og bad ham om dagen 
efter, som var tamperlørdag (d. 24. Februar), at følge med 
ham til Århus, for at han og andre venner af klosteret kunde 
prøve på at stifte forlig mellem ham og biskoppen. 

Der var mange gode mænd kommen sammen i staden i 
den anledning, men det lykkedes kun med stor møje at få 

biskoppen til at møde til forlig. Endelig havde de en sammen- 
komst i et kapel ved domkirken, og her fremsatte biskoppen 
igen de samme beskyldninger, medens abbeden fralagde sig 
dem. Da svor biskoppen ham dem på hånd, og alle vendte 
sig nu imod ham med det spørgsmål, hvorfor han havde båret 
sig således ad. Abbeden svor da også på, at han aldrig 
havde set Amfast, efterat han var bleven biskop, og at der 
ikke var bleven kimet med klokken for at tilføje biskoppen 
nogen overlast. Endvidere fremtog han sin stola, lagde den 
om halsen og udtalte en forbandelse over den, der i dette til- 
fælde for med usandhed: over den, som først havde rejst be- 
skyldning mod ham, hvis den var falsk, eller over sig selv, 
hvis den var sand. Herefter opstod der en heftig scene i ka- 
pellet; biskoppen var rasende over, at nogen vovede at lyse 
forbandelse over ham i hans egen kirke, og de tilstedeværende 
adelsmænd måtte lægge sig imellem for at forklare ham, at 
det gjaldt den, som først havde løjet abbeden på. Det endte 
da med, at biskoppen stævnede sin modpart til møde næste 
dag (søndagen) ved Dover kirke, hvor da aktstykkerne skulde 
fremlægges og undersøges. Dermed erklærede de tilstede- 
værende sig alle tilfredse, thi en fortsættelse af den forargelige 
strid mellem de to kirker var efter alles mening utålelig, 
retten måtte have sin gang. 

Mødet ved Dover kirke var meget talrigt; klosterbrødrene 
mødte ikke blot selv i stort antal, men havde sendt alle deres 
læge arbejdsmænd i forvejen, ligesom de havde tilsagt alle 
deres bønder og bryder til møde. Biskoppen kom med sit 
sædvanlige følge og havde desuden sat alle provster og munke 
af sit stift stævne, de „sorte" brødre (Benediktinerne) var 
Cistercienser-brødrenes naturlige modstandere. Bo læste testa- 
mentet og privilegierne op, og alle undredes over at høre, 
hvor vel funderet klosterets ret i den henseende var. Biskoppen 
tav hertil, men slog ind på en ny vej: „I har kirker i værn, 
sagde han, dem tager jeg tilbage". Strax trak abbeden et 
paveligt stadfæstelsesbrev på Veng kirke frem og læste det 

op. Biskoppen afbrød ham og sagde: „alle eders breve er 
ikke en bønne værd*^. Så tog han det på en anden led. 
„Hvem har valgt dig til abbed, sagde han, hvem har stad- 
fæstet dit valg og hvem har indsat dig imod min vilje ?^ 
Abbeden henviste til faderabbeden, hvis jurisdiktion han var 
' underkastet. Bispen svarer: „jeg bandlyser dig, fordi du 
kalder dig abbed, og jeg bandlyser broderskabet, fordi det 
kalder dig abbed, og jeg bandlyser alle og enhver, som kalder 
dig så.^ Abbeden rejser sig og siger: „lige så let som du 
bandlyser mine undergivne, lige så let giver jeg dem afløs- 
ning: de være løste fra bandet, nærværende og fraværende, i 
vor herre Jesu Kristi navn". Nu lagde hans venner sig atter 
imellem og opfordrede ham til at give biskoppen gode ord, 
det kunde umuligt gå an at tale således til sin biskop. Men 
Bo var ubevægelig: „jeg har aldrig fornærmet ham, sagde han, 
og min eneste forbrydelse er, at jeg ikke kan yde så meget 
som han vil have". — Dermed endte dette møde. 

I den følgende uge blev alle klosterets bønder tilsagte til 
møde for biskoppens bryder, således at de kom til at ulejlige 
sig den længst mulige vej; fra Låsby kaldtes de til Grenå (10 
mil i lige linje), fra Assens, syd for Horsens, til Randers, fra 
Djurs til Virklund ved Silkeborg, steder der alle ligger om- 
trent i samme urimelige afstand fra hverandre. Nu blev det 
betydet klosterbønderne, at de foreløbig var under forbud, men 
at dette snart vilde gå over til ftild bandsættelse, dersom de 
vedblev at tjene munkene på Øm. Hylende og klagende kom 
de så til abbeden, som forgæves søgte at berolige dem og få 
dem til at vise tålmodighed; de kaldtes atter og atter til 
stævne med biskoppens bryder, de måtte betale bøder og tåle 
forbud og efterhånden faldt de næsten alle fra deres lovlige 
herskab for at få fred. 

Nu henvendte abbeden sig til biskop Nils af Viborg, 
kongens kansler, og Johannes Kalv, kongens marsk, og andre 
gode mænd for at opnå deres mægling; biskoppen svarede, at 
han enten vilde have sit gæsteri eller selv tage det tifold. De 

gjorde da hensynet til bønderne gældende, påsken stod for 
døren og de ulykkelige våndede sig under forbudet, der vilde 
udelukke dem fra herrens bord skærtorsdag. Endelig gav han 
efter og der holdtes et nyt møde i fælles venners nærværelse. 
Nu vilde abbeden igen komme frem med sine aktstykker, men 
biskoppen tillod det ikke: „I véd alle, sagde han, at de Århus 
bisper har havt for skik at gæste Øm kloster 3 uger i fasten, 
hvorfor dette har sine ejendomme i Djurs. Jeg vil derfor sige 
Jer, at det nu er min agt at sætte mig i besiddelse af disse 
ejendomme, med mindre jeg får godtgjort gæsteriet for de 3 
år, i hvilke bispestolen stod ledig, tilligemed en bøde, og så 
for det indeværende år." Abbeden gjorde et nyt forsøg på at 
komme til orde med sit testamente, men Tyge tillod det ikke: 
han betakkede sig for at få en forelæsning istedenfor gæsteri. 
„Vi véd nok, sagde han, at I har dygtige skrivere, I kan 
sagtens få breve efter Jert hoved." — 

Enhver som læser denne fremstilling uden forudfattede 
meninger vil føle sig slået af den livfulde fortælling og den 
indre sandhed, såvel i de enkelte træk som i den hele udvik- 
ling. Man vil indrømme sandsynligheden af, at modparten 
rimeligvis vilde kunnet fremføre adskilligt til at supplere disse 
meddelelser, og at et og andet derved vilde komme til at stå 
i et andet lys; men det er ikke des mindre et ypperligt stykke 
historie, som her bydes os, dobbelt værdifuldt fordi det hid- 
rører fra en tid, som er så sørgelig fattig på historiske op- 
tegnelser. Vi får her et indblik i en række forhold, som ellers 
er os så godt som ubekendte, en kommentar til oldbreve, hvis 
rette forståelse i forhold til tiden ofte er så vanskelig. 

Der er noget pinligt i at skulle komme tilbage til et for- 
svar for forfatterens sandhedskærlighed, men det vil på dette 
punkt desuden være ufornødent; thi Dr. B. vilde vistnok være 
den sidste til at angribe dette parti af krøniken, når forud- 
sætningen for hans opfattelse i dens helhed svigter. Sådanne 
misforståelser, som at det skulde være „eine vortreffliche re- 
servatio", d. e. en jesuitisk udflugt, når abbeden forbander 

den, som først måtte have sagt ham dette på, „dersom han 
har talt falsk^^, er aldeles urimelig og kan kun undskyldes, 
når de så øjensynligt bærer præg af at være fremsatte 
bona fide. 

Vigtigere er det at komme på det rene med de fojrskellige 
mæglingsforsøg og indblandinger af andre i striden, som den 
udviklede sig før Bos fratrædelse i Juni måned. Mødet i dom- 
kirken var lørdagen d. 24. Februar (p. 273: sabbato quatuor 
temporum, ikke som Dr. B. s. 61 vil: søndagen d. 25.); ved 
Dover kirke derimod søndagen den 25., selvfølgelig efter guds- 
tjenesten, til „kirkestævne" ^. Den følgende søndag (4. Marts) 
stævnes bønderne til møde med bispens ombudsmænd og for- 
budet begynder; det nye forligsmøde falder da endnu før skær- 
torsdag (29. Marts). 

På dette møde må der rimeligvis være sket noget, som 
forfatteren ikke på dette sted nævner, men som biskoppen 
senere sigter til i et brev. Han siger nemlig, at abbeden har 
„fæstet bøder" til 4. Maj for de fornærmelser, som var til- 
føjede ham i klosteret; forfatteren knytter hertil den oplysning, 
at der ingenlunde fæstedes bøder, men kun afgaves et betinget 
løfte om eftergivenhed^. Hvorledes dette nu end forholder sig, 
så kan vi måske deraf slutte, at dette møde fandt sted fre- 
dagen d. 23. Marts, før påskengen, nemlig 6 ugers dagen før 
4. Maj, da dette tidsrum i slige tilfælde var en almindelig 
retstermin. Det er da vel også det rimeligste, at der her 
virkelig er bleven fæstet en bøde, som biskoppen påstår, men 
at den kun ikke er bleven betalt, fordi imidlertid andre ting 
kom ivejen eller biskoppen ikke opfyldte sine løfter. 



' Side 61. Det heddi'i- nemlig p. 273: cepit maledicere illumt qui hoc primitus 
dixisset, si falsum dixerat, et se ipaum, si per se vel per snos faetum fuisset etc. 

' Dr. B. sætter aldeles umotiveret de to møder til d. 18. og 19. Marts (sendag 
og mandag), efterat han selv andensteds har nævnt d. 25. Februar (s. 53). S 51 sætteis 
de endelig til 17. og 18. Mart.«. 

^ Pag. 278: emendam, qnam nobis — firmastis, que in sexta feria ante ascen- 
sionem domini — solvi debuit. Dr. B. har ikke forstået udtrykket emendam firmare, 
fæste boder, udlove at betale bøder en vis dag, og får derfor intet ud af denne op* 
givflse (s. 63). 



156 STRIDEN MELLEM BISKOP TYGE OG ØM KLOSTER. 

For forfatteren havde denne sag tabt sin interesse og han 
kommer kun ind på den, fordi den findes i det brev, han af 
andre grunde vil indføre i sit skrift. For os har den derimod 
meget at sige, thi den viser os et nyt led i den oprindelige 
retsforfølgning, der ikke førte til noget resultat, men dog kaster 
lys over tidens kirkelige retssædvaner. Biskoppen stævner 
abbeden til sysselthinget, abbeden møder ugedagen efter for at 
fralægge sig de gjorte beskyldninger; de gode mænd, hvis 
egenlige værnething sysselthinget er, lægger sig imellem og 
sagen går over til privat mægling, biskoppen anvender al op- 
tænkelig retstvang, og det kommer til et forlig med bødefæst- 
ning. — Derefter kommer det til en langvarig kirkelig proce- 
dure, men efter en halvanden års lidelser og frugtesløse forsøg 
på at opnå noget ad denne vej vender man tilbage til mæg- 
ling og voldgiftsdom på grundlag af de nationale retsvedtægter. 

Imidlertid var de 6 uger gåede og den 4. Maj kommen; 
sagen havde vistnok i flere henseender antaget en anden skik- 
kelse, ligesom den havde vakt manges interesse, der indfandt 
sig 5 abbeder fra alle Danmarks hovedklostre for at tage del 
i kampen for Cisterciensernes rettigheder. Hvad der foregik 
om fredagen véd vi ikke, men om søndagen affattedes abbe- 
dernes klageskrivelser til paven, kardinalerne og de fire fædre- 
abbeder, og om torsdagen, Kristi himmelfartsdag, udstedte 12 
gode mænd, nemlig biskop Nils af Viborg, kongens kansler, 
erkedegnen af Århus og viceerkedegnen af Ribe tilligemed 9 
lægmænd, i Århus domkirke et brev, hvori de optog abbeden 
Bos appellation imod biskop Tyge som retslig udført og af 
denne uden grund tilbagevist. 

Da heller ikke disse forhandlinger førte til noget resultat, 
nedlagde Bo sin værdighed i nærværelse af abbederne af Tvis 
og Vidskøl, og Thure, som forhen havde været abbed både i 
Vidskøl og Esrom, udvalgtes i hans sted. Selv nævnes han 
for fremtiden blandt munkene i Øm (10. Juni 1263). 

Dr. Buchwald har gjort et meget stort nummer af dette 
abbedskifte; han forkaster selvfølgelig hele fortællingen om, 

hvorledes Bo tvang sin afgang igennem, skønt den er så 
aldeles i stil med alt hvad der forhen er fortalt om ham: 
„unbedingt wahr wird sein: Bischof Tyge erkannte den Bo 
nicht als Abt an, dieser trat deswegen seine Stelle nach einer 
Berathung mit seinen Obem an Thuro ab** (s. 53). 

Ser vi imidlertid rolig på sagen, så stiller det sig en del 
simplere; at abbederne nedlægger deres værdighed, ofte efter 
ganske kort tids forløb, er ingenlunde ^å sjældent; Thure havde, 
som vi så, alt to gange tilforn været abbed, og gennemgår vi 
abbedlisten fra Øm, vil vi stadig møde samme fænomen. Den 
første abbed, Brienus, nedlagde sin værdighed og døde mange 
år efter i Sorø; den anden, Amilius, døde på samme måde i 
Vidskøl; den tredje, Vilhelm, blev først abbed i Vidskøl, hvor 
han nedlagde værdigheden, derpå blev han abbed i Øm, endelig 
døde han i Vidskøl. Brandanus fulgte efter ham først i Øm, 
dernæst i Vidskøl; Nikolaus nedlagde værdigheden og gik til 
Vidskøl; disse 5 var abbeder ialt i 34 år. Af de følgende 10 
abbeder før Bo døde de 3 i embedet, én blev biskop og de 6 
nedlagde værdigheden. Den hele undersøgelse om Bos afgang, 
der var så vel motiveret ved hans ubesindige optræden og 
den skæve stilling, hvori han havde bragt sig, kunde altså 
med fuld føje have været sparet, den hele række formodninger, 
heskyldninger og opdagelser med hensyn til Cisterciensernes 
planer om for fremtiden at undgå ethvert forhold til deres 
biskopper vilde da være falden boit af sig selv, og intet andet 
fænomen i vor historie vilde vistnok have givet anledning til 
at fremsætte dem. 

V. Abbeden Thure, Juni 1263— November 1266. 

Den nye abbed, som tiltrådte den 11. Juni 1263, be- 
gyndte med at sætte sig ind i stridens enkeltheder og dens 
hidtidige forløb. Han trådte derpå i underhandling med biskop 
Tyge, men forfatteren véd ikke i det enkelte at opgive, hvad 
der er forefaldet under disse, eller hvilke forligstilbud der or 
Weven gjorte. Kun det véd han, at alt var forgæves. 

Hovedpunktet i striden er fra nu af klosterets præster og^ 
bønder. I sit sidste brev til Bo havde Tyge forlangt, at de 
munke, som var præster ved klosterels kirker, skulde kaldes 
hjem senest i løbet af 14 dage, hvis ikke han kunde frem- 
lægge et ganske særligt privilegium, thi efter den kanoniske 
ret var det utilstedeligt (vel etiam — coram nobis compareatis,. 
docturi quod id poteritis facere de privilegio speciali, cum 
hoc jure canonum mininie permittatur; p. 277 f.). Da dette 
ikke toges til følge og de påbegyndte underhandlinger ikke 
førte til noget resultat, skred biskoppen til anvendelsen af 
magt. Søndagen den 7. Oktober lod han munken Skjalme, 
der fungerede som præst ved Rødsmose (Rosmos) kirke, gribe 
på fersk gerning og med en væbnet styrke føre i fængsel, et 
par heste toges ved samme lejlighed og andre voldsomheder 
fulgte efter i ugens løb. Dette førte til en ny appellation,, 
som foretoges den 21. Oktober af abbederne fra Esrom, Løgum 
og Ryd, og hvori der særlig førtes klage over bøndernes ulykke- 
lige stilling, da de var prisgivne en hensynsløs retsforfølgelse 
og belagte med forbud (p. 281 f.). 

Denne fortælling om præsten Skjalme bringer Dr. Buch- 
wald til følgende udbrud: „Und einen Sieg erringt sich hier 
die Wahrheit tlber die getriibte Darstellung, die in den spå- 
tei'en Klagen und dem Libellus gipfelt. Lange genug musstea 
wir durch das Glas des MOnches sehen, wir erblickten Kirchen 
der Aarhus Diocese, wir schauten wie Weltliche, qui sunt de 
foro proprio suo, vor dem Tribunal des Bischofs die grau- 
rOckigen Conversen. Aber das Prisma brach die Strahlen — 
jene schwebten in der Luft, diese standen auf dem Kopf. — 
Jetzt pldtzlich schlågt der Zwang der Thatsachen dem Zau- 
berer das Glas aus der Hånd und wir sehen eine altbekannte 
Gegend: Auf dem Kirchhof von Rdzmose nehmen die Bischdf- 
lichen den Priester Scalmi gefangen. Nun erst zeigt sich, was 
mit den råthselhaften Landpfarren und den Gerichtssitzungen 
gemeint ist — Nichts anderes, als die einfache Durchftlhrung^ 
des Sequesters iiber die Praedia in DiursO" (s. 64). Dersom 

den lærde forfatter havde kendt noget til dansk ret, vilde han 
have afholdt sig fra på dette sted at istemme en sådan sejrs- 
sang. Der er aldeles intet „rftthselhafl" i klosterbøndernes 
retsforfølgelser, lige så lidt som i præsternes arrestation. 
Biskoppen lader ved sine ombudsmænd alle og enhver i sit 
stift stævne for helgbrud, og de udtrykkelige frihedsbreve, som 
gives enkelte stæder på ikke at stævnes udenfor den nærmeste 
egn, viser tilstrækkeligt hvad biskopperne i den henseende 
tillod sig^ Den nævnte „Libellus^ udfører tydeligt nok billedet 
af de trakasserier, som denne retsform tillod prælaterne. Alle 
abbediets bønder stævnedes nemlig på samme dag til møde 
på forskellige steder; der blev her givet dem sag for helgbrud 
og den samme dag bestemtes til deres vedermål. Derved blev 
det umuligt for dem at yde tylvtered og de lovfældedes derfor 
alle — (eden skulde nemlig aflægges af naboerne, og de vjir 
stævnede hver til sit) — ; det stilledes dem nu frit for at op- 
give tjenesteforholdet til klosteret eller betale høje bøder, eller 
i andet tilfælde komme under forbud. Samme fremgangsmåde 
gentoges oftere med hver af dem, og følgen heraf var natur- 
ligvis et almindeligt frafald (p. 293). Der er altså i dette 
slet ikke tale om klosterets gods som sådant, om bøndernes 
landgilde e. 1., hvad biskoppen gør. det gør han i dette til- 
fælde som håndhæver af den kirkelige lovgivning, og det er 
et misbrug af hans jurisdiktion i sager angående helgbrud, de 
samme, hvis sagefald havde tilhørt klosteret, indtil det for en 
tid overdroges til Peder Ugedsøn. Hvad derimod forfølgelsen 
af præsterne angår, da har vi jo biskoppens egen forklaring 
af dens betydning, han negter sit samtykke til fremtidig at 
anerkende de af klosteret i sine egne kirker og af sin egen 
midte beskikkede præster. Hele broderskabet er af ham be- 
lagt med forbud og det er da, som han siger, in contemptum 
clavium at de fortsætter sakramenternes forvaltning (p. 277). 



o 

' F. ex. Åbenrå skrå, k. 31: Dom. episcopus nullum civem citet iiJtru curiaiii 
Hesei, pro quo de quolibet inatskap duos cupreos denarios debet habere. Det liirger 
alt heri at Jydske lovs simpif bestemmelser i den henseende ikke er bleven overholdte. 

Der ligger intet somhelst andet i hvad der fortælles om 
Skjalmes fængsling end hvad her er fremdraget, og krønikens 
forfatter har her intet røbet, intet indblik givet i noget, som 
han ikke forhen vidtløftig har berettet om. Biskoppen mis- 
bruger, eller bruger om man vil, sin rent kirkelige myndighed til 
at forfølge og ødelægge klosterets bønder såvel som dets præster, 
for munkene er der intet andet at gøre herimod end at søge 
pavens beskyttelse, siden kirkeprovinsen ingen anerkendt erke- 
biskop har. Om han samtidig har virkeliggjort sin trusel med 
hensyn til klostergodsets fuldstændige beslaglæggelse, siges der 
intet om, men det vilde selvfølgelig have været et endnu yder- 
ligere gående skridt, så forfatteren vist neppe vilde have for- 
tiet det, om det var kommen så vidt. 

Samme vinter sendtes derpå tvende brødre, Lavrentius og 
den tidligere abbed Bo, til Rom for at føre klosterets sag; 
deres fuldmagt er udstedt den 28. Januar 1264. Da tog pave 
Urban sig endelig af sagen; den 22. Maj beskikkedes abbe- 
derne i Ringsted og Nestved, og kort efter, da man rimeligvis 
havde gjort paven opmærksom på, at disse mænd neppe kunde 
kaldes uvildige dommere, siden de var Benediktinere („sorte 
brødre") og sorterede under Tyge som midlertidig biskop i 
Roskilde, tillige prædkebrødrenes provincial i Danmark, til at 
pådømme sagen. Domprovsten og erkedegnen i Slesvig be- 
skikkedes samtidig til at varetage klosterets interesser og for- 
svare dets personer og gods mod vold og ødelæggelse. Da 
denne afgørelse imidlertid blev uden resultat, skal vi ikke 
nærmere indlade os på de derom udstedte forretningsmæssige 
breve, lige så lidt som vi skal indlade os på den nye voldsger- 
ning, som biskoppen begik ved at lade 3 munke, som var på 
vej til Vendland for at købe korn, gribe, mishandle og ud- 
plyndre i Horsens. Noget bidrag til stridens gang giver 
det ikke. 

Så afsiger de tvende biskopper deres voldgiftskendelse, 
den 26. November 1264; klosteret foretrak den for de sorte 
abbeders dom. I fasten 1265 skal Tyge altså have gæsteri; 

men, siger forfatteren, han kom med et så stort følge, at 
klosteret neppe kunde yde hvad der krævedes; der var 100 
ryttere og mange til fods og ikke en af dem forlod ham i de 
3 uger. Tilmed vedblev ombudsmændene at forfølge klosterets 
bønder. Det var derfor en glad dag for brødrene, da de hørte, 
at Guido af Cisterciensernes orden var bleven udnævnt til 
pavelig legat i Danmark (11. Juni 1265). 

Strax skriver Cistercienser-abbederne til ham og fremfører 
deres klager (p. 288); det fører imidlertid ikke til noget, før 
legaten personlig er ankommen til riget, da må klagen være 
gentagen, thi endelig den 21. Maj 1266 skriver Guido fra 
Roskilde til biskop Tyge. I dette brev opregnes alle klagerne 
i en lang række. Bøndernes helgbrud ser man bestod i, at de 
hørte messe af de forbudne præster; klosterets avlsgårde, som 
tillige var præstegårde, blev hærgede, riddere og høvdinger fik 
anvisning på at fare frem mod bønderne som de S3mtes bedst. 
Om gæsteriet siges: I afnøder dem hvert år 3 ugers gæsteri 
for eder selv og et talrigt følge til hest (trium ebdomadarum 
procurationes ab eis pro vobis magnaque caterva equitante 
vobiscum annis singulis extorquetis). At alt dette strider mod 
ordenens pavelige friheder, følger af sig selv (p. 289 f.). Da 
dette brev ikke frugtede, gentog legaten noget senere sin på- 
mindelse, og dette brev er dateret Roskilde, men uden op- 
givelse af dagen, det er da vistnok fra hans andet ophold i 
denne by, i Avgust måned. Kort derpå finder vi ham i Ribe, 
og herfira afgår det tredje brev til Tyge, i sidste halvdel af 
Avgust, hvori han stævnes til personligt møde i denne stad. 
Da biskoppen ej heller efterkom dette pålæg, skønt kongen 
samtidig opholdt sig der, stævnedes han anden gang til Slesvig 
(i September), tredje gang til Lybek, hvor Guido var i Oktober 
og ind i November måned. Her fik abbeden Thure, som var 
fulgt med ham, lejlighed til på en fuldtallig synode at læse et 
klageskrift op, som indeholder hovedpunkterne af de sidste års 
forfølgelser og efter forfatterens påstand fremkaldte stor be- 
vægelse blandt de tilstedeværende; for legaten var hele denne 

A. D. Jørgensen : Afhandl. U. 11 

sag dog af underordnet vigtighed, da han netop nu havde 
foretaget sig et afgørende skridt i kirkestriden i Danmark ved 
en betinget bandlysning over kongen og et almindeligt forbud 
(den 30. September i Slesvig). Thure fulgte da med i det 
store følge, da Guido drog til Bremen, her blev han syg og 
måtte stanse, ligesom alt hans ledsager fra Øm havde måttet 
lades tilbage i Stade. Imidlertid vedblev erkebiskoppen Jakob 
Erlandsøn at følge med til Magdeburg, og herfra skrev da le- 
gaten endelig til den udvalgte biskop Bonde i Slesvig (den 
30. November 1266) og overdrog ham hele sin myndighed 
som legat for denne sag mellem biskop Tyge og Øm kloster; 
særlig pålægger han ham at tage sig af de forurettede bønder. 
Dermed kom striden ind i et nyt spor; men før vi følger 
den ind på dens sidste stadium, skal vi dog se endnu en 
prøve på Dr. Buchwalds fantasirige kritik. Denne sygdom i 
Bremen forekommer ham højst mistænkelig, noget sådant sker 
ikke for ingen ting, netop i et afgørende øjeblik. „Willkom- 
mener konnte dem Thuro nichts kommen, als geråde zu dieser 
Zeit seine „corporis invalitudo", denn sie wålzte die Verant- 
wortlichkeit f(ir alles Følgende auf Jacobs Schultern. Nicht 
Thuro ist es, der den Bannstrahl gegen Tyge scbmiedet, will 
das Exordium sagen, er ist nur ein leidender MOnch, es ist 
Jacob, der das Geschoss richtet, es ist der Cardinallegat selber, 
der es abdrflckt. Deutlich genug verråth diese feine Zeich- 
nung den Geist, aus dem sie erwachsen ist. — — Der arme 
Thuro war ja im entscheidenden Moment — krank gewesen!^ 
(S. 78 f.) Tillægger da krøniken denne omstændighed nogen 
betydning? Ikke den ringeste; den fortæller begivenhederne, 
som de udviklede sig i tiden, den omtaler de indtrufne hæn- 
delser, hvorfor skulde den da ikke medtage også dette træk? 
Forfatteren kommer ikke senere tilbage til det, det omtales 
ikke i noget aktstykke, krøniken selv har sandelig ikke præg 
af et sådant. Det siges jo ganske ligefrem, at Thure til det 
yderste anstrænger sig for at opnå en afgørelse af legaten, 
det siges, at han overdrog erkebiskoppen at føre sagen videre 

på hans vegne; hvad betydning har da denne tilfældighed? 
Hele denne mistanke er greben ud af luften. 



VI. Biskop Bonde af Slesvig, 1267. 

„Wir treten an eine der dunkelsten Partien des Exordium 
heran, aber auch an die interessanteste. 

Aus den Falten des kOnstlich gewobenen Vorhanges, 
womit der MOnch von Øm die Scenen der Geschichte zu ver- 
decken bemflht ist, schaut mit einem Male das Antlitz des 
Mannes hervor, der die ganze Machinerie des Kirchenstreites 
in Bewegung gesetzt hat und erhAlt. Herzog Erik Abelson 
låsst auf dem Ting von Hiælmæzlof einen Schutzbrief fflr Øm 
verlesen". (Dr. Buchwald, s. 79.) 

At dette krønikens sidste parti skulde være det interes- 
santeste, beror sikkert på en miskendelse af den betydning, 
som må tillægges fortællingen om selve den hjemlige retstrætte 
med alle dens forhandlinger og voldsomheder, og i henseende 
til historisk fremstilling tåler det aldeles ingen sammenligning 
med beretningen om Bo og Tyge. Men på den anden side 
er det en selvfølge, at emnet får en anden interesse ved at 
bringe den særlige strid i Århus stift i en vis forbindelse med 
den samtidige store kirkestrid og den politiske konflikt mellem 
kongen og hertugen af Sønderjylland, og de strøjflys, der her- 
ved kastes ud over denne, giver krøniken sin plads mellem 
kilderne til fædrelandets historie i de større forhold. 

For imidlertid også her at holde det rette mål ved be- 
dømmelsen af begivenhedernes betydning og forfatterens for- 
hold til kendsgerningerne, er det nødvendigt først at samle i 
kronologisk orden, hvad der meddeles os. 

Den 3. Februar 1267 stævnede biskop Bonde af Slesvig 
som legatens fuldmægtig biskop Tyge til møde i Flensborg 
den 12. Marts, lørdagen efter første søndag i fasten. Stæv- 
ningen overdroges til Sortebrødrenes prior i Århus. Da Tyge 

havde modtaget den, for han op i det højeste raseri; han drog 

11* 

strax til hoffet. og klagede for kongen: aldrig var en sådan 
beskæmmelse overgået nogen biskop tilforn, selv den konge- 
lige værdighed var af abbeden trådt under fødder ligeoverfor 
legaten. Kongen blev yderlig opbragt herover og truede klo- 
steret med tabet af alt sit gods, hvis man ikke forligte sig 
med biskoppen, abbeden truedes med fængsel. 

Herefter fulgte en fælles henvendelse af otte Cistercienser- 
abbeder til kongen; de forsikrer ham højt og helligt, at ingen 
har nedsat hans værdighed for legaten, at biskop Tyge har 
gjort Øm kloster til genstand for en række forfølgelser og 
voldsomheder, som kun kongen kan afvende for at frelse 
klosterets tilværelse. Kan den verdslige arm ikke skaffe dem 
retfærdighed, så nødes de til at ly til deres kirkelige over- 
hoved og hvem han beskikker. 

Omtrent samtidig læstes på Hjelmslev herredsthing, der 
dengang udentvivl var klosterets værnething^, et brev af hertug 
Erik af Sønderjylland, udstedt den 23. Februar, i hvilket han 
kundgør, at han har taget Øm kloster i sit værn og byder 
alle og enhver at afholde sig fra dets gods og tjenere, da det 
tilkommer ham at holde enker, faderløse, umyndige og kloster- 
folk ved deres ret og fred (p. 297: cum spectat ad nos, 
viduas, pupillos et orphanos ae claustrales fovere in jure suo). 
Rimeligvis har hertugen herved tænkt på Jydske lovs bekendte 
udsagn: „Det er konungs embed og høvdings, i landet er, at 
gemme domme og gøre ret og frelse den, der med vold tvinges, 
såsom enker og værgeløse børn og pilgrime og udenlandske 
mænd og fattige mænd, dem overgår tiest vold". Han er da 
optrådt som en af rigets høvdinger, som rigets hertug i ældre 
betydning, således som Knud Lavard holdt over lov og fred i 
hele riget. For så vidt har dette brev en overordenlig inter- 
esse for hertugdømmets historie, hvad enten det er et led i 
striden med kongen eller ikke. Hertugen var ikke blot Dux 

• Nu ligger klostertomten i Tyrsting herred, men den nuværende herredsgrænse 
synes at være af senere oprindelse, medens Sønder å mellem Guden og Mos søer 
danner den naturlige fortsættelse af skellet både nordpå og østerpå. 

Jutie, men Dux Dacie, hertug i Danmark, en selvskreven be- 
skytter af alle forurettede i riget. Vi behøver kun at gå 18 
år tilbage i tiden for at finde et lignende brev udstedt af hans 
fader hertug Abel for Esrom kloster (28. April 1249, Thor- 
kelin I 169), og dersom flere af vore klostre havde bevaret 
deres diplomatarier, vilde der vistnok findes flere af samme 
slags. Det er altså et stort spørgsmål, om der i hertug Eriks 
brev foreligger et politisk overgreb eller ikke. At det er ud- 
stedt efter opfordring af biskop Bonde, må vel anses for utvivl- 
somt, og der foreligger intet bestemt om, at der dengang var 
Qendskab mellem kongen og hertugen. Få måneder i forvejen 
havde de kongelige sendemænd til legaten i Slesvig indrømmet, 
at forholdet mellem fi*ænderne var godt og at der var fi'ed og 
forlig mellem kongen og hertugen, så Slesvig ikke af den 
grund kunde vrages som mødested, medens man dog fastholdt, 
at det lå for nær rigets fjender*. F^ølgen af dette beskær- 
melsesbrev for Øm var imidlertid, at kongen igen fér op i 
vrede mod hertugen og klosteret, en virkning, som munkene 
fornuftigvis ikke kan have forudset, men som ikke des mindre 
kan have været velbegrundet i det forhold, hvori hertugen stod 
til de fordrevne prælater eller i alle tilfælde formodedes at stå 
i til dem. Men så meget synes vist, at hertugens brev er et 
stærkt indicium mod den antagelse, at der var et oprindeligt 
og dybt begrundet forhold mellem ham og prælaterne, eller at 
dette endog lå bagved den hele kirkestrid. Jakob Erlandsøn 
opholdt sig længe i sit stift efterat striden var begjnidt, og 
det var ham om at gøre idetmindste at kunne blive i sin 
kirkeprovins og det danske rige. Derfor blev Slesvig et na- 
turligt tilflugtssted for ham, og det at han fik et fristed her 



^ — eat (dux) regis vasallus ratione ducatus et se receperunt in amicitiam et 
gratum ad invicem tanquam consanguinei et est bona pax et firma in ter eos. — — 
Stedet er ikke mistænkeligt propter ducem, cum bona pax esset inter ducem et regem 
et boni essent amici, sed propter inimicos, quos dicebant regem et reginam babere iii 
vicino, tameu extra regnum. — Guidos dom, Slesvig d. 30. Sept. 1266, i Cronica et 
cartularium monasterii de Dunis (1867) p. 600 ff. Jeg skylder Dr. Fridericia en tak for 
at have gjort mig opmærksom på dette aktstykke. 

medførte ingenlunde noget dødeligt Qendskab mellem hertug og 
konge. Hvor tåbeligt vilde det ikke ellers have været, at her- 
tugen i året 1264 gav biskop Peder af Roskilde en formel 
erklæring for at han ikke havde deltaget i overfaldet på Sæl- 
land! Vistnok var der jævnlige rivninger mellem de to grene 
af Valdemaremes slægt og mere end engang antog de karak- 
teren af en kamp om kronen, til hvilken begge huse havde 
samme ret; men de udartede ingenlunde i den grad, at et ved- 
varende og dødeligt ^endskab var følgen. I det hele skiftede 
folk dengang så ofte parti og forhold i de vigtigste anliggender, 
at man må være varsom med at søge for dybt i deres ven- 
skab og fjendskab. 

Den 28. Marts 1267 gentog biskop Bonde sin stævning 
til Tyge, denne gang ved abbeden Johannes af Løgum kloster, 
og tredje gang ved abbeden af Tvis, der siges ikke hvad dag. 
Påsken faldt i dette år på den 17. April, og krøniken for- 
tæller, at man i Øm kloster fra den tid af modtog det ene 
kongebrev efter det andet med påbud om at underkaste sig 
biskoppen, der kom ialt 6 sådanne breve fra påsken til St. 
Andreas (30. November). Allerede det første af disse synes 
at have forskrækket abbeden således, at han rømmede fra 
klosteret natten til den 3. Maj for ikke at falde i biskoppens 
hænder; han gik til Sønderjylland og opholdt sig her i de to 
Cistercienser-klostre Løgum og Ryd, og af og til også i Sles- 
vigs hvor han opsøgte erkebiskoppen og den tilforordnede legat, 
biskop Bonde. 

En ny voldsgerning var da fornylig øvet mod klosteret; 
tirsdagen i påskeugen, d. 19. April, ranede præsten i Birke, 
hr. Bent, to heste af klosterets stod ved Svejstrup ; to munke 
fra Øm, præsterne Bjørn og Johannes, aflagde den 7. Maj ens- 
lydende edelig forklaring derom i Gråbrødrenes kloster i Sles- 
vig. Alligevel mødte den samme præst Bent som biskop Tyges 
fuldmægtig efter den tredje stævning til Flensborg, den 21. 
Maj; abbeden gjorde indsigelse mod hans berettigelse til at 
gå i rette, da han var en bandsmand på grund af sit forhold 

til klosteret. De tvende vidner fremførtes og deres vidnesbyrd 
undersøgtes nøje af biskop Bonde i forening med biskop Esger 
af Ribe, og man kom til det resultat, at Bent måtte afvises. 
Der lagdes derfor biskop Tyge en ny dag fore, til dagen efter 
st. Ibs, den 26. Juli, i Slesvig. Da han atter udeblev her, 
nedlagde Thure påstand på at få en dom over ham såvel for 
retløse som for sagen, og denne opfordring efterkom Bonde 
den 3. Avgust ved en dom, afsagt i Slesvig domkirke, i nær- 
værelse af erkebispen, biskop Peder og mange andre gode 
mænd, læg og lærd. Den lyder på bandsættelse for retløse 
og fuldt vederlag til klosteret for den ved retstrætten forår- 
sagede skade. Denne dom stadfæstedes den 2. Sept. 1267 af 
Guido i Lybek. 

Medens dette foregik i Sønderjylland, gik det selvfølgelig 
ud over de ulykkelige brødre på Øm; krøniken fortæller om 
deres lidelser, bøndernes frafald, munkenes adspredelse, de til- 
bageblevnes fattigdom og angest. Som det plejer at gå, demora- 
liseredes broderskabet og det gamle sammenhold svigtede i 
ulykken; mange tænkte kun på deres egen sikkerhed, søgte at 
bjerge hvad der endnu kunde reddes og opgav det strænge 
ordensliv indtil videre. De tilbageblevne vovede ikke at gå 
udenfor klosterets mur, hvert øjeblik ængstedes de ved efter- 
retninger om at nu kom deres forfølgere, den ene gang efter 
den anden gravede de deres hellige kar og privilegier ned i 
jorden for at unddrage dem enhver undersøgelse. Imidlertid 
fik de bud på bud fra kongen; ved gode venners hjælp og 
altid nye udflugter lykkedes det dem længe at trække tiden 
ud, indtil endelig abbeden, som imidlertid var vendt tilbage til 
klosteret alle helgens dag, fik en sidste befaling til at indfinde 
sig hos kongen med løfte om frit lejde. — På dette sted 
ender krøniken. 

Hvad der ses, beror ofte på øjnene, som ser, siger man. 
Her har vi et exempel. „Die Thatsachen reden offen", siger 
Dr. Buchwald; „die Intrigue, in die Guido verwickelt ward, 
liegt klar vor Augen. Thuro oder Jacob hatten den Cardinal 

bewogen, den Bischof von Schleswig zum subdelegirten Richter 
zu ernennen. Dieser stand aber unter dem Schutze des Her- 
zogs und semit wurde Erik Abelsen activ in den Strem der 
Ereignisse herein gezogen. Man hatte ihm einen Rechtsgrund 
in die Hånd gespielt, gegen den KOnig aufzutreten. Das 
musste diesen erbittem, der friedliche Vergleich war abge- 
schnitten, das Anathem musste in Kraft treten — und dann, 
heffie man, stand dem Prætendenten der Weg zum Throne 
effen« (s. 88). 

Man tænke sig, hver dybt dette anslag var lagt! I Øm 
kloster ser hertugen endelig den hank, i hvilken han kan tage 
fer at ryste det danske rige; han har havt kongen siddende i 
sit slot på Als som dreng uden at benytte lejligheden til at 
tage hans rige, men da var der heller ingen allierede at finde 
på Øm! Nu derimod, endelig er lejligheden der; hans be- 
skærmelsesbrev læses ep på Hjelmslev herredsthing, det er det 
første slag som rammer kongeriget; og nu følger der slag i 
slag: bisp Bendes brev udgår til tre abbeder, Tyge stævnes, 
efter et halvt års retløse sættes han i band i Slesvig dom- 
kirke. Kongen føler, at han skal slå et sidste slag for sin 
krone, han stævner abbeden for sig for at få rede på sagen, 
— da afbrydes krøniken eg vi må andensteds fra slutte os til, 
at riget dog ikke dengang gik over til hertugslægten! Hvor 
må vi ikke være denne munk taknemlig fer at han har opbe- 
varet mindet em denne overhængende fare. Men det er at 
håbe, at der ved at granskes med lignende nidkærhed som 
den, der her er anvendt, kan findes endnu mange lignende vel 
overståede farer, som vort fædreland har været udsat for! 

Enden på Øm klosters strid med biskop Tyge kendes 
ikke, men den må vistnok være hidført kort efter. I det af 
bisperne Nils og Esger mæglede forlig var der jo et grundlag, 
som kunde bruges ved en voldgiftsdom af kongen, men sand- 
synligere er det vel, at klosteret afløste sin forpligtelse til 
gæsteri ved at opgive en eller anden indtægt, som vi senere 

ser Løgum kloster gøre. I året 1270 optræder i alle tilfælde 
koDg Erik som dets beskytter i et brev om gården Pugetorp. 

Om Thure siger en senere optegnelse i klosterkrøniken, 
at han var abbed i næsten 5 år; han opgav altså værdigheden 
før Juni måned 1268 og efterfulgtes af Johannes fra Dover, 
som alt engang tilforn havde været abbed; hvad der er fortalt 
om klosterets lidelser i hans tid, siges der, har han selv ladet 
optegne (p. 264). Måske det da kan være tilladt at for- 
mode, at han er bleven nødt til at nedlægge sin værdighed 
for kongen, for at klosteret kunde opnå forlig, og at dermed 
tillige krønikeskrivningen af sig selv er ophørt netop på dette 
punkt. 

Men således som den er, vil den altid være et af vore 
værdifuldeste kildeskrifter fra middelalderen og særlig en perle 
i vor fattige klosterliteratur. Dr. Buchwald har indlagt sig en 
virkelig fortjeneste ved at tage den frem til selvstændig under- 
søgelse og der skyldes ham tak for adskillige bidrag til den 
rette forståelse af texten. Men i sin helhed har han uden al 
tvivl gjort den blodig uret ved sin uskånsomme kritik. 

[Aarbøger for nordisk Oldkyndighed og Historie 1880, S. 1—46. Et Tillæg (S. U-46). 

indeholdende Uddrag af Husby Herreds Regnskab for 1660—61, er ikke medtaget i 

nærværende Udgave. — Her med nogle Tilføjelser af Forfatteren.] 



Ue tyske bidrag til oplysning af vor middelalders historie 
vedbliver at melde sig. Dr. G. v. Buchwalds studie over Øm 
klosters strid er hurtig bleven efterfulgt af Dr. P. Hasses 
„Untersuchungen zur dånischen Rechtsgeschichte : Das Schles- 
wiger Stadtrecht" (Kiel 1880). En dansk læser vil i denne 
bog træffe samme villige anerkendelse af Sønderjyllands æld- 
gamle danskhed og samme fortrolighed med Nordtysklands 
middelalders historie, således som den i den nyeste tid klarer 
sig ud af det ihærdige arbejde med Hanseslædernes rige arkiv- 
skatte. Og ikke mindre vil man her genfinde samme livlighed 
i tankens spring og i stilens vendinger som hos doktorens 
lærde forgænger, og den samme elskværdige sikkerhed i over- 
bevisningen om at kunne magte selv de vanskeligste spørgs- 
mål i Nordens indre og ydre historie, når man efter at have 
sat sig ind i Tysklands udvikling anvender nogen tid på at 
gøre sig bekendt med en række danske arkivalier og et par 
nyere arbejder. Det er da ikke mere end billigt, at den højt- 
ærede forfatter møder samme indsigelse fra dansk side; ikke 
fordi nærværende forfatter noget øjeblik smigrer sig med det 

håb at kunne formå hcun eller ligesindede til for fremtiden at 
vise større varsomhed i behandlingen af nordiske emner; thi 
det synes endnu ikke at være lykkedes Nordtyskerne (således 
som Sydtyskerne med den højtfortjente Konrad Maurer i spidsen) 
at få øje for den nordiske udviklings ejendommelighed, at 
indse nødvendigheden af at begynde behandlingen af .Nordens 
historie med omfattende og indtrængende kildestudier, med en 
fyldig og pålidelig kundskab til landets sprog. Men det bør 
gøres for selve den nordiske læseverdens skyld. Det er dog 
i høj grad sandsynligt, at en sådan indsigelse herhjemme kunde 
hindre en alt for hurtig og tankeløs tilegnelse af de nye lær- 
domme, som truer med at berøve os alt fodfæste i vor middel- 
alders historie. Thi hvis ikke alle julemærker skuffer, hvis 
alle de løfter og antydninger, som alt er fremsatte, skal ind- 
fries i de kommende år, så er dette kun begyndelsen på en 
hel invasion, der truer med at lægge vor historieskrivning i 
fremmedes hænder og forvandle vore fædres stolte minder til 
en dårlig kopi af Hansestædernes herlighed. På dette vilkår 
kan intet samarbejde finde sted. 

Det er kun hovedemnet for Dr. Hasses bog, som her skal 
optages til drøftelse; de talrige, næsten utallige sidespring på 
lovområdet skal her lades ude af betragtning, da de f^rhåbenlig 
vil finde deres tilbørlige vurdering på et andet sted. Det skal 
her være opgaven, ligesom ved omtalen af Dr. Buchwalds af- 
handling om Øm kloster (ovfr. s. 129 ff.), at fremstille sagen i 
hele sin sammenhæng, så læseren selv vil kunne dømme om 
det nye lys, der fra Dr. Hasses bog falder over vor ældre 
historie. 



I. Slesvigs betydning i den ældre middelalder. 

Det er en stiltiende forudsætning for Dr. Hasses studie, 
at der ikke i Danmark fandtes egenlige købstæder med sær- 
egen ret, før Lybeks exempel i Valdemar II's tid fremkaldte 
en lignende udvikling heroppe. Vi skal her holde os til det 

foreliggende særtilfælde, Slesvig og dets i stadsretten omtalte 
privilegier af kong Sven; men før vi kan henvende opmærk- 
somheden på disse, vil det være nødvendigt at undersøge 
stadens tilstand i det 12. århundrede i det hele taget, dens 
større eller mindre betydning, dens handelsforbindelser og sand- 
synlige velstand. 

Det er da først en ikke unødvendig indrømmelse, som den 
ærede forfatter må anmodes om at gøre os, at en købstads 
tilbagegang i tidens løb i og for sig må være en historisk 
mulighed; selv Lybeks exempel kan her påberåbes. En sådan 
mulighed kan derfor heller ikke for Slesvigs vedkommende 
forlods benegtes, og dog er det øjensynligt slet ikke kommen 
i forfatterens tanke, at denne mulighed efter alle historiens 
vidnesbyrd endog har været en håndgribelig virkelighed. Hvad 
der i så henseende foreligger, lader sig ikke affærdige som 
fraser, og det har intet somhelst at gøre med det 17. århun- 
dredes overdrivelser. Lad os gennemgå de historiske efterret- 
ninger og de endnu foreliggende bevislige minder. 

Saxe siger som bekendt i anledning af kong Svens og de 
tyske hjælpetroppers hærværk i Slesvig havn (1156) følgende: 
„Quo facto non solum advenarum in posterum frequentiam 
deturbavii, sed etiam splendidam mercimoniis urbem ad tenuem 
angustumque vicum redegit" (p. 713). Dette vidnesbyrd af en 
dansk forfatter, som havde de b^dst mulige samtidige hjemmels- 
mænd, om en dansk købstad, der endnu på hans tid hørte til 
rigets mærkeligste, lader sig ikke omstøde. Han kan have 
taget fejl med hensyn til det nøjagtige tidspunkt for stadens 
tilbagegang, han kan have overvurderet et enkelt faktum og 
overset andre dybere liggende grunde, der virkede nok så 
meget, om end mere i det skjulte; men at der havde fundet 
en tilbagegang sted i Valdemarernes tid, det må efter Saxes 
ord anses for en i Danmark i slutningen af århundredet vitterlig 
og uomtvistelig sag. 

Vi mangler da heller ikke vidnesbyrd om stadens tidligere 
betydning; lad os kun mindes kong Eriks belejring her i en 

hel vinter (1131—32). Ud på efteråret kom kong Lothar til 
Danevirke, hvor han stødte på uventet modstand af en „uhyre" 
hær; han lod sig købe bort af kong Nils og hans søn og drog 
mod Venderne; men Erik, som efter aftale med ham var 
kommen til Slesvig, blev nu indesluttet af sin modstander og 
udholdt en langvarig belejring i den hårde vintertid, idet Slien 
lagde til og han blev angreben både fra landsiden og fra isen^ 
En stad, som kan udholde en sådan belejring m. h. t. forsvar 
og forråd i alle retninger, må tilvisse være både folkerig og 
rig på hjælpekilder; thi Slesvigs beliggenhed er alt andet end 
heldig i den henseende, ligesom det neppe i sin senere historie 
kan opvise et sidestykke til dette forsvar. I de følgende borger- 
krige spiller det da også en aldeles selvstændig rolle; medens 
det øvrige Jylland holder med Mågens, vedbliver Slesvig at 
vise Erik Emun sin hengivenhed, indtil så kong Nils finder 
sin død i dets gader og Erik belønner det for sin troskab. 
Senere stiller byen sig på samme måde i kampen mellem 
deres sønner, og ved siden af Knuds jydske flåde træffer vi 
på det vendiske korstog (1147) kong Sven med sin flåde fra 
^Hedeby". Og ikke mindre kan vi følge staden op i tiden 
til Knud Lavards og dronning Margretes tid, da kampen mellem 
Danske og Vender for en stor del drejede sig om denne bys 
forsvar, — til Adam af Bremens tid, da den omtales som en 
betydelig handelstad, — og til en endnu fjernere alder, da 
efter runestenene fra Sven Tjugeskægs tid „kæmperne belej- 
rede Hedeby", eller da kong Ælfreds nordiske hjemmelsmænd 
omtalte den samme by som midpunkt for søfarten i de nor- 
diske farvande. 

Hvad nu Slesvigs særlige handelsforbindelser angår, da 
kan vi først minde om Adam af Bremens omtale af dem 
(1070—80): ,,Ex eo portu naves emitti solent in Sclavaniam 
vel in Suediam vel ad Semlant usque in Græciam" (4, 1) og 
den senere tilføjelse til fortællingen fra året 1066: „Ipso eodem- 



> Annalista Saxo 1131. Saxo p. 646 f. Helmold I 51. Ser. r. D. I 138. 

que tempore Sliaswig, civitas — opulentissima æque ae po- 
pulosissima, ex improviso paganorum incursu funditus excisa 
est" (schol. 82). Om betydningen af disse ord kan der selv- 
følgelig disputeres, man har tidligere vistnok overdrevet, men 
man kan også utilbørligt undervurdere den; det er dog ord af 
en velunderrettet forfatter, som kunde misforstå de politiske 
forhold, men neppe helt tage fejl af de rent sociale. 

Hvad der imidlertid er hævet over enhver tvivl, er de 
endnu tilstedeværende vidnesbyrd om stadens handelsforbindelser 
dengang og i det følgende århundrede. Som det turde være 
tilstrækkelig bekendt for danske læsere findes og fandtes der 
i og omkring Ribe en hel række kirker, som i det 12. eller 
begyndelsen af 13. århundrede er byggede af tras eller vul- 
kanske tufsten fra Eifelbjergene ved Rhinen; selve domkirken, 
hvis opførelse er påbegyndt i århundredets første menneske- 
alder (af biskop Thure, f 1134), har oprindelig været opført 
af dette skrøbelige men let håndterlige materiale; hertil har 
sluttet sig en kreds af hen ved 20 købstad- og landsbykirker i 
den nærmeste omegn. Ved Rhinen og i Holland genfindes 
det samme i kirker fra det 11. og 12. århundrede.^ 

Om Ribe siger Adam af Bremen: — „alio cingitur alveo,. 
qui ab oceano influit, et per quem vela torquentur in Fresiam, 
aut certe in Angliam vel in nostram Saxoniam" (4, 1), og 
hertil siger en anmærkning om vejen vesterpå: „de Ripa in 
Flandriam ad Cincfal velificari potest duobus diebus et totidem 
noctibus" etc. (schol. 96). Saxes omtale af byen i anledning 
af Mågens Nilssøns bryllup svarer hertil: „Illuc siquidem fre- 
quens navigiis portus oppido splendidam mercium varietatem 
importat" (p. 629) ^ 

Men denne handel vai* ikke udelukkende foebeholdt Ribe, 
den strakte sig til de sønderjydske Frislande, der endnu i det 



> J. Helms i Kirkehist. samlinger UI 586 ff. 598. Årbøger 1870, s. 142 ff. Høyens 
skrifter II 70 fl. 

* Terpager s. 688: 1271 tillades det Ribe at udføre flæsk, kom, heste osv. til 
Flandern. 

14. århundrede får beskærmelsesbreve af Flanders grever, og 
helt over til Slesvig. Traskirkerne kan følges uden afbrydelse 
ad hele denne vej, og der kan efter forholdenes natur og dette 
emnes skrøbelighed ingen tvivl være om, at det jo kun er 
levninger af hvad der til sin tid har været at finde af disse 
mindesmærker, især på Vesterhavsøerne. Endnu den dag idag 
findes der spor af oprindelige trasbygninger i følgende kirker 
i Slesvig stift, der som en sammenhængende række slutter sig 
til den sydligste i Ribe stift, nemlig Brøns. På Sild findes 
Kejtum St. Sørens og Morsum St. Mortens kirke, dernæst 
hovedkirken på Før, St. Johannes, og St. Hjælper på Pelvorm. 
Endvidere i Ejdersted kirkerne i Tønning og Koldenbyttel, 
længere oppe ved Ejderen Svavsted og ved Trejå Hollingsted. 
Dermed er vi nåede op til højden af Slesvig; i denne by findes 
der endnu tydelige levninger af tras i domkirken^, Mikkels- 
kirken og Johanneskirken, og der haves pålidelige efterret- 
ninger om, at også de andre kendte kirker fra middelalderen 
var byggede af samme emne, nemlig Vor fi*ue kirke på Holmen 
og Drottens kirke i den egenlige stad, altså ialt mindst 5 
traskirker i og ved byen^. Her skal kun denne kendsgerning 
holdes fast, idet jeg dog iøvrigt skal tillade mig at henvise 
til, at jeg andensteds har anført grunde for den antagelse, at 
stendomkirken i Slesvig var ikke lidet ældre end den i Ribe 
og særlig ældre end Harald Hårdrådes hærtog, på hvilket den 
udplyndredes, men ikke blev ødelagt^. Hvad vi i alle tilfælde 
kan gå ud fra som ubestridelig godtgjort ved denne forekomst 
af den vulkanske tras ifra Eifel som bygningsemne, er en 
handelsforbindelse mellem Slesvig og Vesterhavslandene. Når 
stadsretten altså sætter en vis told for hvert vognlæs, som fra 
byen føres til Huglstad ved Spangebæk (Rejdå), så må dette 
vel forstås i henhold til den efterretning i en sønderjydsk år- 



^ [Senere Tilføjelse:] Nægte.-* af Høyen s. 71. 

* Trap, Hertugdømmet Slesvig, ss. 193 f. 200. 255. 271. 2^5. 244. 541. 547. 55.'> 
557 f. Jensen, Kirchliche Statistik, s. 1052 f. 

* Den nordiske kirkes grundlæggelse, s. 777 f. 

bog, at kong Sven i året 1151 lod danske ledingsskibe trække 
over land fra Slien til Huglstad (og derfra ad vandløbet til 
Ejderen); her var nemlig vandvejens yderste endepunkt ^ 

Denne levende forbindelse med Vesterlandene var som 
bekendt ældgammel, den møder os i vore tidligste historiske 
minder med kong Haralds sejlads op ad Rhinen 826; den 
omtales i „Ansgars levned" som en almindelig handelsvej med 
Durstad som midpunkt; den vedligeholdes ikke blot i vikinge- 
tiden, men bliver en daglig befærdet route med støttepunkter 
i de danske kolonier; endnu i Adams tid siges de Danske at 
gøre fordring på en del af Frisland som deres retmæssige arv 
(1, 17). I det frihedsbrev, som kejser Henrik V i året 1122 
gav staden Utrecht, stadfæster han med hensyn til tolden dens 
„antiqua consvetudo", og deriblandt følgende: „Dani, cum mer- 
candi causa introierint civitatem, de capite suo singuli, qui 
magistri dicuntur navium (styremænd), 4 denarios dent" ^. — 

Valdemar den stores og hans sønners mangfoldige hærtog 
mod Venderne og Esterne tilvejebragte endelig den sikkerhed 
på Østersøen, som havde været så hårdt savnet i største delen 
af det 12. århundrede. Handelen tog da et fornyet opsving, 
men den søgte ikke mere sine gamle udgangspunkter; med 
Vendernes undertvingelse fra landsiden var atter den skillevæg, 
som i århundreder havde været skudt ind imellem Tyskerne 
og Østersøen, falden, og Lybek, Wismar og Rostock blev 
mellemled mellem syd og nord, medens forhen Slien havde 
været den alfare vej for Nordens og Østens frembringelser. 
Vistnok kunde den ældre tids omsætning ikke på langt nær 
sammenlignes med den, Hansestæderne med deres store hjælpe- 



1 Ser. I 162: Sveno cum tota expeditione Danorum venit Sleswic et adductis 
inde navibus per terras usqve Huchlstieth, prædictum castrum Mildeborgh obsedit — . 
Sml. Saxo p. 689: Ex qva (dasset nonnullas naves Slesvici subductas ad Eidoram 
usqve solo tenus pertrahendas curavit — . SI. stadsret k. 30 Pro quolibet plaustro 
euote Huhlstath 4 denarios Om stedets beliggenhed på Lille Danevirkes bymark i 
nærheden af Lille Rejde se Staatsbtirg. Mag. VI 369 f. — [Senere Tilføjelse:] Michelsen, 
Ditmars. Urkunden, s. 16 f. : stæder ved Østersøen og Vesterhavet klager over Ditmar- 
skernes sørøverier såvel i Elbe som i Ejder. ' 

^ Waitz, Verfassungsgeschichte, Urkunden s. 28 f. (efter original). 

kilder og beundringsværdige energi fik bragt til veje; men det 
var dog noget langt mere at være midpunkt i det små end 
næsten ørkesløs tilskuer i det store; indeklemt mellem Flens- 
borg og Kiel sygnede Slesvig hen, og dersom det ikke sam- 
tidig var bleven midpunkt for et selvstændigt hertugdømme, 
ligesom det vedblev at være stiftsstad, vilde det sikkert i 
fuldeste mål være bleven, hvad Saxe med sin rhetoriske over- 
driyelse kalder det: tenuis angustusque vicus. 

Som det fremgår af Saxes henførelse af tilbagegangen til 
den russiske flådes plyndring 1156, mærkedes den alt i kong 
Valdemars første år, da hans og Henrik Løves forenede hær- 
tog mod Venderne begyndte og da samtidig de saxiske lande 
i Lybek fik en længe savnet havnestad mod øst. Alligevel 
var Slesvig endnu i Valdemarernes dage en betydelig stad; 
selv om én eller to slægtaldre kan knække velstanden, så vil 
dens tydelige levninger dog endnu kunne spores i alle forhold. 
Således drog kongen i året 1181 efter mødet med kejseren i 
Lybek til Slesvig for her at holde sin datters bryllup, og 1218 
valgte Valdemar II samme by til højtideligholdelsen af sin 
søns kroning og den samling af verdslige og kirkelige stor- 
mænd, som i den anledning mødtes ved hofiPet. 

Den senere tiltagende tilbagegang fremgår især af sogne- 
kirkernes indskrænkning til det halve antal; i året 1347 fandtes 
der kun fire, 1196 endnu mindst syv. 

Her støder vi imidlertid på Dr. Hasses kritik af et fak- 
tum, som hidtil med god føje har været anset for uomtvisteligt, 
og det bliver nødvendigt at fæste opmærksomheden på dens 
enkelte led. 

Vi kan fuldstændig slutte os til det ene: at staden i året 
1347 kun havde fire sognekirker; det fremgår nemlig tydeligt 
af det hos Dr. H. anførte diplom, som nævner sognepræsterne 
ved st. Peder, st. Drotten, st. Marie og st. Nikolaj kirker 
som rectores ecclesiarum Slesvicensium (s. 17). Derimod turde 
det være næsten ufatteligt for enhver læser uden forudfattede 
meninger, hvorledes samme forfatter kan overse det tvingende 

A. D. Jørgensen: Afhandl. II. 12 

bevis for tilværelsen af mindst syv sognekirker, som findes i 
Knud VFs brev af 1196. Her opregnes nemlig Mikkelsklo- 
sterets ejendomme, således at først Mikkelskirken med dens 
tilliggende af møller og jord nævnes, dernæst fortsættes så- 
ledes : 

^areas omnes, quas in civitate habetis, in parochia st. 
Olayi 16 areas, in p. st. Petri 8, in p. st. Clementis 5 areas, 
in p. st. Jacobi 3, in p. st. Trinitatis unam aream, in p. st. 
Nicolai unam aream, juxta civitatem duas partes ville, que 
dicitur Scocby, Clensby totam cum pertinentiis suis, Husaby 
totam etc." (Ser. VII 323). Dette er hidtil bleven forstået 
således, at de syv sogne nærmere specificerede udtrykket areæ 
omnes in civitate, men Dr. H. gør indsigelse herimod. „Es 
heben sich såmmtliche Schwierigkeiten (d. e. vanskelighederne 
ved at blive af med de 7 sogne i Slesvig), sobald in der 
Weise interpunctirt wird, dass hinter: in civitate habetis — 
ein Punkt tritt und ebenso vor juxta civitatem. Dann wird 
jegliche Beziehung zwischen civitas und parrochiæ wegfållig. 
Die areæ der Parochien sind nicht mehr als eine Specificirung 
der areæ omnes, quas in civitate habetis zu fassen und man 
darf die sieben Kirchspiele im Bereich der ganzen Schleswiger 
DiOcese suchen. Mit den Worten: juxta civitatem beginnt von 
der Stadt anhebend die Aufzåhlung der Besitzungen stidlich 
der Schlei. 

Es scheint, dass mit der Zeit die Bezeichnung nach den 
Kirchspielheiligen durch die Namen der Ortschaften verdrångt 
ist. Ftir die Beantwortung der hier sich erhebenden Fragen 
bieten der Liber censualis episcopi Slesvicensis und das Regi- 
strum capituli Slesvicensis neben den Urkunden ein reiches 
Material. Die bisherigen namentlich Jensens Arbeiten kOnnen 
nur mit Vorsicht benutzt werden." (S. 17.) Hvor skal 
man her begynde og hvor skal man ende? Tænker forfatteren 
sig en modsætning mellem landet nord og landet syd for 
Slien? Det er ikke muligt, thi de nævnte landsbyer ligger 
spredte over hele landet. Kender forfatteren ikke den danske 

måde at betegne jordegods efter byer, og kun efter byer og 
bol, aldrig efter landsbysogne,^ endnu mindre efter sognekirkens 
helgen? Véd forfatteren ikke, at areæ betegner købstadgrunde 
og kun det, i modsætning til jordegods?^ Tror forfatteren, at 
det er en tilstrækkelig betegnelse af en ejendom, at den ligger 
etsteds i et Mariesogn? eller hvorfra har han denne indskrænk- 
ning til Slesvig stift? — Det hele er vildt. Vi ser af dette 
brev, at Slesvig 1196 havde mindst syv sogne; der er ingen 
udvej. 

IL Kong Svens privilegrier. 

Vi vil altså gå ud fra, at Slesvig virkelig i det 12. år- 
hundrede, særlig i dettes første halvdel, var en blomstrende 
og folkerig købstad, med forbindelser i øst og vest, såvel som 
i syd og nord, med et selvstændigt og velhavende borgerskab. 
Denne stad holdt trofast med Erik Emun mod Nils og Mågens, 
senere med hanis søn Sven mod Knud Mågenssøn. Der er 
altså intet i de historiske kendsgerninger, som i nogen måde 
mistænkeliggør stadsrettens tradition om visse friheder og gaver, 
som byen skulde have modtaget af denne konge Sven; tvært- 
imod må man snarere sige, at den passer fortrinlig ind i, 
hvad vi ellers véd om hin tids forhold. Når altså Dr. Hasse 
trods dette vil kuldkaste denne tradition som usandfærdig — 
(de tyske lærde nøjes desværre ikke med at forudsætte fejl- 
tagelser og misforståelser, det er strax bevidste forvanskninger 
og usandfærdige tilsnigelser) — , så skylder han os tilvisse 
fyldestgørende grunde og en omhyggelig redegørelse for alle 
sagens mindste omstændigheder, hvis han da ellers sætter 
pris på at overbevise og at indføre en ny opfattelse i vor 
historie. 

Grundbetragtningen for Dr. H. er, som alt antydet, denne^ 
at al selvstændig købstadsudvikling i Danmark har sit ud- 
spring fra Hansestæderne; han fører intet bevis for denne på- 



1 Waitz, Deutsche Reichsverfassung, I 355. 37o. III c89 f. 405 f. osv. 

stand, men går ud fra, at den må være in confesso. For at 
nævne et enkelt exempel skal her anføres, hvad der s. 106 
siges om møntretten: 

„Flir das zwOlfte Jahrhundert ist Mtinzrecht einer Stadt, 
wo es diese selher nicht gah, eine ahsolute UnmOglichkeit und 
zumal fflr Danemark/^ 

Denne grundbetragtning er en fejltagelse, som hævner sig 
på hvert punkt i hans bevisførelse og fører forfatteren til de 
forunderligste konsekvenser. Ligesom det er en kendsgerning, 
at Slesvig var en betydelig stad før Lybek kom op, således 
er det en ikke mindre uomtvistelig kendsgerning, at der før 
Lybeks tid andensteds gaves et rigt udviklet købstadsliv, med 
hvilket Slesvig stod i forbindelse. Det var i Flandern, den 
danske Vesterhavshandels gamle midpunkt, i det 12. og 13. 
århundrede et af verdenshandelens tyngdepunkter, og her vil 
vi genfinde alle de privilegier, som kong Sven siges at have 
tildelt Slesvig, forsåvidt som de ikke finder deres fuldstændige 
forklaring i vore egne nationale retssædvaner. At datere vor 
ældste stadsforfatning fra tiden efter Lybeks opkomst for at 
aflede den fra denne stad er det samme som om man vilde 
henføre Holberg til slutningen af forrige århundrede, fordi det 
danske åndsliv, hvis grundlægger han er, formentlig skulde 
have sit udspring fra det tyske. 

Vi vender os først til lovens kapitel 31, som i alle hen- 
seender danner midpunktet for disse undersøgelser. Den lyder 
efter håndskriftet fra år 1317 — (det er Dr. Hasses fortjeneste 
at have fundet denne bestemte henførelse) — , når de enkelte 
led udskilles fra hverandre, således: 

„Sciendum est præterea, Dominum Suenonem regem ad 
petitionem attaui ipsius bone memorie regis Erici gratis con- 
cessisse octoginta marcas huiusmodi et quatuor petitiones 
Slesvicensium admisisse. 

Quarum prima hec est, vt mardurinam pellem regi non 
reddant. 

Secunda est, vt argentum ciuitatis in Slesvicensium sit 

potestate et arbitrio, quale debeat esse, hoc tamen pacto vt 
plus solido cupri de vna marca nequeat comburi. 

Tercia est, cum rex nouam monetam iusserit fieri, ciues 
tantum debent regi offerre quantum confert monetarius, postea 
ipsi fieri faciant monetam secundum velle regis, et sint prouidi 
inspectores ne aliqua falsitas in nummis fiat. 

Quarta petitio est, vt ciues potestatem semel recipiendi 
vel secum ducendi Sleswyk habeant quoslibet mercatores. 
Postea vero consulto domino rege, si nolit eis pacem conce- 
dere, redeant tamen in eadem pace qua venerunt, et denuo 
non veniant absque licentia et pace regia." ^ 

Vi vil altså først henvende opmærksomheden på de 80 
mark, som blev eftergivne staden. Dr. H. siger derom: 

„Dass unter dem KOnig Suen, Suen Grathe verstanden 
sein soli, kann an sich nicht zweifelhaft sein. Darauf weis't 
deutlich die Erwfthnung eines Konig Erich als seines Urahns. 
— Und freilich: Im Grunde ist auch nicht Suen, sondem sein 
attavus Erich der Wohlthftter, denn er legt die Ftirsprache ein. 
~ Aus solcher Tradition mag die in Wahrheit unverstånd- 
liche Erzåhlung des Stadtrechts, dass Suen auf Bitten seines 
Urahns die vier petitiones gewåhrt håbe, entstanden sein. Denn 
wer wiU eine Zeit, wo ein Urgrossvater und sein Urenkel 
zugleich Dånische Konige waren, als historisch nehmen und 
wo ist sie nachweisbar?" (S. 108—9.) 

Hvorfor bliver den kritiske forfatter her pludselig så hyper- 
lojal overfor textens ordlyd? Erik Ejegod var ikke Svens atta- 
vus, men avus, det er dog allerede et afslag. Men hvorfor 
skal man overhoved om lovens koncipist forudsætte, først at 
han var usandfærdig, dernæst at han var dum? Det er jo al- 
deles evident, at texten på dette som så mange andre steder 
er unøjagtig, afskriveren har nok kunnet læse sin original, 
men han har ikke forstået dens indhold på alle punkter, og 
han har forandret læsemåder i strid med hvad vi kender 

' P. G. Thorsen, De søndeijydske stadsretter, s. 11. 

andensteds fra. Man kunde her tænke sig, at der var faldet 
en linje ud, så der oprindelig efter ad petitionem havde stået 
civium, og endvidere før attaui: autoritate eller lignende, så 
meningen var, at kong Sven heri havde fulgt sin farfars ej- 
empel. • Det er tilmed aldeles ikke nødvendigt eller rimeligt 
at henføre dette til andet end eftergivelsen af de 80 mark. ^ 

Men den nærmest liggende rettelse er dog vistnok denne, 
at antage „ad petitionem" for en vilkårlig skriverrettelse for 
„a petitione", hvorved meningen fuldstændig forandres: „k^^^g 
Sven eftergav fuldstændig de 80 mark af den skat, som hans 
farfar salig kong Erik havde pålagt." Petitio er nemlig et af 
de almindeligste udtryk for en extraskat, eftersom den „søges" 
af skattetageren og indrømmes af yderen; det svarer til 
det danske gavestød (gjafstuth, vingift), det tyske „bede", 
„bitte" o. 1. 

Modsat forholder det sig med de fire „petitiones Slesvicen- 
sium", som kong Sven siges at have tilstået; her er petitio 
en vedtægt, som har været genstand for bymændenes „bøn". 
I denne betydning bruges ordet f. ex. i frisiske lovbøger om 
de enkelte bestemmelser (ellers „kest", „keure"^). — Dr. H. 
bemærker i almindelighed om dem: „Aus den Verhftltnissen des 
dreizehnten Jahrhunderts heraus betrachtet treten die quatuor 
petitiones Slesvicensium in die richtige Beleuchtung." (S. 108.) 

Den første bøn gjaldt fritagelsen for det „mårskind", som 
bymændene skulde yde kongen. Dr. Hasse har selv ydet et 
værdifuldt bidrag til løsningen af dette spørgsmål ved at 
sammenstille de to efterretninger hos Adam af Bremen, der 
øjensynligt netop forklarer hvad det her drejer sig om. Hos 
denne forfatter siges nemlig Slesvig at stå i handelsforbindelse 
med netop de samme egne, der betegnes som midpunkt for 
handelen med kostbart pelsværk, en vare, hvis overhåndtagende 



^ Således i min oversættelse: „Valdemar Sejr'* (1879), s. 181. 

* Hettema, Het Fivelingsoér Landregt, s. 6 ff. SmL Skånske kirkelov: ]}ættæ 
ær ræt pæn ær sattær var — æfter høn aldra Skaninga. — [Senere Tilføjelse:] Geh. 
ark. årsb. V 22: de beder om lov af V., han giver, de tciger ved (3 akter). 

brug Adam i stærke udtryk beklager. (S. 105. Adam 4, 1. 
18.) Det er klart, at Slesvig ganske særligt har været omsæt- 
ningsstedet for den nordiske skindhandel, derpå tyder både 
forbindelserne med det høje nord og med Østersøens østlige 
kyst. Kong Ælfred havde to hjemmelsmænd fra Norden, som 
begge talte om deres søfarter til Hedeby, Ottar var dragen 
derned fra Helgeland ved Finnegrænsen, og Ulfsten var sejlet 
derfra til Weichselegnen. Og fra en langt senere tid ser vi 
spor af det samme; blandt de få fremmede, som stadsretten 
nævner, er også Islændinger, og i Knytlinga findes der en 
fortælling om farmanden Vidgavt fra Samland, der gæstede 
Knud Lavard i Slesvig og som gave for vinterleje gav ham 
40 særke gråskind, „men i hver særk var 5 timmer, og 40 
skind i hvert timmer". Hertugen lod denne gave gå videre 
til kejseren^. 

Her må da, som også Dr. H. har gjort, jævnføres en 
anden bestemmelse i stadsretten. I det følgende kapitel (32) 
nævnes nemlig blandt mindre ydelser også den, at stadens 
skindere skal give en mark penge årlig eller 1000 skind (alt- 
så 5 særke), når kongen holder hof i Slesvig: „Pellifices vero 
(tenentur regi quolibet anno) vnam marcam denarionun, vel 
regi, cum tenuerit euriam in ciuitate, tenentur mille pelles." 

Denne ydelse må forstås i lighed med andre lignende, 
som er underkastede en skiftende størrelse. Således opkrævedes 
der årlig en afgift for fritagelse for leding med en mark sølv 
af hvert havnelag, medens der hvert Qerde år måtte gøres 
„udgærdsleding", som selvfølgelig løb op til meget mere. Det 
samme var tilfældet med forskellige gæsteripræstationer, som 
kun ydedes, når kongen kom personlig tilstede^. Skindemes 
dobbelte afgift er af selvsamme natur. Når kongen kommer 
til byen for at holde „hof" („Danehof"), skal der ydes tusende 
skind, han har da brug for dem til sin hird eller som gaver 



I Stadsret k. 29. Knytlinga k. 87. 88. 90. — Det var en russisk flåde, som 1156 
blev plyndret i Slesvig. 

^ Joh. Steenstrup, Studier over jordebogen, s. 198. 162. 

til de forsamlede'; i de andre år gives der kun en mark 
penge. 

Dr. Hasse er tilbøjelig til at antage, at de to efterret- 
ninger står imod hinanden, at eftergivelsen af „mårskindet" 
fra kong Svens side modsiges af den på stadsrettens tid ydede 
afgift. Om dette punkt kan der dog neppe haves nogen be- 
stemt mening. Muligvis har afgiften forhen havt en større 
udstrækning — (de 1000 skind er jo kun Vs af hvad Vidgavt 
forærer Knud Lavard for en vinters gæstfrihed og efter over- 
enskomsten -om kongernes løsladelse 1225 værk til 10 ridder- 
dragter) — ; men det er jo også muligt, at afgiften, efter at 
have været afskaffet, igen er bleven pålagt, ligesom mønten 
og møntretten igen er gået tabt. Hele kapitlet indeholder jo 
nærmest en historisk beretning; de friheder, kong Sven gav 
staden, var tildels igen gået tabte, den efterfølgende regerings- 
periode var ikke heldig for hans minde; men de var ikke 
glemte og de var fremdeles genstand for bymændenes stille 
ønsker og vistnok mere end engang tillige for deres „bønner". 
Andre tider gav imidlertid andre begunstigelser; i året 1272 
fritog kong Erik bymændene for at betale arnegæld, 14 år 
efter skænkede hertug Valdemar dem desuden bygælden på 
40 mark, arvkøb, torvgæld og told. Det gik op og ned for 
stæderne som for kirken; i de urolige tider bortgav kronen 
sin ret, når så kongemagten samledes på en stærk hånd, tog 
den sine gaver tilbage. Det ses af talrige tegn, at kong Val- 
demar den store strax i begyndelsen af sin regeringstid fore- 
tog en reduktion til fordel for kronen; vore efterretninger om 
landets indre styrelse er for fattige til i det enkelte at følge 
denne bevægelse, vi må nøjes med at respektere de kilder, 
som hist og her er levnede os. At stadsretten altså i dette 
tilfælde opfører begge dele, skindydelsen og dens eftergivelse 
af kong Sven, — forudsat at det er den samme ting der her 
tales om, — kan have sit aldeles tilsvarende i de virkelige 



^ Detmar I 197: med ridderslag følger gave af ridderklædniog. Erex saga 17. 

forhold; ydelsen kan være krævet eller dog være bleven op- 
fattet som kongens ret, hvergang der holdtes hof, og den kan 
være bli'ven eftergivet eller nedsat i de enkelte tilfælde, afløst 
i penge eller ydet in natura, alt efter omstændighederne. Men 
der kan også være tale om to helt forskellige ting. 

Eftergivelsen af tidligere pålagt skat og afgift var selv- 
følgelig jævnlig genstand for kongers og andre høvdingers 
nådesbevisninger ^ og trænger for såvidt ikke til nogen nær- 
mere redegørelse eller jævnførelse. Da vi imidlertid i det 
følgende vil komme til at henvise til det frihedsbrev, som 
hertug Vilhelm af Normandiet i året 1127 gav staden St. 
Orner, da han efter Karl den Danskes drab var bleven greve 
af Flandern, et af de i& fra en så tidlig tid tiloversblevne, så 
skal alt her et par tilsvarende, om end mere omfattende be- 
stemmelser fremdrages. Det hedder nemlig her i kap. 9: 
„Omnes qui infra murum Sancti Audomari habitant et dein- 
ceps sunt habitaturi, liberos a cavagio, hoc est a capitali censu, 
et de advocationibus constituo." Og i kap. 13: „Et sicut me- 
liores et Hberiores burgenses Flandriæ ab omni consuetudine 
liberos deinceps esse volo; nullum scoth, nullam taliam, nullam 
pecuniæ suæ petitionem ab eis requiro."^ — Heraf ses, at 
Flanderns stæder i det hele nød store forrettigheder alt i en 
så tidlig tid, og her har vi da forbiUedet for hvad Slesvig 
efter fattig lejlighed stræbte hen imod. 

Kong Svens anden og tredje frihedsgave vedkom „stadens 
sølv** og mønten. Der siges, at staden selv har ret til at be- 
stemme sit sølvs godhed indenfor et vist spillerum, og der 
indrømmes den en slags forkøbsret på udmøntningen for kongen. 
Som • vi alt har set benegter Dr. Hasse på det bestemteste 
muligheden af denne efterretnings rigtighed: „Fflr das zwOlfte 
Jahrhundert ist Mtinzrecht einer Stadt — eine absolute UnmOg- 
lichkeit und zumal fQr Danemark." 



* Saxo p. 680 om Viborg (samme tid). 

* L. A. WarnkOnig, Flandrische Staats- u. Rechtsgeschichte, I, tillæg p. 28. 
Waitz, O. Reichsverfassung, III 408 ff. 

Ikke desmindre hedder det i frihedsbrevet for St. Orner, 
kap. 14: „Monetam meam in Sancto Audomaro, unde per an- 
num 30 libras habebam et quidquid in ea habere debeo, ad 
restaurationen! damnorum suorum et gildæ suæ sustentamentum 
constituo. Ipsi vero burgenses monetam per totam vitam meam 
stabilem et bonam, unde villa sua melioretur, stabiliant.^ 

Men allerede året efter mistede staden denne ret tillige- 
med den greve, som havde givet den; landets nye herre, grev 
Theoderik af Elsas, stadfæstede vel i det hele stadens fri- 
heder, men tog mønten tilbage: „Monetam, quam burgenses 
Sancti Audomari habuerant, comiti liberam reddiderunt eo quod 
eos benignius tractaret, et lagas suas eis libentius ratas te- 
neret — " (kap. 1). 

Det vil herefter ses, hvorlidt Dr. Hasses indvendinger har 
at betyde: „Die zweite petitio ist das einzige Zeugniss dafbr, 
dass die Stadt Schleswig Mtlnzrecht besessen hat, das einzige 
zugleich dafdr, dass in Danemark das Munzregal einer Stadt 
verliehen sei. — Wftre es nun von KOnig Suen verliehen wor- 
den, -^ so musste die Stadt wenigstens in der zweiten Hftlfte 
des zwOlften Jahrhunderts im Besitz des Mflnzrechts gewesen 
seiui Wir wissen das geråde Gegentheil." — 

Da der hverken fra Slesvig eller andre danske stæder er 
bevaret mønter, som disse stæder selv har ladet slå^ lader 
der sig intet slutte af denne omstændighed, dersom vi må 
indrømme stadsrettens vidnesbyrd sin gyldighed. Også Ribe 
og Roskilde kan f. ex. have havt en vis møntret, skønt ingen 
kilde melder noget derom; det er nærmest en ren tilfældig 
underretning, vi får fra Slesvig. Og det kan jo være gået 
Slesvig og andre stæder som det gik St. Omer, at den be- 
tydningsfulde gave er bleven tagen tilbage af vedkommende 
givers efterfølger. 

Men først turde det dog være på sit sted at undersøge, 
hvad det er for en møntret, som i denne petitio tilstås Slesvig. 



* SteeDstrup, Studier, s. 223. 

Der siges, „ut argentum ci vitatis in Slesvicensium sit potestate 
et arbitrio, quale debeat esse*^ ; men herved kan der ikke tænkes 
på det» vi kalder udmøntning (altså af penninge, den eneste 
mønt man dengang kendte); talen drejer sig meget mere om 
det umøntede sølv, der brugtes i større omsætninger og toges 
efter vægt. Svens benådning er altså slet ingen møntret, men 
går ud på at overlade til staden selv at råde for, hvad vi 
nærmest vilde kalde dens „prøvesølv". 

Og denne ret holdes endvidere indenfor visse grænser: 
„plus solido cupri de una marca nequeat comburi". T^Der 
Feingehalt der Mflnze wird bestimmt, siger Dr. H. i den an- 
ledning (s. 106); im 13. Jahrhundert war das Silber durch- 
gångig 15l0thig, hiernach soli es nicht geringer als 14l0thig 
sein, und die gleiche Anordnung findet sich: uno lothone minus 
valente, — pura preter lotonem — , in den Vergleichen flber 
die Freilassung Waldemar des Zweiten und seiner Sohne 1225 
und 1230." 

Den videre udvikling heraf, som ender med at anse 
stykket i stadsretten for en agitation for bedre mønt midt i 
det 13. århundrede, kan vi spare os, thi forfatteren er alt her, 
som enhver dansk læser strax vil se, på vildspor. Den danske 
sohdus var ikke nogen lybsk solidus og altså heller ikke lig 
et lod; kong Svens betingelse for sølvets godhed holder sig 
til danske betegnelser: en ørtug kobber på en mark sølv, d. 
e. ^It\. Når sølvet altså i Valdemar II's tid gik ned til at 
tåle Vi 6 kobber uden dog at tabe retten til at hedde rent 
sølv, så tyder hint efter forfatterens theori på en ældre tid. 
I alle tilfælde er det noget andet og har intet med mønt- 
klagerne efter Valdemarernes dage at gøre, især eftersom der 
slet ikke er tale om mønt, men om sølv. 

I „petitio tertia" er der derimod tale om en virkelig ud- 
møntning af penge; modsætningen følger allerede med nød- 
vendighed deraf, at danske penge som bekendt i Valdemarernes 
tid kun havde ^/s af deres nominelle værdi i forhold til umøntet 
sølv. Dr. H. har slet ikke fået øje på denne modsætning 

mellem de to petitioner og siger derfor meget lakonisk: ^Mit 
der zweiten petitio fåUt die dritte" (s. 107), hvad der jo ikke 
' er synderligt overbevisende, efterat det har vist sig, at den 
anden ingenlunde er falden. 

Tankegangen i den ret, der her tilstås bymændene i Slesvig, 
har sit sidestykke i en anden national vedtægt. ^Nåir kongen 
påbyder udmøntningen af- ny mønt, så skal bymændene kunne 
overtage den for det samme, som møntmesteren vil give" ; de 
skal da mønte som kongen vil have det og våge over, at der 
ikke begås falsk. Svarende hertil hedder det i Jydske lov 
(III 5), at bønderne skal lade ledingsskibet bygge af styre- 
manden, for den pris, som de selv enes om at anvende der- 
på; vil han ikke gøre det for den pris, kan de selv lade det 
bygge, »dog må de ej gøre ham forkøb med en mark eller 
to". Tanken er her den selvsamme, skønt parterne er såre 
forskellige. Det er en ret, styremanden har, at udføre skibs- 
bygningen, men for at han ikke skal misbruge den til at skaffe 
sig for stor fordel, har den sin modvægt i bøndernes ret til 
selv at overtage bygningen for den budte pris. Således har 
også bymændene ret til at udføre kongens møntning, men for 
at de ikke skal forfalde til optrækkerier, sættes de vilkår, 
møntmesteren plejer at gå ind på, som norm. — Det fremgår 
altså heraf, at de to petitioner m. h. t. stadens sølv og mønt 
er aldeles uangribelige fra det stade, Dr. Hasse har valgt, og 
aldeles intet har at gøre med Lybek og det 13. århundrede. 

Den ^erde bøn vedkommer de fremmedes lejde, Dr. 
Hasses bemærkninger hertil er i det væsenlige følgende (s. 
107): 

„Noch war keinesweges der Schleswiger Markt durch Pri- 
vilegien allen Auslåndern erdffnet, noch keinesweges alle zum 
laghkøp zugelassen. Dass die Ausdehnung der Befreiung be- 
gehrt w^ard, war nattirlich und doch hielt sich dies Anliegen 
noch in bescheidenen Grånzen: semel recipiendi vel secum du- 
cendi quoslibet mercatores, auch ohne dass Kønigs Friede und 
Geleit ausdrtlcklich gewåhrt sei, und : redeant tamen in eadem 

pace qua venerunt. Das ist dieselbe Anschauung aus welcher 
die Geleitsbriefe securum et fidelem conductum gewfthren: 
veniendi, morandi et redeundi." 

Forfatteren sigter herved til en tidligere udtalelse, s. 
75: „In Einklang mit den VerhAltnissen eines geringen, eben 
€rst sich entwickelnden Verkehrs steht es, dass noch nicht 
^inmal auf die sAmtlichen in Schleswig verkehrenden Fremden 
der laghkøp ausgedehnt ist, sondem im Æbletofter Manuskript 
nur genannt sind: hospites de ducatu Saxonie, de Frysonia, 
de Hyslandia, de Burgundeholm et aliunde. — — Die Zulas- 
sung der AuslAnder zum laghkøp allgemein zu machen, allen 
das kdnigliche Geleit zu dfFnen, kann den Schleswiger Kauf- 
leuten ftir ihren Handel nur erwflnscht gewesen sein. Den 
«rsten Geleitsbrief erwarb beispielsweise Ltlbeck 1250, Bremen 
1265. Auch hier spiegeln sich die Verhftltnisse der Mitte 
des 13. Jahrhunderts wieder." 

Skulde det være muligt at forstå det nævnte kapitel i 
stadsretten som her foreslået? Der siges, at lag skal købes af 
alle gifte bymænd og alle gæster (der står nemlig „omnes" 
foran det af forf. citerede „hospites"); der opregnes så et par 
smukt lydende exempler fra det yderste nord, fra det fjerne 
«st, og fra syd og vest, og så tilføjes der „og andensteds 
fra". Bornholmerne er Danske, de andre fremmede, men for 
Slesvig er de alle gæster, d. e. udenbys. Sml. Flensborg 
stadsret k. Jl: „Bymen thær fød ær hær i by — all gæst ie 
hvathæn the kummæ."^ 

Det vil altså ses, at der i stadsretten intet somhelst an- 
tydes om byens snævre forbindelser, tværtimod. Fordringen 
på frit lejde er ganske vist beskeden i sit omfang, men dette 
gør, at den aldeles intet har at gøre med Lybek og det 13. 
århundrede. Kong Sven giver en ret for Slesvig bymænd, 
Lybek erhverver en ret for de fremmede* I henhold til stadens 
frihedsbrev kunde den lybske borger gæste danske havne og 



^ SmL iøvrigt mine Bidrag til Nordens historie s. 52. 

stæder med kongens lejde; i henhold til Svens privilegium 
kunde bymanden i Slesvig modtage hvem han vilde modtage 
som sin gæsteven, og det endda kun én gang, så faldt sagen 
tilbage til kongen. Det er en aldeles national retsbestemmelse, 
som ikke har det fjerneste at gøre med Hansestædernes privi- 
legier. 

Forholdet til de fremmede havde alt forud for Sven Grades 
tid sin indholdsrige historie i Danmark. Det er som bekendt 
en af hovedankerne mod kong Knud (den hellige), at han tog 
sig af de fremmede og opstillede den tanke, at hver sagesløs 
fremmed skulde være fredhellig her i landet. Således siger 
Ælnoth (k.' 14): „advenas et undecunque advenientes, nec 
alicui unquam hactenus obnoxios, incolarum pares jure et æqvi- 
tate decemere, quod licet Danis invisum et incommodum, Deo 
ut arbitramur baud admodum fuit contrarium." ^ 

Det er heller ikke den ubetingede „Freiztigigkeit", som 
kong Sven bevilger, han giver kun sikkerhed for, at hver 
fremmed, som har en gæsteven der er bymand i Slesvig, frit 
skal kunne komme dér til staden med lovhjemlet sikkerhed 
for, at han i værste tilfælde igen vil kunne forlade landet 
uden mén. Det ældre forhold er jo bekendt nok af sagaerne; 
den fremmede kommer til kongens gård eller en åben havn i 
bevidstheden om, at ingen vil have noget at tale på ham, og 
han opnår da kongens fred. Men det kan også træffe, at han 
finder sin personlige ^ende i kongens følge, at han sigtes for 
en forbrydelse, som han får tilhold om at rense sig for, før 
det tillades ham at forlade landet. Eller andre forhold gør, at 
kongen pludselig lægger forbud på alle de fremmedes affart,. 
fordi han vil bruge deres skibe og gods, tilbageholder dem 
som gisler osv.; det er „forband"^. I henhold til disse na- 
tionale forhold må Svens privilegium opfattes; kongen vil se 
den fremmede hos sig (eller han skal fremstille sig for hans- 
ombudsmand), det skal bl. a. konstateres, at han, som Ælnoth. 



^ Scr. r. D. III 352. Sml. p. 319. Den nordiske kirkes grundlæggelse s. 771. 
^ Steenstrup, Studier, s. 259. Snorre, O. Tr., k. 88 osv. 

siger, ikke er „alicui unquam hactenus obnoxius", så får han 
kongens fred til fremdeles at færdes her i landet; viser det 
sig derimod, at han ikke fortjener det kongelige lejde, da er 
hans fred ude, men vel at mærke først efterat han er kommen 
bort; der kan ikke lægges forband på den, som har lejde af 
en bymand i Slesvig. Vi har et ret betegnende exempel på 
kong Svens tænkemåde i den henseende. Da han belejrede 
Mildeborg og gav besætningen fri bortfærd, viste det sig, at 
hans faders drabsmand Sorte-Plog var imellem den; men 
kongen lod ham drage bort i fred: „plus deditionis moribu^ 
quam ultionis aculeis debiturus" (Saxo p. 691). 

Vi går over til de andre kapitler i Slesvig stadsret, som 
påberåber sig kong Sven. I k. 74 hedder det: „Pratum quod 
dicitur regis posuit rex Sueno ad usum ciuium. Sed ante 
aduentum regis per dimidium mensem debet esse in bona 
custodia propter equos regis. Post discessum regis priori 
cedat usui." Dr. Hasse har fortjenesten af med stor sand- 
synlighed at have eftervist uægtheden af det pågældende brev^ 
som findes i Ulrich Petersens samlinger og er trykt i Thorsens 
udgave af stadsretterne; den vidtløftige bevisførelse er med 
rette sat i spidsen for bogen (s. 1 — 15). Men med brevet 
falder jo ingenlunde selve stadsrettens udsagn, der indeholder 
ligeså meget som hint. Dr. H. har herom kun ytret sin ufor- 
gribelige mening: „Aus Urkunden ist eine Verleihung nicht 
bekannt, und die RQckdatirung auf. K6nig Suen fiir den 
Rechtstitel der Stadt wenig vertrauenerweckend" (s. 108). 
Imidlertid har overdragelsens måde sit tilsvarende i Sliens 
forhold, som vi senere nærmere vil komme tilbage til: „floden 
er kongens", men bymændene har brugsretten. Endvidere har 
vi et sidestykke i Åbenrå, idet kong Valdemar gav denne stad 
græsningsret på ikke mindre end syv tilgrænsende bymarker^ 
ja endog købte jord („kongskøb" ^) og gav den tilbage til 
sælgerne for at ordne denne sag for bymændene (Å. skrå k. 



^ Sml. Norske rigsregist. 1 700. 

4. Thorsen s. 156). Og ikke mindre har denne gave sit 
sidestykke i St. Orner, idet denne by alt før 1127 har en 
lignende fægang: „Pasturam adjacentein villæ St. A. in ne- 
mori, quod dicitur Lo, et in paludibus et pratis et in Bruera 
et in Hongrecoltra, usibus eorum, excepta terra Lazarorum, 
concedo, sicut fuit tempore Roberti comitis Barbati" (W. s. 
29). At brugsretten af Kongsengen senere er bleven gjort 
byen stridig, har selvfølgelig intet at betyde. 

Endelig er der lovens indledning og dens første bestem- 
melse: Cujus (legis) auctor principaliter exstitit Sueno rex 
Danorum. Qui inter ceteras ciuitatis libertates et remedia in- 
stituit et concessit, 

vt si civis Slæswicensis incausaretur a rege vel a duce vel 
ab alio principe, nulla ei inferretur violentia, antequam ei locus 
prefigeretur et dies libere respondendi, nec ad alium locum 
esset compellendus causa purgandi se vel respondendi, nisi 
infra menia ciuitatis, licet causa opposita fuisset lese maie- 
statis. " 

For at begynde med selve textens fortolkning, må der 
først gøres opmærksom på, at Dr. H. aldeles har misforstået 
dens slutningsbemærkning; han tager den stadig i modsat 
mening af den, loven udsiger. Således s. 55: „S. 1 setzt das 
€rimen læse majestatis als gesetzlich definirten BegriflF voraus. 
Es ist die einzige Ausnahme, in welcher ein Schleswiger Bftrger 
ausserhalb der Mauem Schleswigs vor Gericht gezogen werden 
soli." (Ligeså s. 37. 62. 81.) Det har netop den modsatte 
mening: „selv om det var drottensvig", eller som Flensborg 
ret omskriver det: „tho at then sak giuæs ham af hærscops 
wrethæ" (k. 14). Hvad der dernæst siges om strafiFen for 
drottensvig og dennes „gesetzlich definirter Begriff" savner 
enhver hjemmel i lovens ord og hele vor ældre retsorden; der 
har aldrig været det øjeblik i et blot halv civiliseret folks til- 
værelse, at det har været uden lovregler for dette „begreb". 

Men vi skal henvende opmærksomheden på den betyd- 
ningsfulde ret, som kongen her tilstår sine bymænd i Slesvig. 

Dr. H. synes ikke særlig at have skænket denne positive side 
af sagen sin opmærksomhed, skønt dette kapitel mere end 
noget andet måtte danne grundlaget for en kritik af kong 
Svens privilegier; thi et lovhjemlet værnething er stadens 
ypperste klenodje. Som sådant betragtedes det også i be- 
gyndelsen af det 12. århundrede i de flanderske stæder, og 
hertug Vilhelm lover derfor St. Omer at respektere det til det 
yderste. Det hedder i hans frihedsbrevs første kapitel: 

„Primo quidem ut erga unumquemque hominem pacem 
eis faciam et eos sicut homines meos sine malo ingenio ma- 
nuteneam et defendam; rectumque judicium scabinorum erga 
unumquemque hominem et erga me ipsum eis fieri concedam; 
ipsisque scabinis libertatem, qualem melius habent scabini 
terræ meæ, constituam." 

Og videre i kap. 3: „Si quis de jure christianitatis ab 
aliquo interpellatus fuerit, de villa St. A. alias pro justitia 
exequenda non exeat. — Sic enim coram K. comite et epi- 
scopo Johanne statutum fuit.^ 

Ja året efter føjedes der følgende sætning til grev Theo- 
deriks frihedsbrev: „Præfati barones insuper juraverunt, quod 
si comes burgenses St. A. extra consvetudines suas ejicere et 
sine judicio scabinorum tractare vellet, se a comite discessuros 
et cum eis remansuros, donec comes eis suas consvetudines 
integre restitueret et judicium scabinorum eos subire permit- 
teret. " 

Samme udelukkende værnething opnåede Speier af kejser 
Henrik V: „ut nullus civium nostrorum extra urbis ambitum 
advocati sui placitum cogatur requirere"; Strassburg af Lothar: 
„nullus eorum cujuslibet conditionis placitum aliquod, quod 
vulgo thinch vocatur, extra civitatem suam constitutum adeat" 
osv. ^ 

I overensstemmelse med den ret, som kong Sven således 
har tilsikret bymændene, bestemmer deres lovbog, at ingen af 



» WamkOnig, a. st, s. 27. 31 f. Wailz, a. st, lU 391 flf. 403. 
A. O. Jørgensen: Afhandl. II. ^^ 

dem må tiltale sit bysbarn hvor de træffes i riget, før sagen 
har været rejst på bythinget (k. 56). Det er et mærkværdigt 
quid pro quo, når Dr. H, udleder denne bestemmelse af en 
overenskomst med Flensborg af året 1282, hvorved de to 
stæder bl. a. bestemmer, at deres borgere skal iagttage det 
samme i deres gensidige forhold. Det er som om man vilde 
gøre den almindelige postkonvention til kilde for de enkelte 
landes lovgivning om postbefordring, eller traktaten om for- 
bryderes udlevering meUem forskellige lande til kilde for hvert 
enkelts straffelovgivning. Sådanne urimeligheder bliver ikke 
bedre ved at gentages tre gange (s. 36. 64. 90). — 

Resultatet af disse undersøgelser er altså, at stadsrettens 
troværdighed i sin overlevering om kong Svens forhold til 
staden i fuldeste mål må fastholdes; intet af de syv punkter, 
som henføres til ham, indeholder det mindste miåtænkeligt. 
Der er altså heller ikke ^erneste grund til at tvivle om de 
ords sandhed, som byloven bruger som indledning: at kong 
Sven var denne lovs første ophavsmand. Thi vel stammede 
stadens tilværelse som sådan fra en langt ældre tid, bythingets 
udskillelse fra herredet, bymændenes lag osv. var sikkert æld- 
gamle institutioner, men det præg af selvstændighed, som 
Svens privilegier efter udlandets mønster gav samfundet inden- 
for stadens virker, havde dog hverken denne eller vistnok 
nogen anden dansk købstad før hans tid. 

Dr. Hasse har dog sin egen forklaring af denne kong 
Sven, eller „die Erichs- und Suenlegende", som han kalder det. 
Den bør egenlig læses i hele sin sammenhæng, da den er 
meget morsom, men dens hovedled skal dog meddeles her. 

Sven, siges der da, er Sven Grade og hans oldefader Erik 
Ejegod: „Dieser KOnig E. ist klar gekennzeichnet als E. Eje- 
god, und will man hier von Absicht sprechen, vortrefflich aus- 
gewåhlt, der Bruder und Nachfolger Knut des Heiligen, dessen 
Canonisation sein Werk war, der Vater Knut Lavards, steht 
er in der Mitte zwischen dem Heiligen des KSnigreiches und 
der Dynastie. Diese Rtickbeziehung auf die KOnige Erich und 

Suen ist erfolgt — wenn ånders das gewonnene Resultat 
richtig ist — in den Jahren als wiederum ein KOnig Erich, 
E. Plovpenning, in die KOnigsgruft zu Ringstedt gebettet ward, 
um alsbald als Wunderthftter zu erstehen und als Helliger 
verehrt zu werden. — Niels ward in Schleswig erschlagen. 
Als das ein anderer KOnig Erich erfiihr: Sleswic adiit et pro 
Defario scelere Slesvicenses donis dotavit. So erzAhlt das chro- 
nicon Roskildense von Erich Emun. Es ist die einzige Nach- 
richt, dass je ein KOnig Erich sich den Schleswigern geneigt 
erwiesen håbe. Emun aber ward gleichfalls mit eterna dignus 
memoria tlbersetzt, oder mit memorabilis, auch das klingt an 

* 

das bone memorie des Stadtrechts an. 

So verschwanden die Umrisse." (S. 109 — 10.) 

Den lærde forfatter må nok sige det; so verschwanden 
die Umrisse! 

Dette var kong Erik; men Sven? „Das Stadtrecht aber 
ist entstanden unter dem Einfluss des Yerkehrs mit den Frem- 
den, Gesetze ergingen ftlr omnes civitatem visitantes, umfassten 
cives und adventitii. — Und der Dftnische BOrger selber 
war aus den alten Verbånden der Familie, des Dorfes, der 
Hårde, herausgetreten, er entbehrte zunftchst des Schutzes, den 
diese gewOhrt, und fand erst einen Ersatz in den Neuordnungen 
des Stadtrechts und der Gildevereinigung. — Gleich diesem 
waren auch die sich einfindenden hospites, einzelstehende In- 
dividuen; ob verheirathet daheim oder nicht, ob mAchtiger 
oder geringer Sippe daheim angehOrig, war in der Fremde 
gleichgaltig, wo allein das wog, was die eigene PersOnlichkeit 
vertrat. — 

Damit ist das durchschlagende Moment gegeben far die 

Bestimmungen des Stadtrechts und ihre Schårfung des Land- 

rechts. Sie hatten zu rechnen mit einem verwegenen, wilden 

und rohen Abentheuerthum, bereit in ktkhnem Spiel sein Leben 

an Gewinn und Reichthum zu wagen, so wenig aber auch ein 

anderes zu achten willig. Aleuare war die Deutsche Bezeich- 

nimg, enløp die Dånische, und eine andere swenæ, Burschen. 

13* 



196 SLESVIGS GAMLE STADSRET. 

— Ist es da ganz zufållig, dass auch das Schleswiger Stadt- 
recht von einem KOnig Suen gegeben sein will, das Jungge- 
sellenrecht vom KOnig Junggesell?" (S. 111 — 12.) 

Her har vi da nøglen til hans tilnavn „Sveinn svidandi"; 
der er tænkt på „Peber-Sven". 

III. Hovedpunkter i stadens forfatning. 

1. Bylag. Lagkøb, Det vil neppe undre nogen, at Dr. 
Hasse står temmelig hjælpeløs overfor så godt som alle en- 
kelte punkter i stadens forfatning; de lybske privilegier slår 
ikke rigtig til og den nyere nordiske literatur er han ligeså 
lidt hjemme i som i den ældre ret. 

Med hensyn til lagkøbet henviser han således til Joh. 
Steenstrup: Studier over kong Valdemars jordebog, der i det 
hele synes at have været hans hovedkilde til studiet af den 
danske middelalder: „Die zvsreite ausschlieslich in der Stadt 
erbobene Abgabe w^ar der laghkøp oder arfkøp. (Vergl. zum 
Folgenden Steenstrup, — der A. D. Jørgensens Phantasien i. 
d. Aarbøger for nord. Oldkyndighed 1872 hinreichend wider- 
legt)" (s. 67). Den lærde forfatter er ikke i sine studier nået 
til samme Årbøger for 1876; thi dér vilde han formentlig have 
set, at mine fantasier heldig har overlevet den „hinreichende 
Widerlegung" (nærv. værk I 285 ff.). Det vilde være tidsspil- 
dende og overflødigt her igen at komme tilbage til denne sag 
i hele sit omfang, sålænge ingen sagkyndig har taget til gen- 
mæle mod min dér fremsatte påvisning af lagkøbets oprinde- 
lige betydning som en akt, hvorved der erhverves delagtighed 
i bylaget, d. e. borgerskab. Hvad Dr. H. fremsætter om ind- 
vandring i staden, om den itgiftes højere ret som vederlag for 
at hans arv tilfalder kongen osv., savner al hjemmel i lovens 
ordlyd og overhoved i hin tids samfundsforhold. 

Andensteds tror jeg tilstrækkelig at have påvist en anden 
ytring af samme nordiske retsopfattelse, den kirkelige hoved- 
tiende nemlig, ved hvilken det nye selvstændige menigheds- 

medlem køber sig del i kirkens store og sit kirkesogns snævre 
lag; her genfindes alle de samme momenter ^ 

Spørgsmålet om disse retsforhold er så vigtigt og tildels 
så vanskeligt, at det også i fremtiden vil være nødvendigt at 
vende tilbage til dem, og det bidrag, kand. Steenstrup på det 
anførte sted gav til denne undersøgelse ved at eftervise svag- 
hederne i min hypotlieses begrundelse, skal ingenlunde mis- 
kendes. Fortsatte efterforskninger har dog godtgjort, at den 
hypothes om bylagets oprindelige forhold, som jeg fra først af 
opstiUede, i alle sine væsenlige træk må fastholdes, der mang- 
lede kun tilstrækkeligt materiale til på alle punkter ut doku- 
mentere dens enkelte led. Det var således vistnok en hoved- 
anke, at jeg ikke havde kunnet føre bevis for den antagelse, 
at lagkøbet først kunde finde sted år og dag efter bosætteisen, 
og at optagelsen i laget var afliængig af dettes frivillige sam- 
tykke. Men forskellige analogier giver dog formentlig fyldest- 
gørende bevis for denne antagelses rigtighed. Således selve 
stadsrettens bestemmelse om, at den fremmede først efter år 
og dags ophold i staden har laghævd på sin personlige frihed, 
d. e. kan hævde påstanden på, at han er fri, med tylvtered 
(k. 77). Det må anses for umuligt at man kunde give nogen 
borgerskab, som ikke var i dette tilfælde^. Borgerskabets 
samtykke nævnes i Saxkøbing; i Flensborg er det gået over 
til rådet ^. 

Endvidere ses det af domme, som er fældede i Flensborg 
endnu i begyndelsen af det 16. århundrede, at den, som blev 
dømt til at betale sine tre mark for falske sigtelser, samtidig 
i år og dag mistede „ærlige mænds samfund"; han måtte 
efter den tids forløb henvende sig til byfogden for igen at op- 



1 Den nordiske kirkes grundlæggelse s. 551 f. Tillæg s. 66 f. 

^ Deraf følger naturligvis ikke, at en notorisk træl ved år og dags ophold i 
staden erhvervede sin frihed, som Dr. H. mener (s. 80). Sml. Flensb. 16: weri sik mæth 
telf men ieth vtæn han gien prøuæs mæth ræt skiel. — Det var derimod tilfældet i 
adskillige flanderske byer (WarnkOnig II B. Urkunden p. 88. 159. 255). 

3 Nærv. værk 1 286: ipsis villanis et eorum communitati per modum bylogh 
cum ipsorum voluntate associatus. Flensborg ret k. 106. 

tages af ham^ Dette er altså et fornyet lagkøb efter lagbrud, 
s&ledes som det også finder sted ved hovedtienden. At det 
alt kendtes i ældre tid følger vel af sagens natur; noget til- 
svarende forekommer i Haderslev stadsret, idet den bager, som 
for forseelser ved sin bagning dømmes til at bøde sine tre 
mark, tillige får sin ovn revet ned og ikke må bage inden 
jævnling (k. 36). Men til denne frist for genoptagelsen må 
der vel have svaret en lignende for optagelsen. 

Slesvig stadsrets kapitler 65 — 66 må ligeledes forstås 
herefter. Afskriften fra Æbeltoft har forandret „etiam" i første 
linje til „non tamen", hvorved meningen er forstyrret; den 
ældre afskrift for Flensborg har her det rette (k. 77): „Si 
quis percusserit alium« etiam fratrem conjuratum, — emendet 
6 marchas" etc: „Når nogen slår en anden (som også er 
lagbroder), — da bøder han sine 6 mark." Det følgende 
giver den gifte, men ikke lagkøbte, bymand halv lod herimod; 
det er den vårdnedes lod på landet. Dr. H. har også her den 
modsatte forklaring (s. 88). 

Et sidste og i og for sig afgørende bevis for at lagkøb 
er „borgerskab" indeholdes i Haderslev byret k. 11: — „efter- 
at mand er et sind arfkøfft (lagkøbt), skal han rette sin rette 
arngield om midsummer, tu hion 13 penning og enløp siu 
penning." Arnegælden eller midsommergælden er netop køb- 
stædernes, borgernes karakteristiske afgift, den er på en måde 
et fortsat lagkøb, det ydre tegn på borgerskabets forpligtelse 
og ret. Det vil herefter forstås, hvorfor Slesvig stadsrét netop 
omhandler lagkøbet i samme kapitel som arnegælden (k. 29). 
Undladelsen af at svare arnegælden straffes strax første gang 
påtale sker, med tre mark, og dette gentages tre gange, indtil 
den højeste bøde, loven kender, ni mark. Efterat . dette er 
fremsat beskrives lagkøbet. Der kan vel ingen tvivl være om, 
at også i Slesvig „laget" har været anset for „brudt" i slige 



^ Dipl. Flensb. II 12: he scholde beteren dre lodighe marck — vnde bliuen 
denne jar vnde dagh v(he framer lude gilde vnde laghe, vnde dar na vprichtunge 
wedder nemen van vnses g. h. våget (Ligeså s. 13. 16.) 

tilfælde, selv om det første lagkøbs retsvirkning m. h. t. arven 
ikke har været påvirket deraf. 

Endnu et andet kildested slutter sig hertil og belyser 
yderligere forholdet. Kong Valdemars jordebog opfører blandt 
indtægter af Vordingborg: „Redditus de ceruisia 7 mare. arg. 
Thelonium 7 m. arg. Torghørtygh 3 m. arg. Ingifte men 
10 mare. arg. Studh 4 m. arg." (s. 36). J. Steenstrup 
holder denne indtægt for lagkøb (Studier s. 141), idet han ved 
„indgifte" mænd tænker på mænd, som gifter sig ind i byen 
og samtidig giver lagkøb. Men da lagkøbet i de sønderjydske 
stæder kun er 4 ørtug og et par penninge (skriverpenge? ^), 
kan der vel neppe være tale om denne forklaring her; det 
vilde blive en årlig indgiftning af henved 200 mænd. Sprog- 
ligt kan det vel heller neppe lade sig gøre at forstå det ander- 
ledes end om mænd, som har givet indgifte, d. e. lagkøb, og 
altså betaler midsommergæld; det er den, som for Vordingborg 
løber op til 10 mark sølv årlig. 

Men alle disse bestemmelser gør det umuligt at blive af 
med den opfattelse af lagkøb, som Dr. H. henregner til mine 
fantasier. 

2. Hetslaget. Forskelligt fra bylaget er lovens „sum- 
mum convivium", Jydske lovs og Flensborg rets „højeste lag". 
Som jeg andensteds har eftervist tænker loven derved på noget 
relativt: det højeste lag, i hvilket den pågældende, som skal 
skaffe medédsmænd, selv er lagbroder (nærv. værk I 276 fif.); 
men der forudsættes altså at være eller at kunne være flere 
lag i en stad, og når altså en stadsret taler om et højeste 
lag. er tilværelsen dermed godtgjort. Havde Dr. H. ikke så 
rask opgivet min første afhandling om „ed af højeste lag" 
som „hinreichend widerlegt", vilde han her have set et mærke- 
ligt exempel (vistnok det eneste fra den tid) på et lag af 



^ [Senere Tilføjelse:] Roskilde midsommergæld : hver grund 1 sterl. til bispen 
og 1 assis til skriveren (Steenstrup s. 146). Ser. VII 6S. 

' Sml. Flensborg stadsret k. 40: igift, k. 11: ingiald; den latinske text k. 38 
ingelt edder arffkøb. 

fremmede ved siden af de indfødtes, nemlig i Roskilde. Her 
kom det 1158 til sammenstød i anledning af bispevalget, og 
Saxe siger: „Eadem etiam tempestate, dividua Boskildensis 
populi conjuratione, cum mutuis cædibus civitas exundaret, 
advenis partim cæsis, partim urbe ejectis, non contenta indi- 
genarum sodalitas alienigenæ conjurationis partes protri- 
visse" etc. (p. 737): Bylaget (populi Roskildensis conjuratio) 
er delt i to: de indfødtes lag og de fremmedes lag^ Disse 
snævrere samfund må i dette forhold anses for højere end det 
almindelige, optagelse i et af dem forudsætter bylaget. Brødrene 
i de højere lag står i nærmere forhold til hinanden, det svarer 
til slægtskabet i de almindelige retsforhold; til ed af frænder 
på landet svarer efter Jydske lov i købinger ed af højeste lag. 
Et sådant højere lag fandtes der også i Slesvig, det er senere 
opnævnt efter sin helgen Knud hertug, men kaldes hvor det 
første gang forekommer kun „Hetslaget^, det frie løftes (hets), 
det valgte broderskabs lag. 

Dr. Hasse har i høj grad taget forargelse af denne for- 
tælling. „In schneidendem Widerspruch zu dem Gesammt- 
resultat der bisherigen Untersuchungen stehen die Berichte der 
Chroniken", hedder det s. 113. For os er det selvfølgelig 
mindre foruroligende, da dette „Gesammtresultat" har vist sig 
så skrøbeligt. Den pågældende krønike er den såkaldte „Chro- 
nica Danorum et præcipue Sialandiæ", der giver en omstæn- 
delig fortælling om kong Nils's drab i Slesvig den 25. Juni 
1134^. Han advares for byens Hetslag, hvis medlemmer ikke 
vil lade deres dræbte broder ligge uhævnet; ja, siges der. 



I Man lægge mærke til dette tegn på Roskildes betydning som stad: Tyskerne 
bosætter sig ikke i større mængde blandt os for ingenting. Samtidig udruster Ros- 
kilde et navnkundigt vikingesamfund. — Senere bæver Købenbavn sig på dets be- 
kostning. 

* Side 117 synes Dr. H. at forudsætte, at det var et sagn, som henførte kong 
Nils's drab (den endelige bævo over Knud Lavards mord) til denne dag, ligesom ban 
andensteds (s. 109) siger om Erik Ejegod: „Wie eng sein Kultus (!) mit dem der Ka> 
nute in Verbindung gebracbt ward, zeigt, dass man ihm denselben Todestag: 26. Juni 
beilegte.'^ Alt dette beror på „misforståelser**: Kong Knud blev dræbt d. 10. Juli og 
samme dag var broderen Eriks dødsdag; Knud hertug blev dræbt den 7. Jan. 1131» 
Nils d. 25. Juni 1134, og Knud altersat den 25. Juni 1170. 

£jiud var endog deres oldermand og høvding (senior erat con- 
vivii illius et defensor). Nils ringeagter denne advarsel og 
falder for bymændenes hævn (Ser. II 611 f. Dr. H. s. 113). 
Til denne beretning føjer Dr. H. en række forklaringer, som 
ender med: „Der Bericht der SeelAndischen Chronik entpuppt 
sich als Gildelegende" (s. 116). Hovedindvendingen er denne, 
at krøniken lader det være i overensstemmelse med lagets- 
vedtægter at tage blodhævn; tanken „liv for liv" er først ind- 
kommen i stadens lovbog med hertug Valdemars forordning af 
året 1291: „Nicht den Stadtrechten, wohl aber den Gilde- 
skraaen entspricht die Erzfthlung" (s. 115). Det synes dog 
ikke rimeligt, at gildebrødrene spurgte stadsretten til råds, før 
de huggede kongen ned, i alle tilfælde vilde de derved være i 
en mærkelig uoverensstemmelse med de fleste andre menne- 
sker; heller ikke efter forordningen af 1291 var det vistnok 
tilladt at hugge en konge ned på gaden. Men livet har så 
sin egen tankegang, og lagbrødre såvel som andre brødre kan 
have mangen en lov, som ikke er thinglæst. Dueller er som 
bekendt lovlig forbudte i vor tid, og dog skal de æreslove,. 
som står i forbindelse med dem, endnu være i manges bevidst- 
bed. Dersom den ærede forfatter vilde læse en islandsk saga 
og ved siden af Grågåsen, vilde denne dobbelthed snart træde 
ham lyslevende for øje. 

Der er i virkeligheden slet intet i beretningen om kong 
Nils og Retslaget, som gør den mistænkelig. „Skulde vi frygte 
de skindere og sudere!" spørger kong Nils. Det er som hørte 
vi herremændene drage i kamp mod de sællandske bønder med 
det udråb: „Kådkarlene er alle galne med køller" (fra 1256), 
eller vikingernes skjalde synge: „Odin er jarlenes gud, Thor 
ejer trællenes æt!" Det er overalt den samme tanke, høv- 
dingernes ringeagtende hånsord om „idrætsmændene"; og hvad 
lå da nærmere foran Slesvigs porte end at minde om stadens 
skindhandel og lædersalg? — Skulde det ikke være naturligt,, 
at erindringen om denne bedrift holdt sig i lang tid i selve 
broderskabet, indtil den engang i det 13. århundrede, eller 

når det nu er sket, optegnedes? Slige traditioner plejer vi 
ikke at vrage, før der foreligger en antagelig grund. 

3. Stadens firedeling. I lovens kap. 32 siges der, at 
stadens fire oldermænd (seniores quatuor de civitate) skal have 
to mark hvergang der lyses ny mønt (de nova moneta). 
Efter J. Steenstrup antager Dr. H., at disse oldermænd er de 
-samme som senere kaldes rådmænd (consules): „Jørgensen 

o 

versucht (Årbøger 1872, S. 290 fif.) sie auf die 4 Fjei-ding der 
Stadt zu beziehen und aus ihnen eine Art Viertelsvorsteher zu 
machen. Das ist von Steenstrup S. 230 Anm. 1. hinreichend 
widerlegt worden" (s. 89). 

Stadens firedeling fremgår af den nye stadsrets „Qerding", 
hvor den ældre har „rækning", ligesom af den opgivelse, at 
de tre ^erdedele af staden var kongelev, den fjerde hertugens. 
Det hedder i kap. 24, at bymand skal stå landmand (ruri- 
cola) til rette på thinge: „si est de pecunia, exactor cum 
civibus in illo reækning manentibus ruricole extorqueat satis- 
factionem a conciue". Den nye ret har i kap. 36: „is dat van 
penninghen, so scal de voghet myt anderen medeborgeren, 
wan se in den fiarthing bliuen, manen van deme borghere dat 
deme btire nochafticheit beschee." 

Når de fire dele af byen kaldes rækninger, må der her- 
ved sikkert tænkes på det gamle reka erendi, udrette et ærende, 
eller rækja, røgte en sag. Ordet er vistnok opbevaret lige til 
vore dage i de såkaldte regningsmænd i herredsQerdingerne i 
Angel, skønt dette navn nu selvfølgelig sættes i forbindelse 
med det regnskab, de fører (det hed dog tidligere „register**). 
Da dette forhold i det hele turde være særdeles oplysende, 
hidsættes nogle korte uddrag af Husby herreds regnskaber, som 
de tilfældigvis er bevarede fra tiden lige efter krigen 1660 (se 
tillæg). Det ses heraf, at herredet er delt i :Qerdinger („trind- 
ter", kredse), hver med sin regningsmand, sine sandemænd, og 
ved visse lejligheder udvalgte „deputerede". Disse fordeler her- 
redets udgifter, således som herredsfogden og regningsmændene 
gør rede for dem, enten efter den gamle guldvurdering på 

gårdene over hele herredet, eller efter plove, så hver Qerding 
udreder sin i^erdedel (sin „stræng*^), skønt guldvurderingen og 
plovsætningen er noget forskellig. Skulde det være for dristigt 
at bringe de to ting i forbindelse med hinanden: rækninger i 
Slesvig, svarende til stadens Qerdinger, og regningsmænd i de 
fire herredsQerdinger? Men hvorledes skal man så undgå det 
næste skridt: fire oldermænd i de fire fjerdinger?^ 

Lad os se noget nærmere på Dr. Hasses argumenter. 
Flensborg ret af året 1284 indledes med disse ord: — „al- 
dærmen oc rathmen oc oUæ bymæn i flænsborgh lotæ scriuæ 
thinnæ sera — ** eller i oversættelse: „seniores, consules cete- 
rique ciues ciuitatis flensburgh — ". Hertil føjer Dr. H. føl- 
gende bemærkning: „Die Zahl der Consules ist weder fflr 
Schleswig noch fflr Flensburg flberliefert. Wahrscheinlich ist 
es eine und dieselbe BehOrde und die Bezeichnung seniores 
nur allmåhlich durch die allgemein, auch in den Deutschen 
Stådten iibliche Benennung consules verdrångt worden. Man 
bemerke, dass sich die Biidung des Raths auch in diesen erst 
um die Mitte des 13. Jahrhuuderts vollzieht" (s. 89 f.). 

Men er det dog ikke betænkeligt at forudsætte, at „older- 
mænd og rådmænd" skulde være de samme personer, — hvor- 
for nævnes de da dobbelt? Bedre besked får vi hos den tyske 
oversættelse: „Borgermesteren vnde Batmannen vnde alle 
meynen borgere bynnen flensborch". — 

Det er heller ikke så, at antallet af rådmænd for Flens- 
borgs vedkommende er ubekendt; stadsrettens kap. 104 siger: 
„Hwilk byman thær foghdæn kær yuær a thing, skiytær han 
sin skiæl for tølf rathmen, tha ma han ei lagh søkæs, fyr enn 
the gøræ ham antigh til ældær fra." De 12 rådmænd var 
rådet, men de to af dem kaldes senere borgemestre, og da 
man udstedte den tyske oversættelse a/ stadsretten, kunde man 
sikkert endnu af det danske folkesprog vide, at dette var de 



1 [Senere Tilføjelse:] I mandtal fra 1633 for Nørgos herred er der ti\le om 
•■egninger som enheder i byer og sogne, nogle byer har flere regninger. Dette er af- 
gørende I 

tidligere oldermænd^. Tingen er den at Flensborg vel ikke 
var delt i fire ^erdinger, men derimod indtil den nyeste tid i 
to halvdele: „Norden" (Marie sogn) og ,, Sønden" (Nikolaj og 
Johannis sogne); hver af disse to dele valgte 6 rådmænd og 
af disse 6 var den ene altså oldermand; det er bekendt nok, 
at stadig den ene borgemester boede i Norden, den anden i 
Sønden^. Når det endelig i stadsrettens kap. 124 hedder: 
„Aldær man af Knutz gild mæth frammærst rathmenz rath 
scul rathmen itakæ oc af sætte", — så viser dette formentlig 
kun, at det var stående vedtægt, at gildets oldermand tillige 
var stadens, ikke som sådan, men fordi man valgte ham der- 
til, og at han da tillige ansås for at være den første i rang 
mellem de to, „stadens første borgemester"; hvad der siges i 
dette kap. er da ikke andet end den stadig senere fulgte regel, 
at rådet supplerer sig selv, og formodningerne om en usurpa- 
tion af gildet falder bort. 

Flensborgs tvedeling svarer til Slesvigs firedeling, de to 
oldermænd til de fire, det er herredstrindternes „regningsmænd" ; 
rådmændene svarer til herredets sandemænd og deputerede. 

Dr. Hasse tror at kunne føre bevis for, at stadens con- 
sules nærmest er kongelige (hertugelige) tillidsmænd; som bevis 
anføres, at hertugen kalder dem „consules nostri" (s. 89). Men 
han siger jo også „cives nostri"? Han pålægger borgerne at 
adlyde deres anordninger, mener Dr. H. Men det gør han 
også i Flensborg, hvor rådet dog supplerer sig selv, og her 
tiltaler han dem under ét: „consules ceterique cives sui" (1321). 

Det samme mener Dr. H. om seniores. „Auch nahm 
man an, dass sie von der Stadtgemeinde gewåhlt seien, doch 
ist davon nichts (iberliefert. Dass sie ein^ Art Besoldung au& 
der Mtinze der Stadt bezogen haben von zwei Mark spricht 
eher dagegen, denn die Mtinze war — keinesweges stådtisch" 



1 (U. A. Laders) Statutum der Stadt Flensburg, Register: Aeltermåoner im 
Rath wurden nachher BOrgermeister genannt 

'^ Sinl. Zeitschrift f. Schl. Holst. Laiienb. Gesch. IV 77. Svarende hertil var de- 
„24 mænd", som alt nævnes 1489 (FL Dipl. I 670), delte i to lige hold, hvert med sia 
oldermand. 

(s. 89). Dette sidste står heller ikke i stadsretten (k. 32): 
„Seniores 4 de civitate tenentur habere duas marcas den. de 
nova moneta, sutores tenentur regi quolibet anno 3 marcas 
den." etc; det er en række ydelser fra bymændenes side, det 
her drejer sig om; oldermændene skal have to mark ^af ny 
mønt". Nærmere oplysning må søges andensteds. I Åbenrå 
skrå k. 6 siges: „Consules exigere debent et recipere denarios, 
dictos myntpenningh, de quibus dabunt aduocato octo marcas 
et non magis." Endvidere ses det af forskellige lovstykker 
fra kong Abels og Kristoffers tid, at der skulde ydes en øre 
penge årlig af hver plov „for stadig mønt". Dette forklares 
nærmere af „Ribe oldemoder", som beretter, at kong Valdemar 
anviste biskoppen af Ribe plovpenge af 3 sysler (og to stæder) 
i vederlag for den halve mønt; det har udentvivl netop været 
den halve plovskat af stiftet. Kongen og biskoppen hørte 
altså op med at drage fordel af udmøntningen mod at oppe- 
bære en plovpenge (solucio denariorum illorum, qui de aratris 
debentur pro fabrica); den skulde ydes af alle, adel og almue, 
læg og lærd, bymand og landmand^. Det er vel uimodsige- 
ligt denne afgift, der i Åbenrå kaldes ^, møntpenge " ; de 8 
mark, som fogden skal have, vilde svare til 64 plove på 
landet, noget får vel rådet, og i matriklen står denne stad for 
75 plove. Om nu de to mark, Slesvig oldermænd skal oppe- 
bære af „ny mønt", ligeledes er en del af stadens møntpenge, 
som de opkrævede til stadens foged, eller om det snarere, 
som Steenstrup mener, er for et tilsyn med udmøntningen, 
får stå ved sit værd; i sidste tilfælde kan vi ikke bedømme 
de forhold, af hvilke det har udviklet sig. Men i intet tilfælde 
indeholdes der heri noget om oldermændenes forhold til kongen. 
4. Slien og søretten, Stadsretten bringer jorden i den 
nøjeste forbindelse med staden. I kap. 71 hedder det: „Pisca- 
tores libere habent piscari per totam Slyam, et in campo pos- 
sunt extendere funes sagenarum ad siccandum sagenas" etc. 

> o. Nielsen, Ribe oldemoder, s. 5. 8. Geheimearkivets årsberetning V tO. 14. 
<SmL Steenstrups Studier s. 211. 246.) 

Kap. 55: „Quicumque infira Slyam nauem fregerit, libere bona 
sua possideat quicquid de rebus suis saluare poterit.'^ Og af 
kap. 30 ses, at tolden betaltes på det sted, hvor man be- 
gyndte farten i Slien, for udgående ved Slesvig, for indgående 
ved Siesmynde. I kap. 68 siges: „flumen regis est". — Det 
ældste aktstykke om stadens ret til fjorden er kong Kristjern 
Vs såkaldte Slibrev (1480), i hvilket kongen gør vilterligt: — 
„dat als denn de Ersamen Borgermesteren etc. Unser Stadk 
Schleswigk van Unsen zeligen Vorfahren, Hertoghen to S. tor 
Tydt wesende, begifftiget unde beprivilegeret sin mt^ der 
Vrigheit Unses Sir ornes unde Waters Schlighy des frigh un- 
gehindert to erer Vischerygen, Kopenschop, Segelatien unde 
Neringe von der genOmten Unser Stadt S. an, by beyden 
Syden des Landes, wenthe an dat gemeyne Meer effte solte 
See, enen Weke Sees buthen Schlyes Munde to gebruckende, 
sunder jennigerleye Hinderinghe effte Bewernisse" etc. ^ 

Med hensyn til de slutninger, som Dr. Hasse drager af 
bestemmelsen om skibbrud på Slien, gør han sig skyldig i 
samme fejltagelse som ved fortolkningen af lejdebestemmelserne ; 
han jævnfører Lybeks privilegium af 1204, udstedt af kong 
Valdemar: „Superaddimus insuper conferentes, ut ubicumque 
intra regni nostri terminos, tam in Dacia quam in Slauia, siue 
intra siue extra portum qui Trauenemunde dicitur, ipsos nau- 
fragium pati contigerit, quicquid per se saluare poterant, quiete 
possideant — " (s. 34), Mærkeligt nok ser Dr. H. slet 
ikke, at her er tale om to helt forskellige ting. Han finder 
tre trin i udviklingen af lovbestemmelserne om skibbrud, men 
lægger ikke mærke til, at Slesvig stadsret må ses fra et helt 
andet synspunkt. De lybske skibe får en vis ret i skibbruds- 
tilfælde overalt i Danmark og Vendland, såvidt kong Valdemars 
vælde når, samme ret udenfor Travemtinde som indenfor. På 
Slien derimod lovbeskyttes hvert skib, ligegyldigt hvor det 
hører hjemme (quicumque navem fregerit); det er en forret 

> Corpus Statutorum Slesvic. fl 52. „En weke sees** er selvfølgelig det danske 



„en uge søs". 

som kommer Slesvig tilgode, thi alle disse skibe søger dets- 
hayn, men den er begrænset til det farvand, som også i andre 
henseender er overladt staden til brug. Det svarer i så hen- 
seende til Lybeks forhold til Traveløbet ud til Travemtknde. 
Hvor gammel denne lovbestemmelse er, kan derfor slet ikke 
afgøres, den må vist føres op til de ældste tider; St. Omers- 
bymænd &r 1127 følgende ret: „per totam terram Flandriæ 
eos liberos a sewerp facio^ (k. 5); det er alt langt mere end 
Slesvig har. 

Endnu en anden, ligeså uheldig opdagelse har Dr. Hasse 
gjort i Slesvig søret. Side 31 siger han om loven: „S. kennt 
die Sandmånner nur in einer Stelle, art 57: „Nauta qui pro* 
potu vel alia negligentia nauem suam in portu dimiserit, te- 
nentur nåute eum expectare per diem et noctem. Si tune non 
venerit flante vento recedant naute et ad quodlibet akkerhaald 
reddat IX solidos. Quicquid uero in uilla derelictum fiierit de 
rebus, vel quod majus est delictum, super homicidio uel waald- 
techt, debént sex veredici in propria villa diffinire." 

Weil die Handschrift dies in einen Paragraphen zusam- 
mengeworfen hat, ohne durch ein neues Paragraphenzeichen 
vor Quicquid anzudeuten, dass etwas v5llig Neues beginne, so 
ist auch bislang gedankenlos interpretirt worden, dass hier die 
Sandmånner Qber Vergehen von Seeleuten urtheilen sollen (z. 
B. Paulsen II 218 f.). — Es wird des biossen Hinweises be- 
dflrfen, dass hier von ganz verschiedenen Dingen die Rede 
und die zweite Hfilfte des Artikel 57 als selbståndiger Para- 
graph auszuscheiden ist." Ved at sammenligne hele dette 
parti af loven med det tilsvarende i Flensborg ret, vil det 
imidlertid vise sig, at den sidste del af kapitlet er senere ind- 
skud i en oprindelig helhed (Slesvig 57 — 62 =^ Flensborg 
latinske text 71—75, dansk 89—93), medens dette indskud 
selv ingenlunde, som Dr. H. mener, er lig Flensborg k. 14 
(de violento raptu mulieris et abscissione membrorum et de 
homine interfecto et de oculo eruto debent octo veredici discer- 
nere veritatem). Lignende indskud på et andet sted i loven 

har jeg alt for lang tid siden påvist (Bidrag til Nordens hi- 
storie i middelalderen, s. 51 f.). Men dette indskud refererer 
sig da selvfølgelig, som det altid forhen har været forudsat, 
til rettergang for søfolk. Dengang stadsretten affattedes, kendte 
man ikke sandemænd, de indførtes først ved kong Valdemars 
lovbog^; da de senere kom i brug, for her som overalt, hvor 
denne lovbog vedtoges, at dømme i de noksom bekendte til- 
fælde, tilføjedes dette ikke i stadsretten på alle de steder, hvor 
det måtte konune i betragtning; det er for så vidt en vilkår- 
lighed, at man har tilføjet det i kap. 57; men en formel vil- 
kårlighed kan jo have en bestemt historisk grund. At der 
imidlertid kun har været tænkt på søfolkenes ret, fremgår tyde- 
ligt nok af formuleringen, der lægger al vægten på at det er 
sket „in viUa**, at nemlig dommen da også skal fældes „in 
propria villa". Det er i modsætning til den tidligere og senere 
omtale af søfolks forseelser „in via", der afgøres efter skipperes 
ed (k. 54). 

Efterskrift: En forkastet krønike. 

Som man kunde vente indeholder Dr. Hasses bog adskil- 
lige partier, som vilde kunne samles under benævnelsen „Streich- 
-concert". Det vil af det foregående allerede kunne ses, hvor- 
langt forfatteren i den henseende er gået ud over det tilladeliges 
grænser. Til slutning skal her dog endnu et enkelt exempel 
fremdrages, da tavshed i slige forhold, som erfaringen viser, 
har sine misligheder. 

Der skal da her ikke dvæles ved det lille brev, som 
Flensborg Knudsgildes skrå tilskriver kong Knud (VI), men 
som Dr. H. skånselsløst tager af dage (s. 97 f.). Alle har 
hidtil troet, at den beskyttelse, kongen lovede brødrene „såsom 



1 Dr. H. søger vel at gøre det sandsynligt, at stadsretten er yngre end Vald. II, 
men han anfører ikke et eneste antageligt hevis derfor; hvorledes det står til med 
-dem, han henter af historien og byens forfatning, har vi her set Stadsretten er efter 
hele sit indhold fra kong Valdemars tid, uden at vi nu vistnok kan komme tidsbe- 
stemmelsen synderlig nærmere. Sml. „Valdemar Sejr*^, s. 178. 

dem der os daglig tjene ^, skulde sætte dem i klasse med hans 
hirdmænd; men her underrettes vi om, at den daglige tjeneste 
€r den, som ydes den hellige Knud i daglig kirketjeneste, og 
at det altså må være ham, brevet falskelig skulde tilskrives! 
„Die droUigen Dftnen!" 

Det skal heller ikke videre forfølges, hvad forfatteren 
mener med sit ildevarslende „der sogenannte Sven Ågesen ^ 
(s. 98); thi det får vi vel tidlig nok at vide af ham selv. 

Vi vil derimod, ligesom Dr. H. selv i sin bog, slutte med 
den motivering, der fører til forkastelsen af Robert af Elgins 
„Knud Lavards levned"; den er så karakteristisk (s. 117 ff. 
smi. s. 99). Som bekendt haves nu kun et uddrag af denne 
krønike, skrevet med Hamsforts (rettere Vedels) hånd og trykt 
i Ser. r. D. IV 256 — 61. Dette uddrag indeholder imidlertid 
eo række værdifulde oplysninger, som det ikke er uden betyd- 
ning for hin tids historie at rense for enhver mistanke. Dr. 
H. kommer imidlertid til følgende resultat: „Fflr die Annahme, 
die Biographie des Robert Elgin sei gleichzeitig, bleibt kein 
Raum mehr. Davon hfttte aber auch schon die einfache Beob- 
achtung, dass Knut stetz als sanctus bezeichnet wird, Zeichen 
Seinen Tod begleiten und Wunder am Grabe folgen, abhalten 
soUen. Schon daraus ergåbe sich Abfassung nach der Heilig- 
sprechung 1170. Die vita ist ein Produkt aus Gildekreisen, 
von geistlicher Hånd zu Ringstedt. Der Verlust des voUstån- 
digen Textes Iftsst sich verschmerzen." 

Vi vil begynde med denne påstand om hertugens hellig- 
dom, der skulde henvise skriftet til tiden efter 1170. Kan 
man påstå sligt med noget kendskab til Nordens historie? 
Hvormange af vore helgener er overhoved bleven kanoniserede? 
Knud hertug toges som bekendt op af graven i 1146, efterat 
der i de 15 år siden hans død havde været delte meninger 
om hans helligdom; de to præster ved "Fruekirken i Ringsted 
hørte netop til dem, som ikke vilde gå ind på den^. 



* G. Waitz, Lebensbeschr. Knut Lavards, Translatio, lectiones 3—5. 
A. D. Jørgensen: Afhandl. IL 14 

Hvorfor henføres nu denne krønike til Ringsted? Jo, mener 
Dr. H., forfatteren fremhæver Ringsted på Slesvigs bekostnings 
det viser skinsyge. Det hedder nemlig simpelthen (i vort ud- 
drag!): „Can. præficitur Slesvigæ". Navnet Hedeby udledes 
af „hede", „quasi villa deserta", eller af et engelsk hetha i 
betydning havn: Havneby; begge forklaringer finder den tyske 
forfatter nedsættende. Ringsted derimod udleder krøniken af 
„ring**, fordi det ligger midt i Sælland; det skal hæve stedet. 
Efter danske forestillinger er det dog en stor fordel at være 
havnestad og ikke „ringstad" i den betydning; men i alle til- 
fælde siger Robert jo kun hvad der er sandt. Men der er 
mere; han siger, at der i Ringsted holdes „placitum generale",. 
det er mistænkeligt: „ob unter dem dort stattfindenden placi- 
tum generale die Reichsversammlung der Dånen oder nicht 
vielmehr die Gildeversammlung der Knutsbrflder zu verstehen 
sei, ist vielleicht absichtlich zweifelhaft gelassen". Hver be- 
gynder i fædrelandets historie véd, at placitum generale er 
Sællands landsthing og at denne bemærkning er den simpleste 
historiske sandhed. 

Endnu grellere finder Dr. H. dog modsætningen mellem 
de to steder udtrykt i en anden vending. Kong Nils og hertug 
Knud havde byttet „ringe" som tegn på venskab og som 
amuletter, — „sed ubi vis hujus annuli, dum cæsus est Ni- 
colaus Slesvigæ?^ „Man merkt die Malice." 

Og hvilken malice gør Robert sig ikke skyldig i, ved i 
anledning af kong Nils's tronbestigelse at minde om Sven 
Estridsøns tronfølgelov, at den ældre broder altid skulde gå 
forud for den yngre: „Seine Thronfolge streitet gegen Suens 
Successionsgesetz, Niels hatte das Gesetz beschworen." Hvori 
stred den egenlig mod hin lov; med andre ord, hvilken ældre 
broder blev tilsidesat? — Lad os altså foreløbig lade Robert 
stå. — 

At Dr. Hasse ikke har havt øje for de mq^ngfoldige ypper- 
lige småtræk, som levningerne af denne krønike indeholder,, 
viser noksom, hvorh'dt han er fortrolig med vor historie; han 

er gået hen over den med en harefod og har sat et mærke 
hist og et her, han har vraget eller fremhævet hvad der pas- 
sede til hans forudfattede meninger, uden sammenhæng og 
uden forståelse af nogen helhed. Hvormeget vi end må sætte 
pris på, at vor historie granskes af fremmede, kan dog neppe 
nogen dansk mand uden en vis bitterhed være vidne til, at 
man tror at kunne gøre det med så f& omstændigheder, med 
så stor selvtiUid og en så dybt rodfæstet, om end tildels ube- 
vidst ringeagt for vor nationale udviklings selvstændighed. 



14* 

Uen livlige virksomhed, som i den sidste halve snes år 
er bleven udfoldet på historiens område i Danmark, har mere 
end noget andet måttet overbevise os om vor historiske litera- 
turs fattigdom. Der er tilvisse i århundredernes løb gjort 
meget for at fremdrage kilderne, og der er nedlagt en rigdom 
af arbejde og lærdom i talrige tidsskrifter, i omfattende værker 
og en mangfoldighed af sær skrifter, og dog er man bestandig 
i forlegenhed, når almindelig dannede læsere beder om anvis- 
ning til at sætte sig nogenlunde grundig ind i et eller andet 
afsnit af vor nationale historie. Hvem kan have alle disse 
spredte hjælpemidler ved hånden, eller hvor mange har tål- 
modighed til at samle dem og til selv at gøre det arbejde, 
historieskriveren skulde have gjort? Der kan ingen tvivl være 

om, at jo sansen for historisk læsning var forholdsvis større, 
dengang man kunde slå sig til ro med Holbergs opfattelse af 
fortiden eller dengang man delte Badens blik på den histo- 
riske udviklingsgang, end nu da man har fået en anelse om 
kritikens betydning overfor overleveringen og en målestok for 
fremstillingens kunst, som man forhen savnede, eller i alle 
tilfælde ikke anvendte. 

Danmark har i den henseende været betydelig slettere 
stillet end Sverige. Den udvikling, som veltalenheden her 
tidlig kom til at dele med digtningen, støttet til det politiske 
liv og den borgerlige frihed, har vi hos os hårdt måttet savne, 
og vor store digteralder bar kun ringe frugt for udviklingen af 
en historisk stil. Mestrene i den danske prosa lagde hoved- 
vægten på et rent sprog, en let og logisk tankegang og en 
vis farveløs, upersonlig korrekthed, som ikke er gunstig for 
en levende skildring af fortidens mangeartede forhold og til- 
dragelser. Det står i en inderlig sammenhæng hermed, at det 
især var de Qerntliggende tidsrum og fjemtstående person- 
ligheder, som behandledes af historieskriverne. Ligesom det i 
forrige århundrede havde været hovedformålet for granskerne 
at forøge vor viden i rent ydre forstand, således stillede man 
sig nu den opgave at give afrundede billeder af personer, 
institutioner eller begivenheder, løsrevne af deres sammenhæng 
og i mangfoldige tilfælde, i det mindste tilsyneladende, valgte 
i blinde og behandlede med en lidenskabsløs ro, der havde 
sin naturlige forklaring i emnets mangel på dybere interesse. 
1 Sverige gik man muligvis til en modsat yderlighed ved at 
efterstræbe farverige billeder og derved atter og atter at komme 
tilbage til historiens store navne og følgerige begivenheder; 
men der vaktes derved og vedligeholdtes en mere almindelig 
interesse for denne literatur, og dens betydning for den al- 
mindelige dannelse er uden tvivl bleven langt større end i 
Danmark. 

I sin dybeste grund står dette jo vistnok i forbindelse 
med den forskellige politiske udvikling i de to lande. Hvilke 

skyggesider der end fulgte med frihedstiden og alle de senere 
omvæltninger i Sverige, så udvikledes ved dem selvfølgelig 
almenånden på en måde, som hos os var ukjendt. Enevælden 
ynder ikke historien, uden for så vidt som den træder i dens 
tjeneste. For så vidt som den er liberal, vil den til nød til- 
lade, at man angriber den eller endog overdænger den med 
de blodigste forhånelser, således som det hos os fandt sted 
med Riegels i hans ofte absurde angreb på kongerne. Men 
den vil ikke selv levere våben til disse angreb; den vil ikke 
åbne sine egne arkiver, den vil ikke tillade sine embedsmænd 
at skrive mindeskrifter, og den vil foretrække overdrevne an- 
greb for den kritik, som fremlæggelsen af den fulde sandhed 
vilde indeholde. Det er denne enevælde, som har sat sit 
stempel også på vor historieskrivning, det er den, som har 
gjort den tam og ensformig, til samme tid som den har gjort 
den tålmodig, flittig og nøjsom. Uden det frie blik på sam- 
fundsforholdenes brogede væv, uden det dristige ord i dommen 
over folkets ledende mænd, uden veltalenhedens smykke som 
tegn på videnskabsmandens dybe samliv med sit emne, står 
den i skygge ved siden af vor digtning og vor ræsonnerende 
literatur. 

Overgangen fra enevælden til „frihedstiden" har lige så 
lidt på dette som på andre områder været så pludselig og 
gennemgribende, som man til sin tid var tilbøjelig til at an- 
tage. Den nye alder havde forlængst kastet sin skygge foran 
sig, før den kuldkastede den gamle statsform, og denne har 
til gengæld kastet stærke skygger over den følgende menneske- 
alder. Meget er dog udrettet i denne overgangstid, og mere 
er indledet for fremtiden; opgaverne er bleven større, blikket 
har udvidet sig, først og fremmest til hele Norden, og den 
videnskabelige metode er bleven en anden. Det vil være frem- 
tiden forbeholdt at vise, om det vil kunne lykkes os at bevare 
den danske historiegransknings gode traditioner, dens ædrue- 
lige kritik, dens sans for de mindste detaljer, dens ubestikke- 
lighed overfor det glimrende og iøjnefaldende, i forening med 

nutidens trang til at ombytte viden med forståelse, nøjagtighed 
med anskuelighed, fuldstændighed med fylde og begrænsning. 

Disse almindelige betragtninger kommer let til at påtrænge 
sig en, når man tager de to danske bøger i hånden, som er 
nævnte foran denne afhandling. Hvorledes er det muligt, 
spørger man sig selv, at disse emner, Valdemar Atterdag og 
dronning Margrete, så at sige aldrig forhen har fundet deres 
historieskrivere? Hvorledes har det kunnet gå til, at vi ejer 
særskrifter om så mange ubetydelige mænd og kvinder, vidt- 
løftige bøger om købstæder, herregårde og småøer, men ingen 
skildringer af disse regenter, der omdannede vort fædreland fra 
en samling pantsatte len til en stormagt i Norden? 

Men vi vil ikke gå i rette med fortiden, der på sin vis 
beskedent har forarbejdet, hvad der nu her træder os i møde. 
At endelig de to mærkelige slægtaldre er bleven behandlede i 
en form, som gør dem tilgængelige for den almindelige dan- 
nelse, er et så stort fremskridt, at man skylder de mænd, 
som har påtaget sig dette arbejde, en tak både for deres mod 
og deres udholdenhed. Det er et besværligt arbejde at rydde 
op i grunden til en hel tidsalders historie, at opsøge, ordne 
og kritisk at gennemgå kilderne, for så at give et billed af 
den hele udvikling. Men det er ikke mindre vanskeligt, man 
kunde fristes til at sige ansvarsfuldt, at lade den nyere tids 
lys falde ud over begivenheder og personligheder, som i virke- 
ligheden kun er lidet kendte, selv om de er meget omtalte og 
stærke karakteriserede i den almindelige bevidsthed. Der hører 
mod til her først at fremkomme med en selvstændig, selvdannet 
opfattelse. Når først isen er brudt, vil det være langt lettere 
for senere forfattere både at komme til rette med stoffet og 
at modificere dommen. 

Kilderne til hin tids historie frembyder særegne vanske- 
ligheder, men de gør det på den anden side muligt at få et i 
høj grad pålideligt billed af begivenheder og tilstande. Sammen- 
ligner vi det store opsving i 14. med det i 12. århundrede, 
en sammenligning, der så at sige pånøder sig enhver, som 

har syslet med den ældre middelalders historie, men mærke- 
ligt nok ikke er kommen nogen af de foreliggende forfattere i 
tanke, da er modsætningeti også med hensyn til kildernes be- 
skaffenhed påfaldende. Medens vi hist har den uvurderlige 
bog af Saxe, står vi her uden vejledning af nogen enkelt, blot 
nogenlunde betydelig indenlandsk forfatter; vi må nøjes med 
annaler, især udenlandske, der tilsammen neppe er så rig- 
holdige som det, vi erfarer af lignende kilder om Absalon, 
fraregnet hans særlige historieskriver. Men til gengæld haves 
der en rigdom af diplomer fra 14. århundrede, både vedkom- 
mende de politiske og mangfoldige private og retslige forhold,, 
som ikke på langt nær har noget sidestykke i den ældre tid. 
Kongehusets ældre arkiver synes at være gået til grunde i de 
urolige tider i 13. og begyndelsen af 14. århundrede, således 
at der ved Valdemar Atterdags tronbestigelse kun fandtes for- 
holdsvis få levninger tilbage, rimeligvis opbevarede på et mere 
tilfældigt gemmested og derved reddede fra tilintetgørelse. 
Først fra hans tid af findes der en sammenhængende række 
af oldbreve, et rigsarkiv, hvis ældste række endnu 100 år 
efter hans død gemtes på Vordingborg, det slot, som i hans 
tid blev forvandlet til rigets hovedfæstning. Dronning Mar- 
grete og Erik af Pommern oprettede på samme måde et arkiv 
på Kalundborg, i det faste og fritstående tårn „Folen", og 
her forblev „rigets dressel" som bekendt langt ned i tiden,, 
uden senere, så vidt vides, at lide større tab. På samme 
måde er en stor og vigtig Ael af de holstenske grevers arkiv 
på Segeberg bevaret, medens derimod de sidste sønderjydske 
hertugers efterladenskaber er tabte. Når hertil kommer, at 
også nabolandenes, fremfor alt Sveriges og Meklenborgs ar- 
kiver fra denne tid indeholder store rigdomme, medens Hanse- 
stæderne foruden deres brevsamlinger ejer vidtløftige forhand- 
lingsprotokoller fra „hansedagene", så vil det let ses, at der 
foreligger kilder i stor mængde og et omfattende arbejde for 
den gransker, som vil søge at udtømme deres vidnesbyrd. 

Dette arbejde er nu også i fuldt mål udført af de to for- 

fattere. Etatsråd Reinhardt har Ikke blot genoptaget Grams 
undersøgelser til kong Yaldeokars historie, men ført dem videre 
gennem det omfattende materiale, som nu foreligger trykt fra 
nabolandenes arkiver, og den store række utrykte diplomer i 
vort gehejmearkiv. Kun enkelthederne i den indre historie, 
kongens og stormændenes talrige jordhandeler og retstrætter 
og hvad deraf kan udledes, har han for det meste ladet ligge, 
dels vel fordi de forekom ham at ligge for fjernt fra hoved- 
sagen, dels fordi en hård og håbløs sygdom hindrede ham i 
at fuldføre sit værk i alle retninger. Dr. Erslev har i den. 
henseende haft ungdommens ubegrænsede arbejdsevne og hel- 
dige ydre forholds støtte til fuldstændig at udtømme sit emne^ 
både her hjemme og i udlandet. Han har tillige haft det for- 
trin at være historiker ex professo og udrustet med alle viden- 
skabens hjælpemidler; hans kritik er tilmed klar og indtræn- 
gende, uinteresseret og fordomsfri. Reinhardt har derimod ikke 
kunnet frigøre sig for den nedarvede pietet mod Hvidtfeldt; 
han kan ikke slippe den forestilling, at den naive rigskansler 
har haft selvstændige „traditioner^ at øse af ved siden af de 
skrevne kilder, vi alle kender, og dem han desuden bevislig 
har kendt. Erslev har i sin anmeldelse tilstrækkelig eftervist^ 
hvilke ulemper der er opståede heraf for fortællingen, og ad- 
skilligt andet vilde vistnok kunne føjes hertil; men det må 
dog vel erindres, at der her kun er tale om mindre væsenlige 
enkeltheder uden dyberegående betydning for opfattelsen af* 
fortællingens gang i det store og hele. 

Men ligesom vi i de to bøger har fået en grundig frem- 
stilling af begivenhederne i vort fædreland i de to slægtaldere, 
således har vi ikke mindre hos de to forfattere fået udprægede 
personlige opfattelser af dem. Reinhardt har ikke lagt skjul 
på, at han forfattede sin bog under trykket af vor sidste 
ulykkelige krig, og at han ønskede i Valdemar Atterdag at 
opstille et mønster for sin samtid. Erslev vender sig polemisk 
mod denne tendens og tilbageviser ethvert forsøg på at an- 
lægge en moralsk eller ideal målestok på den tids politiske: 



218 VALDEMAR ATTERDAGS OG DRON. MARGRETES HISTORIE. 

færd; han ser i den berømte konges såvel som i hans be- 
rømte datters historiske bedrift resultatet af en kraftig, klog 
og hensynsløs kamp til alle sider for at forøge den danske 
krones magt i område såvel som i fylde. 

Der vil komme en tid, da der haves en hel literatur om 
•dette emne; i alle tre riger vil synspunktet blive drøftet, altid 
flere enkeltheder vil blive fremdragne, hver ny forfatter vil 
være om sig for at smedde våben for sin opfattelses rigtighed. 
Intet andet tidsrum i den fælles nordiske historie kan jo lignes 
ved dette i vidtrækkende betydning og i skæbnesvangre følger 
for de tre folk. En tilnærmelse som ingensinde før eller senere, 
og derefter en tvedeling med en dybere modsætning, end den 
forhen var kendt, et folkehad, der i århundreder behersker alt 
o^ alle. Hovedinddelingen af Nordens historie må sættes ved 
Valdemars kongedømme; alt hvad der går forud, kan siges at 
være fuldt forbigangent, fra hans tid af lever vi derimod i en 
sammenhængende historie, hvis virkninger endnu spores, hvis 
følger vi aldrig forvinder. Forholdet imellem de tre riger bærer 
før den tid tilfældighedens præg, det er snart så, snart ander- 
ledes, af rent tilfældige og forbigående grunde; fra den tid af 
er det et af grundvilkårene i vor tilværelse som folk, det kan 
;aldrig lades af syne, og til dets udvikling i overensstemmelse 
med slægtskabets krav er ikke blot én, men alle tre nationers 
fremtidsskæbne knyttet. 

At formålet for en opfattelse af hin mærkelige tid må 
være den og kun den at trænge frem til den historiske sand- 
fhed, er en selvfølge. Men det er lige så vist, at denne ikke 
strax er til rede for hver den, som møder med kendskab til 
•den faktiske historie eller endog gør et særligt studium af alle 
tidens forhold. Det kan derfor med sikkerhed siges, at denne 
'historie vil blive læst og læst om igen, skrevet og skrevet om 
igen, mangfoldige gange, inden emnet kan siges at være ud- 
tømt, inden en endelig dom om den har vundet hævd over 
liele Norden. 

Den enkelte historiker bør derfor ikke være for ængstelig 

for at yde sit bidrag til en sådan forhandling. Det er kun i 
videnskabens barnealder, man binder sig til en bestemt op* 
fattelse fra det øjeblik af, man har fremsat den offenlig. Nyt 
materiale kan komme frem, man kan senere få bedre lejlighed 
til at fordybe sig i alle emnets enkeltheder, og mellemliggende 
bearbejdelser kan øve deres indflydelse. Således vil samme 
forfatter gentagne gange kunne komme til at yde sit bidrag 
til samme forhandling, hver gang med samme frihed i sit blik 
på emnet. 

Det er denne frihed, jeg her skal tillade mig for et øje- 
blik at benytte. Mit eget studium af tiden er begrænset, det 
har samlet sig om Sønderjyllands politiske forhold som mid- 
punkt, men har selvfølgelig ikke kunnet andet end medtage 
hele den almindehge historie i sine grundtræk. Dette udgangs- 
punkt har dog også sine særlige fordele. Det kan ikke mis- 
kendes, at netop denne side af de politiske forhold er svagt 
behandlet i begge de foreliggende skrifter, medens der af en 
fyldigere forståelse åf dens udvikling falder et betydningsfuldt 
lys også over andre partier af rigets historie. Sønderjyllands 
stilling har jo i virkeligheden fra hin tid af lige indtil vore 
dage været den anden hovedfaktor i vor politiske historie, 
ofte uanselig, endnu oftere overset, men derfor ikke mindre 
skæbnesvanger. Vel er nu dette spørgsmål i og for sig af 
rin.i^e betydning i den største del af Valdemars og Margretes 
regering, først under Erik af Pommern voxer det som bekendt 
op i sin fulde højde; men selv denne omstændighed er jo en 
betydningsfuld kendsgerning, der blotter en mangel i den fore- 
gående tidsalders politiske gerning. Idet kampen om Sønder- 
jylland bliver kong Erik til fald, sprænger den tillige unionens 
skøre bånd. Det kommer for en dag, at man har sat kransen 
på huset, før hjørnestenen ret var fæstet, at man har sat de 
tre kroner i sit skjold, samtidig med at nældebladet fortrængte 
søbladene omkring Sønderjyllands løver. 



220 VALDEMAR ATTERDAGS OG DRON. MARGRETES HISTORIK 

Kong Valdemar bærer i vor historie det betydningsfulde^ 
tilnavn „atter dag!"* Den første betingelse for at forstå hans 
liv og gerning er da at gøre sig fortrolig med den nat, som 
gik forud. 

I sine hovedtræk er tilstanden bekendt nok: rigets lande 
var pantsatte eller tabte, folkets modstand mod de fremmede 
tilsyneladende brudt. Og dog var dette end ikke det værste; 
man får ikke den rette nøgle til forståelsen af kong Valdemars 
regering, med mindre man gør sig fortrolig med den grund- 
skade, som havde fremkaldt denne sagernes stilling eller dog 
var i følge m«d den. Det var ingenlunde, som Reinhardt går 
ud fra, de sidste kongers svaghed, eller prælaternes og adelens 
overgreb, eller andre mere tilfældige omstændigheder, som hid- 
førte det sørgelige resultat. Det var derimod den gradvise 
opløsning af tidligere tiders opfattelse af „riget". Dette be- 
greb havde hos os en uoverskuelig historie, tilbage til den 
fjerneste oldtid. Rigets enhed og sammenhold havde bestandig 
i den historiske tid været en bydende "nødvendighed, dets 
højhed overfor de enkelte havde, senest i Valdemarernes tids- 
alder, altid på ny bestået sejrrige kampe imod enhver mod- 
stand. Når en ny konge fremstillede sig for folkets høvdinger 
for at stadfæstes i sin værdighed, aflagde han ed på ikke at 
mindske kronens ret og rigets eje; det viser noksom, at det 
var selve folket, som holdt på rigets højhed og kraft, ikke for 
kongernes, men for sin egen skyld. Ulykken i Kristoffer Val- 
demarsøns og hans ætmænds hus var den, at den gamle lige- 
vægt i riget gik tabt. Det beror vistnok på en fejltagelse, 
som er gået i arv til os fra enevældens tid, når vi ensidig 
lægger vægten på stormændenes, de kirkeliges og de verds- 
liges, stigende vælde efter Valdemar Sejrs tid; også kongernes- 
vælde steg, tildels endog ud over de andres, og det er i 



^ Når Reinhardt ikke vil lade min påvisning af, at dette tilnavn historisk hid- 
rører fra et tysk mundhævd, som kongen brugte („der dage" eller „des dages"), gælde,, 
men mener, at Hvidtfeldt her havde en mundlig overlevering for sig, så er det et ret 
betegnende exempel på hans forkærlighed for det traditionelle overfor den på kilderne- 
støttede kritik (s. 526 f). 

virkeligheden det store kapløb om at drage den største vin- 
ding af de forandrede samfundsforhold, som tilsidst sprænger 
rigets hellige bånd. Allerede Kristoffer I er voldsom og hen- 
synsløs i al sin færd, hans søn Erik ligger fra sin første ung- 
dom af i strid med stormændene, indtil han falder for deres 
hånd i Finnerup lade. Nogle år før sin død tvinges han til 
at udstede en håndfæstning, den første danske forfatningslov. 
Lad end enkelte af dens bestemmelser gå videre end ønskeligt 
i at indskrænke kongens magt, så må dog loven i sin helhed 
siges at være et mindeværdigt frihedsbrev for hele det danske 
folk. Det sikrer årlige danehof, det sætter en grænse for de 
:skatter og byrder, kongen kræver, og det beskytter den en- 
kelte imod rettens misbrug fra magthavernes side. Det er et 
mærkeligt bevis på den ufriheds ånd, som går gennem vor 
historieskrivning, at den atter og atter kalder denne og de 
følgende håndfæstninger for ubillige overgreb overfor kongerne. 
Erik Menvæt fortsatte efter at være bleven myndig sine 
forfædres politik, og det lykkes ikke at binde ham ved nogen 
håndfæstning; han indleder den egenlige opløsning. Der er i 
hans tid en kamp af alle mod alle. Kirkens mænd er ikke i 
stand til at besejre den konge, som lader det menige folk 
4sidde i 17 års interdikt; adelens forsøg på at vinde med i 
magtudvidelsen fører til blodige nederlag. Udadtil søger kongen 
at vinde lehshøjheden over de tyske nabolande, og hans over- 
vælde er så stor, at det tildels lykkes. Til gengæld uddeler 
han arvelen også indenfor rigets grænse, i modstrid med dets 
ældste grundlove. Med hans død indtræder der et omslag, 
broderen kommer ikke på tronen uden håndfæstning. Det be- 
.stemmes igen, at der skal afholdes årlige danehof, men selve 
denne bestemmelse tages ikke på danehof, den aftales i Viborg 
af de nørrejydske biskopper og stormænd! Kristoffer har samme 
hensynsløse karakter som hele hans slægt, men han mangler 
de andres kraft, og hans modstandere er ham overlegne. Der- 
for bliver hans korte regeringstid stormændenes gyldne alder. 
Under de følgende kampe forsvinder riget fuldstændig. 

Grev Gert bruger først den gamle form for at grundfæste sinj 
magt; han lader holde dauehof, højtideligere vistnok end det 
var sket i mange år, og alle de aftaler, som indleder rigets- 
opløsning, gøres i den mest bindende form. Det er derfor en- 
dårskab at ville slette den sønderjydske Valdemar af vor konge- 
række; efter formen har ingen siddet på Danmarks trone med 
en højere legitimitet. Men dermed er det også forbi. Da 
Kristoffer vender tilbage og igen slutter aftaler på kronens- 
vegne, afløser det ene forlig det andet, og han går så vidt 
udtrykkelig at fornægte sin kongeed: „Vi giver for os og vore 
arvinger", siger han, i det han forlener grev Gert arvelig med 
Fyn, „afkald på alle senere udflugter og fremfor alt på den» 
at det skulde være forment at skille kronens ejendele fra Dan- 
marks rige." Ved hans kort efter påfølgende død mener den 
forsigtige greve endnu at måtte holde på de gamle former, i 
det mindste for så vidt, at kronen skal have en repræsentant. 
Han skyder derfor atter hertugen frem som den, der har ret. 
til at indløse rigets len: Skåne, Jylland o. s. v. Formelt be- 
står kongedømmet altså endnu, kun navnet bruges ikke; det 
afkald, den unge hertug må have givet overfor kong Kristoffer 
og hans søn Erik, var faldet bort med deres død, og vi kan 
med fiild føje betragte Valdemar som nominel konge i den 
ellers kongeløse tid. Et afkald overfor greverne giver han 
først ved forliget i Slesvig, kyndelmissedag 1339, idet han 
lover aldrig at gøre brug af sin indløsningsret til de danske 
lande og med dem at være en fjende af Kristoffers sønner, af 
hvilke dengang alt Valdemar kaldte sig konge af Danmark. 

Med dette hertugens afkald var i formen rigets opløsning^ 
fuldbyrdet, men heldigvis var dermed også vendepunktet givet. 

Man fristes til ved et sådant vendepunkt at spørge: var 
det muligt, at udviklingen kunde have taget en anden gang^ 
end den gjorde, eller forelå der, hvad man kalder en historisk 
nødvendighed for omslaget? Jo mere fortrolig man bliver med 
historiens virkelige gang, des mindre kommer man til at tro- 
på den historiske nødvendighed. Disse forunderlige skæbner,. 

der træffer folk som enkelte personer, snart så og snart så, 
lader sig ikke henføre under nogen generalnævner, og den. 
betydning, som enkeltmand får i nationernes udvikling, snart 
som deres forkæmper, snart som deres avindsmand, lader sig 
ikke udmåle. Om vendepunktet vilde være kommen i vor 
historie uden de tvende mænd, Nils Ebbesøn og Valdemar 
Atterdag, er et spørgsmål, som ingen menneskelig kløgt kan 
besvare. 

Hvad vilde der da være sket, hvis det ikke var kommen? 
Ja, vi kan hente svaret hos vore naboer. Hvorledes så det i 
hine år ud i Nordtyskland, hvor de små hertugdømmer og 
grevskaber deltes og atter deltes mellem arvingerne, medens 
de mægtige stæder løsrev sig fra landbygdens fyrster og fulgte 
deres egne interesser? Hvorledes så det ud i Sydtyskland, 
hvor kun Schweizerne med mandemod hævdede friheden, eller 
i Frankrig, der var adsplittet i len og bispedømmer, og i Ita- 
lien, der opløstes i republiker og despotier? Det var i hine 
år, Dante skrev sin guddommelige komedie, denne vidunder* 
lige sammenkædning af de højeste religiøse ideer med smerten. 
over det jordiske fædrelands selvydmygelse, kejserdømmets op- 
løsning og den højeste magts forfald. De gribende vers fra 
ulykkesåret 1339: 

gerne, p lange moesto more 
dolorosa Dania I 

er som en genlyd af den florentinske digters klager få år til- 
forn over det uhyre, den grådige ulv, der ligger på folkenes 
vej og opsluger alt og alle, lige grådigt og lige glubsk fra den 
dag, det blev sendt op fra helvedes dyb, indtil den time, da 
„den ædle hund" skal kaste sig over det og sende det tilbage 
til dets ophav. Dantes frejdige håb til „Cane grande" skuf- 
fedes, kejserdømmet rejste sig ikke mere af sit forfald til 
Italiens befrielse; hvem kunde da med god fortrøstning påstå, 
at frelsen måtte komme for vore fædre? — 

Imidlertid var som sagt forliget i Slesvig 1339 et vende- 

punkt til det bedre. Forliget var et nederlag for hertug Val- 
demar, idet det berøvede ham retten til at indløse rigets lande 
og derved igen at grundlægge kongedømmet: men det berøvede 
tillige stæderne håbet om at se en ende på den ufred, som 
nu i stadig voxende mål gjorde handelen usikker på alle Nor- 
dens have. Der dannede sig derfor et forbund mod grev Gert, 
og medens han forberedte sig på at slå det til jorden med en 
stor lejehær, måtte han i Lybek slutte et nyt forlig med her- 
tugen, som i virkeligheden ophævede det ældre og anerkendte 
•dennes ret til at indløse riget. 

Dette forlig af 11. Februar 1340 er i en mærkelig grad 
bleven misforstået af Reinhardt såvel som af alle hans for- 
gængere. Han har ofret det en hel afhandling uden i sine 
overvejelser i mindste måde at trænge ind i dets grundtanke, 
og det er i fuld overensstemmelse hermed, at han i sit referat 
af det foregående forlig (2. Febr. 1339) slet ikke nævner her- 
tugens opgivelse af sin indløsningsret (s. 67 f.). Hvad der 
skete i Lybek opfattes da som påtvunget hertugen: det var et 
mageskifte om de to dele af Jylland, hvorved greven altså fik 
sine lande samlede. Men forliget er lige det modsatte. Greven 
indrømmer hertugen ret til at indløse Nørrejylland med den 
ret, Kristoffer havde til det, for en pantesum af 43000 mark 
lybsk. Da der ikke kunde være tale om at udrede det hele 
beløb strax eller på én gang, pantsætter hertugen ham sit 
hertugdømme (undtagen Als) for 25,000 mark og træffer nær- 
mere aftale om, hvorledes resten skal betales i løbet af det 
følgende halvår. Hvis dette forlig altså var kommen til ud- 
førelse, vilde det ingenlunde have medført et mageskifte, men 
fuldstændig have kuldkastet Gerts stilling. Medens han nemlig 
hidtil havde haft Nørrejylland i pant, uden at nogen havde 
indløsningsret til det, vilde han fra nu af have Sønderjylland 
som pant af hertugen, og denne vilde på sin side blive fuld- 
stændig landsherre (konge) i Nørrejylland med indløsningsret 
til Sønderjylland. Det var jo under ganske lignende forhold, 
at Valdemar Atterdag kort efter virkelig indløste Nørrejylland 



VALDEMAR ATTERDAGS OG DRON. MARGRETES HISTORIE. 225 

for landets egne penge, og det samme kunde selvfølgelig her* 
tugen have gjort, om han ellers havde haft forudsætningerne 
for at byde Gert trods og gøre brug af den ret, han nu havde 
erhvervet. Hvor lidt dette imidlertid vistnok var tilfældet, 
ser man af forligets slutningsbestemmelse, i følge hvilken han 
skulde kunne træde tilbage fra det; men i så tilfælde lovede 
han da én gang for alle at opgive al ret til indløsning af 
grevens og hans arvingers pant af den danske krone. Er 
denne tilføjelse gjort af ham selv. som man vel nærmest må 
antage, da viser den hans vankelmodige sind og hans mistillid 
til sig selv; er den sat ind efter grevens ønske^ da vidner den 
om dennes opfattelse af ham. 

Imidlertid var det jo ikke Gerts mening at opgive sagen 
uden en ny kamp. Hans hære drog til Jylland med mord 
og brand, og den 1. April falder han så i Randers for Nils 
Ebbesøns hånd«. 

Forliget i Spandau af 22. April overfører indløsningsretten 
til de danske panter til junker Valdemar KristofiFersøn. Men 
de forhandlende parter føler sig ikke stærke nok til at gennem- 
føre det, hvorfor de i Lybek søger et nyt grundlag for en 
endelig opgørelse med hertug Valdemar, der her nærmest står 
som ordfører for den jydske folkebevægelse. Medens hertugen 
for sit eget vedkommende med ed fralægger sig al deltagelse 
i '^evens drab, udelades enhver bestemmelse om drabsmændene 
i det endelige forlig, og hertugen bliver den retlige mellem- 
mand mellem panthaverne og den danske krone. Nørrejylland 
skal altså overlades ham, og det på billigere vilkår, end det 
var fastsat i forliget med grev Gert, men han overlader det 
igen til junker Valdemar, som ægter hans søster Helveg. 
Brylluppet holdtes som bekendt strax efter på Sønderborg, og 
de to ætlinge af den gamle danske kongestamme fremtrådte 
derefter med hinanden på Viborg landsting, st. Hansdag, for 
at stævne almuen til kongevalg ugedagen efter. På denne dag 
(lørdagen den 1. Juli) nedlagde hertugen højtidelig sin konge- 
værdighed og løste folket fra enhver forpligtelse til sig, lige- 

A. D. Jergensen: Afhandl. IL 1^ 

som der fra alle sider lovedes glemsel med hensyn til fortiden. 
Derefter kåredes Valdemar Kristofifersøn til konge, og biskop 
Simon nedbad himlens velsignelse over rigets fremtid. „Da 
håbede alle", siger den lybske krønike, „at de skulde være fri 
for Holstenernes svare tvang." 



Dr. Erslev har i sin anmeldelse af Reinhardts bog med 
stor styrke eftervist og påanket hans tilbøjelighed til at for- 
svare kong Valdemars politik: der haves stadig en dobbelt 
målestok for de handlende personers bedømmelse, én for den 
danske konge og en anden for hans modstandere, og ros og 
dadel får jævnlig sit udtryk i kraftige, ofte voldsomme ^udtryk. 
I denne kritik har Dr. Erslev utvivlsomt ret. Den uafbrudte 
dømmen over personernes karakter og bevæggrunde er i høj 
grad trættende og ægger til jævnlig modsigelse; for læsere, 
som står på et væsenlig andet stade end forfatteren, f. e. 
Tyskere, må den være næsten utålelig. Men en noget ældre 
kritiker end Dr. Erslev vilde dog næppe have givet sin uvilje 
herover til kende uden tillige at udtale sin sympati for det 
sindelag, af hvilket denne historieskrivning er fremgået. Den 
brændende fædrelandskærlighed, som Reinhardt også i andre 
skrifter har lagt for dagen, var, da han skrev dette arbejde, 
såret på det dybeste, ikke blot ved et nederlag, hvis nationale 
betydning den nærmest følgende generation kun har været alt 
for tilbøjelig til at tilsløre, men også ved en række nedsæt- 
tende domme og hårde angreb, som fender såvel som tid- 
ligere venner netop dengang rettede imod os for at undskylde 
deres færd og vælte ulykkens byrde des tungere over os. 
Hvem vil da undre sig over, at en varmtfølende mand griber 
pennen, ikke blot for at oprejse folkets mod og selvtillid, men 
også for at føre et forsvar for en konge og en politik, som 
han mener kun er bleven miskendt, fordi man i lykkens dage 
havde savnet den rette forståelse, den dybe sympati, som er 



VALDEMAR ATTERDAGS OG DRON. MARGRETES HISTORIE. 227 

nødvendig ikke blot for kunsten, men også for videnskaben? 
Det er nødvendigt at give sandheden æren og indrømme, at 
Reinhardts fremstilling i den henseende har skudt over målet; 
men som fædrelandsven har han i denne bog sat sig et mindes- 
mærke, som kommende tider vil påskønne. Men Dr. E. går 
videre i sine betragtninger over dette punkt og falder her, som 
det synes, fra Scylla i Charybdis. „Er det overhovedet nød- 
vendigt stadig at prøve, spørger han, om Valdemars handlinger 
kunne forsvares for en moralsk domstol? Jeg tror det ikke, 
så meget mindre som bedømmelsen dog vanskelig kan fore- 
tages ud fra andet end den senere betragters moral, og for 
mig er den uheldige følge af Reinhardts moraliseren da også 
især den, at den forhindrer ham fra at fremstille Valdemar 
sådan, som han virkelig var. De egenskaber hos kongen, der 
ikke stemme med det 19. århundredes moral, skjules eller af- 
dæmpes, og hele billedet af Valdemar bliver derved langtfra 
så skarpt og udtryksfuldt, som det kunde være blevet^ (s. 298). 
— Reinhardt vilde visselig med fuld føje have kunnet svare 
hertil: „Nej, det var netop det 19. århundredes politiske moral, 
den moral, hvis ofre vi var bleven, som gjorde mig til kong 
Valdemars historieskriver. Det var denne moral, som påkalder 
alle tidens ideer skiftevis, uden nogensinde at ville tjene nogen 
af dem, påkalder dem blot for at tilsløre sin rovlyst, sin 
herskesyge og sin troløshed." 

Thi hvilken moral er det, vi har forud -for det 14. år- 
hundrede? Det umoralske viser sig mindre i åben grusomhed 
og fysisk troløshed, vor krigsførelse er i visse henseender 
bleven mere human; men at politikens metode skulde være 
bleven bedre eller ædlere, kan dog vel ingen påstå. De le- 
dende statsmænd i kong Valdemars tid havde den selv samme 
moral for øje som vor tids, de samme forpligtelser; thi den- 
gang som nu fandtes der jo ingen højere moral end den, 
kristendommen overalt fremholder for sine bekendere. At 
hverken han eller hans samtidige holdt sig den efterrettelig, 

når den kom i kollision med deres politiske planer, kan i 

15* 

mange tilfælde historisk eftervises, men så ligger det heller 
ingenlunde udenfor historieskriverens opgave at påtale det, 
lige så vist som fremtidige historieskrivere ikke vil undlade at 
påtale de brud på sandhed og ret, som er bleven begåede i 
vor tid. Kun at betragte fortidens politiske tildragelser som 
skuespil, som intelligente naturmagters „kamp for livet" er 
endnu ikke historie; som der i denne er et element af den 
menneskelige frihed, således er der også et personligt ansvar 
og en personlig dom. 

Men her indvendes der da, at den gerning, kong Valdemar 
udførte, trængte til disse midler: han måtte være troløs over- 
for de troløse, underfundig overfor de rænkefulde. Her er 
egenlig det punkt, som jeg mener man må komme bort fra. 
Den enkelte skal aldrig ville være verdensordner, men han 
skal være lydig overfor den verdensorden, som han aner- 
kender. Overfor troløshed og underfundighed skal den, der 
har et ansvar og en gerning i livet, være årvågen, snild som 
«n slange. Men han skal ikke give sig selv anvisning på at 
betale med lige mønt. Dersom kong Valdemar var trådt ind 
i sit kongedømme som en åben, ridderlig karakter, trofast mod 
de mange, der modtog ham med åbne arme, ordholdende over- 
for ven og fjende, utrættelig i sin kamp for rigets ret, men 
øm over andres ret tillige, — hvem véd da, om han ikke 
kunde have nået det samme eller mere, hvem véd, om han 
ikke kunde have højnet tidens politiske moral i sin kreds, 
således som det jo til alle tider har været tilfældet med en- 
kelte højsindede og ædle naturer? Og lige så lidt som stats- 
manden har ret til at fritage sig selv for de almindelige mo- 
ralske bånd, lige så lidt må historieskriveren bagefter gøre 
det. Han kan være mild og skånsom, han kan undskylde og 
forsvare sin helt, men han må indrømme, at i samme grad, 
som dette er nødvendigt, synker helten ned til sine omgivelsers 
og det daglige livs lavmål. Der bliver da for ham kun til- 
bage et større mål af evner eller en rigere lejlighed til at 

gribe ind i begivenhedernes udvikling, hvad enten det nu 
skyldes fødsel, begavelse eller andre tilfældige omstændigheder. 

Det har formentUg i den henseende en ikke ringe betyd- 
ning, at ikke m&lestokken for det i sandhed fremragende for* 
vanskes. Lad os f. e. et øjeblik sammenstille kong Valdemar 
med biskop Absalon. Hvis gerning var her størst og af videst 
rækkende betydning? Rent udvortes er det vel vanskeligt at 
sige, og det er for så vidt også ligegyldigt; men vilde man 
ikke, dersom Absalon havde været hård og troløs overfor 
fremmede og landsmænd, have haft samme ret til at påstå, at 
disse egenskaber dengang var nødvendige for en fædrelandets 
redningsmand? Var hans tid mindre grusom, underfundig og 
hensynsløs end Valdemar Atterdags? og har han ikke alligevel 
ført et glimrende bevis for, at selv den største gerning til 
fædrelandets frelse kan udrettes med rene hænder, selv om 
menneskelig skrøbelighed jo altid vil være uadskillelig fra alt 
menneskeværk ? 

Det er derfor formentlig en fejl, enten med Reinhardt at 
viUe retfærdiggøre, hvad der ikke bør retfærdiggøres i kong 
Valdemars politik, eller med Erslev at ville udelukke den mo- 
ralske dom over hans færd. En sanddru og alsidig fremstilling 
af den historiske personlighed udelukker ikke en udtalelse om, 
hvad der i hans liv var af det onde, og denne udtalelse ikke 
en dyb taknemmelighed mod den mands minde, som til trods 
for al sin forkrænkelighed var vort fædrelands redningsmand 
og utrættelige forkæmper. 

Når vi da på den ene side fristes til at sammenstille 
Valdemar Atterdag med Absalon, fordi den historiske bedrift i 
så væsenlige henseender frembyder lighedspunkter, så må vi 
på den anden side sammenstille ham med en ganske anden 
mand, når vi nærmere betragter hans politik. Denne mand er 
grev Gert af Rensborg. En fordomsfri betragtning af hin tids 
brogede tildragelser vil ikke kunne skjule, at de to mænd 
egenlig er sløbte af samme malm, at de er lige virksomme, 
lige kraftige i de slag, de fører, lige kloge i deres beregninger. 

lige hensynsløse i de midler, de bruger. Grev Gert havde 
benyttet sit lille grevskabs kræfter til det yderste, han havde 
brugt søstermandens død i Slesvig til at skaffe sig indpas 
nord for Ejderen, og han havde forstået at bruge den unge 
Valdemars slægtskab og alle forholdene i det danske riges 
ejendommelig opløste tilstand til at skaffe sig den stilling, han 
omsider indtog. Kong Valdemar tiltrådte regeringen i sit 
fædrenerige med den adkomst, som lå i fødselen; den gav 
ham en fordel, som greven selvfølgelig aldrig havde kunnet 
opnå. Men i øvrigt brugte han skiftevis de mest modsatte 
midler for at nå sit mål, magtens udvidelse uden hensyn til 
nogen forud bestemt grænse. Han bortgav Skåne til kong 
Magnus, skønt Skåningerne aldrig havde givet ham nogen ret 
til at betragte sig som deres konge; han gav Fyn som arve- 
land til greveslægten efter sin egen slægts afgange skønt heller 
ikke Fynboerne havde kåret ham til konge. Rigets lande var 
efter hans første opfattelse hans arvegods, enkeltvis, ikke som 
dele af riget, men uafhængigt deraf. Senere krævede han alt 
det tilbage, som engang havde tilhørt kronen, ikke blot dens 
tabte gods rundt om i landene, men også de tabte landsdele. 
Sønderjylland var fra begyndelsen af århundredet udskilt fra 
riget som et frit arveland, han tvang det tilbage til lensfor- 
holdet; ligedan gik det med Femern. Skåne havde han selv 
overdraget til kong Magnus, men senere tog han det tilbage 
som en umistelig del af riget. At dette mål nåedes, var til- 
visse en stor velgerning, om man end må holde for, at andre 
midler kunde have ført til det samme mål. Men han kendte 
intet til den grundsætning at holde rigernes lande samlede, 
når talen var om naboerne. Ikke blot anså han ligesom Erik 
Menvæt det tyske rige for opløst, så en tilegnelse af lenshøj- 
heden over dets lande var en ærlig sag, men han indlod sig 
også med største sindsro på en deling af Sverige. Og Ugeså 
indadtil. Året efter sin tiltrædelse pålægger han sit kancelli 
ikke at stævne kirkens mænd for verdslige domstole, „da han 
ikke vil, at der ved ham skal indføres noget nyt i riget". 

Men i den følgende tid kommer alt det nye ind, som kan 
tjene hans hensigter. • Selv opdragen i Tyskland lever han, 
som det synes, bestandig i tyske forestillinger; han stoler mere 
og mere på fremmede tjenere, besætter rigets borge med dem 
og ender med at bestemme sin tyske dattersøn Albrekt af 
Meklenborg til sin efterfølger. 

Samtidens vidnesbyrd om ham er da heller ikke godt. 
Af de mange venner fra hans ungdom bliver kun få tilbage, 
da han ældes. Hqrtug Valdemar, om hvem den lybske krø- 
nike siger, at mange holdt det for en stor dårskab af ham, 
at han vovede så meget for kongens skyld, blev senere tvungen 
til at tage sit land til len af kronen og til at overlade kongen 
Langeland. Han fik aldrig Gottorp indløst fra de holstenske 
grever, og hverken han. eller hans søn fik nogensinde Slesvig 
og Flensborg tilbage. De jydske stormænd, der satte Valdemar 
på tronen og indløste sig selv ved et „sølverstød", kunde ikke 
finde sig i hans senere overgreb og blev hans stadige mod- 
standere, altid rede til at knytte forbindelser med hans og 
rigets fender. Hansestaaderne, der i lang tid begunstigede 
hans fremgang, fordi den betryggede deres handel, blev hans 
uforsonlige avindsmænd fra det øjeblik af, da han havde over- 
faldet og underkuet Visby på Gulland. Sveriges konge måtte 
vende sig imod ham af samme grund og fordi hans fremgang 
var en stadig trusel mod naboriget. 

Det står i nøje og uadskillelig sammenhæng hermed, at 
fremgangen i Valdemar Atterdags tid i grunden er væsenlig 
udvortes. . Kun ved at holde sig til overfladen kan man komme 
til at opstille en absolut modsætning mellem hans og grev 
Gerts dage. Den grundskade, som havde muliggjort grevens 
fremgang: opgivelsen af den nedarvede forestilling om rigets 
ubetingede højhed, således som den var indledet i Erik Men- 
væts dage, den var i virkeUgheden ikke bleven hævet. Vel 
var der atter bleven holdt danehof og indgået en håndfæstning, 
men tidsafstanden mellem Skånes og Gullands erhvervelse var 
kortere, end den mellem erhvervelsen af to danske lande nogen- 

sinde havde været, og man havde intet øjeblik kunnet komme 
til ro i forestillingen om rigets integritet. Kong Valdemar 
havde efterhånden i sin lange regeringstid samlet en ræUce 
lande, blandt andre dem, der forhen udgjorde det danske rige, 
det var i virkeligheden sagernes stilling. Da han derfor blev 
fordreven, gik sejrherrerne ganske simpelt til at dele disse 
lande, snart efter en, snart efter en anden opfattelse af øje- 
blikkets magtforhold, og da efter hans død Margretes søn Olav 
var bleven valgt til konge, fandt man intet anstødeligt i at 
love den vragede Albrekt et par af rigets lande i arv og eje, 
medens man lod greverne sætte sig i besiddelse af hele Sønder- 
jylland som en arvet landejendom. Også her påtrænger sammen- 
ligningen med Absalon sig af sig selv. Han rensede de danske 
lande og farvande for vikinger, ordnede samfundet og skaffede 
lov og ret sin tilbørlige anseelse; en del af det barbariske 
Yendland lagde han under den danske krone som et selvstæn- 
digt len for at kunne være sikker på de opnåede resultater. 
Men forsøgene på at erhverve land fra det tyske rige deltog 
han ikke i; for ham lå rigets styrke i dets begrænsning og i 
den kraftige udfoldelse af alle folkets rige evner. 

Det kan næppe miskendes, at Valdemar Atterdag står 
langt tilbage for denne overlegne ånd. Hans gerning bliver i 
det udvortes, ligesom han kun bruger udvortes midler til at 
nå sit mål. I stedet for at hæve sin samtids poUtiske moral 
bidrager han ved sine overlegne evner til yderligere at for- 
ringe den. Det er ikke fædrelandets ære og velfærd, som for 
ham står som det store mål, det er ikke det danske folks 
lykke og grundlæggelsen af en ny national blomstring, han 
efterstræber. Derfor hører vi intet om, at noget af det store, 
som da var i udvikling i Evropa, gennem ham holder sit ind- 
tog hos os; ingen historieskriver opstår for at fortælle om 
hans bedrifter og give os et fingerpeg til forståelsen af, hvad 
han vilde og hvad han udrettede; ingen videnskabelig bestræ- 
belse fandt, så vidt vi véd, en beskjrtter i ham. Kun jagtea 

i Gurre skove vides at have fængslet hans sind i de øjeblikke, 
hans rastløse arbejde hvilede. 

Når vi trods alt dette skylder ham taknemmelighed, da 
er det, fordi han dog i det ydre reddede vort fædrelemd fra 
undergangen. Og hvem véd, om ikke billedet af dette land 
dog mangen gang har fremstillet sig for hans åndelige øje som 
det, hvis lykke han helst vilde grundfæste, således som han 
nu troede den vilde blive bedst og varigst. 



Forholdet mellem kongeriget og hertugdømmet i Valdemar 
Atterdags tid forstås lettest under synspunktet af en gennem- 
gående modsætning: jævnsides med rigets samling går Sønder- 
jyllands opløsning. Meningen var, at hertug Valdemar skulde 
have indløst sit land for de penge, han fik i Nørrejylland, alt 
som kongen udløste ham; men det skete ikke. Da han havde 
indløst Torning og Tønder med de to tilliggende sysler, stan- 
sede han, og grænsen for hans og sønnens herredømme var i 
en hel menneskealder den gamle sysselgrænse nord for Flens- 
borg, over imod Søholm å. De kortfattede historiske kilder 
oplyser os ikke om, hvad grunden var hertil, men rimeligvis 
må foi^laringen, i det mindste tildels, søges i hvad der for- 
tælles om hertugens fangenskab. Mellem nyår og fastelavn 
1342 kom han fra Als efter de unge grevers indbydelse over 
til Ærø for at gå på jagt med dem, men blev så svigagtig 
tagen til fange og ført til Nyborg. Efter halvandet års fangen- 
skab måtte han indgå hårde vilkår for at få sin frihed tilbage. 
Den lybske krønike beretter, at han måtte give svære løse- 
penge, rimeligvis beregnede på at give greverne bod for det 
tab, de havde lidt ved hans deltagelse i den danske restavra- 
tion. Derved har han da måske tabt midlerne til at fuldføre 
indløsningen af sit eget land. 

Hvad der således blev i grevernes hænder, var hele den 
sydlige halvdel af hertugdømmet med stæderne Slesvig og 

Flensborg. Af Holsten ejede de hele midten, lige ned til 
Lauenborgs grænse; de tre stærkeste borge i en vid omkreds, 
Segeberg, Rensborg og Gottorp, dannede støttepunkterne for 
deres talrige fejder i øst og vest, i syd og nord. Grev Klavs 
anlagde Nyhus nord for Flensborg, ved vejen nordfra ind oVer 
den nye grænse; på samme måde byggedes der borge mod 
Ditmarskerne. De to brødre tilhørte en af de dygtigste fyrste- 
slægter, som forekommer i Nordens historie; ikke blot var 
deres fader grev Gert en mærkelig ihærdig og snild mand, 
men også deres farfader Henrik af Rensborg havde udmærket 
sig blandt sine samtidige," og ikke mindre fostrede de to føl- 
gende slægtled ualmindelige helte og statsmænd, den yngre 
Gerhard og hans sønner, med hvilke slægten til al lykke 
for Danmark uddøde. Grev Gerts sønner Henrik og Klavs var 
hver for sig fremragende personligheder. Henrik udmærkede 
sig især på valpladsen, her og i fremmede lande, som „Jern- 
Henrik" mindes hans bedrifter endnu i sagnet. Klavs var en 
jævnere karakter, han holdt sig i hjemmet og opfostrede senere 
sin broders sønner til at fortsætte slægtens kampe for sit høje 
mål; han var klog og sindig, men tillige tapper og udholdende, 
og han bidrog måske mere end nogen aaden til at skaffe den 
fælles sag fremgang. Begge havde de tillige den lykke at 
opnå en høj alder — de stod i over 50 år i spidsen for 
styrdsen — og under alle omskiftelser at leve i uforstjrrret 
endrægtighed. Den danske historie har aldrig tilfrilde klaret 
sig disse forskellige grunde til Holstenernes overordenlige magt 
og politiske betydning i henved halvandet hundrede år. De 
danske kongers formentlige svaghed og blødhed forklarer ikke 
meget, især når der er tale om denne tid ; nej tingen var, at 
der blev gjort et ualmindeligt arbejde fra Rensborgs faste tårn, 
at der af ien højt begavet slægt, omgiven af ea stridslysten 
adel, i over et århundrede uafbrudt blev kæmpet for et og det 
samme mål: at løsrive Sønderjylland fra den danske krone, 
eller rettere at udvide grevskabet Holsten mod nord så langt, 
som lykken vilde føje: til Nyhus, til Koldingbro eller til Skagen. 

Hertugdømmet var altså foreløbig delt ved Flensborg fjord ; 
i den sydlige del indrettede den holstenske adel sig ligesom 
fordum i de fra Venderne erobrede landstrækninger, kun at 
landets danske lovgivning lodes uforandret. Men heller ikke 
den tilbageblevne halvdel kunde hertug Valdemar holde samlet. 
Langeland havde Lavrens Jonssøn\ og efter hans død var det 
kun fk år i hertugens eje» så tog kongen det til sig og var 
ikke senere at formå til at give det tilbag^e. På Als og på 
Sønderjyllands fastland pantsatte hertugen det ene efter det 
andet af hertugdømmets godser og herreder. Først og for- 
nemmelig var det slægten Lembek, som ved denne tid vandt 
sin anselige stilling i Nordslesvig. 1344 fik Hans Lembek 
hele Lyngtoft herred med det gamle kongesæde Kliplev; han 
byggede her en borg i en indsø midt imellem Flensborg og 

o 

Åbenrå, det faste Søgård. Herredet strækker sig fra Flens- 
borg til Åbenrå ^ord og afskærer Als og Sundved fra resten 
af fastlandet. Hans Lembek blev nærmeste nabo til grev 
Klavs på Nyhus; at der snart tilvejebragtes et venskabeligt 
forhold imellem dem, fremgår noksom af den omstændighed, 
at det var Hans Lembek, som blev mellemmand mellem gre- 
verne og deres faders drabsmænd i Nørrejylland, så der 1351 
blev betalt drabsbøder gennem ham. I Løg herred, nord for 
Tønder, skaffede Hans Lembek sig et andet pant, nemlig Visby 
sogn og Rømø, medens han blev ejer af Trøjborg. Senere 
kom også Tørning i Lembekernes eje. Der fortælles i almin- 
delighed efter den holstenske krønike, at det var kong Valde- 
mars navnkundige marsk Nils Lembek, som først skulde have 
erhvervet denne vigtige borg, men det forholder sig dog næppe 
så. Vi ser nemlig, at sønnen Hans ejer borgen i året 1372, 
medens faderen endnu lever, og det ligger da nærmere som 
første erhverver at tænke på den „broder", som drosten 1363 



^ Hans død indtraf først 13iS. Vel har Necr. Ripetis. 1340, men det tilføjer .,6. 
April, som var 5. søndag i fasten"; dette passer på VMS. På samme måde angives 
Haas Lembeks død til 1350 for 1355 (Jahrb. f. d. Landeskunde S. H. h. IX 233). 

nævner som ihændehaver af en af hertugens borge i Sønder- 
jylland. ^ 

Det vilde ikke være vanskeligt at opregne endnu en hel 
række erhvervelser og pantsættelser fra disse år; hertugen sad 
på Sønderborg slot, omgiven af panthavere på de fleste af sine 
tidligere hovedgårde og i en række sogne og herreder. Det 
rige krongods på Als var spredt på mange hænder; Varnæs 
birk i Sundved havde en Barsbek; Bylderup sogn havde rid- 
deren Erik Holk Marsksøn; hertugens søskendebarn Valdemar 
Sappe havde tre sogne i Hvidding herred og Øsby på Haders- 
lev næs osv. Betegnende er det ligeledes, at hertugen tyr til 
Ribe kirke, da han, rimeligvis i anledning af sin ældste søn 
Valdemars død, vil indstifte mindemesser for sig, sin hustru 
og deres sønner; han giver herfor hertugdømmets ret i Møgel- 
tønder til domkirken. Nåtr hertil kommer, at hertug Valdemar 
øjensynlig manglede de evner og den karakterstyrke, som ud- 
mærkede både greverne og kongen, kan det næppe undre os, 
at han kommer aldeles til kort i de kampe, som idelig afløste 
hinanden i hans tid. Han holdt sig det længst mulige til 
kongen, men skræmmedes dog omsider bort ved hans troløshed 
og overgreb, senere gik han som de andre jydske stormænd 
for det meste med greverne. Men at opfatte ham som en 
selvstændig faktor i det store politiske spil lader sig ikke gøre, 
han er kun at agte lig med de mest fremragende blandt adelen 
og blandt prælaterne, en stormand på et par heldigt og et par 
afsides beliggende borge, intet andet. Hvad han med større 
evner og en dristigere politik kunde være bleven, netop dér, 
hvor han havde sin smule magt, i midpunktet for alle de store 
sammenstød, er det overflødigt at dvæle ved; den historiske 
virkelighed er denne, at hans hertugdømme var i opløsning og 
han selv en mand med stadig ringere betydning. 

Det blev ikke bedre ved Valdemars død. Sønnen Henrik, 
den sidste af slægten, var vistnok endnu ringere end faderen. 



1 Hanserecesse I 227. 

han havde desuden måttet give sin moder Als og de nærmest 
liggende fire herreder, til over imod Tønder og nord for Aben- 
rå» dertil Hvidding herred syd for Ribe, i enkesaede. Kun 
ubetydeligt gods med Haderslev og Tønder slotte var da endnu 
tilbage. Han nævnes næppe i tidens store fejder. Ved hans 
barnløse død beholdt enken (Kunigunde) de to borge med det 
tiUiggende bøndergods i enkesæde. 

Det vil af det her fremsatte let ses, med hvor ringe føje 
man stadig har talt om kong Valdemars tilbøjelighed til efter 
Henriks død at inddrage hertugdømmet under kronen, en 
plan, som endnu Reinhardt tillægger ham. Sønderjylland var 
ved hertugens død, hvad Danmark havde været ved Kristoffers: 
et navn uden politisk betydning. Der var i landet mellem 
Ejderen og Skodborg å foruden de to bispedømmer med deres 
betydelige jordegods en række borge med tilliggende len og 
stæder; men de herrer, som sad inde med borgene, var ikke 
de rette ejermænd, lige så lidt som panthaverne efter 1332 
havde været rette ejermænd af Danmarks rige. Greverne havde 
den sydlige halvdel i pant; kong Valdemar havde på samme 
måde indløst en række jordegods i Nordslesvig, ja han havde 
endog som de to enkehertuginders lavværge fået alle borgene 
i sin hånd: Als med sine slotte, Brådborg i Sundved, Åbenrå, 
Haderslev og Tønder; men den rette ejer kunde han selv- 
følgeUg ikke af den grund siges at være. Hvad der kunde 
tyde på noget mere, er den omstændighed, at hertugen på 
danehof i Nyborg, st. Hans dag 1374, havde overdraget kon- 
gen, „sin arveherre", at indløse Gottorp fra panthaverne. Men 
ved nærmere eftersyn bringer heller ikke dette os videre; thi 
indløsningsretten går kun på en faktisk omsætning uden at 
vedkomme den bagved liggende ejendomsret. Når Gottorp er 
indløst af kongen, skal denne på pantesummen lægge alt, 
hvad hertugen i øvrigt skylder ham, og beholde det i pant for 
denne sum; men den endelige indløsningsret vedbliver frem- 
deles at være hos hertugen og „hans arvinger". 

I dette ord „arvinger" ligger forklaringen af den politisk- 

retlige stilling ved hertug Henriks død. Man må nemlig for- 
mentlig her, som så ofte, skelne mellem den fjernere, den 
dybere liggende statsretlige stilling og den faktiske politisk- 
retlige. Vor historieskrivning har sine begreber fra Hvidtfeldt^ 
der levede netop i de år, da Sønderjyllands lensforhold fandt 
denne strængt formelle afslutning i Odense-forliget. Han var 
selv i høj grad retskyndig og måtte i følge sin stilling som 
øverste sekretær i det danske kancelli være inde i alle sagens 
detailler. Men dette har i høj grad hildet hans blik for de 
ældre tiders forhold. Han fortidsætter en lensstrid tilbage lige 
til Valdemar II's sønner, og han fører sin tids stikord ind i 
alle de gamle fejder. Fra Hvidtfeldt er denne betragtning 
gået over i hele vor historieskrivning, men det vil være såre 
nyttigt for forståelsen af de store vendepunkter i hertugdøm- 
mets udvikling atter at komme bort fra den. 

Den strænge opfattelse af et len efter dansk ret, d. v. s. 
en rent personlig overdragelse, var for Sønderjyllands vedkom- 
mende forlængst opgiven. Alene den omstændighed, at kong^ 
Abels rige slægtarv var samlet i denne landsdel, gjorde det 
overordenlig vanskeligt at tilbageholde den opfattelse, at her- 
tugdømmet var arveligt. Kongerigets arvelighed var jo på lig- 
nende måde bleven en politisk kendsgerning, der som før 
fremhævet netop i dette århundrede førte til en fuldstændig for- 
nægtelse af rigets gamle suveræne integritet. Men arvelighedeik 
kunde efter dansk ret ikke begrænses til det ene køn eller til 
noget somhelst andet, så længe slægtskabsgraden var tilstede 
inden „syvende mand". Hertugdømmet var med andre ord 
blevet arveland, det var hertugslægtens selvejendom, kun med 
den begrænsning, som lensformen indeholdt eller kunde bringes 
til at indeholde. 

Det er derfor en misforståelse, at kong Valdemar skulde 
have villet „inddrage" hertugdømmet, eller at greverne på den 
anden side skulde have påberåbt sig en tidligere fællesforle- 
ning for deres fader. Vel havde Kristoffer i året 1330 lovet 
grev Gert Sønderjylland i forlening for det tilfælde, at det blev 

ledigt ved Valdemars død, og vel havde denne 1333 pålagt 
sine mænd troskab mod ham for det samme tilfælde; men 
helt bortset fra det formløse i disse overdragelser, så var intet 
af dette stadfæstet af den følgende konge eller af den hertug, 
njed hvem slægten i virkeligheden uddøde. Grev Gert var 
hertug Valdemars morbroder og nærmeste frænde, men Henrik 
havde selvfølgelig andre slægtskabsforhold, og arvefølgespørgs- 
målet måtte blive et slægtskabsspørgsmål. Da Sønderjylland 
var Henriks fædrenearv, måtte det efter dansk ret nærmest 
gå i arv til håns fædrene frænder. Den nærmeste var i den 
henseende hans faster dronning Helveg eller, da hun vår død 
nogen tid før ham, hendes døtre, eventuelt hendes dattersønner, 
hvis man vilde gå ud fra, at hertugdømmet kun kunde tildeles 
mænd. Den nærmeste vilde da på denne tid være den unge 
Albrekt af Meklenborg, den afdøde hertugs fædrene frænde i 
5. led. 

Men lige så nær beslægtede var i virkeligheden de to hol- 
stenske grever; deres fader grev Gert var en broder til Hen- 
riks farmoder, hertuginde Adelhejd. Imod dem kunde gøres 
gældende, at deres slægtskab gik til mødrenesiden, og at man 
altså med samme ret vilde kunne søge landets arvinger blandt 
Henriks mødrene frætider. At denne tanke også er bleven 
fremdraget, viser de følgende års historie. Grev Otto af Tek- 
lenborg, Rikardes brodersøn, overdrog endog senere sine eurve- 
rettigheder til greverne, men fra først af faldt det ingen ind 
at drage dem med ind i striden. 

Hvad der gjorde udslaget, var selvfølgelig landets faktiske 
tilstand ved hertugens død; kun to arvinger kunde med nogen 
vægt optræde som sådanne: de rensborgske grever som be- 
siddere af Gottorp og det halve land, og kong Valdemar på 
sin dattersøns vegne som ihændehaver af den anden halvdel. 
At dette synspunkt for ham kan have været en medvirkende 
grund til at ønske Albrekt til sin efterfølger på tronen, er i 
alle tilfælde ikke usandsynligt. 

Man kunde nu vel sige, at det kun er af ringe betydning, 

hvilke retsgrunde de forskellige parter gjorde gældende efter 
hertug Henriks død, eftersom det dog blev magten og de po- 
litiske forholds udvikling i det store, som blev afgørende under 
hovenhedernes gang. Men dette er dog ikke tilfældet. Der 
vil falde et helt andet lys over de senere begivenheder, når 
arvefølgestriden træder i forgrunden for betragtningen, end når 
man overalt søger efter spor af en lensstrid dér, hvor den slet 
ikke har været bragt på bane. Man vil ikke få nogen for- 
klaring på det, som i virkeligheden overleveres, og man vil 
danne sig fejlagtige forestillinger om de handlende personers 
formål og påstande. 

Også Dr. Erslev taler om kong Valdemars utvivlsomme 
ret til at inddrage Sønderjylland som hjemfaldet len og den 
ham af Henrik overdragne ret til „at indløse Gottorp af grev 
Gerts sønner" (s. 77). Det kan derfor ikke undre, at arve- 
spørgsmålet her slet ikke nævnes, men at der lægges vægt på 
den ældre fælleshåndsforlening, som samtiden næppe kendte 
og i intet tilfælde fremdrog. Hvad der derfor nu indtræder, 
har ikke kunnet andet end undslippe hans opmærksomhed. 
Dr. Erslev siger, at den selvkårede konge Albrekt gav Sønder- 
jylland i len til greverne, men derom findes der i virkeligheden 
ikke et ord i overdragelsesbrevet af 21. Januar 1376. Han 
overdrager dem simpelt hen „hertugriget", „så frit som det 
nogensinde har været i nogen hertugs eje", med Als og Lange- 
land og hvad der nogensinde har ligget til det. Der antydes 
ikke, at det skal være len af riget, tværtimod sættes det i 
udtrykkelig modsætning til andre ejendomme, som „i Dan- 
mark" kunde være tilfaldne dem i arv. Samtidig pantsættes 
Ribe, Kolding og Låland til dem for 30,000 mark sølv, med 
det forbehold, at Fyn kan sættes i stedet for det spredte pant. 
Hvis altså Albrekt var kommen på den danske trone, vilde 
greverne som grever have ejet de forhen danske lande Sønder- 
jylland med Als og Langeland, uden nogen forpligtelse til riget, 
medens det vilde have været muligt atter at udløse dem fra 
deres pant. Når dette utvivlsomt var overdragelsens mening. 

så må det på den anden side indrømmes^ at der i den ikke 
var tale om nogen slags adkomst forud for overdragelsen. At 
det var en arv, kunde ikke siges alene af den grund, at for- 
uden Henrik og Klavs også grev Adolf af Pløn, Johan den 
mildes søn, var blandt erhververne. Grunden var den, at man 
trængte til ham som forbundsfælle, og ligesom det oprindelige 
grevskab Holsten var delt mellem slægtens forskellige grene, 
skulde nu også det udvidede grevskab deles i lodder. At 
dette var meningen, viser den følgende tid. Grev Adolf ind- 
tog kort efter Tønderhus, der vistnok i forvejen netop var 
tiltænkt ham, og han stadfæstede her senere stadens friheder 
som dens landsherre. 

Hvis man efter alt dette skulde være i tvivl om, hvor- 
vidt dog ikke overdragelsen af Sønderjylland nærmest må op- 
fattes som en forlening, så vil sikkert denne tvivl forsvinde 
overfor den omstændighed, at hertugnavnet slet ikke mere 
bruges. Ønskede greverne en forlening, da vilde selvfølgelig 
intet have væVét lettere for dem end at opnå den tilligemed 
den højere titel, eller i alle tilfælde at få løfte om den på 
første danehof. Men intet lå ^^i^rnere fra deres tanke: deres 
grevskab var bleven udvidet på det danske riges bekostning, 
andet vilde de ikke opnå. Derfor kalder grev Klavs sig på 
sit retterting i Åbenrå for „greve af Holsten og herre over 
Sønderjylland", og derfor sætter greverne deres nældeblad i 
mønten fra Flensborg og kalder den „Holstens mønt".^ Det 
var derfor også kun en simpel vedkendelse af, hvad der fak- 
tisk var sket, når medlemmerne af det danske råd sagde, at 
riget ved forhalingen af kongevalget havde tabt flere borge; 
således som sagerne for øjeblikket stod, var riget i virkelig- 
heden fuldstændig skilt ved dem. 

Albrekt blev nu rigtignok ikke konge og det danske rige 
anerkendte aldrig den overdragelse, han havde foretaget. Spørgs- 



^ Ser. rer. Dan. Vm 99. Antikvarisk tidsskrift 1846, s. 227 f. Mønterne med de 
to løver er snarest fra tiden efter 1386, da grevehertugen optager dette våben ved 
siden af nældebladet 

A. D. Jørgensen : Afhandl. II. 1^ 

målet stod derfor åbent for kong Olav. Men det var, før han 
kom til magten, foreløbig afgjort på den måde, at greverne 
nu sad inde med hele Sønderjylland og Als, dertil kongens 
Friser på Vestkysten som en slags pant for Langeland. Til- 
egnelsen havde fundet sted ved list og magt; fra dansk side 
taltes der om svigagtig overgivelse fra borghøvdingernes side. 
Holstenerne fortæller om indtagelsen i det mindste af Haders- 
lev og Tønder. Således stod sagerne hen i en del år, uden 
at enten greverne eller dronning Margrete trængte på en for- 
andring. 

Da indtrådte i året 1385 forskellige begivenheder, som 
hidkaldte en opgørelse. Dr. Erslev har med stor dygtighed og 
klarhed opredet udviklingen af forholdet mellem dronning Mar- 
grete og Hansestæderne og betydningen af den sejr, hun vandt 
ved til den fastsatte tid at tiltvinge sig tilbagegivelsen af de 
skånske borge. Det var hendes anden store politiske sejr; 
den første havde givet hende held til at tilbagevise Meklen- 
borgernes arvekrav på riget. Ikke blot står hun heri over- 
legen og stor overfor sin samtid, men også i sammenligning 
med sin fader vinder hun prisen ved sin sikre holdning og 
sine bestemt begrænsede formål. 

Samtidig døde grev Henrik af Holsten, Gerts ældste søn, 
Jern-Henrik. At dette er så, skønt det mærkeligt nok er 
undgået alle de omhyggeligste tyske granskninger i den nyere 
tid, fremgår med fuld sikkerhed af den efterlevende broders 
gavebrev til st. Johannes kloster ved Slesvig „for sin afdøde 
broder Henriks sjæl"»^ Grev Klavs kalder sig her „sand arving 
til Jylland", ligesom kong Olav samtidig kalder sig „sand arving 
til Sverige"; det antyder, som det synes, ligeledes, at en op- 
gørelse af de politiske forhold stod for døren. Hvad der yder- 
ligere, i det mindste i formen, kan have påskyndet denne, var 
hertuginde Rikardes død. Der var, som vi så, ved hertug 



i Regester til Zeilschr. f. d. G. Schl. Holst. Vi 116 f. nr. 32, 33, 34 (Novum 
castrum er her selvfølgelig Nyhus, ikke Nyborg, og dagen er i begge breve den samme, 
16. Juni). Sml. Lappenbergs udgave af Presbyter Bremensis s. 161' f. (Westphaleo, 
Mon. III 373. IV 3184). 

Henriks død to enkehertuginder i Sønderjylland: hans enke 
Kunigunde og hans moder Rikarde. Den første døde senere 
på gården Noretorp i Sælland, og hendes grav fandtes i Sorø 
kirke; rimeligvis har dronningen skaffet hende denne forlening 
af st. Hans kloster i Andvordskov, hvem gården dengang 
tilhørte.^ Man kender intet til Kunigundes slægt, og den 
kunde heller ikke under nogen form komme til at gøre for- 
dring på arv efter hende i hertugdømmet. Med den sidste 
hertugs moder forholdt det sig anderledes; man kunde her 
skyde sig ind under lensrettens bestemmelse om den sidste 
lensmands moder („der schoosfall"), eller hvad Sønderjylland 
angik under den almindelige arvelovgivnings regler om mode- 
rens arveret efter sin søn. Med hendes død måtte da spørgs- 
målet om arvefølgen naturlig kunne bringes på bane igen. 

Det er disse omstændigheder, det skridt må tilskrives, 
som vi nu ser dronning Margrete gøre. I året 1386 drog hun 
til Jylland, siger den lybske krønike, „og holdt et møde med 
sine Qender, herrerne af Holsten. Hun forenede sig helt med 
dem til en evig fred, således at hun med sin søn Olav, den 
unge konge, forlenede dem med hertugdømmet i Slesvig, at 
haves af dem og deres børn til evig tid, således at de skulde 
modtage forleningen af riget, at gøre kongen tjeneste og mand- 
skab deraf, når han vilde kræve det." 

Hvad der her skete, er bestandig bleven opfattet som en 
statsfejl fra dronningens side, som en indrømmelse eller et til- 
bagetog, en opgivelse beregnet på at vinde frie hænder over- 
for Sverige. Også Dr. Erslev fremhæver stærkt denne be- 
tragtnings berettigelse (s. 131). Men den stemmer kun dårlig 
med den lybske krønikes udsagn: „Da det var sket", fort- 
sætter den nemlig, „da faldt der en angest og skræk i rigets 
hele mandskab, thi de så nu visdommen og kraften hos denne 
kvinde og de tilbød sig hende og hendes søn til tjeneste. Hun 
stævnede fogederne i landet til sig og tog fra slot til slot. 



> Nordrup blev 1275 givet til klosteret. Dån. Bibi. III 162. Ældste d. arkivreg. 
IV 123 f. 68. Ser. r. Dan. IV 512. 551. Årbøger 1877, s. 224. 

16* 

lod sig hylde, ind- og afsatte slottenes høvedsmænd, som en 
klosterforstander sender munke fra kloster til kloster, o. s. v." 
Tingen er den, at forliget med greverne var en sejr, lige så 
stor som den over stæderne i Skåne. Den opfattelse, de havde 
gjort gældende efter Henriks død, da de nægtede at lade Got- 
torp indløse, og endnu mere efter kong Valdemars død, ved 
forbundet med Albrekt, måtte de nu opgive. Dronningen tog 
uden tvivl Rikardes død til udgangspunkt for sin aktion. Her- 
tuginden havde siddet i enkesæde på Als; hun var den sidste 
hertugs moder og kunde til nød siges at repræsentere lenet, 
så længe hun levede. Nu derimod var det ledigt, og kongen 
havde at træffe bestemmelse om det. Opfattede greverne 
landet som en del af deres grevskab eller som et frit „domi- 
nium", så opfattede hun det som et dansk kronlen, der kun 
af tilfældige grunde for tiden var i grevernes værge uden nogen 
retlig adkomst. Skulde det gå i arv, da måtte det være til 
den sidste hertugs nærmeste fædrene slægt, og her stod hun 
som den nærmeste levende frænke, hertug Henriks søskende- 
barn. 

Muligvis vilde Jern-Henrik, om han havde levet, ikke 
være gået af vejen for denne konflikt, men grev Klavs var 
klog nok til at give efter. Han anerkendte Sønderjyllands 
lenspligt til riget; han gik ind på at lade det være udelt med 
en enkelt hertug, der da skulde være kongens og rigets lens- 
mand, pligtig til at yde hærfølge og underkaste sig rigets for- 
fatning. Klavs var endvidere klog nok til for sit eget ved- 
kommende at skyde denne værdighed fra sig, for at den kunde 
blive Gerhard, ældste søn af den ældre broder, til del. Denne 
mødte på danehof i Nyborg, aflagde lenseden og modtog her- 
tugdømmet som et dansk rigsien ved overrækkelsen af lens- 
fanen. Han satte de sønderjydske løver i sit våben foran 
nældebladet og kaldte sig for fremtiden „Jyllands hertug". 

At det var en sejr, og det en såre betydningsfuld sejr, for 
Margretes politik, fremgår også deraf, at man senere fra gre- 
vernes side lagde an på at komme bort fra den trufne over- 

enskomst, medens hun til sin dødsdag holdt på den i Nyborg 
skabte form. Netop det modsatte heraf er gået over i den 
traditionelle historie, men akterne modbeviser det på hvert 
punkt. 

Året efter døde kong Olav, der i sin stadfæstelse af Sles- 
vig domkapitels friheder ikke uden en vis vægt havde kaldt 
sig de fremfarne hertugers frænde.^ Atter et år efter døde 
også Albrekt af Meklenborg. Slægtskabet med det uddøde 
kongehus var nu til denne side rykket et led længere ud, for- 
såvidt man kun kunde tage hensyn til endnu levende mænd; 
den nærmeste var nu drengen Erik af Pommern, dronning 
Helvegs datterdattersøn. At han senere var sig betydningen 
af dette slægtskab bevidst, fremgår noksom af hans strids- 
skrifter, men også dette er et af de punkter, som aldrig til- 
børlig er fremdragne i hertugdømmets historie. 

Greverne skød nu efterhånden arvefordringerne i forgrunden, 
en politik, som ikke havde kunnet lade sig gennemføre, så 
længe Olav levede. Hvor lidt de agtede overenskomstens ord- 
lyd, fremgår desuden af den omstændighed, at grev Adolf strax 
efter, mikkelsaften 1386, stadfæstede „sine bymænds^ friheds- 
brev i Tønder; han havde altså ikke opgivet sin lod i hertug- 
dømmet, og at den gamle grev Klavs i den henseende ikke 
gjorde større indrømmelser, fremgår alt tilstrækkeligt deraf, at 
hans datter mange år efter endnu ejede Åbenrå by og len og 
forskellige birker. Da nu grev Adolf døde 1390 uden at efter- 
lade sig mandlige arvinger, så hans holstenske borge deltes af 
de andre grevelinjer, blev sagen også for så vidt simplere, 
som nu de tilbageværende grever alle stod i samme slægtskabs- 
forhold til det uddøde hertughus. 

Denne noget gunstigere stilling fik sit udtryk i forbundet 
af 12. JuH 1392, sluttet på danehof i Vordingborg. Dron- 
ningen, der nu må kontrahere i eget navn som „fyrstinde af 
Danmark", lover heri at beskytte greverne, Klavs såvel som 



1 Gehejmearkivet, Slesvig stift, nr. 16 (1. Maj 1386). 

hertug Gerhard og hans brødre, i besiddelsen af Sønderjylland 
og Holsten, dem og deres slægt til evig tid. Vel tilføjes der, 
at dette skal være uden skade for det troskabsforhold og den 
ed, hvori de står til hende og hendes arvinger; men her er 
dog på en betænkelig måde alle grevehusets mænd stillede 
jævnsides, uden at den ene hertugs særstilling er fremhævet. 
Fra nu af træder da også tendensen til atter at udslette lens- 
forholdet og komme tilbage til forholdet før 1386 altid tyde- 
ligere (rem. 

Året efter, den 18. Oktober 1393, fremtrådte på Urne- 
hoved landsting hertug Erik af Saxen og tilskødede i over- 
værelse af drosten og menige Sønderjyder for sig og grev 
Otto af Teklenborg greverne af Holsten al deres ret til hertug- 
dømmet. Denne ret var formentlig nedarvet fra hertuginde 
Rikarde, der havde været Ottos faster og Eriks moster, men 
de gav tilligemed afkald på al anden ret gennem et Qernere 
slægtskab. Havde talen været om løsøre eller købejord, vilde 
de unægtelig have været hertug Henriks og hans moders nær- 
meste arvinger, ved siden af dronning Margrete; thi slægt- 
skabet var for dem alle i Qerde grad, og skulde der lægges 
vægt på, at arvingen til et hertugdømme måtte være en mand, 
vilde de udelukke alle andre. Greverne kunde altså sætte pris 
på at fremkalde disse fordringer blot for at få sig dem over- 
dragne. 

Ved mødet i Assens, i de første dage af Marts måned 
1396, kommer det så til det bekendte sammenstød. Greverne 
møder til hylding for den udvalgte konge Erik, og denne er 
beredt til at modtage lenseden og tildele hertugen sit len; 
tronen er oprejst på torvet, og alt er istand til den højtide- 
lige handling. Da strander den på hertugens modstand. Ikke 
blot han, men også alle kongens mænd på Fyn var tilsagte 
til at møde for ham for at gå ham til hånde „og vorde hans 
mænd", bisperne af Slesvig og Roskilde var tilstede foruden 
mange verdslige stormænd. Forgæves opfordredes hertugen 
gentagne gange til at modtage lenet på samme måde som 

forhen i Nyborg, hertugen vægrede sig bestemt ved det, men 
tilbød at ville tjene dronaingen og kongen for sold. Dette gik 
man da endelig ind på og eden blev derefter aflagt, gælds- 
brevet på den lovede sold udstedt. 

Der haves som bekendt to forskellige vidnesbyrd om, 
bvad der skete i Assens, et dansk og et holstensk; hint har 
det forud for dette at være udstedt kortere tid efter begiven- 
heden, dette er 20 år yngre. ^ Men begge vidnesbyrd er ud- 
stedte af mænd, som var tilstede, og der er ingen egenlig 
modsigelse i deres udsagn. De danske herrer lægger vægt 
på, at lenet blev tilbudt gentagne gange, „fordi man gerne 
havde set det, at greverne havde modtaget lenet af kong Erik" ; 
men det opnåedes ikke, og de måtte da udstede gældsbreve 
for et forbund med hærfølge. De tyske vidner omtaler vel, at 
de har set de højtidelige forberedelser, men de nævner intet 
om lensfanen, der dog umiddelbart foran omtales ved forleningen 
i Nyborg. Derimod lægger de vægt på, at hertug Gerhard 
offenlig aflagde hyldingseden for hertugdømmet, og at kong 
Erik tildelte ham alt det, som fremfarne konger havde tildelt 
ham og hans arvinger. 

Det er heraf klart, at greverne ikke har vovet åbent at 
frasige sig lensforholdet, men at de på den anden side igen 
er fremkommen med påstanden på, at det var deres frie arve- 
iand, kun ved en ydre skik knyttet til Danmark, på samme 
måde som Holsten kun ved en ydre skik, der tilmed alt nu 
var så godt som gået i glemme, var knyttet til det tyske 
kejserdømme. At dronningen og den unge konge for øjeblikket 
måtte finde sig heri, var i virkeligheden et nederlag, men det 
gav på den anden side en fremtidig tilknytning til kuldkastelsen 
af det hele forhold, da overenskomsten fra 1386 nu fra hol- 
stensk side var brudt. Det er derfor let forståeligt, at man 



^ Dr. E. har gjort opmærksom på, at det danske vidnesbyrd ikke, som man har 
EDtaget, kan være udstedt umiddelbart i Assens (s. 892. 500 anm. 49). Kongens titel 
er dog næppe et år yngre, og der er næppe grund til at sætte aktstykket synderlig 
længere ned i tiden. Måske er det fra 1404? 

senere skaffede sig et vidnesbyrd om den forsømmelse, greverne 
her havde gjort sig skyldige i. De spiUede et højt spil. 

Stillingen holdtes nu uforandret indtil Gerhards død 1404. 
I dette øjeblik trådte Margrete til for at gøre rigets ret gæl- 
dende. Hertugens ældste søn førtes til Danmark for at op- 
drages til dansk hertug, medens landet styredes under kongens 
tilsyn. Der var i dette intet overgreb fra dronningens side, 
men det var dog i den stærkeste strid med grevernes stand- 
punkt 1396; herefter skulde selvfølgelig greveslægtens andre 
medlemmer, i dette tilfælde den afdødes broder, have overtaget 
landets styrelse og formynderskabet for sønnerne. 

Dronningen synes i det hele i dette spørgsmål at have 
været ubøjelig konsekvent. Da hun kom til magten, tabtes 
Sønderjylland aldeles og hendes fader efterlod ingen klar ad- 
komst til det. Hendes formål blev da at knytte det som her- 
tugdømme til riget, sikre sig hertugens troskab og hærfølge, 
og derved tillige at sikre rigets grænse mod syd. Videre vilde 
hun ikke gå; at ophæve selve lensforholdet og indlemme landet 
under kronen har hun næppe nogensinde dristet sig til at op- 
stille som formål for sin politik. Da derfor forholdene bliver 
hende gunstige, værner hun selv om hertugslægten. Hendes 
forhold til Elis6d)eth er ikke at opfatte som et falsk venskab, 
underfundig beregnet på at gøre hende afhængig af sig, det 
er en virkelig beskyttelse af den betrængte moder, både imod 
syd imod grev Henrik og imod selve kong Erik. Denne sætter 
sig nemlig et højere mål, han vil greveslægtens fuldstændige 
underkastelse med sikre garantier for dens troskab, eller dens 
fuldstændige fordrivelse. Indtil en vis grad kan de to nok gå 
sammen her som overalt i deres lande, men det ses dog 
stadig klarere, at kongens vej skiller sig fra dronningens og 
at hun kun med møje kan holde ham tilbage på den. Efter 
hendes død bryder Eriks opfattelse først fuldstændig igennem, 
idet han lader danehoffet fradømme den genstridige slægt det 
danske hertugdømme. Men i hele den strid, som heraf opstår, 
fremlyser de forandrede forhold klarest deri, at det nu er gre- 

verne, som holder på lensforholdets gyldighed, medens de først 
senere, da man kommer stadig dybere ned, til den oprindelige 
modsætning i de to opfattelser: det danske lensforhold som et 
rent personligt, og det tyske arveforhold, atter skyder dette i 
forgrunden. Men det er ikke stedet her at komme ind på 
kong Eriks heroiske kampe for Danmarks historiske ret, det 
må være nok at have fremhævet den formentlige grundtanke i 
Margretes sønderjydske politik. 

Men det bliver da tillige et spørgsmål, som ikke kan af- 
vises, om denne politik under de givne forhold var fuldt for- 
svarlig. Det er altid misligt at gå i rette med den, som 
heldig har vundet et slag, fordi han ikke har vundet et til, 
eller fordi han ikke helt oprev sin modstander, men under 
visse forhold kan det dog være berettiget. At Margrete i for- 
hold til sin fader står med palmer i hænderne også i den 
sønderjydske sag, kan der ingen tvivl være om. Kong Valde- 
mar forsømte den indtil sin sidste tid, og han fik hverken 
retsspørgsmålet eller det faktiske politiske spørgsmål klaret, 
optagen som han var af sine uretfærdige foretagender mod 
Visby og Sverige. Margrete derimod vinder en stor sejr ved 
dog at slå lensforholdet fast og ved at få lenets udelelighed 
anerkendt. Men det ses dog let, på hvor svage fødder det 
hele står. Når udarvingers og kvinders tilskødning på lands- 
tinget kan spille en rolle i det danske hertugdømmes retsstil- 
ling^, når de tre rigers konge må takke sin skæbne for hertug 
Gerhards fald, så de umyndige curingers ulykkelige stilling 
kan give ham en anledning til at gøre kronens ret gældende, 
så viser dette jo noksom^ hvor lidt der i virkeligheden var 
opnået. Margrete stanser her som i sin svenske politik på 
halvvejen og, som vi ser, er det vanskeligt nok for hende at 
hævde, det vundne resultat. Om hun ved at slå af på sin 
stormagtspolitik mod nord kunde have vundet længere frem 
imod de rensborgske grever, får vi vel lade stå ved sit værd, 

^ 1397 tilskødede som bekendt grev Klavs's datter sin frænde det hele hertug- 
dømme på Umehoved. 

men hvad hun opnåede bør ikke formindskes eller vel endog 
helt miskendes og opfattes som nederlag. Der er på dette 
punkt en så klar helhed i hendes mangeårige bestræbelser, at 
disse kun kan bidrage til at forøge hendes ry som en ovei^ 
legen og selvbevidst, sig selv begrænsende regentinde. 



Dr. Erslevs skrift om dronning Margrete er et meget for- 
tjenstfuldt arbejde. Det behandler et meget omfattende stof, 
sammenstiller en talrig række af aktstykker og anvender kilde- 
kritiken på et område, til hvilket den endnu ikke havde fundet 
vej. Alligevel behersker forfatteren fuldstændig sit stof; det 
er bragt i en let overskuelig orden og under fremstillingens 
disciplin; der falder lys og ligeligt lys over de tre rigers indre 
og ydre forhold. Der kan næppe være nogen tvivl om, al jo 
æmnet med denne behandling er rykket os langt nærmere, og 
at en fremtidig forfatter i mangt og meget vil kunne gå ud 
fra de resultater, som her er nåede. 

Det vil dog snart træde klart frem for den tænksomme 
læser, at forfatteren har begrænset sin opgave stærkt. Når 
han kalder bogen „Dronning Margrete og Kalmarunionens grund- 
læggelse^, så har han herved kun tænkt på den politiske ud- 
vikling, som førte til dette bestemte resultat; han har villet 
undersøge de politiske forhold og de politiske personligheder, 
som mødtes i Kalmar og atter herfra gik ud for at befæste 
eller svække det forbund, som her var sluttet. 

Der er noget i denne måde at tage sagen på, som svarer 
til samme forfatters skrift: „Konge og lensmand i det sextende 
århundrede". Også her var den store opgave stærkt begrænset; 
der gaves en politisk udvikling af det ene forhold, hvilende på 
et stort, vel gennemarbejdet stof, fri for ethvert hensyn til den 
traditionelle opfattelse. Ligheden i de to arbejder går endnu 
videre. Et hovedsynspunkt for forfatteren er kongemagtens 
sejrrige kampe mod fødselsaristokratiet, således som han finder 

dem i Valdemar Atterdags, Margretes og igen i Kristian III's 
og Frederik IFs regering. Det er i så henseende lykkedes 
ham at give et energisk indlæg i opfattelsen af statsmagternes 
udvikling hos os og at udfri os fra en af absolutismens for- 
domme: den om adelens stadig voxende vælde. Idet han har 
indskrænket sig til en sådan enkelt hovedtanke, har han op- 
nået at få den optagen med lapidarskrift i vor historiske 
videnskab. 

Men det er dog ikke usandsynligt, at en senere tid vil 
omskrive den med almindelig korpus. Den energi, som går 
gennem disse indlæg, har ikke ret vel kunnet andet end føre 
forfatteren for vidt; han har ligesom lukket øjet for den bølge- 
gang, som på så mange måder er et særkende for den histo- 
riske udvikling, og han lader de mangfoldige andre fænomener 
i folkets historiske udvikling, der går jævnsides med den poli- 
tiske og indvirker så væsenlig på den, ligge i skygge ved 
siden af sin vej. Når engang kongemagtens historie i Dan- 
mark skal skrives, da vil man formentlig blive vidne til den 
mærkeligste bølgegang og de bratteste omskiftelser, så at sige 
fra slægt til slægt; enevældens tid vil ikke mindre end de 
foregående århundreder vide at fortælle om denne evindelige 
flytning af magtens tyngdepunkt, der er et særkende for et- 
hvert folk i udvikling og bevægelse. Snart er det store kul- 
turstrømninger, som fremmer eller svækker den, snart er det 
tunge tilskikkelser for folk og rige, snart en enkelt frem- 
ragende personlighed, som bringer vægtskålen til at synke 
eller stige. Ikke mindre må der tages hensyn til, om det er 
kongens personlige magt eller ikke snarere statsmagten, som 
udvikles i et givet tidsrum, og på hvor mange eller få hænder 
denne magt da er fordelt. Vor samtids historie frembyder jo 
ligeledes i den henseende den rigeste afvexling, og ethvert lidt 
større tidsrum i historien, som bliver granskeren fuldt nær- 
værende, vil mere eller mindre frembyde det samme. 

Når dette punkt her er fremdraget, så er det, fordi det 
formentlig åbenbarer en svaghed i Dr. Erslevs to vigtige skrifter. 

Hvis det må være mig tilladt at bruge det udtryk, vilde jeg 
sige, at de mangler fylde; man mærker for lidt til den histo- 
riske udviklings dialektik, sammenspillet af de mangfoldige 
impulser. Man får en forestilling om, at denne forfatter, om 
han vilde lægge sig efter det dramatiske, vilde skrive énakts- 
stykker. Og dette får atter sin store betydning, når man 
træder overfor et så betydningsfuldt fænomen som Kalmar- 
foreningen. Det kan her være velgørende at få klar besked 
af en så grundig forsker som Dr. Erslev, at se det rent fak- 
tiske lagt blot i så bestemte træk; men opfattelsen af hele 
det historiske fænomen falder ikke til ro dermed. Man vil 
kræve en redegørelse for den rolle, stammeslægtskabet spillede, 
bevidst eller ubevidst, i sit fællesskab fra fortiden og i sin 
betydning for modsætningen til det fremmede (her det tyske). 
Man vil spørge om, hvilke strømninger der overhoved på 
den tid gik gennem Evropa, hvorledes reaktionen fra den al- 
mindelige opløsning virkede hos de andre folk. Dr. Erslev er 
mest tilbøjelig til at tiltræde Geijers opfattelse af unionen som 
„et tilfælde, der lignede en tanke", han vender sig polemisk 
mod den yngre „skandinaviske" betragtning. Han har denne 
dom fra sine kilder, han har søgt sporene af en anden op- 
fattelse, men ikke fundet dem. Men i slige spørgsmål har 
historien ofte en ejendommelig dialektik, og blikket for denne 
skærpes ikke altid i kildernes lys. Der gives tilvisse tilfælde, 
som kan ligne tanker, men der forekommer også tilfælde, som 
efterhånden bliver til tanker, medens andre aldrig bliver andet 
end det de var. Det var et tilfælde eller, om man vil, en 
ydre tilskikkelse, som bragte Norge og Danmark under samme 
krone; foreningen havde mange anfægtelser og syntes ofte nær 
ved at briste, og dog holdt den i århundreder, indtil den op- 
løstes ved ydre vold. Ser vi nu ud over den tid, som gik 
forud, og den, som fulgte efter denne forenings stiftelse, da 
vil dog vistnok de fleste indrømme, at dette tilfælde blev en 
tanke af vidtrækkende betydning, man kunde vel sige en 
dybt tænkt og en lykkelig tanke. Men det er da vanskeligt 

at sige, når tanken er bleven sig bevidst og hos hvem den 
først er fremtrådt i sin fulde klarhed. At Margrete har tænkt 
den, vilde det dog være alt for dristigt at nægte, blot fordi 
hun ikke har udtalt den i de få aktstykker, vi kender. 

Dr. Erslev har af mange træk eftervist, at Sveriges til- 
knytning til de to riger ligeledes var frugten af politiske for- 
hold, der tildels bærer det tilfældiges præg. Man vilde i Sve- 
rige af med Albrekt af Meklenborg og søgte redning og hjælp 
hos dronning Margrete. Det er vel end ikke usandsynligt, at 
vi her alt hos vore frænder træffer det elskværdige, men far- 
lige træk, der senere førte til valget af Gustav Vasa og Ber- 
nadotte: hengivelsen i den øjeblikkelige beundring for den 
ualmindelige personlighed. Margrete stod på højdepunktet af 
sin sejrrige kamp mod de fremmede i Danmark, alle „vilde 
stå og sidde, som hun vilde"; da fik hun også overvægten 
blandt de svenske stormænd. Rask gik hun frem, samlede 
alle Nordboere til kamp mod de tyske og overvandt dem både 
på valpladsen og i de politiske forhandlinger. Det er vistnok 
såre vanskeligt at afgøre, hvad der her er kommen til verden 
som tilfælde og hvad der strax fra først af har været en fuld- 
moden tanke. Den omstændighed, at Margrete ved sin til- 
trædelse forefinder en så overvældende tysk indflydelse i Norden 
— Skåne, Sønderjylland, ja tildels hele Sverige tabt til den — , 
og at Kalmarforeningen sluttes, eflerat den er bleven brudt 
på alle punkter, ligner jo rigtignok ganske påfaldende en 
tanke. 

Men, indvender Dr. Erslev, mange træk tyder på, at den 
ideale ligestilling, som er grundbetingelsen for ethvert varigt 
forbund, slet ikke var tilstede, ja Margrete brugte endog til- 
dels fremmede. Tyskere, til at udøve regeringsmyndigheden i 
rigerne. Denne indvending har dog næppe synderlig vægt. 
Ethvert historisk forhold skal have et udgangspunkt, og så- 
ledes vil jo en sammenslutning af forskellige riger så godt 
som altid komme i stand ved en tilknytning af det ene til 
det andet. Vi behøver jo kun at se hen til det nye tyske 

kejserdømmes tilblivelse og første organisation; at denne ikke 
vil udelukke en virkelig og varig enhed, vil dog vel ingen 
tvivle om. Udviklingen af forholdet mellem Danmark og Norge 
tyder på det samme, kun at det sidste her var ude af stand 
til at påtvinge Danmark en politisk eller folkelig ligestilling, 
således som Sverige selvfølgelig, om unionen var bleven af 
varighed, vilde have gjort. 

Også på dette sted vilde en sammenstilling med dea 
samtidige udvikling i Sønderjylland formentlig have haft sin 
nytte. Unionen mellem dette danske land og Holsten var ud- 
gået fra dette sidste, der næppe var halvt så stort som her- 
tugdømmet. Tilknytningen var given i en ringe del af landets 
adel, for det meste den indvandrede, og i øvrigt i de fortviv- 
lede politiske forhold i kongeriget. Men de historiske begiven- 
heder førte det med sig, at forbindelsen tilvejebragtes og^ 
hævdedes gennem rækker af kampe. Mer end engang var 
den ved at briste, den folkelige enhed med kongeriget fandt 
kraftige talsmænd og forkæmpere, men udfaldet blev dog det, 
at sagen blev opgiven. Så fulgte der en fredelig og lykkelige 
slægtalder, og da så kong Kristian I stod overfor de to lande,, 
optrådte deres repræsentanter som en enhed og krævede fæl- 
lesskabets bevarelse. Og dog lå der intet somhelst nationalt, 
slægtskab bagved, enheden var vunden på bekostning af fler- 
tallets nationale selvopgivelse. 

Der bør altså formentlig ikke lægges nogen overdreven, 
vægt på mislighederne ved unionens tilvejebringelse. Når den 
senere brast, så beviser dette intet mod tankens berettigelse i 
og for sig eller under de daværende tidsforhold. Margretes 
måde at grundlægge og ordne den kunde muligvis have været 
en anden i et eller andet tilfælde; men det var en senere ud- 
vikling, som gjorde, at selve foreningen blev umulig. 

Dog, dette kan være genstand for mangehånde betragt- 
ninger, og det vil altid stille sig forskelligt efter betragterens- 
standpunkt. Derimod vil der ikke kunne være delte meninger- 

om, at Dr. Erslevs bog giver ypperlige udgangspunkter for en 
bedømmelse og en flersidig betragtning af dronning Margretes 
alder. Forfatteren har i denne studie vist, at han agter at 
stille sig blandt de første i den nordiske historiegranskning, 
og da han tillige har sin plads blandt de yngste, har vi ret 
til at vente meget af ham. 



HELGENSKRINENE I ST. KNUDS KIRKE. 

(1886-87.) 

[Aarbøger for nordisk Oldkyndighed og Historie 1886, S. 204-14 (I) og 1887, S. 1S5-70 
(II). — Her med enkelte Rettelser og Tilføjelser af Forfatteren.] 



1 det af kirkeministeriet under ovenstående titel udgivne 
pragtværk, der foruden en række fortrinlige afbildninger inde- 
holder talrige aktstykker fra de i årene 1833 og 1874 fore- 
tagne undersøgelser og en omhyggelig indledning af fuldmægtig 
G. Burman Becker, synes de forskellige antikvariske og ana- 
tomiske spørgsmål, som knyttede sig til disse nationale mindes- 
mærker, at være bragte til en endelig og tilfredsstillende løs- 
ning. Det er lykkedes at konstatere, hvilket af de to forefundne 
skrin oprindelig har indeholdt levningerne af hellig Knud, og 
de delvis sammenblandede ben, ligesom levijingerne af de op- 
bevarede sjældne tøjer m. m., har bestemt kunnet skilles ad 
og føres tilbage til deres oprindelige plads. 

Ikke så heldig synes man at have været med den histo- 
riske side af sagen, særlig i bestemmelsen af, hvilke helgen- 
levninger det andet skrin må antages at indeholde^. I den 
til sin tid nedsatte kommission fandtes kun en enkelt histo- 
riker af fag, nemlig professor Paludan-Maller, og hans votum 



* Også skrinenes historie efter reformationen indbyder i høj grad til kritik. 

blev fuldstændig underkendt af de oldkyndige og er nu skudt 
tilside af dette monumentale værks udgiver. Grunden hertil 
synes nærmest at have været den, at Paludan-Muller i sit ind- 
læg uforsigtig havde vovet sig ind på det rent antikvariske 
spørgsmål, hvor han ikke var hjemme, medens hans bevis- 
førelse også i rent historisk henseende er temmelig svag; men 
sagen er formentlig af alt for stor betydning til at den der- 
med skulde være afsluttet. Det kan ikke være os ligegyldigt, 
om et skrin, som opbevares i en af landets domkirker, ved 
siden af levningerne af en af vore største konger, indeholder 
et minde om middelalderens talrige „fromme bedragerier", 
eller levninger af en højsindet dansk kongesøn, som satte sit 
liv til i kamp for sin betrængte broder. I første tilfælde vilde 
det ene skrin i Odense være som en bevidst parodi på det 
andet og burde snarest mulig fernes derfra for at optages i 
et musæum; i det andet tilfælde forhøjer det indtrykket af 
kongegravens minderige karakter. Billedet af den storslåede 
kongeskikkelse mildnes, når tanken henledes på de trofaste 
mænd, som fulgte ham i døden, ligesom billedet af Rolf 
Krakes fald først får sin fulde glans af den kamp, som blev 
udkæmpet over hans lig. Da kong Knud var såret til døden, 
forlod han endnu engang det alter, foran hvilket han vilde ud- 
ånde, for at tage afsked med sin unge heltemodige broder; 
han omfavnede og kyssede ham og gav ham derved del i sin 
egen martyrdom. Hvis vi da endnu den dag idag, efter 800 
års forløb, i Odense domkirke kan se disse brødre hvile ved 
hinandens side, da ejer vi deri et mindesmærke af så stor 
national værdi og af så ædel menneskelig betydning, at neppe 
noget andet i vort land i den henseende kan måle sig med 
det. Man vil derfor ikke undres over, at forfatteren af dette 
indlæg, efter for 10 år siden i sin fremstilling af „Den nor- 
diske kirkes grundlæggelse og første udvikling", i tilslutning 
til Paludan-Mflller, men støttet til selvstændige undersøgelser 
at have fremsat det som en utvivlsom kendsgerning, at det 
opbevarede skrin indeholder levningerne af Bent kongesøn, 

A. D. Jørgensen: Afhandl. II. 1 ' 

nedlægger en bestemt indsigelse imod den i det omhandlede 
værk fremsatte påstand, at det er st. Alban. 

Til støtte for denne påstand anfører justitsråd Herbst som 
ordfører for de oldkyndige medlemmer i kommissionen i det 
væsenlige dette, at den har traditionen for sig, og at vore 
skriftlige kilder intet kender til en dansk helgen af navnet 
Benediktus. Vi skal nu se, hvad dette har på sig. 

„Traditionen" skal være nedlagt i de sedler fra 1696, 
som fandtes i skrinene ved undersøgelsen 1833, såvel som i 
Birkerods anmærkninger til Ælnoth; justitsråd Herbst siger, 
at disse vidnesbyrd „fulgte traditionen". Men derom siger de 
selv ikke et ord. Sedlerne kan vi vistnok uimodsagt se bort 
fra, da de kun indeholder lægmænds indfald i anledning af 
skrinenes opdagelse, og udelukkende holde os til antikvaren 
Thomas Birkerod, som førte dette fund ind i literaturen. Af 
hans notiser fremgår det da med fuld tydelighed, at der i året 
1696 ingen somhelst tradition existerede om dette skrin; ved 
den første omtale, 1582, nævntes kun kong Knuds relikvie- 
gemme, og alle parter var lige overraskede, da man 1696 
fandt ikke ét, men to stillede ved siden af hinanden. Birkerod 
siger nemlig følgende: „Jeg véd ikke (nescio), om ved den 
lejlighed — (da æskerne med st. Albans og st. Osvalds lev- 
ninger 1086 kastedes ned fra alteret) — de hellige mænds 
ben blev således spredte og blandede, at det var nødvendigt 
at gemme dem i andre beholdere, eller om det skrin, soui 
er bevaret til den dag idag og nylig blev fundet ved siden af 
kong Knuds, er st. Albans eller st. Osvalds, eller m,åske 
begges, nedlagte i én beholder." Og senere kommer han til- 
bage hertil med de ord: „om det ene skrin, st. Albans eller 
st. Osvalds, eller begges, har vi talt ovenfor" ^ Der er da i 
disse forskellige udtalelser fra 1696 tre trin: „medtjener her 
til kirken Matz Pederssøn Rostock" siger bestemt: dette skrin 
er Albans; Birkerod siger i en snæver vending: Albans eller 



i Ser. r. D. III 368 (g), 386 (n). 

Osvalds eller begges; men hvor han skal udtale sig nærmere^ 
rent videnskabeligt, tilstår han, at han ikke véd, hvad der 
1086 er bleven af de to helgener, om de har beholdt de gamle 
gemmer, eller om de har fået nye, eller om de måske begge 
er havnede i én kiste og dette så er den nylig fundne. Her 
er slet ingen „tradition^, og Birkerods henstillinger, der ene 
støtter sig til Ælnoth, uden kendskab til de andre kilder, som 
står til vor rådighed, er aldeles værdiløse for os. 

Men derfor kunde jo skrinet godt være st. Albans. Lad 
os da se, hvad der historisk vides om denne helgens levninger 
i Odense. Knud havde selv kort før sin død fået disse reli- 
kvier fra England, foranlediget, at de kom hertil; der siges 
ikke, at han selv havde ført dem med sig („st. Albanus, per 
eum paullo ante de Anglia in Daciam transvectus", — „per 
ipsum de partibus Anglorum hue revectus". Ser. IH 372. 321). 
Denne Englands skytshelgen hvilede i et efter ham opnævnt 
kloster, grundlagt af kong Offa af Merkia, i et skrin af ^g^^^^* 
sølv og ædle stene". Knud den store fik et skulderblad af 
den hellige mand, og senere fik Ely kloster et andet stykke 
af ham. Endnu i Edvard ffl's tid (1327—77) fandt der årlig 
en procession sted med det hellige skrin ^ Når man nu til- 
lige véd, at Erik Ejegod til Odense indkaldte engelske munke 
og forfatteren Ælnoth var fra Canterbury, så bliver sandsyn- 
ligheden for, at de vilde have troet på en st. Alban i Odense, 
vistnok meget ringe. Og når vi så lejlighedsvis hører, at 
dronning Kristine 1505 giver gaver til „st. Knuds hoved og 
st. Albans arm", så synes det at ligge meget nær at gå ud 
fra, at det, der her overhoved var tale om, var levninger af 
en arm, som altså kong Knud havde fået som en Albansreli- 
kvie fra England^. 

Hvad Ælnoth fortæller om denne relikvie, svarer fuld- 
stændig hertil. Da kong Knud lå i bøn foran st. Albans 
alter, d. e. hovedalteret i st. Albans kirke, blev en vægstaver 



^ Nord. tidsskrift for oldkyndighed. UI 363 f. 
' Engelstoft, Odense, 2. udgave, s. 46. 

17= 

i koret ved slag udefra bragt til at tørne ned (over alteret), 
hvorved „helgenæskerne af st. Alban og st. Osvald, tillige- 
med det kors, som havde sin plads imellem dem, kastedes 
ned på gulvet" („capsulæ reliqviarum pretiosorum martyrum 
A. et O. cum cruce sancta interposita . . . ." Ser. III 368. 
321). De her brugte udtryk gør det umuUgt at tænke på et 
skrin som det i Odense opbevarede på henved 5 fods længde. 
Gapsulæ reliqviarum er æsker eller andre mindre gemmer; 
helgenskrinet kaldes derimod af samme forfatter en arca^. 

Hr. Burman Becker har i sin indledning søgt at komme 
ud over vanskeligheden ved, at en planke kaster to store skrin 
og et mellemstående kors ned på kirkegulvet, ved at frem- 
sætte den formodning, at alt dette havde sin plads ikke på 
alteret, men på konsoller på den bagved stående væg^. Denne 
anordning er dog sikkert alt for konstig for dens tids forhold. 
Man huske, at der er tale om en ganske almindelig trækirke, 
som ikke var større, end at den kunde forsvares timevis af 
en snes mand imod en forbitret folkehob, som trængte på fra 
alle sider. Hovedalteret er indviet til st. Alban og ejer lev- 
ninger af denne helgen i en capsula. Hvorfor skulde da denne 
være stillet andre steder end netop på alteret, hvor den hørte 
hjemme og hvor også korset havde sin plads? Denne sag 
synes at være så simpel og ligefrem, at man ikke bør søge 
at komme fra den ved hjælp af muligheder fra helt andre 
tids- og bygningsforhold. 

En fordomsfri betragtning af, hvad vi således véd om 
st. Alban i England og Odense, må nødvendigvis føre til det 
resultat, at det ved siden af kong Knud fundne helgenskrin 
under ingen omstændigheder kan have noget at gøre med Al- 
banikirkens patron. Vi må da undersøge den af Langebek 



^ Du Gange II 259 anfører bl. a. af ea synonymik følgende: 
Die arcas, thecas, cistas vel scrinia capsas. 
Capsula, capsella de capsa diminuuntur. 
* Når han tillige oversætter „poste ad ima ruente (var. vergente)" ved at „stol- 
pen gav sig til at hælde", så forfejles derved åbenbart fortællerens tanke og hele den 
brogede situation: en stolpe styrter ned, og helligdommene flyver til alle sider. 

fremsatte hypothes, at skrinet gemmer levningerne af Bent 
Svensøn. 

Hovedindvendingen imod denne antagelse hentes fra „kil- 
dernes tavshed"; Benedikt, siges der, blev aldrig kanoniseret 
og omtales aldrig som helgen. Knytlingesagas vidnesbyrd 
bliver der ikke tillagt nogen betydning. 

Hvorledes skal dette nu bringes ind i en historisk under- 
søgelse af et sådant spørgsmål fra middelalderen? Hvad véd 
vi overhoved om dette tidsrum af skriftlige kilder? Hvad véd 
vi om vore kirkers opførelse, om vigtige borges tilblivelse og 
undergang osv. osv.? Hvis Visbys ruiner ikke var nåede ned 
til os, hvad vilde vi så have kendt til denne stads gamle her- 
lighed? Hvormange af vore klostre kender vi noget til, og 
hvad omtales der i det hele af kirkens indre liv hos os i de 
skriftlige kilder? Dersom vi ikke havde reformationstidens an- 
greb, vilde det meste ligge i fuldstændigt mørke. 

Og særlig gælder dette de mangfoldige helgener. For 
Danmarks vedkommende er dette æmne endnu ikke særlig op- 
lyst; men går vi til Norge, hvis skriftlige kilder fuldt vel kan 
måle sig med vore, finder vi i professor Daaes omhyggelige 
fremstilling de mærkværdigste gåder. Således omtales i refor- 
mationstiden et „st. Bemhardi skrin" i Trondhjems domkirke; 
noget forgyldt kobber af dets beslag nåede til rentekammeret. 
Hvem var denne Bernhard? Var det den bekendte biskop, som 
også gik til Island, eller hvem ellers? I Oslo domkirke var 
der et alter, indviet til den „hellige kong Hakon". Hvilken 
konge var det? Det er lykkedes at eftervise, at det var Hakon 
V, men kun ved slutninger af helt tilfældige efterretninger. 1 
Roskilde havde man en relikvie af „den hellige Magnus, Norges 
konge". Hvem det var, vides ikke. I året 1598 fandtes der 
på Elverums kirkegård en træbygning, som kaldtes ;, hellig 
Thorlofs kapel"; det havde sin egen rente. Der haves kun 
formodninger om, hvem denne Thorlof var. Og så fremdeles^. 



t L. Daae, Norges helgener, ss. 177. 180. 188. 193. 

Hvis altså kilderne virkelig var tavse om helgenskrinet 
i Odense, så vilde der ikke være noget at gøre herved og vi 
måtte ikke deraf lade os friste til den urimelige gætning, at 
det indeholder st. Albans relikvier; men det forholder sig 
ingenlunde således. Det er ved de i Burman Beckers værk 
anstillede overvejelser bleven skudt helt i baggrunden, hvad 
der her først og fremst kommer i betragtning, at Knytlinge- 
saga indeholder en kort og bestemt meddelelse om et „andet 
skrin '^ i st. Knudskirken. 

Fra en ubetinget tillid til sagaernes beretninger er man i 
den senere tid slået over til den modsatte yderlighed, idet 
man overser, at det, det kommer an på, ikke er kildens navn 
og dens påviselige fejl, men den enkelte efterretnings forhold 
til forfatteren. Men heraf følger, at man ikke i mindste måde 
svækker Knytlingas troværdighed med hensyn til Benedikts 
skrin i Odense ved at eftervise hele rækker af fejl i sagaens 
fortællinger fra tidligere århundreder; ét er det, hvad forfatteren 
udmaler i skildringen af begivenheder, som han står fjernt fra, 
noget ganske andet, hvad han beretter som et faktum fra sin 
samtid. 

Knyilinga siger da i anledning af kong Knuds optagelse 
og altersættelse : „i et andet skrin hviler Benedikt"^, d. e. den 
ofte omtalte kongebroder. Det parti af sagaen, som der her 
€r tale om, er øjensynligt en gengivelse af den ældre „Knuds- 
saga", som citeres af Snorre, hvis kilde her atter er Morkin- 
skinna. Vi føres herved tilbage til år 1200 som dens sand- 
synlige affattelsestid. At den er skreven efter danske beret- 
ninger og med nøje kendskab til danske forhold, er indlysende; 
kun af den véd vi f. ex., at kampen mellem Knud og bønderne 



^ I udgaven (s. 909) lyder stedet som et indskud i den oprindelige text : Eirikr 
kon. lét gOra virSulig^ skrin, var ]>ar i lagSr heilagr domr konungs, var skrinit sett 
yfir altari. / 55ru skrini hvilir Benedikt i Ofiinsve å Fjéni, I ))essi sOmu kirkju, 
«r nu er helgut Knuti etc. Men håndskriftet (A. M. 180 1> fol.) har det således: I au- 
åru skrine hvilir benedfA^. I odins ue aa fione. I ]>essi saumu etc. Det andet punk- 
tum må her enten være en indskudt randbemærkning eller drages over til det følgende 
istedenfor til det foregående. 

fandt sted ved Sævarende i Thy, hvad der i vor tid er bleven 
stadfæstet ved udgravninger ^ Forfatterens meddelelse om, at 
Benedikts skrin, dengang han skrev, var i Odense, kan altså 
ikke drages i tvivl uden den groveste forsyndelse mod al hi- 
storisk granskning. 

Knytlinga fortæller imidlertid mere. Efterat Knuds op- 
tagelse er meddelt, fortsætter den: „da blev Benedikt konge- 
broders ligkiste tagen op af jorden, og var alle hans sår lægte, 
de som havde vendt imod Knud konge". Mærkeligt nok har 
hr. justitsråd Herbst, der ikke tillægger forfatterens vidnesbyrd 
fra sin egen tid og i et aldeles konkret spørgsmål nogen be- 
tydning, havt brug for denne legende til deraf at vise, at man 
ikke tillagde Benedikt nogen selvstændig helligdom. Men dette 
er en stor miskendelse af den katholske verdensorden. Som 
„vor frues" helligdom blegner ved siden af „vor herres", 
apostlenes for Marias, de største protomartyrer for apostlene, 
således gælder det overalt i de saliges rangforordning, at 
„tjeneren ikke er over sin herre". Knuds helligdom kan læge 
Benedikts sår, uden at derved dennes lægende kraft overfor 
andre foregribes. — At selve den naive fortælling iøvrigt 
bærer et umiskendeligt præg af at være ægte tradition fra 
Odense, vil vel ingen drage i tvivl. 

Når det nu imod Knytlingas vidnesbyrd gøres gældende, 
at Ælnoth intet véd om Benedikts helligdom, da er denne 
indvending i virkeligheden uden betydning, uden for så vidt 
som den må bringe os til at drage det i tvivl, om det alt var 
kong Erik, som tog ham op af jorden. Der kunde vistnok 
nævnes mange exempler fra middelalderen, i hvilke helligdom- 
mens glans først senere fra hovedmanden i et martyrium 
bredte sig til dem, der var i færd og følge med ham, ligesom 
omvendt en enkelt af en martyrskare senere kunde overstråle 
alle de andre ^. Og Benedikt havde i særlig høj grad stået 

^ Morkinskinna, s. 128. Den nordiske kirkes grundlæggelse, tillæg s. 80 f. 

^ Således den hellige Asvard af Siesvig, som 1066 dræbtes af Venderne tillige- 
med sine medbrødre. De kaldes alle hellige og martyrer, men Asvard jordfæstedes 
dog særskilt og senere flyttedes han til Ratzeburg domkirke. Ser. 111 588. 

Knud nær. Han var ikke blot hans broder, i dødens stund 
indviet ved hans i^ys til det sidste følgeskab, men Ælnoth 
skildrer alt hans pinefulde død særskilt og fortæller, at han 
blev jordfæstet inde i kirken ved den hellige konges side, 
medens de menige hirdmænd lå i forgården, ligesom han 
kalder ham „nomine et gratia martyrii Benedictus". Fortæl- 
lingen i Knytlinga viser, at traditionen i den følgende tid 
stadig gik i retning af at stille de to brødre jævnsides. — 

Men i det foreliggende skrift er ikke blot hele dette for- 
hold bleven undervurderet og miskendt; andre kendsgerninger, 
som i denne forbindelse er af den største betydning, er endog 
bleven aldeles uomtalte. 

I sit gavebrev til st. Knuds klosterkirke (af år 1180) 
siger kong Valdemar den store således, at han glæder sig 
over i dens helgener at have frænder og fromme forbedere 
hos Gud: „qvod venerandæ sanctorum reliqviæ in ea continen- 
tur, qvos sicuti nostros extitisse propinqvos, ita pios apud 
deum patronos esse gaudeamus — — "^. Heraf fremgåu*, at 
mindst endnu ét andet medlem af kongehuset foruden kong 
Knud dengang hvilede i hans kirke som helligdømt. Og da 
sagaen omtrent samtidig fortæller, at Benedikt hviler i et andet 
skrin, er det vanskeligt at komme fra, at der her sigtes til 
hans ;, venerandæ reliqviæ". 

Endvidere er der opbevaret uddrag af et brev fra år 1357, 
i hvilket tre jydske biskopper lover aflad til dem, som vilde 
gæste eller give gaver til „sacellum Benedicti in basilica Ca- 
nutia Otthoniæ" ^. Der var altså et Bents kapel i Knuds- 
kirken, og man må i sandhed forhærde sit hjerte som Farao, 
når man vil gøre gældende, at det intet havde at gøre med 
kongesønnens skrin, men var indviet til munkenes ordensstifter 
Benedikt af Nursia^. I firet 1468 stiftedes der et nyt kapel. 



1 ThorkeliD, Oiplomatarium, I 262. 

» Ser. I 309. 

> stiftsprovst Damgård går uden videre ud fra, at der ved dette navn sigtes 
til den danske Bent (Samlinger til Fyns historie, V 188 ffj; men biskop Engelstoft ud« 
taler, at det „naturligvis'* var den anden (Odense, 2. udg., s. 31). 

indviet til „den hellige trefoldighed, jomfru Maria, st. Bent og 
st. Knud" („sankte Knuds kapel"), og herved sigtes der efter 
navnenes rangfølge øjensynligt til munkefaderen; men n&r erke- 
biskop Peder Lykke 1419 tager brødrene i sin beskyttelse: 
„deo ad laudem, beato Kanuto et Benedicto ad gloriam et 
honorem", så bliver det mere end sandsynligt, at der her er 
tænkt på en helgen af lavere rang, ja vel endog på en mand, 
hvis helligdom erkebispen ikke vilde udtale sig om, siden han 
ikke udtrykkelig kalder ham beatus^ — Dette er „kildernes 
tavshed" om en hellig Benedikt i Odense og hans skrin! 

Og er der så noget i det af de oldkyndige og benkyndige 
fremdragne, som kunde tale imod at henføre det ene af de 
fundne helgenskrin til den danske kongesøn? Tværtimod. Det 
gemmer benene af en høj og kraftig yngling på mellem 22 og 
25 år; disse synes at have ligget længere i jorden end kon- 
gens, og skrinet synes at være noget yngre end hans. løvrigt 
ligner skrinene hinanden så meget i størrelse og udstyrelse, 
som overhoved to nogenlunde selvstændige konstnere kunde 
ønske at arbejde eller samme konstner kunde ønske at løse 
den samme opgave to gange. Alt dette stemmer med kil- 
dernes veltalenhed. Hvorfor skal vi da nu gøre dette skrin 
til en musæumsgenstand, istedenfor at betragte det med de 
følelser, som den ædle kongesøns troskab må vække hos en- 
hver landsmand? 



II. 

I Qerde hefte af „Årbøger for nordisk oldkyndighed og 
historie, 1886" har hr. Dr. Henry Petersen i en afhandling 
om „St. Albans relikvier i Odense" søgt at imødegå den af 
mig fremsatte påstand, at det i st. Knuds kirke fundne „andet 
skrin" indeholder levningerne af den danske kongesøn Bene- 
dikt. Da Dr. Petersen ved denne lejlighed dels fremdrager 



^ Samlinger t. Fyns hist, V 126. Pontoppidan, Annales, Il 527. 

nye kilder, hvis udsagn fortjener en omhyggelig overvejelse, 
dels drager nye slutninger af det tidligere bekendte, skal jeg 
i det følgende søge yderligere at hævde mine påstandes rig- 
tighed overfor det der opstillede ræsonnement. Dette har 
nemlig så lidt kunnet forandre min opfattelse af sagens hoved- 
punkt, at denne tværtimod er bleven i høj grad styrket både 
ved det nye materiale, Dr. P. har bragt ind i diskussionen, 
og ved de yderligere undersøgelser, jeg selv derefter har an- 
stillet i kilderne. 



Det, som udgør hovedpunktet i Dr. Petersens argumenta- 
tion, er den engelske St. Alhanskrønikes fortælling om det 
dobbelte helgenran. Hvad der i krøniken siges at være sket 
engang ved år 900, flyttes 200 år ned i tiden og søges stad- 
fæstet ved en betragtning af selve det endnu bevarede helgen- 
skrin, i hvis ene endestykke der er et hul, formentlig det hul, 
gennem hvilket helligdommen er bleven ført bort. Vi skal nu 
i enkelthederne undersøge, hvorledes dette stiller sig for ea 
lidt nærmere betragtning. 

Den udførligste beretning om helgenranet, og den, Dr. P, 
udelukkende henholder sig til, er nedskreven af Matthæus Pa- 
risiensis ved år 1250. Han fortæller, som Dr. P. vidtløftig 
har refereret, hvorledes danske vikinger overfaldt st. Albans 
kloster og borttog den helliges ben; hvorledes de derefter i 
deres hjem, i Odense, oprettede et kloster til hans ære og gav 
ham samme dyrkelse som den, han havde været genstand for 
i sit hjem. Sakristanen Egvin kunde imidlertid ikke finde ro, 
før han fik den dyrebare skat ført tilbage til klosteret, og han 
skaffede sig derfor optagelse i det danske broderskab. Efter 
også her at være bleven sakristan, udfører han derpå sit fore- 
havende; gennem en åbning i skrinets bund tager han ved 
nattetid, da han har fået hævd på at være ene i kirken, alle 
de hellige ben ud for at nedlægge dem i en tre fod lang 

kasse. Denne sendes så til England, munken følger efter, og 
de genvundne relikvier beviser deres ægthed ved jertegn. Det 
danske skrin var tomt. ^ 

Matthæus afhjemler sin fortælling med en hel række vidner, 
for hvilke det er fælles, at de ved fødsel eller opdragelse til- 
hører St. Albans „pagus", ligesom de for det meste siges at 
have været i Danmark, i de danske kongers tjeneste. Der er 
Odo, som var kongens skatmester og pengemægler; endvidere 
Nikolaus de Sancto Albano, der i 30 år var kong Valdemars 
møntmester og senere havde den samme stilling hos kongen 
af England. Endelig denne Nikolaus's fader ved navn Jo- 
hannes de St. A., en berømt guldsmed, der lavede et „ydre 
skrin" til den hellige Alban i sin fødeby. Tilsidst nævnes 
endnu et par, om hvilke det dog ikke siges, at de har været 
i Danmark^. 

Disse hjemmelsmænd fører os tilbage til det 12. århun- 
drede; Johannes guldsmed udførte sit arbejde i St. Alban i 
tiden mellem 1166 — 83^. Men vi kan endnu forfølge fortæl- 
lingen langt længere, lige til århundredets første halvdel. 

Som det nemlig fremgår af indledningen til klosterkrøni- 
ken, havde Matthæus en ældre kilde for sig, en såkaldet „ro- 
tulus antiqvus", der fortalte om abbederne, som det synes til 
Radulfs død, 1151; forfatteren påberåber sig i anledning af 
st. Albans translation 1129 øjenvidners udsagn^. I denne 
ældre krønike finder vi nu alt ligeledes det dobbelte helgenran 
omtalt, en omstændighed, hvis betydning fuldstændig er und- 
gået Dr. Petersens opmærksomhed. 

Det prægtige skrin, i hvilket st. Alban blev nedlagt 1129, 
var nemlig udført af guldsmeden Anketel, som begyndte på 

' Gesta abbatam monasterii S. Albani, ed. H. Th. Riley. I 12—19. 

« Smst. s. 189. 

' Smst. p. XIV, 8 87: prout ab eis. qvi interfueruut, accepi. Udgiveren har 
ikke anstillet nogen nærmere undersøgelse af denne kildes slutningsgrænse (begyndelsen 
faldt sammen med den af M. rediperede, se s. 3, anm. 2), men den fremgår tydeligt 
af den efter år 1151 [s 110) indtrædende usikkerhed (s. IH sættes Hadrian som munk 
ind på et alt for sent tidspunkt; s 120 ligeledes Godfreds valg i Croylan«! m. m.). 
Der er dog foretaget imlskud af andre kilder i denne ældste rotulus. 

det i året 1123. Han var da munk i selve klosteret og følte 
sig stærkt knyttet til det, ligesom også st. Alban påjskønnede 
hans nidkærhed ved at åbenbare sig for ham; men før den 
tid havde han som lægmand været i Danmark i syv år, som 
kongens møntmester, guldsmed og pengemægler, kaldet hertil 
for at udføre en bestemt bestilling (ad regis Dan. mandatum 
et supplicationem, ad qvippiam operis eidem faciendum). Dette 
ophold falder altså i begyndelsen af det 12. århundrede, om 
ikke før. 

Denne mand var det nu, som for forfatteren til rotulus 
antiqvus var hjemmelsmand for historien om det dobbelte 
helgenran: 

„De ejus fida relatione et certa affirmatione didicimus, qvod se- 
cundum Danoruni libros historiales, qvos chronica dicimus, tempore 
Wlnothi, abbatis hujus eccle.siæ, cum Danorum rabies omnia obstantia 
feraliter obrueret, qvidam eorundem ossa beati Albani rapuenint, et 
rapta qvasi prædam pretiosissimam in par tes suas detulenmt, et in 
feretro, ad hoc facto, reposuerunt. Sed qvaliter reportarentur in hi- 
storia ejusdem abbatis præscribitur.*^ 

Denne tilbagevisning går selvfølgelig ikke på Matthæus's 
fortæUing, men på den ældre beretning, der endnu er bevaret 
ved siden af den udførligere, som Matthæus har indskudt, o^ 
som afbryder den naturlige sammenhæng ved at gentage de 
nævnte hovedtræk. Den ældre redaktion, som i udgaven til- 
dels må søges i anmærkningen under siden, efter et ældre 
håndskrift, har til fortællingen om rovet føjet følgende: 

„Sed qvia non placuit sancto ibi commorari, sed potius ubi san- 
gvinem pro Christo fudit, per industriam et cautelam cujusdam monachi, 
nomine Egwinum, suam procuravit repatriationem.** (S. 84 f. 12.) 

Det vil let sés, i hvilken grad al denne hjemmel for for- 
tællingens sandhed umuliggør den af Dr. P. foreslåede fortolk- 
ning af den. Det kan måske siges, at man efter 1200, eller 
hen ad 1200, kan flytte begivenheder fra 900 ned til 1100, 
men når det skal gøres af en mand, der opholder sig i Dan- 



HELGENSKRINENE I ST. KNUDS KIRKE. 269 

mark, medens den slægt lever, som skulde have oplevet be- 
givenheden, bliver det umuligt. Dr. P. gætter endog på, at 
det netop var Anketel, som udførte arbejdet ved st. Knuds 
skrin (før 1101), hvad der ingenlunde er usandsynligt. Men 
så har han altså i „danske krøniker" fundet fortællingen om 
et helgenran, som var bleven udført umiddelbart før hans op- 
hold her (efter 1086), og hvis spor (hullet) han havde for øje, 
og han har givet det en håndgribelig falsk form og udstræk- 
ning. Selv om vi nu vilde sætte de „danske krøniker" på 
genfortællerens regning, og selv om vi vilde antage, at Anketel 
havde været her så sent som muligt, henimod 1123, så bliver 
dog usandsynligheden, ja umuligheden af en henførelse af den 
af ham fortalte begivenhed til den foregående slægtalder lige 
i øjne faldende. Intet kunde nemlig have været den dalevende 
slægt i klosteret kærere end en tildragelse som denne. Det 
gjaldt om for enhver pris at imødegå og tilintetgøre Elys på- 
stand på at eje den heUige Alban, og ved translationen 1129 
fandt der derfor et højtideligt eftersyn af de hellige levninger 
sted. Striden var i højeste grad brændende, endog Anketel 
og hans medhjælper Salomon fra Ely kom op at skændes om, 
hvor den rette relikvie var, medens de sad og arbejdede på 
skrinet. St. Alban åbenbarede sig derefter for sin forkæmper 
Anketel. Det hed sig i Ely, at abbeden Fredrik af St. Alban, 
som 1077 forlod klosteret for at søge et tilflugtsted i Ely, ved 
denne lejlighed skulde have taget den nationale helligdom med 
sig, medens man i St. Alban påstod, at al tale om dens flyt- 
ning til Ely var opstået af en begivenhed 1044 — 45^, da man 
af frygt for den dansk-norske konge Magnus's påtænkte hærtog 
havde sendt et skrin til opbevaring i det formentlig sikrere 
beliggende Ely. I dette skrin troede man her at eje st. Alban 
og holdt det derfor senere tilbage, medens munkene i St. 
Alban påstod, at de havde beholdt den rette helgen og ind- 



* Gesta abbatum, s. 34. Fortællingen er urigtig gengivet af Dr. P. (s. 388); der 
er ikke tale om en „anfører", som drukner i England, men om den bekendte danske 
konge (rex Dan.), som druknede i Sundet, før han nåede at gå til England. 

muret ham i kirken. Hvad der i denne sag var sandhed, kan 
nu selvfølgelig ikke afgøres; kun synes det rimeligt, at der 
er en sammenhæng imellem hvad Matthæus fortæller ved 1250, 
at man 1044 bl. a. sendte den hellige Amfibalus's kappe til 
Ely, — og hvad der skete 1314, da man ved et eftersyn af 
Albanskrinet her fandt netop en sådan gammel kappe ^. 

Hvorom alting er, så var striden mellem de to klostre 
1129 i fuld gang. Hvad kunde da have vejret bedre istand 
til én gang for alle at afvæbne Ely end den sandfærdige for- 
tælling om de helUge bens vandring til Danmark og tilbage? 
Selv om man skulde have indrømmet, at st. Albans levninger 
havde været i Ely, hvorfra Dr. P. vil at kong Knud havde 
ført dem, så gjorde det jo intet, eller det blev dobbelt af- 
gørende, når det kunde eftervises,, at de nu var kommen til- 
bage til deres rette hjem. Egvin kunde jo endnu være i live, 
eller, i alle tilfælde måtte mange leve, som havde kendt ham 
og oplevet hans tilbagekomst. — Men 112.9, da Anketel, der 
var hjemmelsmand for fortællingen om helgenranet, var til- 
stede, forlyder der ikke et ord om ham; ranet sættes 200 år 
tilbage i tiden. Og så kommer endelig den store vanskelighed, 
at traditionen lader vikingerne tage helligdommen i St. Alban, 
medens Knud 1070 hærger Ely.^ 

Vil vi så tage det andet hovedpunkt i Dr. Petersens be- 
visførelse, det i skrinet forefundne hul, så ser jo enhver, 
hvilke vanskeligheder denne fortolkning har. Lad os tænke 
os, at Egvin levede ved år 1100 og udførte, hvad Dr. P. til- 
tror ham. Stærk i troen på sin helgen beslutter han at sætte 
sit liv ind på at føre hcun tilbage til sit kloster. Han går 
til Danmark, optages i st. Knuds kloster, blandt sine lands- 



1 Gesta abbatum, s. 35: qvemdam panniculuni villosum, qvi gallice villuse dici* 
tur . . . abbas . . . fecit transportari. Tbomas Walsingbam, Hist. Anglic8uia, I 138. 

3 Dr. P. lægger vægt på, at det skal forholde sig således. Sagen har vistnok 
kun ringe betydning, men den hænger neppe således sammen. Mindetavlen siger 
nemlig om 1086. at st. Alban var ført til Danmark „pauio ant^ dut givne tidspunkt. 
Man gættede derfor tidligere på et tof? 1085, men det er uhistorisk; 1070 levede endnu, 
hans fader, og 16 år er i en yngre mands liv intet paulum. 

mænd, de engelske Benediktinere, som det lykkes ham at 
skuflfe m. h. t. sin oprindelse og sit formål. Så står han 
endelig ved målet; med fare for sit liv, efter åringers opofrelse 
og hykleri er han ene med den attråede helgen. Så skærer 
han et hul i skrinet for at tage sit bytte; men ak, hullet 
bliver for lille, kun tre tommer på den længste led, og han 
må nøjes med at tage nogle ribben og mindre hvirvler; hovedet 
og de store knokler bliver liggende. Hans livs mål er forfejlet; 
han har gjort sig til tyv og meneder for sin sag, han har 
vovet sit liv; men sin hensigt forfejlede han, fordi hullet blev 
alt for lille. — Ikke des mindre var man enig om det i Dan- 
mark og England, at han havde tømt skrinet; 1129, mindre 
end en menneskealder efter, findes det hele skelet i St. Alban, 
og talrige hjemmelsmænd forsikrede, at de i Danmark havde 
hørt og set i skrifter, at skrinet i Odense var tomt. Hullet 
havde man ikke havt mod til at lukke. — Fra hvilken side 
skal man se hele denne sag for at få mening i den? Jeg har 
ikke kunnet finde den. 

Vender vi herefter tilbage til klostertraditionen i St. Alban, 
så møder vi alt i den ældste rotulus den bestemte påstand, 
at det dobbelte helgenran fandt sted under den fjerde abbed, 
Ulnoth. Når han levede, opgives ikke i selve krøniken, kun 
siges der, at den første abbed døde 796, medens den 13. til- 
trådte 1064. Om Ulnoth haves der iøvrigt den bestemte op- 
givelse, at han efter i sin første tid at have udmærket sig i 
sit embed, forfaldt til alskens overdådighed, indtil han i sit 
11. år fik et slagtilfælde, hvorefter han omvendte sig og endte 
sit liv i stor hellighed. Det må herved vel erindres, at vi i 
England er midt inde i den historiske tid, når talen er om 
vikingetiden, og at det mørke, som samtidig hviler over Nor- 
den, her slet ikke vedkommer os. Der synes da heller ikke 
at kunne være noget til hinder for at henføre helgenranet til 
den tid, klostertraditionen vil. Af de vikinger, som hærgede 
England 865—78, var alt adskillige kristne, men endnu mere 
var det tilfældet med dem, som optrådte, især i Merkia, fra 

året 904 af. Og til denne sidste periode henfører krøni- 
kens randbemærkning Ulnoth, ved at nævne kong ÆtheLstan 
(924 — 41) ud for hans navn. At nu helligdommene bortførtes 
til Odense, fortæller først Matthæus; den ældre kilde nævner 
kun Danmark og det altså i overensstemmelse med Anketels 
vidnesbyrd, hvis formentlig rette indhold vi strax skal komme 
tilbage til. Klostertraditionen, der jo er aldeles uafhængig af 
enhver dansk kilde, har uden al tvivl kun sagt, som den 
ældste beretning først fortæller det: „ossa — in suam regio- 
nem detulerunt'', og vi må herved tænke på det område i 
England, på hvilket de Danske rådede og havde både kirker 
og klostre^. 

Alle de mænd, krøniken nævner som hjemmel for sine 
beretninger, er personlig knyttede til St. Alban; derfra havde 
de traditionen om helgenranet under abbed Ulnoth. Men de 
fleste af dem havde tillige været i Danmark og noget må de 
dog vel have bragt med sig hjem derfra. At dette er så, 
fremgår uimodsigeligt af beretningen om, at benenes optagelse 
og fremvisning 1129 havde sin grund i den påstand, som blev 
fremsat dels af et broderskab i Danmark, dels af klosteret i 
Ely, at man der ejede enten hele den helliges legeme eller 
dog en del af det. For at slå denne tale til jorden åbnedes 
skrinet i mange menneskers overværelse og det dobbelte bevis 
blev lykkelig præsteret: alle benene var tilstede (på venstre 
skulderblad nær, som Knud den store havde givet bort), og 
identiteten fremgik af et guldbånd, som fandtes omkring mar- 
tyrens hoved (s. 85. 87). 

Elys påstand er vel bekendt, den gkr ud på, at den hele 
Alban var kommen dertil og endnu fandtes der. Den anden 
påstand, at man ejede en del af ham, må vel altså sigte til 
det danske kloster og derom måtte jo Anketel vide besked. 
Når han ikke des mindre udtrykkelig påberåbes som hjemmel 
for, at den hellige Alban havde været i Danmark, men var 



^ Joh. Steenstrup, Normannerne, U 96 ff« III 33 ff. 

hentet tilbage derfra, så synes der ikke at kunne være nogen 
anden mening deri, end at han har vidnet, at man i Danmark 
ikke kendte nogen påstand på at eje st. Aiban „ex integro^. 
Og andet kan hjemmelsmændene fra en senere tid ej heller 
have vidnet. 

Fra Albani klosters standpunkt var imidlertid dette rent 
negative vidnesbyrd af ikke ringe vægt. Traditionen om helgen- 
ranet havde man nu engang; man var vel end ikke herre over 
rygtet derom, så det kunde undertrykkes, begivenheden i vi- 
kingetiden har rimeligvis været notorisk for alle. Det gjaldt 
da først og fremst om at få konstateret, at også tilbageførelsen, 
om hvilken der rimeligvis var mere delte meninger, var et 
faktum, og man måtte kun kende klosterlogikken dårlig, om 
ikke det faktum, at der i Danmark ingen st. Alban var, af de 
velstemte skulde blive taget for fuldt bevis for kontraranets 
historiske sandhed. Vist er det i alle tilfælde, at de påbe- 
råbte hjemmelsmænd, som havde færdedes i Danmark i mange 
år, vilde have aflagt et vitterlig falsk vidnesbyrd, om der under, 
deres ophold her havde været et Albanskrin i Odense med en 
foregiven hel Alban. 

Hvad klosterkrønikens senere fortsætter, Thomas Walsing- 
ham, fortæller fra året 1405, stadfæster dette tilfulde. I det 
nævnte år kom en sendefærd fra den nordiske konge Erik til 
England for at fri til kongedatteren Filippa; i spidsen stod 
biskop Eystein Aslaksøn fra Oslo. Krønikeskriveren roser 
hans lærdom og fortæller, at han prædikede på latin for de 
lærde i London. Med ham selv talte han gentagne gange om 
hans helgen, hvis historie han var nøje bekendt med; som 
nærmeste grund hertil nævnte han, at st. Alban, eller, som 
munken siger, „vor helgen^, også holdtes i ære i Danmark 
(eo qvod in D. martyr noster celebris habeatur)*. Eystein var 



1 Th. Walaingham, Hiat Angl., II 271. Gesta abbatam monast S. Albani, ed. 
Riley, II 412: episcopus . . . mecum diu contulit de s. Albano, cujus hiatoriam perop- 
time novii Om Eystein se Munch, Norske folks hist., 2. hovedafdeL II 141 f. Erke- 
biskop af Oslo var han dog ikke (Dr. P. s. 372). 

A. D. Jørgensen : Afhandl. U. ^^ 

dengang en ældre mand; han var som bekendt af en stor og 
rig slægt på Vesterfold og havde indlagt sig store fortjenester 
af sit bispedømme, ligesom han i mange år hørte til de mest 
indflydelsesrige mænd i Norden; Danmark, som hans fædreland 
havde været så nær knyttet til i hans tid, og som bredte sig 
lige foran han^ stift, kendte han selvfølgelig nøje. Således 
kendte han også Albans historie, fordi denne helgen holdtes i 
ære i Danmark. Men Thomas siger ikke et ord om, at det 
forundrede ham at høre, at denne helgen hvilede i et engelsk 
kloster, at han deraf drog slutninger m. h. t. en Alban i 
Odense eller rejste tvivl om, at samme martyr var „vor mar- 
tyr" for den engelske munk. Eller af hvilken grund skulde 
denne have fortiet en ytring i denne retning? Var det så, at 
man i Danmark påstod at have en hellig Alban — og i så 
tilfælde måtte vel Eystein, der havde tilegnet sig hans historie, 
vide det — , mon Thomas Walsingham da ikke vilde have 
benyttet lejligheden til at polemisere derimod? Han kendte jo 
beretningerne fra Matthæus, de var optagne i hans egen krø- 
nike ; - men han iik samme vidnesbyrd af Eystein, som hans 
forgængere havde fået af deres hjemmelsmænd: i Danmark er 
der ingen Alban. 



Vi vender os derpå til de danske kilder om st. Albaen. 

Hvad der i disse er fremdraget af udtryk, som formentlig 
skulde tale for, at der i Odense fandtes et helt skelet af den 
engelske helgen, indskrænker sig i virkeligheden til de to 
ældste efterretningers omtale og Knud Prebislavs' af Dr. P. 
stærkt fremhævede brev af 1183. 

De ældste beretninger om tildragelsen 1086 er, som vi 
senere vil komme tilbage til, den på flere forskellige måder 
opbevarede mindetavle-indskrift, bl. a. indskudt i Ælnoths text 
som kap. 29, samt det før 1101 affattede mindeskrift. Begge 
steder siges kong Knud at have ført eller ladet føre st. Alban 

fra England til Odense ^ Knud Prebislavs' søn giver end- 
videre gaver i jordegods på Als til den kirke, som er helliget 
Gud og hans helgene, Knud og Alban, „der hviler i samme 
kirke" ^ 

Men intet af disse udtryk beviser noget m. h. t. reli- 
kviernes omfang. Den hele helgendyrkelse og relikvietro vilde 
være meningsløs, dersom dens genstand havde været den ud- 
vortes håndgribelige levning; tanken er jo den, at levningen 
er et pant på den hellige martyrs nærværelse og evne til at 
gå i forbøn for de bønfaldende. Om enkelte i menigheden eller 
flertallet af denne til sine tider har tillagt selve benet en 
iboende mirakelkraft, er et andet spørgsmål; men den kriste- 
lige kirke har aldrig vedkendt sig andet end et åndeligt for- 
hold til helgener som til Gud. Fra først af var det derfor 
forbudt at dele martyrens legeme; troen på ^legemets opstan- 
delse" forudsatte, at relikvierne engang igen skulde blive bolig 
for den salige ånd og derfor bestandig burde holdes sammen. 
Dette gik imidlertid i glemme og den nødvendige følge heraf 
var, at helgenen tænktes nærværende, om end i ulige grad, 
overalt hvor der fandtes levninger af ham, og det ikke blot 
af hans legeme, men også af hans klæder, det redskab, han 
var pint til døde med, osv. Når derfor kong Knud får en 
Alban-relikvie fra England, så får han selve st. Alban til sin 
kirke, og så hviler st. Alban i den på samme måde som st. 
Knud, af hvis legeme jo også mange smådele spredtes omkring 
til andre kirker. Indirekte fremgår denne opfattelse af de ud- 
trykkelige forsikringer, som så ofte forekommer, om, at man 
har hele legemet. Således siger skriftet „De profectione Da- 
norum in terram sanctam" om Bergen: „ibi sancta Sunnif to to 
corpore in ecclesia cathedrali exaltata qviescit" (Ser. V 353); 



* Ser. JH 8S1: (K.) cupiens consortium martyris Albani, et per ipsum de parti* 
bus Ai^loram hac revecti. P. 372: in basilica st. Alb. m., per eum paulo ante de 
ADglia in Daciam transvecti. 

* Thorkelin I 272: Deo sanctisqve ejus martiribus K. et A., qvorum reliqviæ in 
eadem ecclesia reqviescunt, . . . duos mansns in Tandislet . . . contuli. — [Senere Til- 
føjelse:] Jvfr. Kirkehisi saml.' 4. r. I 256. 

18* 

den engelske Albankrønike skelner, som vi har set, mellem 
påstanden på „corpus ex integro" og „pars corporis", og i 
Roskilde siges der om kong Osvald: „cujus corpus apud nos 
integraliter" (Ser. III 610). De i ovenstående kilder brugte 
udtryk kan altså intet selv bevise, men må nærmere støttes 
af andre, mere direkte vidnesbyrd. 

Men hvorledes står det nu i den henseende til i vore 
middelalderskilder? Det ældste pålidelige vidne er Ælnoth, der, 
som jeg andensteds har eftervist, må antages ved 1098 at 
være kommen til Danmark, medens han skrev sin historie 24 
år efter. Han stammede fra Canterbury og blev rimeligvis 
overladt kong Erik af erkebiskop Anselmus, med hvem han 
traf sammen i Italien*. Ælnoth fortæller intet om st. Albans 
komme til Odense, men beretter derimod, at hin dag, da kong 
Knud fandt sin død i hans kirke, slog en nedfaldende planke 
så hårdt til alteret, at både korset og de to helgengemmer 
(capsulæ), i hvilke Alban og Osvald lå, faldt på gulvet. Denne 
beretning forbigår, mærkeligt nok, Dr. P. med fuldstændig tavs- 
hed^, og dog er den af stor betydning. Vi ser heraf to ting: 
for det første, at Alban lå i en capsula, som stod usikkert på 
alteret i en lille kirke, sammen med en anden capsula og 
hvad der ellers havde sin plads på dette sted; for dM andet, 
at modsvarende til hans capsula stod st. Osvalds, om hvis 
ubetydelighed der neppe kan være tvivl, siden den aldrig senere 
nævnes og vel altså ved denne lejlighed er bleven borte. 

Men der haves desuden et andet betydningsfuldt vidnes- 
byrd om, hvor lidt st. Alban i Odense i virkeligheden betød. 



1 Den nordiske kirkes grundlæggelse, s. 879. 

^ M. h. t. enkelthederne heri er jeg senere bleven opmærksom på, at hr. Bur- 
man Becker i sin indledning til værket om helgenskrinene s. XVIII nævner „Historia 
martyrizationis" (Ser. III 823) som en selvstændig kilde; den er kun et uddrag af Æl- 
noth, sandsynligvis forfattet af Peder Olsen (Den nordiske kirke, s. 879, anm. 1). End- 
videre kan bemærkes, at når B. B. s. VII foretrækker udtrykket „vergente** for „ruenie" 
(poste ad ima), så må det ikke overses, at det håndskrift, som har denne læsemåde, 
forud har sagt, hvad det andet udelader: gladiis et securibus poatibus secandia et 
diruendia insistunt (Ser. III 368). I Roskilde og Lund gjorde man i øvrigt den af 
Ælnoth nævnte capsula for versemålets skyld til en arca (Ser. Ul 409. 419). 

Som den engelske martyrs festdag holdtes den 22. Juni, men 
den danske kirke kaldte den 21. for st. Albans dag, og dette 
var til ære for st. Alban i Mainz. Dr. P. har opstillet den 
mærkelige påstand, at kalendariet fra Lund skulde vise, at 
man i Danmark holdt den engelske helgens højtid på den 
tyskes mindedag, men dette er uden al føje. Under 21. Juni 
siges ligefrem: „ipso die festivitas st. Albani martyris^, og 
således findes det endnu den dag idag i universitetets almanak. 
Under 22. Juni fortæller derimod kalendariet, at på den dag 
er det „i England^ den Albans fest, som i Diokletians tid 
henrettedes i Verulam. På samme måde fortælles der i dette 
kalendarium ved hver dag, hvad man har kunnet overkomme 
af helgenhistorier alle vegne fra. Der er ingen anden „tilknyt- 
ning" heri end den tilfældige, at den ene dag følger umiddel- 
bart efter den anden. 

St. Alban var ej heller ubekendt i Lund, tværtimod. Da 
domkirken indviedes 1145, var foruden Lavrentii højalter også 
det højre hovedalter færdigt, og det indviedes af biskop Gisle 
til ære for de hellige mænd Vincentius og Albanus, hvis lev- 
ninger nedlagdes i det (Ser. III 456). At man herved tænkte 
på st. Alban af Mainz, ligesom Vincentius var fra Frankrig 
(staden Embrun), kan der ingen tvivl være om, siden man op- 
nævnte den 21. Juni efter ham. 

Og på samme måde forholdt det sig i Odense. At også 
her den 21. Juni kaldtes st. Albansdag, fremgår af dronning 
Kristines regnskabsbøger, i hvilke der ved år 1504 forekommer 
en udgift i Odense: „die Albani . . . som var feria sexta post 
Botulphi", d. e. fredag d. 21. Juni (II fol. 20). Den følgende 
dag kaldes her som andensteds „de 10,000 martyrers dag". 

Det viser sig da heraf, at st. Alban af Mainz var be- 
kendt her i landet forud for hans engelske navne, et forhold, 
som ikke kan undre os efter hele vor stilling til den tyske 
kirke og særlig den for hin tid fuldt bekendte omstændighed, 
at den første danske konge var døbt i hans gravkirke. 

Det mærkelige er imidlertid dette, at overførelsen af de 

engelske relikvier i Knud den helliges tid slet ikke påvirker 
dette forhold. Det kunde ikke være af uvidenhed; thi de 
miinke, som særlig var henviste til hans kirke, kom hertil fra 
Eovesham i England, med hvilket kloster de i mange tider 
efter stod i den nærmeste forbindelse. Vilde det da ikke have 
været urimeligt, om de havde indladt sig på fremdeles at holde 
den hellige Alban i ære på en fejlagtig dag, dersom de havde 
været så lykkelige at eje denne deres fædrelands protomartyr 
„ex integro"? 

Anderledes forholdt det sig, når disse relikvier kun fandtes 
i forholdsvis ringe mængde, ubetydelige i forhold til stiftelsens 
hovedhelgen st. Knud. De gik da ind uilder den tidligere 
kendte helgen og der var ingen tilstrækkelig føje for de senere 
indkomne munke til at forandre dette, eller for klerkene til at 
tage en fordring herpå til følge. 

Vi finder det selvsamme forhold på et andet sted, i Namur 
i Belgien. I den engelske St. Albanskrønike fortælles, at der 
1129 manglede et eneste ben i helligdommen, nemlig det 
venstre skulderblad, en omstændighed, som ingen dengang 
kunde forklare. Men nogle år efter kom et par mænd til 
klosteret fi'a Namur for at søge underretning om st. Alban, til 
hvem en kirke hos dem var indviet. De fortalte ved denne 
lejlighed, at Knud den store på vejen til Rom (1027) havde 
besøgt deres greve og, da han drog tilbage, havde medtaget 
hans søn til opfostring i England; senere var han rejst hjem 
med en gave fra kongen: st. Albans skulderblad, til hvis ære 
han da havde bygget en kirke. Efter en anden fortælling 
havde grev Albert i biskop Reginald af Lflttichs tid (1025 — 
36) opført et Albans-kollegium og hertil fået en relikvie af 
hans hoved; men denne skulde være fra Mainz. Der er endog 
opbevaret et brev, med hvilket denne oversendes til en alle- 
rede existerende Albansstiftelse ^ Begge fortællinger synes så 
vel aftijemlede, at man i alle tilfælde er berettiget til at sige, 

^ Gesta abbatum St. Alb. I 88. Acta Sanctorum, Juni IV, 92. 164 („Naumucia" 
forklares her som Namur). 

at kirken i Namur satte pris på at stå i forhold til begge 
Albaner og have relikvier af dem begge. På samme måde 
må det vel nærmest forklares, at Knud den hellige søgte at 
skaffe sig en levning af st. Alban, der var så bekendt her i 
landet, og han kan for så vidt have fået den enten ved køb 
eller gave, eller, som Dr. P. foretrækker, som krigsbytte. 
Rimeligvis hidrørte Osvaldlevningen fra samme tid og lejlighed 
og det er da ret mærkeligt, at både frue kirke og gråbrødre- 
klosteret i København ejede levninger af de samme to helgener, 
medens Roskilde domkirke, som forhen anført, påstod at have 
hele st. Osvalds legemet Det er ligeledes bekendt, at Bene- 
diktinerklosteret på Selsø i Norge var indviet til st. Alban og 
påstod at have hans hoved; men hvilken Alban det var, siges 
ikke I 

Fra disse vidnesbjrrd fra den ældre middelalder går vi 
over til dens sidste tider, til dronning Kristines regnskabs- 
bøger. Disse er det imidlertid ikke så lige en sag at bruge, 
da de i literaturen kun foreligger i korte uddrag; hvad der 
vedkommer Odense er dog så godt som altsammen trykt hos 
Vedel Simonsen, Bidrag til Odense bys ældre historie (2. bind), 
efter Kali Rasmussens afskrift. Ved en sammenhgning med 
originalerne har det dog vist sig, at denne temmelig vilkårligt 
har indordnet forskellige bøgers udgiftsposter imellem hver- 
andre, og det har derfor været nødvendigt at gennemgå origi- 
nalerne, endog gentagne gange, for at få fiild rede på, hvad 
der her haves brug for. 

De resultater, Dr. P. er kommen til ved at sammenstille 
Kali Rasmussens uddrag — og ud over dem giver bøgerne 
kun et ubetydeligt udbytte — , er i korthed følgende: 

Der fandtes i st. Albani kirke i Odense to helgenskrin, 
st. Albans og st. Knuds, medens der i Knudskirken fandtes 
mindre helgengemmer, et Knuds hoved og en Albani arm. Om 



» Ser. vin 264. 275. III 610. 

' Daae, Norges helgener, s. 159. Lange, Norges klostre, s. 537. Sml. Storm, 
Monumenta hist.. N., p. XXXXI. 

st. Knuds skrin siges der udtrykkelig, at det blev båret i pro- 
cession, og da der nu samtidig findes en udgift til ^Knudslys, 
som borgerne efterginge", forklares dette i henhold hertil om 
en lignende procession med skrinet. Denne forklaring udvides 
derpå atter til en udgift til ^Knuds og Albani lys^, skønt der 
hverken er tale om procession eller skrin, endnu mindre om 
to skrin. 

Dersom denne opstilling var rigtig, vilde jo spørgsmålet 
om ^det andet skrin" i Odense være let at løse; men det 
viser sig rigtignok snart for en nærmere betragtning, at hvert 
enkelt led i det hele ræsonnement er uholdbart overfor regn- 
skabernes klare ord og mening. 

Hvad nu først påstanden om at st. Knuds skrin lige til 
reformationen havde sin plads i Albani kirke angår, da falder 
den jo fuldstændig til jorden overfor den oplysning, at festen 
for Knuds translation holdes i klosteret, d. e. klosterkirken: „1 
gylden fik jeg min frues nåde at ofre i st. Knuds kloster i 
Odense dominica misericordiæ, qvia ibi festum translationis s. 
Kanuti" (V. S. s. 100. Orig. V 17). Dateringen er uden 
tvivl fejlagtig, da den nævnte dag (2. søndag efter påske) i 
det pågældende år, 1506, faldt på den 26. April, medens 
translationen 1101 fandt sted den 19. April; 1506 altså første 
søndag efter påske. Umuligt er det jo imidlertid ikke, at der 
kunde sigtes til en senere translation, overførelsen til st. Knuds 
kirke. Men i hvert tilfælde er det utænkeligt, at en sådan 
fest kunde holdes andensteds end hvor helgenen dengang havde 
sit hvilested. 

På samme måde er Knudskirken hovedkirke i andre for- 
hold; her „stod" søndagen den 3. Avgust 1505 „afladet", ved 
hvilken lejlighed dronningen ofrede en mark om løverdagen og 
en gylden om søndagen (1 mark ... at ofre til st. Knud 
sabbato proximo post ad vincula Petri. 2^/2 mark om søn- 
dagen, som afladet stod til s. Knud. — V. S. s. 98. Orig. III 
68). Rimeligvis sigtes der herved til hin tids afladshandel, 
uden nærmere forbindelse med den særlige helgen. 

Imod en flytning af det heUige skrin i middelalderen 
mener Dr. P. Albani-klerkene vilde have sat selve paven i be- 
vægelse. Dette lod sig dog neppe gøre, når biskoppen var 
for det, især på den tid, da Gisike byggede St. Knud; den- 
gang var pavens indflydelse ikke stor her i landet, eftersom 
han forgæves havde belagt det med interdikt. Dr. P. har, 
som det synes, ret i sin påstand om Knudskirkens forholdsvis 
sene opførelse, men denne værdifulde iagttagelse, ved hvilken 
han har indlagt sig stor fortjeneste af dette vigtige punkt i 
vor kirkebygningshistorie, må ikke udstrækkes ud over al 
rimelighed, som om St. Alban bestandig havde været hoved- 
kirken i Odense. 

I Knudskirken fandtes desuden et „Knuds hoved". Til 
det bringes der et offer st. Knuds aften (9. Juli) 1505, medens 
der 1510, mellem 12. og 15. April, ydes det en gave af 8 
skilling („sti Canuti aften i sti Canuti kirke at ofre til sti Ca- 
nuti hoved", V. S. 96. Orig. IV 61. - V. S. 118. Orig. 
VI 30). Dr. P. gør opmærksom på, at man i middelalderen 
havde helgengemmer i form af legemsdele, i hvilke der ofte 
kun var nedlagt små partikler af det tilsvarende lem. Således 
kan jo dette „Knuds hoved" have været en attrape. Men da 
nu helgenskrinet fandtes i samme kirke, er det dog rimeligere, 
at det kun var et billed, malet eller udskåret. Der haves 
nemlig også et offer på 4 skilling, som dronningen „viste fru 
Sofies søn efter at lægge på st. Hans' hoved udi st. Hans 
kloster", nemlig på døberens halshuggelses dag, den 29. Av- 
gust 1505 (V. S. s. 98. Orig. m 70). Her er der dog vel 
neppe tale om andet end et billed. (Jfr. lokaliteterne „Knuds- 
hoved".) 

Fra Knuds kirke udgik da også „den procession, der var 
i Odense med st. Knuds skrin" (V. S. 86. Orig. II 23 og 
ni 31). Den fandt sted dagen efter st. Knud konge (11. 
Juli, en fredag) og var vel altså en bodsgang, fremkaldt ved 
en eUer anden begivenhed eller ængstelse. Tilstrømningen til 

byen var stor i de dage, da der holdtes et stort marked („ret 
jårmarked, som er ad Knudsmesse")^. 

Overfor disse træk, der alle samles omkring Knudskirken 
og dens skrin, blegner fuldstændig st. Albani sognekirke. Der 
er så godt som intet, der udmærker den frem for byens andre 
kirker, ja i dronningens regnskaber træder den endog stærkt 
tilbage for gråbrødrenes kloster, i hvilket hun jo senere søgte 
sin grav. 

Det fremgår således af regnskaberne, at st. Albans dag 
ikke i noget år af dem, der haves oplysning om, har været 
holdt som en særlig festdag. Kun for 1504 nævnes dagen 
med særlige udgifter for messer. 

Der haves for dette år to indbyrdes uafhængige regnskaber, af 
forskellige skrivere; af det ene haves både en kladde og en renskrift 
(II, III og IV). Her findes nu følgende poster: 

IV fol. 53: 

Item ipso die Viti et Modesti pro missis 2 skilling [d. e. 15. Juni]. 

st. Vilhelmi dag - - 2 - [16. Juni]. 

st. Botulphi -.....- - 2 - [17. Juni]. 

Hr. Hans Clementsøn udi Odense 3 

søndagen for sti Joh. bapt. dag udi O. ad pauperes 4 sk. [23. Juni]. 

II fol. 20 og ni fol. 25: 

Item 3 skilling fattigt folk i gråbrødre kloster i Odense feria 5& post 
Botulphi [den 20. Juni]. 

4 sk. fik jeg Per Marsvin {die Albani i gråbrødre kloster^) i 
Odense, (som var^ feria 6<^ post Botulphi, til tråd. 

1 mark fik jeg Jens Lykkesen, min frues nåde skulde have at 
ofre (dem*) die Albani (her i Odense^). 

2 sk. fattigt folk die Albani in monasterio gråbrødre. 

Hr. Peder, min frues kapellan, 8 sk. til at lønne dem med, som 

sjunge og legte på orgel. 

8 sk. til spande og lerskåle til ladegården die Albani. 



1 Aktstykker til Danmarks indre forhold I 44 (fra år 1486). 
* Kun i U. 

Derimod nævnes der „Knuds og Albani lys'*, og vi skal 
nu se, hvorledes det forholder sig dermed. 

Regnskaberne har mangfoldige udgiftsposter til lys til 
kirkeligt brug; snart er det færdige lys, snart udgifter til vox 
og til „lysesnoeren^, den, der laver lysene; enkelte gange og- 
så til garnet, der går med. Voxets pris var 4 skilling for 
marken, altså 8 sk. pundet; lysesnoeren får en hvid eller 
noget mere for marken, altså henved en skilling for pundet^. 

Lysets betydning i den katholske ritus er bekendt nok; 
det bruges tidlig og silde, hvor det hellige føres frem, på 
alteret og i den bønfddendes hånd, som et billed på selve 
evangeliets og den guddommelige nådes kraft; når kirkens 
band forkyndes over den enkelte eller et helt folk, slukkes 
lysene. Før det bruges, indvies det, eller det helliges ved at 
henligge på det hellige sted. Denne symbolik var så dybt 
rodfæstet, at den i mange måder overlevede den gamle kirke- 
skik, og endnu i vore dage gives der lys til helligt brug så- 
vel som i julegave til de fattige. 

Lysene kaldes efter deres bestemmelse og indvielse: jule- 
lys, hellig-tre-kongers lys, påskelys, kyndelmisselys, og på 
samme måde Knuds lys og Albans lys. I modsætning til 
disse tales der i dronningens regnskaber hyppigt om „boglys", 
åbenbart dem, der var bestemte til at læse eller synge ved, 
uden den særegne indvielse. 

Ved siden af alterlysene spiller processionslysene en frem- 
trædende rolle. Processionerne har jo den bestemmelse at give 
et udtryk enten for glæden og takken, eller for bøn og bod, 
for at afvende farer og ulykker. I begge tilfælde spillede kors 
og lys en fremtrædende rolle, ligesom der lød sang og bønner 
fra de deltagende klerke og lægmænd. Der var som bekendt 
visse dage, som særlig var bestemte til processioner, således 
kyndelmisse med lys (candelæ), Kristi legemsfest med hostien, 



• III 36. IV 61. il 2J. 

Og de tre „gangdage" mellem påske og pinsel At der ved 
disse lejligheder også føres relikvieskrin omkring, er vel ikke 
ualmindeligt, men dog en undtagelse og i hvert enkelt tilfælde 
en særlig tilgift til den regelmæssige ceremoni^. 

Det vil let ses af disse bemærkninger, hvor utilstedeligt 
det er fra lysene at slutte til processioner med skrin. Den 
31. Juli 1509 findes der en udgift af 1 mark „til st. Knuds 
lys, som borgerne efterginge" (V. S. 113. Orig. V 124), og 
det er jo da givet, at der her har fundet en procession sted. 
Men hvorfor lysene, som jo dog var det selvskrevne, skulde 
nævnes, når man tillige førte et skrin omkring med sig, er 
vanskeligt at forstå. Når skrinet er med, må der siges, at 
man går efter det, ikke efter lysene. Og det samme er da i 
endnu højere grad tilfældet med de „st. Knuds og Albani lys", 
til hvilke dronningen den 31. Maj eller derefter (før 6. Juni) 
1510 gav 2V2 mark til vox. Kristi legemsfest faldt det år 
den 30. Maj, og det er altså måske hertil, lysene er brugte 
efter at være indviede i de to kirker^. Imidlertid kan der jo 
også en af de følgende dage have været holdt en særlig pro- 
cession; eller der er måske slet ikke tale om processions-, 
men om alterlys e. 1. 

Dr. P. synes at lægge vægt på den forholdvis betydelige 
sum, dronningen anvender på disse lys, men dette beror atter 
på en misforståelse. Til Knudslysene giver hun kun en mark, 
svarende til 2 pund vox, og til „Knuds og Albani lys" 2^/2 
mark, eller 5 pund vox; men til processionen med st. Knuds 
skrin giver hun 1 mark, ikke til vox, men blot til „lysesnoe- 



1 [Senere Tilføjelse:] Se konstitutionen fra synoden i København 1425 (Pontop- 
pidan II 549): præsten skal strax holde gangdag, når vejret kræver det. 

* J. C. W. Augusti, Haiidbuch der christlichen Arch&ologie III 549 ff. iLicbt). 
323 (Processionen). S. 351: brændende voxlys er sædvanlige „und sollen in der regel 
bei der vortragung des kreuzes oder des venerabile niemals fehlen''. — [Senere Til- 
føjelse:] I Lund var der 8 skrin« som bares omkring staden på båre, på gangdage; i 
det største var st. Marinus (hele legemet), i de to andre en stor mængde forskellige 
ben (Ser. VUI 452). 

» V. s. s. 118. Orig. VI 35. Sml. Kbhvns Diplom. IV 13: gave af en grund til 
anskaffelse af fakler (pro torticeis — voxfakler, se Molbech, Ditmarskerkrigen, s. 131 
^ faciendis) til hvert år at bære foran Kristi legem på denne dag. 

ren", medens voxet koster 12 mark, altså svarende tU 24pund^. 
Andre tal kommer omtrent op herimod. Juleaften gives der 3 
mark til vox, til kyndelmisse S^/s mark, til påskelys tillige- 
med boglys anden påskedag endog 18 mark (36 pund)^. Heller 
ikke blandt disse udgifter bringes nogen i særligt forhold til 
Albani kirke. 

Så er der endelig offeret af 8 skilling til „st. Albans 
arm". Det findes opført i regnskabsbogen IV fol. 61, i en 
række lignende udgifter, ikke som hos Vedel Simonsen, s. 96, 
der her sammenblander to forskellige regnskaber: 

Om mandagen [7. Juli 1505] i Odense 6 mark vox, 24 skilling. 
Item tirsdagen [8. Juli] i gråbrødre m. fr. n. i sin stol 1 mark. 

2 sungne messer af vor frue og st. Anna 8 alb. 

in octava visitatiouis [9. Juli] 2 sungne messer 8 alb. 

st. Knuds aften [s. d.] i st. Knuds kirke at ofre til st. Knuds 

hoved 2 mark. 

st. Kanuti dag [10. Juli] at ofre 1 gi. og 1 mark. 
• til st. Alba/ni arm 8 skilling. 

tavle 8 sk. 
- ad pauperes 1 mark. 



de som sunge to messer sti Kanuti dag for m. fr. n. 2 sk. 



Det fremgår heraf, at der er tale om en almindelig ofring 
st. Knuds dag, vistnok i flere kirker, i alle tilfælde i to, for- 
uden st. Knuds vel nærmest i gråbrødre kloster (1 gylden og 
1 mark?). Derpå følger særlige ydelser, to messer i hjemmet, 
tavlepenge, til fattige og til Albans arm. Der er her aldeles 
intet sagt om, hvor dette stykke fandtes, men netop denne 
omstændighed må jo hæve det til vished, at den var i Albani 
kirke. 

Hvad var nu denne „Albani arm"? Jeg formår ikke at 
tænke mig andet end at det netop er det relikviegemme, som 

» V. s. 8. 113. lia 86. Orig. D 23 og m 31: „12 mark Hans Stryg fore vox, hr. 
Peder havde ladet udtage til m. fr. behov eodem die". 
« Orig. n 42. IV 83. 85. 

må have havt sin plads i Albanskirken og har givet dea 
navn\ I det ene skrin i Odense fandtes jo små forkullede 
levninger af en overarm, sammen med den hele overarm (fra 
samme side) af helgenen; ligeledes et brudstykke af en hjerne- 
skal, som ikke tilhørte noget af de to lig. Mon dette ikke 
netop var indholdet af „st. Albans arm"?^ 

Andet og mere kan formentlig ingen med god samvittig- 
hed bringe ud af vore efterretninger om „st. Alban i Odense" * 



Det er med en let forståelig undseelse at jeg vover mig^ 
til det næste punkt i undersøgelsen. Dr. Petersen siger (s. 
384): „Knytlingesagas vidnesbyrd i denne sag er ikke histo- 
rie", — og jeg har påstået, at denne sagas ord her var af" 
den allerstørste, ja af afgørende betydning! 

En trøst er det dog altid, at den kategoriske dom står 
ene på dommerens avtoritet, uden præmisser. Thi de alminde- 
lige talemåder om sagastilens ejendommeligheder, den direkte* 
tale osv. er jo ingen kritik; sligt kan findes i Livius's upå- 
lidelige oldsagn, men også i Cæsars erindringer fra sit eget 
liv, det anfægter ikke grundlagets troværdighed. Spørgsmålet 
er simpelthen dette, om Knytlingesaga, eller rettere den af 
Morkinskinna ved år 1200 citerede „Knudssaga", har havt på- 
lidelige danske kilder eller er nedskreven efter løs tale, o^ 
dette spørgsmål afgøres neppe ved et magtsprog. Ja, selv ona 
det kunde bevises, at sagaens kilder var af ringe værd, eller 
at den havde brugt dem ukritisk, vilde dette jo ikke anfægte 



1 Den engelske Albanskrønike fortæller, at ai>beden Godfred (1119— 46| gav tii 
sin kirke bl. a. en sølvarm med levninger af mindst 4 helgener, deriblandt apostelen. 
Bartholomæus. Gesta abbatum St. A. I 94: dedit . . . brachium unum argenteum, in 
qvo has reliqvias recondidit etc. — [Senere Tilføjelser:] Si Birgittes relikviegemme er 
en arm, se Sveriges hist. II 89. — Ser. VIII 448: i Lund var en sølvarm med „lacertus 
brachii (overarm) st. K."; p. 449: et stort og et lille hoved, i dette et ben af erkebisp 
Thomas og et stykke af herrens grav; p. 449: 2 sølvhænder med benslmnper af fingre- 
osv.; p. 455: i et helt billed af Knud er der et stykke af hans hånd. 

* Helgenskrinene, s. 25. 

forfatterens vidnesbyrd om et samtidigt faktum, med mindre 
hans uvederhæftighed også i den slags efterretninger kunde 
godtgøres eUer gøres sandsynlig. Men alle disse spørgsmål 
har Dr. P. ikke indladt sig på, skønt de er stærkt fremhævede 
i mit første indlæg tilligemed et enkelt vidnesbyrd om sagaens 
selvstændige værd for vor historie. 

Det vilde dog føre for langt her at optage dette spørgs* 
mjj i sin helhed; vi skal derfor indskrænke os til fortællingen 
om Knuds drab, der efter Dr. P. ^er så forskellig fra de med 
begivenheden omtrent samtidige danske beretninger^; der „så 
lidet har opfattet de momenter, der knyttede sig til Knuds 
endeligt og som kirken strax greb og forstod at udbytte til 
martyrens forherligelse (Knytlinga siger ham endog falden for 
snigmorderhånd ved sværd!)*', og ;,der indeholder så roman- 
agtige usandsynligheder (den direkte tale, den lange parlamen- 
teren midt i kampens hede), at den ikke kan gælde for andet 
end en fri bearbejdelse af de til Island bragte efterretninger". 

Sagastilen skal vi her som sagt ikke dvæle ved; det har 
neppe været de pågældende forfatteres mening, at deres læsere 
skulde tro, at netop de taler var holdte; men man har altid 
holdt for, at denne stil mesterligt svarede til sit øjemed, at 
give anskuelige billeder af livet, som det var i de tider. Og 
at der da taltes mangt og meget og førtes forhandlinger under 
en timelang kamp som den i og om Albani kirke, der først 
efterhånden fra et opløb udviklede sig til en forbitret mord- 
scene, er ikke en „romanagtig usandsynlighed", men en selv- 
følgelig virkelighed; man må kun kende lidt til ahnuens måde 
at være på og endnu mindre til sagaliteraturens samstemmende 
skildring af den slags scener, når man miskender dette. 

Men lad os se noget nærmere på de enkeltheder, som 
kan kontrolleres af det fundne skelet, og i hvilke de „pålide- 
lige" danske beretninger kommer til at stå overfor sagaen. 

Vore ældste beretninger siger da, at hoben kastede sten 
og spyd ind ad vinduerne og andre åbninger, indtil et af 
spyddene traf kong Knud i siden: „med armene udstrakte i 

korsform blev han liggende foran alteret, gennemboret i siden 
med et spyd"^. Ælnoth, som skrev en menneskealder efter 
begivenheden, gentager væsenlig det samme, kun at han lader 
kongen rejse sig op med spyddet i siden for at tage afsked 
med sin broder; først derefter lægger han sig ned med ud- 
bredte arme og forbløder under påkaldelse af frelseren^. 

Kn3rtlinga fortæller følgende. Da kampen var på det 
hårdeste, fik kong Knud et stenhug ind igennem en glug; det 
kom over brynet og blødte stærkt; han tog derfor et bækken 
og satte det i skødet for at optage blodet, medens han ved- 
blev som før at recitere psalteren. Nogen tid efter kom for- 
ræderen Ejvind Bevre ind i kirken og begærede at få kongen 
i tale; Benedikt vilde ikke tillade det, men Knud bød ham 
træde nærmere. Han lod da sin kappe falde, drog et sværd 
og gennemborede kongen^. 

Vi kommer nu til den anatomiske undersøgelse af benene. 
For denne viste der sig to svære beskadigelser, den ene i en 
af de nederste hvirvler, den anden i hovedet. Hvad den første 
angår, da siges den at være frembragt ved et heftigt stød af 
et spyd: „dette kan imidlertid ikke være modtaget i oprejst, 
men kun i liggende stilling og må være trængt ind enten 
igennem underlivets nederste del, lige over symphysis pubis, 
eller, hvad der er meget mere sandsynligt, nedenfra gennem 
perinæum. Læsionen tyder altså på rå mishandling, være sig 
umiddelbart før eller efter døden". Om kvæstelsen i hovedet 
siges: „I den forreste del af venstre tindingeegn fandtes et 
6 — 7 ctm. (2V2 tom.) langt brud, som strakte sig bueformigt 
gennem sidedelen af os frontis nedenfra opad indtil satura co- 



1 Ser. III 321: crucis in modum maoibus expanais ad altare s. A. m. treuisfixus 
est in latere cu.«pidis raucrone. P. 372: manibus solo tenus expansis in modum crucis, 
latere lanceatus — . 

' Pag. 369: qvidam ex impionim eaterva lancea per fenestram intromtssa latus 
ejus perforat et ædem sacram sang^ine cruentat. At ipse . . . Benedicto fratre suo, 
certaminum collega, vulneribua admodum saucio assistente, amplexato et pacis osculo 
dato, brachiis in crucis modum extensis, membrisqve solo ante aram sacram expo- 
sitis . . . Jesum interpellat ae . . . secretum misericordiæ sempiternæ . . . iatravit. 

> FornmannasOgur, XI 274—76. 

ronalis, visende sig på den indvendige side som en uregel- 
mæssig korsformig splintring af lamina int. På grund af 
mangelen af de tilgrænsende bendele kunde bruddets oprinde- 
lige udstrækning ikke bedømmes. Det kan meget godt hidrøre 
fra et i levende live modtaget voldsomt slag i tindingen, som 
da må antages at have strakt den sårede til jorden, om end 
ikke nødvendigvis at have medført døden umiddelbart^; men 
muligheden af en noget senere hovedet påført vold kunde ikke 
udelukkes ^ 

Det umiddelbare resultat, som prof. Schmidt drog af disse 
iagttagelser, var dette, at kong Knud var strakt til jorden ved 
et stenkast, og at man derpå, efter at have fået den værgeløse 
mand i sin magt, havde tilføjet ham det forsmædelige banesår 
ved at løfte ham op fra jorden i benene og nedefra bore 
spyddet ind i underlivet. Denne opfattelse sætter kildernes 
beretning i et helt nyt lys. 

At kong Knud var mishandlet så råt og hånligt, egnede 
sig ikke til at overleveres eftertiden umiddelbart; den kirkelige 
tradition frigjorde sig med stor frejdighed fra slige inkonveni- 
enser, som det alt fremgår af de ældste tiders martyrhistorier. 
Af det videnskabeligt dokumenterede faktum tror jeg at man 
er berettiget til at drage to slutninger. For det første den, 
at krønikens spydstik i siden og sagaens forræderske sværd- 
stik er to lige berettigede forskellige forsøg på at omdigte 
virkeligheden; kirken foretrak det hellige sår af et spyd i 
siden, som kongen da modtager liggende i korsform; den mere 
folkelige tradition lod forræderen gentage sit forræderi og fælde 
kongen på nært hold. At det sidste i og for sig er mere 
sandsynligt, følger af sig selv; et kastespyd slynget ind ad et 
lille højtsiddende vindue med en sådan kraft, at det kan fælde 
en liggende mand — Ælnoth lader ham da også først senere 
lægge sig ned, men vi skal jo holde os til de ældste beret- 



I ' Helgenskrinene i st. Knuds kirke i Odense, s. 26. 

A. D. Jørgensen: Afhandl. II. 1^ 

ninger — , vidner mere om den gode vilje til at forherlige 
kongen end om hensyn til virkelige forhold. 

Det andet, som med nogen føje kan sluttes af det frem- 
dragne faktum, er dette, at fortællingen om den mishandling, 
den sårede Benedikt var udsat for, har sin oprindelse fra nød- 
vendigheden af at indrømme, at der overhoved var øvet vild 
råhed. Den ældste kilde nævner intet om en mishandling af 
Benedikt, ligesålidt som sagaen véd andet end at han faldt i 
kampen; del er først Ælnoth, som fortæller om den uhygge- 
lige scene, efterat kampen iøvrigt er til ende^. Dette synes 
at være et yderligere forsøg på at lægge beretningen således, 
at den kunde absorbere enhver afvigende indiskret tradition. 
Det skal her kun bemærkes, at undersøgelsen af Benedikts 
ben stadfæster, at han ikke har været genstand for nogen 
særlig mishandling. 

Spørgsmålet er nu, om sagaen kan have ret i sin fortæl- 
ling, at kong Knud efter at have fået det svære slag i hovedet 
fortsatte sin salmesang siddende foran alteret, hvorfra han 
endog senere rejste sig op til samtale. Prof. Schmidt be- 
svarer det i sin erklæring (af Nov. 1874) afgjort benægtende; 
men det mærkelige er, at der netop et år efter at denne var 
afgiven kom til at foreligge et tilfælde, som fuldstændig for- 
andrede hans opfattelse. 

Ved pløjearbejdet på en større gård på Sælland hændtes 
det nemlig d. 10. Nov. 1875, at forkarlen i kådhed slyngede 
brændevinsflasken hen imod en gruppe af karle, som stod i 
15 alens afstand fra * ham, og traf en af dem i baghovedet. 
Det sortnede et øjeblik for hans øjne og gjorde derefter ondt, 
men han vilde ikke gå hjem fra sit arbejde; efter at have 
pløjet et par timer og flere gange at have stanset af smerter, 
satte han sig på en grøftekant og døde, før han kunde føres 
hjem. Ved obduktionen viste det sig, at han var død af en 



1 Benedikts undvigelse fra kirken, muligheden af overhoved at undkomme, og- 
den vilde blodtørst overfor en yngling, som havde deltaget i forsvaret af sin broder, 
medens der ellers intet siges ham på, er lige usandsynlige. 

forblødning i hjernen: ^ved undersøgelsen af hjerneskallen 
fandtes en fissur af c. 4 tommers længde, begyndende på os 
bregmatis lidt ovenfor øret, strækkende sig igennem pars sqva- 
mosa ossis temporis i en bue med konvexiteten vendt fortil 
igennem den midterste hjernegrube, endende henimod spidsen 
af pars petrosa" ^ Prof. Schmidt erkendte, at der her forelå 
et tilfælde, i det væsenlige lig det i Odense iagttagne, og han 
experimenterede derfor med hjerneskal og flaske for at frem- 
kalde lignende brud. Den 7. Jan. 1876 holdt han foredrag 
herom i det medicinske selskab, idet han udtrykkelig udtalte 
den opfattelse, at sagaens beretning efter det foreliggende ikke 
mere vilde kunne forkastes^. 

Det vil herefter ikke være tilstrækkeligt at affærdige Knyt- 
linga med et par ord ud af en individuel opfattelse af dens 
pålidelighed; vi får virkelig tage den med i beregning. Lad 
os da se på dens fortælling om „det andet skrin". 

Først et par ord om selve texten. Dr. P. siger, at der 
af denne saga kun findes „et eneste membranbrudstykke", 
ikke ældre end 15. århundrede. At dette ikke er rigtigt, vilde 
han have kunnet se af fortalen til den trykte udgave; thi her 
gives der oplysning såvel om det større brudstykke (omfattende 
104 af dens 220 sider) som om en hel række mindre blade. 
Blandt disse findes heldigvis netop det pågældende sted i hånd- 
skrift fra omtrent år 1300. Efter dette, der desuden har flere 
interessante varianter til den trykte text, gengives det her, 
således som Dr. Finnur Jonsson har havt den godhed at af- 
skrive det, med angivelse af forkortningerne: 

l^a yar ok or jOrdu tekin su kista er lik Benedict [k] 
hrobur hafdi i verit lagt ok woro sar hans aull groin pau er 



^ Det kgl. suudhedskollegiums årsberetning 1875, s. 166. 

* Desværre nåede prof. Schmidt ikke at få resultaterne af sine undersøgelser 
nedskrevne, således som han udtalte det som sin hensigt. — [Senere Tilføjelse:] Efter 
brev fra Dr. G. Friis i Tønder fmdes der i Fredriks hospitals kirurgiske journal fra 
1. Nov. 1858 til 1. Nov. 1860 et exempel på en 8 dages liv med brudt hovedskal (born- 
holmsk skipper) : „bruddet gabede omtrent en fingersbred og der flød hjerneraasse ud**. 
Døden indtrådte pludselig. (Diagnosen: fractura cranii.) 

19* 

horft haufåu at helguw domi kntiz konungs [] let Eirikr ko- 
nungr gera skrin viråuligt ok par var i lagår heilagr domr 
knuz konungs ok yar skrinit sett yfer alitara [i o]5ru skrini 
hvilir Benedict konungs hrodir i odins ey a fjoni i peiri 
saumu ktrkju er nu er helgut knuti konungi veiter gu5 Uri 
hans bøner ok arna5ar ord mikla miskunn ok margar jar- 
teiner. 

Der er i denne beretning, som jeg alt i mit første indlæg 
gjorde opmærksom på, to selvstændige led, som indb3rrdes 
supplerer hinanden; Dr. P. omtaler kun det ene. Først er 
der den legendariske tradition, at de af Benedikts sår, som i 
graven havde vendt henimod hans broder, var lægte, da han 
toges op af graven; dernæst den faktiske meddelelse fra sam- 
tiden, at han hviler i Odense i et helgenskrin ligesom broderen. 
Vil man nu benægte rigtigheden af dette sidste, så er det ikke 
nok at slette en sætning af texten; man må også benægte for- 
udsætningen for den legendariske traditions mulighed: at han 
overhoved er tagen op af graven. 

Når Dr. P. for at blive af med de ord: „i et andet skrin 
hviler Benedikt", giver en kun halv forståelig antydning af, at 
jeg skulde „have fornemmelsen af, at der netop på dette sted 
kunde være tale om et indskud", så må jeg gentage, hvad jeg 
derom har ytret. Ved at se på den trykte udgave, der sætter 
punktum før og efter: „i et andet skrin hviler B. i Odense 
på Fyn", „lyder stedet som et indskud"; men ved med hånd- 
skriftet for øje at befries for denne tegnsætning — det nyere 
håndskrift, som jeg da benyttede, har nemlig atter et skille- 
tegn efter „Benedikt" — , må dette indtryk falde bort eller i 
alle tilfælde indskrænkes til kun at gælde ordene: „i Odense 
på Fyn". Med noget kendskab til håndskrifter fra middel- 
alderen véd man nemlig, at den slags forklarende anmærk- 
ninger jævnlig af senere læsere er tilføjede i margen, fordi de 
ikke som den oprindelige forfatter tør forudsætte, at alle og 
enhver er på det rene med en eller anden detail. Det er da 
fuldstændig berettiget at antage, at en afskriver eller en senere 

ejer af bogen ved siden af en text som denne: „I et andet 
skrin hviler Benedikt. I den samme kirke, som nu er helliget 
Knud, viser Gud megen miskund og mange jertegn for hans 
forbøns skyld", anser det for nødvendigt i margenen at tilføje: 
„i Odense på Fyn", som forklaring til „samme kirke", og at 
en senere afskriver så optager det i texten, og da, som det 
så ofte sker, på et mindre rigtigt sted. Vil man derimod gå 
videre og påstå, at en selvstændig efterretning er indskudt 
eller indkommen på denne måde, da må man have enten hånd- 
skrifter af ældre datum, eller en forstyrrelse i textens oprinde- 
lige konstruktion, eller endelig en bestemt påviselig saglig 
grund at gå ud fra. Det individuelle skøn af en forfatter, 
som står ^ernt fra den slags undersøgelser, er her aldeles be- 
tydningsløst. 

Indtil det modsatte godtgøres med uimodsigelige grunde 
af sproglig eller historisk natur, får det stå fast, at Knytlinge- 
saga, der i disse partier viser sig at have havt gode inden- 
landske kilder til sin rådighed, har opbevaret både en ægte 
legende, hvis forudsætning er, at Benedikt blev tagen op af 
graven, således som man tog helligdømte mænd op, og den 
efterretning fra sin samtid, at der i Odense fandtes et „andet 
skrin" med hans helgenlevninger. 



Det er bleven gjort stærkt gældende imod tanken om, at 
kongebroderen Benedikt skulde være bevaret i det andet skrin 
i Odense, at vore egne hjemlige kilder intet heretter derom 
eller overhoved om hans helligdom. Jeg har i mit første 
indlæg gjort opmærksom på, at der ikke kan drages nogen 
slutning af denne tavshed, da vore kilder på dette område er 
så tarvelige og mangelfulde. Alligevel er det lykkedes ved 
fortsatte undersøgelser af de opbevarede efterretninger at finde 
uforkastelige vidnesbyrd om hans helligdom fra den nær- 
meste samtid. Før vi imidlertid går over hertil, skal jeg 

fremsætte et par bemærkninger om den slags kanonisationer i 
det hele taget. 

Som bekendt var antallet af de „folkedømte" helgener 
langt større end kirkens orden tillod at anerkende. Der måtte 
ved kanonisationen tages et dobbelt hensyn, det ideelle og det 
praktiske. Dette sidste kunde i visse tilfælde kræve, at man 
ikke tog det for nøje med beviserne, man trængte til en lokal 
eller national helgen; men i de fleste tilfælde måtte kirken 
holde igen, enten fordi den udpegede kandidat ikke kunde 
holde mål, eller fordi antallet blev for stort, tilstrømningen til 
de salige boliger for overvældende. 

Allerede i mit første indlæg nævnte jeg i den henseende 
den omtrent samtidige Asvard fra Slesvig, der med sine 28 
munke blev martyr ved Vendernes store overfald 1066. For- 
tællingen herom er aldeles på det rene med, at alle disse 
mænd er lige hellige, de kaldes sancti, martyres osv. Allige- 
vel findes senere Asvards ben frem ved en vandprøve: først 
flyder hans ben ovenpå, medens de andre synker, derpå synker 
de ved kontraprøven, medens de andre svømmer ovenpå. Som 
følge heraf får han sin særlige grav og gør sine særlige jer- 
tegn; senere føres han til domkirken i Ratzeburg, og de andre 
går da så småt i glemme. 

I Norge tales der i de ældste love om Seljemændene, det 
var de hellige mænd, hvis ben fandtes på øen Selø og som 
sagdes at være komiSen vesterfi'a. Legenden fremhævede, at 
en kongedatter Synnøve havde stået i spidsen for deres tog. 
Senere bliver „Seljemannemesse" en tom betegnelse for den 
gamle helgendag, medens Synnøve føres til bispekirken i Bergen 
og bringer de andre i forglemmelse ^ 

Omvendt kan en særlig fremragende helgen fremkalde 
trangen til at helhgdømme også hans nærmeste fæller. Et 
slående exempel i den henseende er netop den engelske st. 
Alban. Han blev „genfunden" i året 793, men henved 400 



^ Ser. III 586. Flateyarbok I 246. Storm, Moiiuraenta, XXXXI. 14o. 

år efter toges hans lærer Amfibalus op af graven tilligemed 
levningerne af 9 af deres ledsagere. Begge helgener viste sig 
i den anledning i syner og drømme, og 1178 fandt den høj- 
tidelige optagelse sted; da Albans skrin blev båret Amfibalus 
imøde, blev det så let, at to mand, ja én, magelig kunde bære 
det, medens der ellers var bjrrde nok for fire. I året 1186 
fandt derpå hans „translation" sted; der var lavet et kostbart 
skrin, delt i to dele; i den ene ende lå Amfibalus og 3 fæller, 
i den anden de sex andre ^ 

I begge retninger har noget lignende fundet sted i Odense. 

De ældste beretninger om tildragelserne 1086 er, som før 
nævnt, mindetavlen og „elogium st. Kanuti". Hvad den første 
angår, da kan den, som direktør Herbst har eftervist, ikke 
antages at have været nedlagt i helgenskrinet, således som 
Birkerod beretler; hvad der fandtes her var det af Ælnoth 
meddelte ^epitaphium", et ærevers over den hellige konge''. 
Den må derimod antages at have været optegnet på en slags 
mindetavle, hvad enten denne nu har været ophængt i kirken 
eller på anden måde opbevaret på et særligt sted. Birkerod 
siger, at det var en metalplade (tabula ænea), som indeholdt 
en brevis cædis ipsius historia, men da han tillige påstår, at 
den fandtes i skrinet, bliver det uvist, om man skal antage, 
at en sådan tavle i reform at ionstiden er bleven kastet ned i 
den for at bevares, eller om han skriver ud af en mangelfuld 
kundskab og forvexler den med epitafiet, som han tror havde 
sin plads udenpå skrinet. 

Indskriften på denne mindetavle er nu opbevaret i en hel 
række, som det synes indbyrdes uafhængige, gengivelser. Det 
er alt forhen omtalt, at den er optagen i nogle håndskrifter af 
Ælnoth, medens den dog mangler i det ældste og bedste af 
dem (fra Dost); ligeledes er den optagen i Peder Olsens ud- 
drag af samme forfatter, efter en selvstændig, noget afvigende 
text. Endvidere findes den hos Ole Worm i hans „Fasti 



1 Gesta abbatum. I 192. 199. 2 >o. 491 ff. 
* Ser. III 389. Helgenskrinene, s. 41. 



296 HELGENSKRINENE I ST. KNUDS KIRKE. 

Danici". Med udeladelse af navnene på de 17 stridsmænd og 
med optagelse af forræderens navn er den optagen i de lec- 
tiones, som brugtes på st. Knuds højtid; den er delt i to lec- 
tiones, hvorefter der fortsættes med uddrag af Ælnoth. Endelig 
findes den optegnet af Kornelius Hamsfort „ex veteri mem- 
brana" ^ De sidste to former er ikke medtagne ved de over- 
vejelser, som anstilles over den i værket om helgenskrinene. 

Af de forskellige texter er Hamsforts utvivlsomt den 
bedste. Denne historiske forfatter var som bekendt arving og 
bearbejder af sin faders rige samlinger og optegnelser, som 
begyndte ved den tid, da han fik Odense bispegård i forlening 
til deri at oprette et apothek (1549); det kan derfor ikke 
undre os, at han på dette punkt er særlig godt underrettet^. 
Indskriften lyder herefter, med de smårettelser, især i navnene, 
som kan hentes fra de andre kilder, således: 

Anno incarnationis dominicæ MLXXXVI in civitate Othonisia 
gloriosus rex et protomartyr Danorum Canutus pro zelo christianæ 
religionis et justitiæ operibus, ut Christus a proprio conviva traditus', 
in basilica sancti Albani martyris, per eum paulo ante de Anglia in 
Daciam transvecti, post confessionem delictorum Sacramento munitus 
dominici confessoris ante aram manibus solo tenus expansis in modum 
crucis latere lanciatus est sexto Idus Julii et sexta feria, mortern pro 
Chrislo passus, in ipso reqvievit. Occisi sunt et ibidem cum eo frater 
ojus namine et gratia martyrii Benedictus, ae 17 sui coiiimilitones, 
videlicct Asmundus, Blaco, Suen, Ago, Thurgot, Beruhardus, Guthmar, 
Æskil, Tokki, Palni, Atti, Suno, Rosten, Milo, Kadulphus, alter Thur- 
got, Vilgrip, qvi omnes sicut dei gratia cum suo rege ae domino socii 
passionuni fuere, ita consolationis et præmii cum eo consortes erunt^. 

De to fi-emhævede steder vidner, som det vil ses, i for- 
ening om den opfattelse, at ikke blot Knud, men også hans 
fæUer, særlig broderen Benedikt, har været priste salige (beati). 



1 Ser. III 371. 324. 395. 410. 420. Fasli Danici (1643) p. 28 (Helgeoskrinene s. 
24). Dfiuische Bibliothek IX 380 iScr. VII 218). 

* Rørdam, Monumeiita, I 667. 674. 689. 698. 

3 Lectiones i Odense indskyder her: sic ipse a suo familiari Piparo nomine 
lucri causa proditus. — De tilsvarende i Lund og Roskilde har navnet Blacco. 

4 Dftnische Bibliothek IX 380. 8cr. VII 2i8. 

Disse udtryk har dog ikke fået lov til at stå uforandrede. 
Slutningen er således i alle andre bevarede gengivelser for- 
andret til . . . consortes cum eo fieri meruerunt^, og det 
først fremhævede om Benedikt er helt falden bort i de kirke- 
lige texter, som er brugte ved mindefesterne, ligesom det er 
udeladt i Peder Olsens iøvrigt fuldstændige version, der vel 
også har en oi&ciel kirkelig oprindelse. Det er derimod be- 
varet hos Ælnoth og i den Wormske text. 

Dette spor af en oprindeligere opfattelse af kampens ofre 
som sand-hellige allesammen er ikke enestående. Således siger 
Ælnoth, at Albanikirken ved deres blod ikke vanhelligedes, 
men, som det er tilladt at tro, fik en ny indvielse (duce 
igitur . . cum . . athletis . . . interempto, eodemqve sacrario 
occisorum cruore non jam violato, imo iterato, ut credi fas 
est, consecrato . . . . p. 373). I breviariet fra Århus hedder 
det på samme måde: „Fratrem regis, egregium juvenem Bene- 
dictum nomine, nec non et alios 17 fideles propugnatores do- 
mini sui insanus populus interemit, qvos sihi conjunctos in 
celis credimuSf sicut sibi fideliter in terris astiterunt** (IH 403). 

Skulde der imidlertid i den henseende endnu være nogen 
tvivl, da må den helt forsvinde overfor den i den ældste krø- 
nike foretagne forandring. Denne krønike er skreven vistnok 
meget kort efter optagelsen af graven 1095 og senere, som 
det må antages, produceret i Rom for at udvirke Knuds kano- 
nisation. Før den imidlertid kom til Rom, er den umiskendelig 
bleven brugt til at læses op i original eller oversættelse; den 
tiltaler sine tilhørere — (ammonemus vel obsecramus vos, qvi 
hæc audituri estis, ut intento corde consideretis . . .) — ; bruger 
livlige udråb: qvid igitur? — qvid multa? — dico — in- 
qvam — ; fortæller, at Jyderne kom „til os" (i Odense) osv. 
Som opbyggeligt skrift er den endvidere delt i tre afsnit, hvert 
endende med et . . . „in secula seculorum, amen!" Det første 
omtaler Ejiuds ungdom og fredelige regeringshandlinger; det 



1 [Senere Tilføjelse:] Kan dog betyde det samme omtrent: „værdiges". Ser. VUI 
4-99 (om Dunebroge). 

andet fortæller om „den gamle slanges" anslag og kongens 
konflikter, indtil drabet i Albani kirke; det tredje omtaler op- 
tagelsen af graven og de dertil knyttede jertegn^. 

Hvad fortæUer nu denne ældste officielt-kirkelige fremstil- 
ling af helgenhistorien om kongens broder og ledsagere? Den 
siger, at de fulgte Knud til kirken, men har ikke et ord til- 
overs for deres skæbne der. At dette strider ikke blot mod 
den umiddelbare følelse for kampens betydning og disse mænds 
troskab, men også mod hin tids veneration for de faldne, der 
jo giver sig så tydelig til kende i mindetavlen, er indlysende. 
Hvor kan da forfatteren af disse optegnelser, der så stærkt 
har lagt an på at gribe sine tilhørere, have udeladt dette 
første og menneskeligt mest betydningsfulde tegn på kongens 
høje værd, at så mange brave 'mænd villigt gik i døden for 
ham? 

Til al lykke er der imidlertid i breviariet fra Odense op- 
bevaret en ældre og fuldstændigere form af krøniken på dette 
sted, som udfylder denne mangel på den mest tilfredsstillende 
måde. Udgiveren har lagt mærke til, at denne „lectio prima" 
er udskreven af elogiet, men har ikke set, at den har en be- 
tydningsfuld tilføjelse. Stedet lyder således: 

.... nam crucis in modum maaibus expansis ad altare sancti 
Albani martiris transfixus est in latere cuspldis mucrone. Summa et 
unica sålus est egris mortalibus, qvod electos suos itn Christus 
ceUs divisU ae terris, ut spiritus celesti habiiatione dignos superis 
admitteret, et terra terrena dimitteret. Cum qvo Benedictiis fidus 
germanus armis occubuit amicorumqve vel militum manus neci 
causa juMicie succubuit. Et qvia corpora stia victimas deo optule- 
runt, regna celestia laureati intrare msruerunt. Nune amieti 
stolis albis a.gno cum palmis astant, optata benefleia omnibus 
se hie invoeantibus prestant. Itaqve, ut dictum est, sexto Idus 

Julii sic occubuit etc* 



> Ser. III 317. 321 322. 

1 Ser. III 402. Man lægge mærke i il. at det ejendommelige udtryk „laureati'' 
om martyrerne genfindes i hovedstykket, p. 321, 1. 5. — Sml. Johannes* åbenbaring. 
7, 9. 13 ff. 20, 4. 6. (Vulgata). 

Hvorledes skal nu denne udeladelse i den udgivne text 
forklares? Må det ikke antages, at skriftet er kommen til Rom 
i sin oprindelige skikkelse, men at man her ikke har kunnet 
indlade sig på en kanonisation en masse og derfor har slettet 
det fremhævede stykke af mindeskriftet? For at købe Knuds 
anerkendelse af kirkens øverste biskop har man da i Danmark 
måttet finde sig i at opgive de andre, der af folkemeningen 
og af den nationale kirke sattes ved hans side. Man måtte 
da også forandre den ofiicielle text i mindetavlen og i de på- 
budte lectiones; Ælnoth, den kongelige historiograf, røber kun 
lejlighedsvis den offenlige mening. 

At denne omsider gjorde sig gældende, fremgår af Knyt- 
lingas fortælling. Man kom til et kompromis mellem de to 
modsatte opfattelser, den officielle og den nationale, idet Bene- 
dikt toges op af graven og skrinlagdes ved sin broders side 
som helligdømt af en uimodståelig folkemening. Han havde 
jo i henved 9 år ligget sammen med sin broder under Albani 
kirkegulv, ligesom han jo også i livet havde stået ham nær- 
mest; det gik da her som i Ratzeburg, at hele flokken hæ- 
dredes i den ene repræsentant. Om dette er sket kort eller 
længe efter Knuds optagelse, derpå kommer det ikke an; men 
efter al sandsynlighed var det ikke så meget længe efter, siden 
Knytlinga kunde henføre det til kong Eriks tid. 



Efter således at have gennemgået kildernes vidnesbyrd 
om Alban og Benedikt står det endnu tilbage et øjeblik at 
dvæle ved de enkelte spørgsmål, som iøvrigt har været fremme 
i debatten og endnu kan have nogen interesse. 

Vi møder her først kong Valdemars brev af 1180, i 
hvilket han omtaler sine frænder i st. Albani kirke. Dr. P. 
bebrejder mig her at have givet en unøjagtig og misvisende 
oversættelse af brevets udtryk, men noget sådant kan jeg ikke 
indrømme. Kong Valdemar føler sig særlig forpligtet overfor 

Odense kirke: „tum eo qvod venerandæ sanctorum reliqviæ in 
ea (ecclesia) contineantur [qvos sicuti nostros extitisse propin- 
qvos, ita pios apud deum patronos esse gaudemus], tum qvod" 
etc.^. Tanken heri havde jeg gengivet ved, at kongen „glæder 
sig over i dens helgener at have frænder og fromme forbedere 
hos Gud"; men min ærede modstander mener, at det gør „en 
ikke ringe forskel", at der strængt oversat står: „relikvier af 
helgener, som var hans frænder", medens min gengivelse 
skulde gøre det nødvendigt at antage, at enten jomfru Maria 
eller st. Alban måtte være i slægt med ham. Jeg kan dog 
ikke tage udtrykket „kirkens helgener" i så snæver betydning; 
som forhen omtalt er relikvierne i sig selv intet uden et pant 
på helgenens nærværelse som forbeder, og det, Valdemar for- 
trøster sig til, er ikke at der ligger ben af hans hellige frænder 
i denne kirke, men at disse er levende tilstede i den og rede 
til at være hans forbedere hos Gud. Skal de så ikke kunne 
kaldes „kirkens helgener", véd jeg ikke, hvorledes vi skal bære 
os ad med at få dette begreb bragt ind under et fornuftigt 
synspunkt. 

Såmeget om formen og ordlyden. Med hensyn til reali- 
teten indrømmer jeg, at brevet ved ikke udtrykkelig at nævne, 
hvem der menes, træder ud af rækken af de brugelige bevis- 
midler. Kun med det for øje, som vi véd af andre, med 
brevet samtidige kilder, illustrerer det yderligere „det andet 
skrin" i Odense. Og kun på denne måde har jeg anvendt 
det i mit første indlæg. 

Vi har dernæst det ominøse hul i dette andet skrin. Det 
siges at være råt udskåret, om end i en regelmæssig firkant, 
3 tommer højt og 2 Vi tomme bredt, det er usymmetrisk an- 
bragt, i skrinets ene endestykke, og forstyrrer den oprindelige 
plan i dets hele ydre. Dertil kommer, at der intet tilsvarende 
hul findes i st. Knuds skrin. 

Fuldmægtig Burman Becker fremsatte som bekendt den 



' Således rettere efter Pontoppidan, AmuiK'S, I 454. Sml. Thorkelin I 262. 

gisning, at det var et „kikhul", til hvilket han anførte flere 
sidestykker; men herimod gør Dr. P. gældende, at der da 
vilde have været samme anledning til at lave et sådant i st. 
Knuds skrin; fremdeles at man dog ikke vilde kunne se noget 
ind ad et sådant hul, og at den oprindelige mester aldrig vilde 
have kunnet gøre et sådant brud på sin egen plan. 

Også på dette punkt lider imidlertid forfatterens ræsonne- 
ment af denne påfaldende udvorteshed og mangel på forståelse 
af middelalderens tankegang, som vi gentagne gange er stødt 
på i det foregående. 

Hvorfor mon den bedende, der står eller knæler ned foran 
et helgenskrin, vil have en sådan åbning ind til dens hellig- 
domme foran sit øje? Mon det er for at se på benene, følge 
deres linjer nedover, eller observere en edderkop, der er ifærd 
med at spinde sit næt mellem ribbenene? Eller er det dog 
ikke snarere for at have visheden om helligdommens umiddel- 
bare nærværelse foran sig, at se den uden dække, således som 
den troende i sin bøn ønsker at se det helligste? Vi kender 
jo denne overtro fra alle tider, at ånderne ses gennem visse 
åbninger, når øjet er opladt for det. 

Og så det usymmetriske i hullets anbringelse, og den 
iagttagelse, at det er andre end den oprindelige konstner, som 
har udskåret det; hvorledes kan dog den mand, der stadig 
færdes mellem middelalderens mindesmærker, finde det på- 
faldende? Findes der mon en eneste kirke fra en noget ældre 
tid, i hvilken ikke de skiftende slægter har efterladt sig vidnes- 
byrd? Hvor ofte er ikke det oprindelig skønne anlæg forstyrret 
af rå tilføjninger og omdannelser, klodsede buer, forstyrrende 
tilbygninger, meningsløse sammenstillinger, overmaling af ældre 
malerier, osv. i det uendelige; hele middelalderens bygnings- 
historie er jo hos os ikke andet end ophobninger af de sand- 
synligste forklaringer af den slags forhold. Tingen er jo den 
ganske naturlige, at hver følgende slægt har samme ret som 
den foregående til at gøre sig det overleverede så nyttigt og 

opbyggeligt som den kan; det går hermed som med hatten i 
Gellerts fabel, der gik i arv fra fader til søn gennem mange 
led; hver følgende ejer forandrede dens form, men den gjorde 
stadig samme nytte og blev stadig sat lige højt. Hvad er der 
da at undres over, at i en senere tid Benediktus's skrin kom 
i en priors eller en biskops eje, som satte pris på at få en 
sådan åbning i den; for hvem det var vigtigere at sørge for 
sin og klosterbrødrenes opbyggelse end at bevare en forsiring 
i sin oprindelige skikkelse? At hullet blev „råt", er ikke så 
underligt, da en håndværker neppe føler sig så fri overfor et 
skrin, som står over alteret og rummer en helgen, som den 
oprindelige konstner har følt sig overfor et skrin, som stod i 
hans værksted; og at det blev anbragt usymmetrisk, kunde jo 
ophavsmanden være ligegyldig for, når det kun kom til at stå 
ham for øje i den stilling, i hvilken han ønskede at se det^ 
Hvad mon Dr. P. vilde sige, om nogen vilde forklare ethvert 
råt brud i en kirkes murværk med tilhørende billeder osv. 
som frembragt af indbrudstyve? 

At nu Benediktus's skrin blev gennembrudt på denne 
måde, medens st. Knuds blev urørt, kunde jo have sin ganske 
naturlige grund i deres forskellige bestemmelse; st. Knud stod 
ikke blot til skue for alle, men skulde til sine tider bæres ud 
omkring, ofte vel netop i ondt vejr og under andre vanskelige 
forhold. Tilmed måtte man her være langt mere varsom over- 
for helligdomsrøvere, være sig blandt lægfolk eller klerke. At 
Benediktus's skrin ikke således stod til skue eller var tilgænge- 
ligt, er en selvfølge; det havde sit særlige kapel, — hvis det 
da er tilladt at henføre det Benedikt-kapel, som var under op- 
førelse 1357, til skrinet, skønt vi ganske vist ikke har nogen 



^ Til sammenligning kan anføres, hvad der siges om opstillingen af st. Albans 
nye skrin under abbeden Simon (1163 — 83): — suo loco emineniiori, se. supra majiis 
altare, contra frontem cdehrantis collocavit, ut in fade et in corde haheai qvilibet 
celebrans missam super idem altare martyris memoriam — De mange søm omkring 
hullet, som Dr. P. omtaler, kan have fastholdt et trådgitter, som findes andensteds 
under lignende forhold. 

udtrykkelig hjemmel for det. Men en vis sammenhæng synes 
der unægtelig at være i alt dette. 

Så er der endelig skrinenes skæbne efter messetjenestens 
kuldkastelse. I grevens fejde trængtes st. Knuds kloster 
hårdelig. 1534 kom de grevelige til Fyn, og prioren Kristen 
Povlsen har optegnet, hvad Kristoffer krævede af ham. Først 
måtte han give 1000 mark danske; derpå fik han brev om at 
sende „alt det guld, sølv og klenodjer, som fandtes udi st. 
Knuds domkirke, ihvad somhelst det være eller nævnes kunde, 
intet undertagen uden fire kalke", og andensteds tilføjes, at 
klosteret måtte yde 800 lod sølv i skat. Men dette var endda 
kun veernes begyndelse. Da Kristian III var bleven valgt til 
konge, betragtede han Fyn som en oprørsk provins og særlig 
Odense som en frafalden stad. Efter slaget på Øxnebjerg 
overgaves den til plyndring, og strax efter måtte øen betale 
en sølvskat, for hvilken der fra samme sommer og efterår er 
bevaret kvitteringer på over 40,000 lod sølv. Året efter blev 
der atter udskrevet en sølvskat over hele landet, at betale i 
Roskilde i Juli måned; klostrene skulde i alt yde 58,000 lod, 
deriblandt st. Knuds de 4000. Da der ikke kunde være tale 
om at skaffe alle disse penge af en kassebeholdning eller af 
de årlige indtægter, tillodes det klosteret at pantsætte jorde- 
gods, en tilladelse, som gentoges, da det 1543 skulde bidrage 
til dækning af rigets gæld. Men desuden tillod kongen 1536 
prioren at tage en del af sølvskatten „af et skrin her i kir- 
ken". Dette udførtes i overværelse af to guldsmede fi:a Odense, 
som strax prøvede metallet og erklærede det for godt rent 
sølv; det var altsammen forgyldt. Imidlertid meddeltes det 
senere prioren af rentemesteren, at et forgyldt billede på om- 
trent 30 lod alligevel havde vist sig at være kobber, hvorfor 
han måtte levere andre 500 lod rent sølv i åbod^. 



1 Danske magazin II 69 (efter hånddkriftet Ginl. kongl. saml. 851. fol.). 3. række 
V 142 f. 313 f. St. Knuds kloster solgte dengang bl. a. sit jordegods på Siit, som det 
havde fået af kong Nils. Dipl. Flensb. II 956. 1543 solgtes godset på Ærø for 
1800 rdl. D. mag. 4. r. HI 236. 

At der her tales om st. Knuds skrin, kan vel ikke være 
tvivlsomt. At klosteret endnu dengang skulde have havt et 
peugeskrin, hvis indhold det fik kongens tilladelse til at be- 
nytte, er mere end naivt. Sammenhængen er vistnok den, at 
man alt forhen uden betænkning havde pljnndret Benedikts 
skrin, men at ærbødigheden for st. Knud holdt munkene til- 
bage fra at forgribe sig på denne kongelige helgen. At han 
nu med kongens tilladelse kom til at dele skæbne med sin 
broder og at plyndringen blev endnu grundigere, da nøden var 
så meget større, kan ikke forundre; af det første skrin er der 
dog bevaret nogle forsiringer, af det andet intet. 

Så var det at st. Knuds skrin blev genfundet den 22. 
Januar 1582. Der haves som bekendt to indbyrdes uafhængige 
efterretninger om dette fund, den ældste skyldes Ole Worm 
(1626), den anden Thomas Birkerod (c. 1700); Pontanus (1631) 
omskriver den første. Ole Worm fortæller da, at skrinet blev 
fundet den nævnte dag „cum pro reparanda æde ipsi (st. K.) 
dicata, sacellum, in qvo positus erat, immutaretur". Birkerod 
derimod siger, at skrinet siden translationen den 19. April 
1101 havde sin plads „in hoc eodem . . . sacello ad latus 
templi australe", indtil kirken i året 1582 restavreredes på 
dette sted, ved hvilken lejlighed da kansleren Nils Kås lod 
det nedbryde: „remanentibus adhuc parvulæ januæ vestigiis 
in muro, qva introitus in hoc sacellum erat" ^ 

Overfor disse afvigende beretninger har man opstillet for- 
skellige forklaringer. Man gav tidligere i reglen Birkerod for- 
trinet som den bedst stedkendte og den, der nøje påpeger 
stedet; hr. Burman Becker har fulgt den modsatte vej, idet 
han fortolker Worms sacellum som brugt om koret, således 
som også Pontanus har opfattet det^. Denne sidste fortolk- 
ning er nu vistnok den ene rigtige, om end beviset må føres 
noget afvigende. B. siger nemlig, at oversættelsen af sacellum 



» Worm, Fosti (1643), p. 28. Westphalen IV 1439 (Ser. UI 389). 

' Rerum Dan. hist. p. 199: chorus, ut vocunt, ecclesiæ d. C. instauraretur. 

som kor istedenfor kapel berettiges ved Saxes brug af ordet i 
sin omtale af Roskilde domkirkes ældste stenbygning. Dette 
er imidlertid aldeles uholdbart, thi dels taler Saxe ikke her 
om koret, men om den hele kirke, dels vilde det være util- 
ladeligt at overføre hans talløse sprogfriheder til andre for- 
fattere. Hvad der imidlertid er afgørende er, at Ole Worms 
samtidige Anders Vedel forstod ordet således, og det samme 
ses af Pontanus^ 

Men selv om det altså må antages for givet, at st. Knuds 
skrin 158S fandtes i den del af kirken, der betegnes som 
koret, er dermed ikke sagt, således som B. mener, at det stod 
i den senere niche. Alt J. Helms fortolkede rigtig sacellum 
og chorus som lønkirken under korgulvet, der 1584 modtog 
den første murede grav og altså må antages at være bleven 
udlagt kort tilforn, og for nylig har stiftsprovst Damgård ud- 
talt sig udførligere for den samme opfattelse^. Først 1582^ 
kan skrinet antages at være bleven indsat i nichen. 

Tilbage står da Birkerods fortæUing med den bestemte 
påvisning af et lille kapel på kirkens søndre side som skrinets 
findested. Denne ivrige oldgransker levede i mange år på 
selve stedet og havde daglig kirken for øje; han samlede om* 
hyggelig alle mulige efterretninger om dens og byens fortid, 
bl. a. for at levere en ny udgave af Ælnoth med vidtløftig 
kommentar. Blandt sine hjemmelsmænd nævner han samleren 
prof. E. J. Lund ved gymnasiet, som havde set og taget af- 
skrift af den mindeplade, som fandtes i skrinet; han var født 
1596 og døde 1672*. 

Men det er da også vanskeligt at indse, hvad d^ egenlig 
er til hinder for at tillægge hans ord samme vægt som Worms. 
Der er jo vitterlig to skrin, medens de to forfattere hver kun 



^ Burman Becker, p. XII. Vedels Saxo (Wegeners udgave) p. CCXLVII. 

* N. L. Heyens skrifter, U 490. Kirkehist samlinger, 3. række, VI 128. 
s [Senera Tilføjelse:] 1584? 

* Weslphalen IV 1437 (Ser. m 886). Thomas Birkerod var født i Odense 1661, 
men hans fad^r prof. Jakob B. kom alt til gymnasiet 1665. 

A. D. Jørgensen: Afhandl. IL 20 

taler om ét; mon det da ikke er det rimeligste at antage, at 
de taler hver om sit? Hvorledes denne nærliggende udvej har 
kunnet undgå de mange kløgtige mænd, som har syslet med 
dette spørgsmål, er næsten gådefuldt. 

At et kapel nu virkelig blev nedbrudt kort efter at st. 
Knuds skrin var fundet, ses af et kongebrev af 15. Juni 1582, 
som pålægger stiftsøvrigheden at nedbryde „den gamle kapel 
norden op til st. Knuds kirke", der var „bygfalden både på 
mur og tag". At det ikke er dette kapel. Birkerod sigter til, 
er klart, da han taler om kapellet på sydsiden. Dette blev 
først fuldstændig jernet i året 1619: Jesper murmester fik da 
5 rdl. 3 mark for at afbryde 6300 mursten „af en gammel 
nedfalden kapel på kirkens søndre side". Kapellet på nord- 
siden var langt anseligere, opført af biskop Mogens Krafse ved 
år 1464, og brugtes, som det synes, efter reformationen til 
landemode; det på sydsiden var lille, kun 6 alen dybt fra ind- 
gangsdøren. Da der ikke nu findes spor af andre kapeller end 
disse to, må det med nødvendighed antages, at det var dette 
sidste, som omtales alt 1357 som „Benedikts kapel"; den 
endnu synlige indgang peger tilbage til kirkens ældste former. 
Men i dette kapel fandtes ved nedbrydelsen efter Birkerods 
påstand et helgenskrin, som han efter traditionen ganske na- 
turlig identificerede med det af Worm omtalte st. Knuds skrin. 
Når det blev fundet, vil det nu være vanskeligt at oplyse; 
men det må vel antages at have været nogen tid, ikke længe, 
efter det andet. I sommeren 1582 blev det nørre kapel 
jernet; men atter den 8. Jan. 1584 udgik der kongebrev til 
kirkerne i stiftet om at komme st. Knuds bygning til hjælp, 
da den endnu ikke var „færdiggjort". I disse år har man da 
uden al tvivl taget alle de overflødige bygninger bort for at 
anvende stenene, og således må også Benedikts kapel være 
bleven fjernet; at en del af muren blev stående, tyder nær- 
mest på, at det ikke har lønnet sig at nedbryde alt det 
gamle murværk, hvorfor en stump har fået lov til at stå. 

til 1619, da pladsen skulde planeres og et våi)enlius op- 
føres ^. 

Men når vi sédedes véd, at der omtrent samtidig blev 
fundet ét helgenskrin i koret (lønkirken), og et 6uidet i Bene- 
dikts kapel, ligesom de begge blev indsatte i en fælles niche, 
hvor de atter opdagedes 1696 og 1833, — så hgger det ikke 
§ernt heri at se en yderligere stadfæstelse af, hvad så væg- 
tige vidnesbyrd taler for, at det ene indeholdt levningerne af 
st. Knud, det andet af hans broder Benedikt. 



Der går gennem hele Dr. Petersens afhandling en per- 
sonlig polemik, som ikke ret vedkommer sagen; ordene „histo- 
rikere" og „arkæologer" kommer igen på en måde, som neppe 
er berettiget. Dette skal jeg imidlertid ikke indlade mig videre 
på, men overlader gerne til læseren selv at danne sig en 
mening om dette mellemværende. 

Det må derimod være mig tilladt at fremsætte en per- 
sonlig bemærkning af anden art. Da det smukke mindeskrift 
om Knud den hellige fremkom, måtte det forundre enhver, 
som kendte Paludan-Mdllers stilling til denne sag, at se, i 
hvilken grad han her vax skudt til side. Thomas Birkerod 
opstilledes jævnbyrdig ved siden af ham, og blandt sine sam- 
tidige stod han nærmest som en fældet mand, hvis valg ind 
i undersøgelseskommissionen endog syntes at trænge til und- 
skyldning^. Sandheden er den, at hans navn som ingen 
andens er knyttet til oplysningen af de i Odense fundne hel- 
genskrin. Som ung og ukendt adjunkt var det ham, som 
bragte et smukt videnskabeligt udbytte ud af undersøgelsen 



» Kirkehist. saml. 3. række, VI 119. 122 f. Heyens skrifter, U 109. I året 1481 
fandt en retsforhandling om kirkegods sted i „den søndre kapel i st. K. kirke i Odense"". 
Fynske saml. IV 25a 

* Anf. skr. s. III: „han havde endnu ikke fyldt 70 år*^ osv. 

20* 

1833, Og 40 år efter var det atter ham, som holdt igen på 
de uklare forsøg på at bortfortolke de historiske kilders vidnes- 
byrd til fordel for en formentlig „tradition". Det monumen- 
tale værk, som afsluttede disse undersøgelser, burde tillige 
have været et æresminde over denne sjældne mand, hvis ihær- 
dige flid, ubestikkelige sandhedskærlighed og varme fædrelands- 
sind har sat så dybe spor i vor historiske videnskab. 



SOGNETALLET I JYLLAND I MIDDELALDEREN, 

(1890.) 

[Historisk Tidsskrift 6. R. 2. Bd. S 634-43.] 



JDlandt de forskellige spørgsmål, som prof. Will. Schar- 
ling bringer på bane i sin ajfhandling om „Kirketallet og folke- 
tallet i Danmark i det 13. århundrede^ (Hist. tidsskr. 6. r. II 
264 £F.) og som vistnok hvert for sig fortjener den omhyggeligste 
undersøgelse, har det i overskriften nævnte af flere grunde vakt 
min særlige interesse. Det er nemlig af stor, både historisk 
og kulturhistorisk betydning at kunne konstatere sognetailets 
væxt eller tilbagegang i middelalderens forskellige tidsrum, og 
især bUver det af edlerstørste interesse at undersøge beret- 
tigelsen af den påstand, at Slesvig stift i løbet af 300 år 
(1200—1500) er gået ned fra et sognetal af 420 til 226. 
Dette forudsætter nemlig et uhyre landetab ved Vesterhavet, 
eller, da dette strider mod hvad vi véd andetsteds fra, en 
enestående tilbagegang i kultur, i den skarpeste modsætning 
til de andre danske lande ^. Ved siden heraf vil en under- 
søgelse som den nævnte have sin betydning som et yderligere 
bidrag til bedømmelsen af Knytlingas eller rettere dens ældre 
danske kilders troværdighed. Det skal derfor i det følgende 



^ H. Olrik, Knud Lavards liv og gerning, s. 162 fl. 

forsøges ud af den noget vildsomme samling af data, som 
prof. Scharling opererer med, at udskille hvad der vedkommer 
sognetallet i Jylland i den katolske tid, da man utvivlsomt 
med hensyn til dette kan komme til meget værdifulde resul- 
tater. 

Udgangspunktet må her selvfølgelig søges i opregningen 
af de jydske sognekirker fra året 1524, som haves i listerne 
over landehjælpen (trykte i Danske magasin, 4. række, II). 
Hertil svarer fortrinligt opgivelsen af den slesvigske biskops 
,katedratikum fra 1523 (Diplomatarium Flensborgense, II 163 
fip.). Østifterne og Skåne kendes ikke med samme nøjagtighed 
fra dette tidspunkt og vil derfor kun mere lejlighedsvis blive 
dragne ind i sammenligningen. 

Prof. Scharling har med stor omhyggelighed sammenstillet 
landehjælpslisterne med andre efterretninger om sogne og kirker 
fra middelalderens slutning og derved tilvejebragt et fortrinligt 
statistisk materiale. Kun må overalt „kirketallet" reduceres 
til et „sognetal"; thi kloster- og domkirker, der ingen sogne- 
menighed havde, blev ikke satte i skat og kan ej heller an- 
tages at være medregnede i sognenes tal: bispedømmets stør- 
relse bedømmes efter dets sognekirker, ikke efter kirkebygninger 
af alle arter. Med dette for øje fås der af prof. Scharlings 
materiale følgende tal: 

Børglum stift har efter landehjælpslisterne 188 sogne; 
dertil kommer en forbigået landsbykirke, ialt 189. 1 Viborg 
stift nævnes 232 sogne; dertil kommer de 3 på Læsø og et 
i5erde, som forbigås i listerne, ialt 236. Århus stift siges 
1524 at have 356 landsogne, hvortil kommer i stæderne 
(Århus, Randers og Horsens) samt af forbigåede landsogne 
8 — 10; ialt c. 365. Bibe stift har efter listerne i sin konge- 
rigske del 235 sogne, medens 6 er forbigåede; i hertugdømmet, 
hvis sogne ikke deltog i landehjælpen, kan sognetallet med 
temmelig sikkerhed siges at have været lige 50; ialt således 
291. I Slesvig stift fandtes 1523 218 sogne foruden dem i 
Slesvig og Haderslev, vistnok 6 — 7; ialt c. 225. — Det ligger 

i materialets natur, at disse tal ikke er absolut pålidelige, 
muligvis skal de sættes lidt højere; men det drejer sig herved 
dog sikkert kun om ganske små tal, enkelte sogne. 

Idet vi nu vender os til Knytlingasagas beretning om de 
danske bispedømmer, må først et par almindelige spørgsmål 
besvares. Først dette, om tidspunktet for dens opgivelser. 
Prof. Scharling vil flytte det ned til efter midten af det 13. 
århundrede, fordi sagaen i sin nuværende form er affattet på 
dette tidspunkt; men det er tidligere gentagne gange bleven 
påvist, at der ligger en ældre „Knuds saga^ til grund for det 
hovedparti af Knytlinga, hvori kapitlet om „landsskipan i Dan- 
mark" (k. 32) findes. Og dennes danske kilder ligger atter 
snarere forud for end efter 1200^. 

Prof. Scharling har dernæst udtalt sig for at opfatte 
sagaens hundreder som „ storhundreder ^, altså som 6 snese 
istedenfor 5 (s. 271 fl.). Dette er dog formentlig aldeles 
utilstedeligt. Af selve sagaens sprogbrug kan der, som prof. 
S. selv bemærker, intet sluttes; de bevarede håndskrifter er 
vilkårlige i gengivelsen af tallene, som oprindelig vistnok har 
været nedskrevne med taltegn. Således siges Slesvig stift at 
have „halvQerde hundrede" kirker, medens Viborg har „2 
hundrede og 50", Hjørring „hundrede og 60" ; et af disse 
sidste måtte jo i alle tilfælde være et halvt hundrede, og et 
enkelt håndskrift gengiver da også tallet for Hjørring som 
„halvandet hundred". Men denne betegnelse skyldes da de 
forskellige afskrivere, der som Islændere ikke kan anses for 
k3mdige fortolkere af en dansk kilde. Hvad der derimod taler 
afgørende for at antage sagaens hundreder for 5 snese efter 
almindelig dansk og evropæisk skik, er selve de opgivne tal. 
Disse giver nemlig efter denne regning en fremgang af 12 
sogne i hele Jylland, fra år 1200 til 1523 — 24, medens hun- 
dredet regnet til 6 snese giver en tilbagegang af 218 sogne. 



1 Årbøger for nord. oldkyndighed og historie 1886, s. 210 fl. 1887, s. 147 fl. [ovfr. 
s. 262 ff. og 286 ff.]. Kapitel 118 påberåber sig som kilde en mand, der var tilstede i 
Viborg ved Ditlevs henrettelse 1157. 

For øernes vedkommende er de tilsvarende tal: en fremgang af 
c. 34 eller en tilbagegang af 105. — Når prof. S. kommer 
til det modsatte resultat for Jyllands vedkommende, så opnås 
dette kun derved at Slesvig stift lades ude af betragtning; de 
4 nordlige stifter har da nemlig efter Enytlinga (et hundrede 
= 120) 1104, medens de samme 1524 har 1117 (s. 290). 
Men dette er utilstedeligt, så længe der ikke føres mindste 
sandsynlighedsbevis for, at Slesvig har havt den samlede til- 
bagegang af 194 sogne (s. 303 ff.). 

Et blik på Knytlingas talrække vil endvidere gøre det 
indlysende, at den ikke er lige nøjagtig i alle sine led. For 
Lund, Roskilde og Ribe har tallene enere, de andre er „runde", 
deriblandt et i hele hundreder, to i halve. Forfatteren har 
rimeligvis fået sine efterretninger ved erkesædet i Lund^, og 
de stærkt afrundede tal kan neppe tages så nøje som de mere 
kantede. 

Sammenstilles da tallene for de jydske stifter efter Knyt- 
linga og listerne fra 1523 — 24, vil vi & følgende: 





Sagaen. 


1523-24. 




Børglum stift . 


. . 160 


189 


+ 29. 


Viborg — 


. . 250 


236 


-7- 14. 


Århus — . 


. . 210 


365 


+ 155. 


Ribe - . 


. . 324 


291 


: 33. 


Slesvig — . 


. . 350 


225 


-^ 125. 



1294 1306 + 12. 

Som det strax vil ses, er der her et mærkeligt misfor- 
hold til stede. Det samlede sognetal er næsten uforandret, 
medens forskeUen i 3 af stifterne ligger mellem 14 og 33, og 
i de to er henholdsvis 1^5 og 155. For noget at bøde på 
dette misforhold foreslår prof. S. at tænke på større omlæg- 
ninger af stiftsgrænseme, men dette er neppe tilladeligt. Den 



^ I Ribe vilde man neppe have vidst bedre besked med Lund og Roskilde eiid 
med de jydske nabostifter, og i Roskilde vilde man ikke have givet den gale besked, 
at Falster lå til Sællands stift. 

katolske kirke var i så henseende udpræget konservativ; der 
behøves på dette sted kun at mindes om Rygens forbliven 
under Roskilde og Femems under Odense, tiltrods for de for- 
andrede politiske forhold, som løsrev disse øer fra det danske 
rige. Hvad særlig angår den i 1396 formentlig foretagne om- 
lægning af 4 herreder (ved Randers) fra Viborg til Århus stift, 
da strider den mod alle ældre efterretninger, medens den kun 
er afhjemlet ved et langt senere tingsvidne, som synes at 
have gået ud på, at stiftsgrænserne oprindelig fulgte syssel- 
grænserne ^ Men dette var ej heller tilfældet med h. t. Mors 
og Læsø, af hvilke øer den første hørte til Salling syssel, men 
til Børglum stift, den sidste uden al tvivl til Vend syssel, men 
til Viborg stift. Det var den ældste tids filialforhold i kirken, 
som lå til grund for deslige uregelmæssigheder; i Sønderjylland 
førte de som bekendt endog til herredernes deling mellem de 
to bispedømmer^. 

Man må vistnok gå en ganske anden vej for at forklare 
de påpegede misforhold i kirkelisten, og det så meget mere, 
som den af prof. S. forsøgte slet ikke kan anvendes for Sles- 
vigs vedkommende. Det forekommer mig øjensynligt, at saga- 
forfatteren har forbyttet tallene fra Århus og Slesvig og derved 
afstedkommet den hele forvirring. Ombyttes disse nemlig, så 
fås der simpelthen en tilvæxt af 15 sogne for hvert af de to 
stifter, hvad der på det nærmeste falder sammen med for- 
holdene på øerne (Roskilde stift synes at have en tilvæxt af 
c. 20, Odense af c. 15 sogne ^). 



> o. Nielseo, Om sysselinddelingen, s. 56 ff. Srol. Ser. r. D. VI 410. 413. ~ 
Århus biskop stævner 1263 bønder fra Onsild og Gerlev herreder til Randers. Smst. 
V 274. SmL Glenstrup kloster „i Århus stiff*, D. mag. II 134. En stedlig tradition hen- 
ligger iøvrigt også Lysgård, Hids og Hovlbjerg herreder til det oprindelige Viborg 
stift; det førstnævnte ligger neppe en mil fra bispekirken. Men her er sysseldelingen 
for Århus. 

^ A. D. Jørgensen, Den nordiske kirkes grundlæggelse, s. 543 fl. 651 (undtagel- 
serne er her oversete). 

s For Roskilde stift haves en fortegnelse fra 1370, efter hvilken prof. S. har 
i>erégnet sognetallet til ca. 430, Rygen derunder indbefattet. Dette er ikke meget af- 
vigende fra forholdet i begyndelsen af dette århundrede. For Odense stift, Falster 
derunder indbefattet, bliver det ved 1524 på det nærmeste 315 sogne. Knytlinga har 

Under den nævnte forudsætning stiller det sig da således 
med h. t. fremgangen og tilbagegangen i sognetallet i de 
danske stifter fra Enytlingas tid til middelalderens slutning: 

Slesvig ....-[- 15. 

Ribe -^ 33 

Viborg ....-;- 14. 

Århus 4- 15. 

Børglum . . . + 29. 

Odense .... + c. 15. 

Roskilde ... + c 20. 

Lund + c. 176. 

Når bortses fra dette sidste tal^, synes forandringerne i 
løbet af de 3 århundreder ikke at være større end at de 
meget vel kan historisk forklares. Fremgangen på øerne så- 
vel som i Slesvig og Århus stifter forklares let af udviklingen 
på alle andre områder, det stærkt stigende antal klostre m. m. 
At den er forholdsvis betydeligere nord for Lim^orden, ligger 
ligeledes i sagens natur, når man kan gå ud fra, at denne 
landsdel endnu stod noget tilbage i Valdemaremes tid^. 

Dobbelt påfaldende er det da at se en tilbagegang i Ribe 
og Viborg stifter, og dette turde være det mærkeligste udbytte 
af den hele sammenstilling. 

Hvad Ribe stift angår, da stadfæstes selve tilbagegangen 
på det mest utvetydige af den i „Ribe oldemoder" opbevarede 
sogneliste fra det 14. århundrede^. Efter denne (supleret med 
enkelte udeladte) fandtes der dengang i dette stift 301 sogne, 
medens ikke færre end 15 af kirkerne har senere vedtegning 

for disse stifter henholdsvis 41 1 og 900 Ved år 1070 opgiver Adam af Bremen (IV 7) 
kirkernes tal hhv. til 200 og 150, altså netop det halve af hvad det var en 3—4 slægt- 
aldre senere og derefter holdt sig på i en 600 år. 

1 Knytlinga har her 3:>3, medens tallet hos A. Berntsen (1^6) er 529. Adam 
har 300 (se foregående anm.). 

* Det får stå hen, om man ved den siurdeles store forskel for Skånes vedkom- 
mende skal tænke på en så enestående forøgelse i sognetallet, eller om der her fore- 
ligger en skrivefejl i sagaen. 

» O. Nielsen, Ribe oldemoder, s. VII fl. XIX. 108 fl. Kinch, Ribe bys historie. I 
103 fl. Disse forfattere sætter listen til før 134S, da de går ud fra at den ligger forud 
for den sorte død; men de indrømmer, at skriften er yngre. 

om at være „øde" (en enkelt gået til grunde i vandflod); af 
disse var de 4 dog atter tagne i brug før 1524, medens Ribe 
by i mellemtiden har f&et et sogn til. Der var således fra 
sidste halvdel af 14. århundrede til 1524 en nedgang af 11 
landsbykirker, hvorefter c. 22 må være nedlagte fra 1200 til 
c. 1360^ 

Tilbagegangen i de to jydske nabostifter Ribe og Viborg 
går jævnsides med en fremgang af omtrent 90 sogne i de tre 
andre jydske og de to østifter. Da denne har været nogen- 
lunde jævn over det hele område, kan det med nogen ret 
siges, at en normal udvikling også burde have forøget de to 
førstnævnte stifters sognetal efter samme forhold, hvad der 
vilde have givet dem en tilvæxt af henved 40 istedenfor en 
tilbagegang af 47 sogne. Denne er da så meget mere på- 
faldende. 

Når man fra en senere tids standpunkt har noget ondt 
ved at tænke sig en så stor bevægelighed i sognetallet, må 
der vel huskes på, at denne falder i det tidsrum, da trækir- 
kerne afløstes af stenkirker. Selv om da forsyningen med 
kirker i forvejen i det væsenhge var tilstrækkelig, ligger det 
nær at antage, at overgangen til det ny og ulige mere varige 
og anselige bygningsemne kunde give anledning til sognenes 
deling, overalt hvor befolkningen levede under lykkelige kår 
og lysten til at kappes i udførelsen af Gud velbehagelige ger- 
ninger frit kunde udfolde sig. Vi ser således også samtidig 
fremstå en ny række klostre, medens de ældre får stadig nye 
gaver i jordegods. Forøgelsen af sognetallet falder således 
vistnok næsten udelukkende i det 13. århundrede og især i 
dettes første halvdel. Det er afslutningen af den uhyre for- 
øgelse i det foregående århundrede (se foran s. 313, anm. 3). 

Men tilbagegangen i de to jydske stifter forklares da også 
uden vanskelighed af den selvsamme overgang fra træ- til 
stenbygninger. Hvor befolkningen levede under trange kår. 



^ Sml. prof. SchurliDg s. 288. 

lå det nær at benytte denne overgang til indskrænkning af 
sognetallet, idet flere menigheder måtte slå sig sammen for at 
afløse deres ældre skrøbelige trækirker med en stenbygning. 
Sognetallets nedgang i de to stifter (med godt 8%) tyder alt- 
så på en ikke ringe økonomisk tilbagegang, især i Nørrejyl- 
lands hedeegne. 

At nu en sådan har fundet sted, er ofte bleven påpeget, 
og den „sorte død", som hjemsøgte landet 1348 — 50, er da 
vel i reglen bleven nævnt som forklaring. Denne er dog al- 
deles utilstrækkelig. Som det vil erindres er nemlig det største 
antal kirker nedlagt, før denne farsot traf landet, og det er 
desuden vistnok usandsynligt, at de tyndt befolkede egne er 
bleven værre medtagne af en pest end de andre. Kong Erik 
af Pommern tilskriver da også de holstenske grevers hærtog 
disse ødelæggelser: „Grev Gert, gr. Henrik og gr. Klaus", 
siger han i et stridsskrift af år 1421, „drog tit og mange 
gange ind i Danmark med rov og brand, — som det ligger 
klart for dagen i Nørrejylland, hvoraf en stor del endnu 
ligger øde" ^. Også denne forklaring er dog uden al tvivl 
tagen for snæver, de senere' hærgninger har ganske naturlig 
bragt tidligere i forglemmelse. Alt i Erik Glippings og Erik 
Menvæts tid led Nørrejylland meget, greverne fortsatte efter 
stor målestok, Valdemar Atterdag f6r ej heller med lempe, og 
alt imellem rasede den sorte død. Også rigets frugtbare land- 
strækninger lå til sine tider øde; således fortæller Saxo, at i 
midten af det 12. århundrede en stor del af øerne og det øst- 
lige Jylland var næsten folketomme på grund af Vendernes 
hærtog. Men medens disse egne snart igen kom på fode, fik 
Nørrejyllands indre og vestkyst et knæk, som det ikke kunde 
forvinde i århundreder. Lyngen bredte sig over tidligere 
marker, og hvor skoven blev brændt af fjenden, kunde den 



1 Diplom. Flensb. I 271: . . wo greue Ghert ere ouerolderuader vnde greue 
Hinric ere olderuader vnde greue Clawes ere veddere dicke vnde to velen tiden to- 
ghen in in Dennemarken myt walt vnde macht vnde roueden vnde branden vnde welde 
vnde ivalt deden, alse it noch openbar schin ys in Nort Jutlande, des en grot deil 
dar afif noch wuste lieht ... 

ikke altid komme op igen mod vestenstormen. Mange træk 
vidner om en større velstand i tidligere tid i Nørrejylland, bl. 
a. også de gamle stenbygninger på heden og stiftstædernes 
rigdom; men i enkelthederne må det være fremtiden forbeholdt 
at oprede alle de herhenhørende forhold, for så vidt som de 
nu kan oprodes. Her må det være nok at have givet et for- 
mentlig fast holdepunkt i sognetallets tilbagegang. 



KAMPEN MELLEM KONGERNE SVEN OG 

VALDEMAR 1157. 

(1890-91.) 

[Historisk Tidsskrift 6. R. 2. Bd. S. 628-33 (I) og 3. Bd. S. 106-26 (II). - Her med 

enkelte Tilføjelser af Forfatteren.] 



At kong Sven Eriksen efter en uheldig kamp med sin 
medbejler Valdemar fandt sin død på Gradehede, hvor han 
tillige blev jordfæstet ved eller i et kapel, er en uomtvistelig 
kendsgerning. Men nåx selve slaget påstås at have stået i 
umiddelbar nærhed af denne grav, på sanmie Gradehede, da 
turde en nærmere betragtning af Saxos fortælling vise, at dette 
er en senere, uhjemlet sætning og at det tværtimod med sikker- 
hed kan siges, at valpladsen må søges i^ernt herfra. 

Allerede fortællingen om kampens forløb må i den hen- 
seende vække betænkeligheder. Der siges, at de to rytterhære 
skiltes ved et højt markgærde, som fodfolket først måtte hugge 
ned, da hestene ikke kunde sætte over det^. Efter Jydske 
lov 3, 59, der i slige bestemmelser rimeligvis kun kodificerer 
ældre ret, måtte rug- og vårsæd-gærderne først nedtages st. 



^ Saxo p. 733: Congressuris sepes frugum ambitrix obstabat, quam neutro equi- 
tatu propter pedorum eminentia acumina transcendere præsumente, Valdemari pedites 
disjicere ag^essi, pugnæ principium edidenint. 

Mikkelsdag, 29. September, med mindre sæden var af marken 
forinden. Når da disse gærder endnu stod om markerne den 
23. Oktober, er det bevis på, at høsten dette år har været 
uahnindeUg sen. På det samme tyder den omstændighed, at 
kong Sven natten før slaget lader sine heste fodre på selve 
marken af dens overflødighed ^ — Men begge disse angivelser 
passer ikke til forholdene på heden. Om det end ikke kan 
bestemt modbevises, at der her fandtes kornmarker lige ved 
kongens lejr, så er det dog vistnok meget usandsynUgt, at 
man skulde have skånet sådanne lige til den sidste nat, og 
endnu usandsynligere er det, at rytterhærene i dette flade og 
vidtstrakte terræn netop skulde støde på høje og faste gærder, 
som gjorde det umuligt for dem at komme til slag. 

Ikke mindre forudsætter den beretning, at Valdemars hær 
var så stor, at mærkerne ikke kunde ses af tiende delen af 
den^, et terræn med bakker og skove vidt og bredt omkring. 

Men også selve fortællingen om Svens fald nødvendiggør 
antagelsen af en fjern valplads. Efter en kort kamp undflyr 
han og kommer med få ledsagere til en mose; her mister han 
sin hest og fortsætter flugten til fods. Snart må han også 
kaste sine våben (rustningen), der tynger ham, så mosen ikke 
kan bære. Derpå må han støtte sig til to af sine ledsagere, 
indtil også denne vandring bliver ham for tung og han nødes 
til at sætte sig ned og opgive flugten; kun en af hans led- 
sagere bliver tilbage hos ham'*. Når man husker på, at der 
her er tale om en krigsvant høvding i en alder af 30 — 40 år, 
bliver dette uforståeligt, med mindre man tænker på en lang 



^ Smst. p. 732: At Sveno, casiris suta complexus, ex ipsa agroruni ubertate 
nbunde equos refici jubet. 

* Adeo qiiippe copiis creverat (V.), ut ne a decima quidem parle exercitus sig- 
norum ordines prospici potuisaeot. 

^ Smst p. 734: S. cum paucis ad palustria forte fuga perveniens, cum, luto de- 
sidente, equi vestigia inergerentur, pedes iter arripere conabatur. Sed ne sic quidem 
cæao onus ferente etiam arma deposuit. Postremo, quanquam saorum humeris anni> 
teretur, suprema victus iassitudine, comitibus aufugere Jussis in arboris unius radice 
eonsedit Adeo quippe eum vires defecerant, ut ne gradum quidem alieno subnixum 
adminiculo proferre potuerit. 

Og møjsommelig flugt. En undvigelse fra selve valpladsen, i 
retningen bort fra sejrherren, kan umulig føre til denne situa- 
tion; kun når man tænker sig mange timers ridt ad vanske- 
lige veje og derefter følgende vandring, forstår man kongens 
dødstræthed. — Det vil altså være nødvendigt nøje at gennemgå 
enkelthederne i Saxos fortælling om hærenes bevægelser for at 
se, hvor han har henlagt sammenstødet. At vi med tryghed 
kan følge hans fremstilling, fremgår af de nøjagtige beskrivelser, 
som han giver af alle sammenstødene mellem kongerne i Jyl- 
land i denne borgerkrig og hvoraf der synes at fremgå, at 
han har havt stedkendte øjenvidners beretning at holde sig til. 

Da kong Sven fra øerne satte over til Jylland og gik i 
land i Grenå, lå kong Valdemar med sin hær i Randers. 
Sven forlod nu flåden, som nogen tid efter blev spredt, og gik 
med sit rytteri til Viborg. Herfra vendte han sig mod øst 
imod Valdemar; Esbem Snare påtog sig at sinke hans frem- 
rykning, for at Valdemar kunde få tid til at undslippe med 
hele sin st3nrke og sine forråd, da han ikke endnu vovede at 
møde sin ikende i åben mark. At denne Esbern Snares plan 
udførtes på vejen til Randers, ses ikke blot af Saxos udførlige 
beretning, men stadfæstes også af Knytlingasaga, der nævner 
Kvorning (Kornung) ved Viborgvejen nord for Nørå som det 
sted, hvor Sven blev liggende natten over^ 

Da Sven dagen efter kom til Randers, var Valdemar gået 
over åen og havde brudt broen af efter sig ; hærene lå nu 
nogen tid og så på hinanden uden at kunne komme til slag; 
fra brostumpeme blev der vexlet pile, spyd og onde ord. 

På dette punkt i fortællingen ligger den afgørende vægt 
for bestemmelsen af hvor valpladsen må søges. Udgiverne af 
Saxo siger, at åen kun tilsyneladende er den ved Randers, 
medens det af slaget (på Gradehede) er klart, at det har været 
et vandløb i nærheden af Viborg. Men hvilket? Hvor haves 
der overhoved et vandløb af denne natur og en bro som den 



> Saxo p. 730 fl. Knytlinga k. 116. 

her forudsatte uden netop ved Randers? Enhver tvivl i så 
henseende er desuden umulig, når et lidt senere sted hos 
Saxo sammenlignes. Der siges nemlig, at kong Svens ven, 
høvdingen Torbjørn, fralagde sig al delagtighed i Knuds drab 
i Roskilde S „dengang der kæmpedes ved Randers bro**. Knyt- 
linga, der lader Sven stanse ved Kvorning, siger ligeledes, at 
Valdemar gik over Randersbro og skød den af efter sig^. 

Stillingen var derefter i nogen tid denne, at Sven stod i 
Randers, Valdemar overfor ham på Gudenåens sydside, idet 
begge søgte at styrke deres hære og bringe modstanderen til 
at komme frem til kamp. Den der fik størst tilløb af bønder 
var Valdemar; hans hær voxede fra dag til dag og han måtte 
derfor ønske at fremkalde en afgørelse. Dette sætter han i 
værk ved „at gå over åen på et andet sted": amne alias su- 
perato, hostem appetere statuit. Natten før slaget lod han 
derpå sine heste stå opsadlede og uden foder; Sven derimod, 
i hvis lejr der var sædemarker, lod dem æde rigeligt. Dette 
viser, at også den sidste havde slået lejr på et nyt sted (uden- 
for Randers), siden han lå i kornmarker. Overvejelsen over, 
hvorvidt han skulde modtage slaget, som Saxo fortæller bag- 
efter dette træk, må altså være gået forud: beslutningen var 
nu fattet. Disse overvejelser forløb således, at de udsendte 
spejdere fortalte om Valdemars uhyre skarer og dertil knyttede 
det råd at se tiden på og lade dem* udtyndes eller spredes af 
sig selv. Dette råd forudsætter altså, at Sven dengang endnu 
havde valget, at Valdemar med andre ord ikke kunde tvinge 



^ Sven havde umiddelbart før overfaldet i kongehallen gæstet Torbjørn, der 
opfostrede hans datter. Oet var i „Torberni vicus. haud procul urbe snus'* (Saxo p. 
"TSl). Stedet var vistnok lensmandssædet, altså Haraldsborg; thi senere kaldes T., 
der jo blev Valdemars højt betroede mand og høvedsmand på Søborg, „qvondam 
Roskildensis præfectus" (Codex Esromensis p. 93). Sml. Hist. tidsskr. 6. r. II 329 £F 
334. — [Senere Tilføjelse:] Torbenborg (— gård) skiftede navn for en ny borg. Sml. 
Wilders plads o. 1. (skifter nogle gange, så fæstes det). 

^ Saxo p. 732: Valdemarus junctum vico pontem partim discind* 

jubet. Pag. 735: cum apud Randrusii pontem dimicaretur. Knytlinga k. 116: V. for 
)>å yfir Randåréssbru .... en er S. kom til Randåréss, ]>å hafSi V. låtit skj6ta af 
briinni. — Jeg har alt påvist dette i For idé og virkelighed 1869, s. 390. 395. 

A. D. Jørgensen: Afhandl. II. ^I 

ham til slag; men dette forudsætter atter, at han da endnu 
havde Nørå mellem sig og sin Qende; var han først gået over 
den, kunde han ikke mere undgå kampen. Overvejelserne 
fandt altså sted i Randers, efterat han dér havde iagttaget 
Rendens bevægelser, overgangen over Gudenå. Imidlertid trådte 
den ansete høvding Åge Kristjernsøn (historieskriveren Svens 
fader) frem og gjorde gældende, at han og hans fæller blandt 
dé jydske stormænd ikke kunde ligge rolig og se på de øde- 
læggelser, bondehæren nu vilde afstedkomme på deres jorder. 
Det ses heraf, at overgangen over åen havde lagt nye stræk- 
ninger af landet åbne for Valdemar, hvad der passer til at 
han vender sig mod vest og truer med at oversvømme Viborg- 
egnen, medens Sven ligger nord for Nørå. Dette bringer da 
denne til at modtage slag; han forlader altså sin sikre stilling 
ved Randers og går over åen imod Valdemar. 

Således mødes de to modstandere imellem vandløbene, i 
Medelsholm (Middelsom) herred. Det er et område, i størrelse 
omtrent som øen Als, neppe en mil bredt imellem de to åer, 
men over 4 mile langt i øst og vest; vandløb med kærstræk- 
ninger omgiver det på alle sider og gør det til en „Medel- 
holm". Terrænet er bakket, dengang vistnok tildels skovklædt, 
med frugtbare marker. Her, om nogen steds, kunde man 
vente at finde havremarker^, høje gærder, der ikke kunde 
overskrides, og en opstilling af hæren, der ikke tillod mere 
end tiende delen af den at se mærkerne. 

Kampen mellem kongerne var kort; den blev afgjort i et 
enkelt voldsomt sammenstød af rytterhærene; kun Riber Ulf 
holdt stand med hovedbanneret og fortsatte modstanden, indtil 
han blev .overvældet. Kong Sven undveg og slaget var der- 
med tabt. Men det er ikke sandsynligt, at det dermed tillige 
var forbi. Forbitrelsen mellem de modsatte partier var stor 
og bortset fra, at man selvfølgelig længe måtte være uvidende 
om kongens flugt i en stor del af hæren, var det ganske na- 



1 [Senere Tilføjelse:] Det er et af begge hære hidtil uberørt land, hvad ellers 
neppe nogen strækning nær hærene var. 

turligt, at slaget fortsattes, hvor det engang var begyndt, så- 
længe de Qendtlige skarer havde lyst og mod til det; nogen 
større sammenhæng kunde der efter sagens natur ikke være 
i det hele sammenstød. Kong Sven må vel fra først være 
bleven forfulgt og hans bestræbelse må da kun være gået ud 
på at undslippe sine forfølgere. Allerede dette kan have været 
vanskeligt nok og have varet længe. Derpå har han været 
betænkt på at undkomme ud af riget, hvor der foreløbig intet 
var at udrette for ham. Hans flåde var tilintetgjort eller op- 
løst; en fortsat flugt nordpå var altså farlig, da han kunde 
afskæres fra tilbagevejen og hindres i at komme bort til søs. 
Han selv havde således forhen søgt at hindre Valdemars flugt 
fra Sjælland og det havde ikke været uden stor fare at det 
lykkedes denne at forblive uopdaget og slippe bort. Sven 
vendte sig derfor mod syd for at undkomme fra riget ad den 
samme vej han tidligere var kommen ind. 

På denne flugt langs hærvejen fra Viborg til Dannevirke 
er det da han segner om, overvældet af træthed og ude af 
stand til at flytte en fod. Han gribes af bønder, der søger 
bytte hos den herreklædte mand og fælder hans sidste led- 
sager. Selv siger han, at han er „kongens skriver"; men 
han genkendes og sættes til hest for at føres til Valdemar. 
En bonde springer imidlertid pludselig frem og dræber ham 
med sin stridsøxe. Almuen jordfæster ham uden højtidelighed 
i en simpel grav^. Efter Knytlinga var det to navngivne høv- 
dinger (Peter Tenja og Gvenmar Ketilsøn), som tog og dræbte 
ham. Dette strider mod Saxos udtrykkelige angivelse af at 
det var bønder, medens han meget vel kender de to mænd 
fra andre bedrifter. Det er da også sandsynligere, at det for- 



1 Saxo p. 734: A quo (Svenone) quidam suorum per ignaviam discedere omni 
fato tristius ratus, ab agrestibus, indagaudæ prædæ gratia supervenientibus, ante 
pedes regis' appetiius occubuit. A quibus et Sveno captus, cum, quis esset interroga« 
rotur, regis seribam profitebatur. Agnitus tandem, equoque ob reverentiam majestatis 
impositus, sive nietus sive spei instinctu Valdemaro se præsentari poscebat. Hæc 
erantis caput agrestium quidam subito advolans securi præcidit. Corpus ejus, nullis 
funeris impensis honoratum, ignobili sepulturæ popularium cura mandavit. 

21* 

holder sig som Saxo beretter. Mødet fandt sted langt fra den 
egenlige valplads; bondehæren var alt i opløsning, mange var 
ved at drage hjem, hver til sit, så man kunde møde enkelte 
hobe på alle de nærmeste veje. Kongen har da vistnok også 
holdt sig ved siden af hovedvejen; sagaen siger, at han toges 
i et krat. Det er en tilfældig hob, der får øje på ham; slaget 
har sat lidenskaberne i bevægelse og man er strax rede til at 
angribe ham for byttets skyld. Så ligger hans udplyndrede 
lig, til bønder fra de nærmeste gårde tager sig på at begrave 
det. Som det vides af senere beretninger, var kongen jord- 
fæstet nord for et kapel på Grågårdsmark, nær Havsø, øst for 
hærvejen, 2V2 mil syd for Viborg^. Afstanden herfra og til 
den østlige del af Medelsholm herred er i lige linje godt 
6 mil. 

Det vil af det her fremstillede tilstrækkelig vise sig, at 
henførelsen af selve slaget til Gradehede er uhjemlet. Kongen 
har fået tilnavn af det sted, hvor han faldt og fandt sin grav^, 
og selve slaget er meget snart bleven opnævnt derefter og 
henført dertil; men dette kan der ikke tillægges nogen betyd- 
ning overfor Saxos stedkyndige beretning. Overleveringen på 
selve stedet er først optegnet henved 500 år efter og altså 
uden selvstændig avtoritet^. 

Når der imidlertid fortælles om en kamp i disse egne 
mellem „Sven Knap" (den „snare") og hans „broder", der 
blev kronet i Viborg, ligesom der på stedet skal være fundet 
stridsøxer m. m., da kan oprindelsen hertil være at søge i en 
noget ældre begivenhed, der på det nærmeste havde netop 
denne skueplads, nemlig slaget mellem Sven og Knud i året 
1151. Om denne vides følgende. 



1 Se H. Petersens afhandling i Årbøger f. nord. oldkyildighed og historie 1887, 
8. 78 fl. 

. * Efter Suhm findes tilnavnet Grathe først hos Magnus Mathiæ (VI 288). Men 
i en optegnelse, der henføres til 1386, kaldes han alt „Grateheide** (Thorsen, Sender- 
jydske stadsretter, fortalen s. 45. Sml. Dankwerths Landesbeschreibung s. il&). 

s Ser. r. D. I 163. 241. 386. Årbøger 1887, s. 81. — Stederne GrAmose, Grågård, 
Gråskov, Gråmark og Gråhede kan påvises. I Silkeborg jordebog 1586 kaldes gården 
Gråskov endnu 6rro^fskouff, senere Graadskouf; derimod skrives Graagaard. 

Knud var fra kampen i og om Viborg undsluppen nordpå 
over Ålborg til Sverige og kom derfra over Polen og Tysk- 
land med saxisk hjælp tilbage til Jylland. Sven havde her 
sat sig fast i Viborg; han havde befæstet det med en jord- 
vold og lagt en besætning på borgen, desuden var der samlet 
en antagelig hær, som forsynedes ved en brandskat på mod- 
partiets bønder. Knud vovede efter erfaringerne fra den seneste 
kamp ikke at angribe selve staden og slog derfor lejr langt 
fra dens mure, for at se tiden på og derved tvinge Sven til 
enten at opløse sin hær eller vove et slag med underlegne 
kræfter. Nogen tid efter svækkedes Knud ved at en af hans 
tyske høvdinger, en tidligere ven af Sven ved navn Brun, for- 
lod ham og trak sig tilbage til Ribe. Sven nødtes omsider 
til at vove et slag; han forlod ved nattetid Viborg og nåede 
efter en lang marche ved daggry sin modstanders lejr, i hvilken 
man netop var ved at synge ottesangen. 

Saxo skildrer så kampen, der især kom til at dreje sig 
om en bæk^ som flød mellem de kæmpende. Det var et uan- 
seligt vandløb, hidtil ubekendt i verden, men berømt ved dette 
sammenstød. Bredderne var farlige ved mosehuller og der 
fandtes kun ét vadested, hvor heste kunde sætte over kæret; 
men dette var kun kendt af Knuds folk^ Efterat kampen 
havde varet en stund, flere af Svens ryttere var sunkne i 
kæret og der iøvrigt kun kæmpedes med kastevåben og pile, 
kunde de saxiske ryttere ikke dy sig, men satte over vade- 
stedet, der således røbedes. Dette førte til et dristigt angreb 
af Valdemar, der med stor livsfare satte over på den mod- 
satte bred og bragte forvirring i Rendens lejr. Knuds tropper 
flygtede i uorden, da de var vant til at lide nederlag overfor 
Sven; de tyske ryttere holdt sig derimod samlede og stansede 
af og til for at opholde forfølgerne. I en af disse kampe faldt 

^ Saxo p. 685: S. . . noctu magais itineribua tacituB ad hostium castra conten- 
dit, eosqve mane divina curantes improvidos irrumpit .... Medius horum interfluebat 
rivus occultia voraginibus freqvens, sed uno duntaxat vado meabilis .... Exiguus 

idem et obscurus olim, nunc belli indytus fama Cæteri (Saxones) male fugientes, 

oppido noctu manserunt, ubi a fugæ persecutoribus intercepii, hospitio necantur. 

den tapre høvding Folrad; han blev dræbt til trods for sin 
bøn om livet, da Svens folk havde besluttet ikke at skåne 
nogen: Knuds folk, fordi de havde gentaget en tabt kamp, 
Tyskerne, fordi de havde blandet sig i en indre dansk fejde. 
En del af de flygtende slog sig ned i en by og gik i natte- 
kvarter; men forfølgelsen strakte sig også hertil og de blev 
dræbte i husene. Kong Knud undkom til Tyskland. 

Skønt Saxo selv kalder den lille bæk navnkundig fra dette 
slag, nævner han dog ikke dens navn. Dette findes imidlertid 
opgivet på to steder, i Knyilingasaga og i en årbog hos Peder 
Olsen. Sagaen kalder den Geitsbek og den danske optegnelse 
Giezbæk^. Suhm, som foretrak læsemåden Gierbec, der findes 
i en nyere afskrift (Ser. r. D. IV 226), søgte stedet i et lille 
vandløb syd for Viborg, der løber ud i Vedsø, men navnet 
synes her slet ingen tilknytning at have. Han tænker også 
på Gedstedå, 3 mil nord for Viborg (VI 91). Der er dog 
ingen tvivl om, at navnet rettelig må forstås som Gedsbæk; 
men et sådant findes neppe i Viborgegnen. Derimod findes 
der en Gedbæk og en Gedbækgård og det kan da vel antages, 
at der er sigtet til dette vandløb. 

Gedbækken findes da også på et sted, som meget vel 
svarer til hvad der fortælles af Saxo. Den flyder godt 2 mil 
syd for Viborg og har sit løb øst fra hær vejen ved Knudstrup, 
nord om Kellerup til Hørup og Levring^. Stedet er en halv 
mils vej fjernet fra kong Svens kapel på Grågårds mark og 
„Knapdiget" ved Ravnholtgård. De levninger af våben o. 1., 
som er fundne på Gråhede og henføres til en formentlig kamp 
her 1157, hidrører altså rimeligvis fra de gentagne kampe på 
flugten fra Gedbæk. Om byen Vatterup ved denne bæk står 



1 KnytliDga k. 108. Ser. r. D. I 176. 

* Bækken er bleven påvist mig på stedet. Egenlig er der to vandløb af dette 
navn ; det ene kaldes på generalstabens kart Geddebæk og kommer fra Geddekær ved 
Bøgild, det andet, hovedløbet, er det ovenfor nævnte; det har kærstrækninger langs 
sit meget bugtede løb. Generalstabens kart fører dets navn længere nede, Tanga, 
helt her op. Der findes nu flere vadesteder med veje. 

i forbindelse med det historiske vadested (Vad-torp), får stå 
hen til stedlig undersøgelse. 



11. 

I et afsnit om n^l^g^^ P^ Grathehede'^ har prof. Steen- 
strup i sin bog om „Vore folkeviser fra middelalderen^ imøde- 
gået min afhandling under ovenstående overskrift; han ender 
med denne udtalelse: „Jeg tør vistnok bruge det udtryk, at 
syv og syvsindstyve grunde på den mest uomtvistelige måde 
godtgøre, at slaget stod på Grathehede, og at ingensomhelst 
grund taler for, at det ikke skulde have stået her.^ Dette 
må opfordre mig til i større udførlighed at komme tilbage til 
den af mig fremsatte opfattelse. 

At kilder, som står begivenheden nær, henfører kampen 
til Gradehede, derom er det let at komme til enighed; slaget 
opnævntes vistnok meget snart efter dette sted^. Når jeg 
altså har troet alligevel at måtte fravige dette, må der selv- 
følgelig være tvingende grunde tilstede, som kræver en op- 
givelse af navnets nærmest liggende fortolkning, og netop dette 
er efter min mening tilfældet. 

At der overhoved kan være tale om at rejse tvivl imod 
den fulde korrekthed i samtidens benævnelse af et slag, tror 
jeg ikke man vil bestride. Der er meget ofte noget tilfældigt 
i dette navn, hvad der jo bl. a. tilstrækkeligt fremgår af den 
omstændighed, at samme slag opnævnes efter forskellige loka- 
liteter, således at dog i reglen et af navnene før eller senere 
vinder overhånd. Og intet kan være rimeligere. Et slag kan 
indledes fra forskellige punkter, det kan have flere kritiske 
momenter og det kan sprede sig vidt omkring; der vil i disse 
tilfælde være noget vilkårligt i navnet, som senere atter kan 
påvirke traditionen om selve kampen. Således antager jeg, at 



1 Saxo synes at kalde hele krigen i Jylland for „Gradefejden", bellum Grathi- 
cum. S. 896» 911 (belli Grathici temporibus). 

slaget 1157 har været benævnt forskelligt, måske slet ikke 
efter lokaliteter, indtil nogle år hen i tiden den hovedbegiven- 
hed, som knyttede sig til det, kongens fald på Gradehede, 
trådte mere og mere i forgrunden og gav det navn. 

Det kunde så meget lettere komme således, som kong 
Sven virkelig havde kæmpet på Gradehede, nemlig i året 1151, 
således som jeg i min første afhandling har påvist. Fortæl- 
lingen om denne kamp giver os et klart billed af disse for- 
bitrede sammenstød i borgerkrigene. Ved nattetid forlader 
Sven Viborg for tidlig ved daggry at kunne overraske sin 
fjende ved Gedbæk på Gradehede. De kæmper en tid med 
stor forbitrelse, indtil så Sven sejrer og begynder forfølgelsen 
sydpå. Denne fortsættes, som det synes, det meste af dagen ; 
Sakserne trækker sig i god orden tilbage. Endelig tror de at 
have fred og imod natten går de i kvarter i en eller anden 
by. Men forfølgerne opsøger dem i deres natteleje og dræber 
dem. Hvor langt denne forfølgelse har strakt sig, vides ikke, 
men der er sikkert tale om store afstande og et meget langt 
ridt. At sUge langvarige og hårdnakkede kampe ikke hørte 
til undtagelserne i borgerkrigene, ligger i sagens natur. Riget 
var ikke så meget delt efter lande, hvert med sin konge, så- 
ledes som man ofte tidligere tænkte sig det som en nedarvet 
modsætning mellem Jyder og Øboer osv.; dette kunde vel for- 
bigående spille en rolle, men i det hele og store grupperede 
man sig om de kæmpende konger efter hensyn, som und- 
drager sig enhver nøjere prøvelse. Kun ses det tydeligt, at 
slægtskabsforbindelser og alle mulige personlige forhold her 
spiller en fremtrædende rolle, og det er tydeligt, at alle mu- 
lige modsætninger ved sådanne lejligheder kom op: gammelt 
nag mellem herreder, sysler eller lande, ^endsk<ib mellem per- 
soner og slægter, ligesom jo den politiske agitation træder 
klart for dagen og i årenes løb forandrer partiernes stilling på 
en ofte påfaldende måde. Når derfor større eller mindre hære 
kommer til at stå overfor hinanden, udkæmpes der tillige en 
række hadefulde tvistigheder mellem enkelte mænd eller en- 

kelte grupper; et sådant slag m& have frembudt et helt andet 
billed end en kamp med rigets fender, i hvilken dette person- 
lige moment manglede. 

I denne betragtning søger jeg muligheden, og en nær- 
liggende mulighed for, at den sidste kamp mellem Sven og 
Valdemar, i hvilken så mange års had og forbitrelse, skærpet 
ved de sidste begivenheder, mødtes til en endelig opgørelse, 
har strakt sig over et så stort område og er løben ud i så 
mange særkampe, efterat hovedsammenstødet havde fundet 
sted, så den har fået forskellige navne, indtil det mest beteg- 
nende, efter kongens drab, blev slået fast^ Jeg skal dernæst 
gå over til at påvise, at denne mulighed i det foreliggende 
tilfælde er en virkelighed. 

Af samtidige eller næsten samtidige kilder har kun Saxo 
givet en anskuelig fremstilling af slagets og det hele felttogs 
enkeltheder. Kun Knytlinga fortæller det noget udførligere, 
men med en række almindelige talemåder uden individuelt 
præg; de selvsamme udtryk kan bruges om enhver anden 
kamp, som man ikke véd nærmere besked med og dog vil 
sige noget om. Dertil indskydes fortællingen om en drøm, i 
hvilken kong Valdemar så sin fader, den hellige Knud Lavard, 
som lovede ham sejr og til jertegn lod en ravn flyve op foran 
ham. Dette sagn synes opstået af det historiske træk, Saxo 
har opbevaret, at talrige flokke af ravne på slagdagens morgen 
slog ned over hæren, hvad der jo efter gammel tro var et 
lykkeligt varsel; men det havde sit ældre forbilled i fortæl- 
lingen om Magnus den gode, hvem faderen, den hellige Olav, 
på Lyrskov hede lovede sejr over Venderne ^. Knytlinga er ikke 
dårlig underrettet om hin tids historie, den har opbevaret flere 



1 Der synes i ældre tider at have været en vis tilbøjelighed til at opnævne de 
store slag efter „heder", o: træløse sletter, som mest skikkede til kamppladse, f. ex. 
Lyrskov hede, Lo hede (navne som ellers ikke kendes). Tap hede osv. Selv i vor tid 
hører man ofte tale om en Isted hede. Rent militært er man tilbøjelig til at opnævne 
slaget efter de faste stillinger; således kalder Detroar slaget 1389 „ved Akseval''. 

« Knytlinga 371 (sml. 207). Saxo, p. 733, anm. 2. Heims-Kringla. Magnus G. 
k. 28. 

værdifulde træk fra selve felttoget; men skildringen af slaget 
bærer præg af at være formet frit over det givne navn „Grade- 
hede". Fortællingen om kongens fald er uforenelig med Saxo. 

Går vi derimod over til denne forfatter, da er hans ud- 
førlige skildring af felttoget og selve slaget helt igennem 
sammensat af anskuelige individuelle træk; der er ikke spor 
af almindelige talemåder, selv de jævnligt forekommende be- 
vægelser omtales i bestemte ejendommelige træk således, som 
de netop ved denne lejlighed gik for sig. Og der er ikke 
mindste grund til at tro, at forfatteren her har villet give 
andet eller mere end hvad han havde erfai'et af pålidelige 
hjemmelsmænd; der er i hans fremstilling ingen tendens til at 
forherlige sejrherren eller lignende, han er simpelthen historisk 
fortæller, optagen af at vise, hvorledes denne følgerige be- 
givenhed udviklede sig og afsluttedes, således som ældre mænd 
endnu kunde mindes det, træk for træk, og vistnok ofte kom 
tilbage til at fortælle om. Ingen, som har mindste sans for 
anskuehg historisk fortælling i modsætning til talemåder og 
ordfyld, vil være i tvivl om, at prisen her bør gives Saxo og 
at der ikke kan være tale om at vrage hans positive med- 
delelser til fordel for sagaens fraser. 

Lad os altså begynde med kongens drab. Om dette be- 
mærker prof i Steenstrup: „Der står endvidere, at den bonde- 
hob, som dræbte Svens ledsager og derpå kongen selv, var 
kommen for at søge bytte. Men så meget er dog vel givet, 
at bønderne ikke gik ud for at lede efter bytte 5 — 6 mil fra 
valpladsen." 

Denne gengivelse beror dog på en misforståelse af Saxos 
ord. Jeg har i min afhandling gengivet hans fortælling så- 
ledes: „Han gribes af bønder, der søger bytte hos den herre- 
klædte mand og fælder hans sidste ledsager." Mere indeholdes 
der nemlig ikke i forfatterens ord: „quidam suorum .... ab 
agrestibus indagandæ prædæ gratia supervenientibus . . . . 
appetitus occubuit." Der er her ikke tale om en valplads, 
som afsøges; det er landevejsrøvere, der overfalder de to ud- 

mattede mænd, hvis ydre lover dem bytte. Havde Saxo for- 
talt os om et par mænd, som gik i pilgrimsfærd, men under- 
vejs blev overfaldne og dræbte for at udplyndres, kunde han 
have brugt de samme udtryk. At der alligevel er en for- 
bindelse med det nylig udkæmpede slag, er meget sandsynligt, 
og jeg har da også selv antydet det. „Mødet fandt sted langt 
fra den egenlige valplads*^, hedder det i min afhandling (ovfr. 
s. 324); „bondehæren var alt i opløsning, mange var ved at 
drage hjem, hver til sit, så man kunde møde enkelte hobe på 
alle de omliggende veje .... Det er en tilfældig hob, der 
får øje på ham; slaget har sat lidenskaberne i bevægelse og 
man er straks rede til at angribe ham for byttets skyld. Så 
ligger hans udplyndrede lig, til bønderne fra de nærmeste 
gårde tager sig på at begrave det.'' Således har jeg tænkt 
mig at det er gået til, idet jeg går ud fra, at menneskene til 
alle tider har været omtrent som i vore dage; efter et blodigt 
slag løses ligesom alle bånd for en mængde mennesker og de 
bliver halv utilregnelige i deres handlinger. Men er denne 
opfattelse ikke rigtig, så bliver Saxos tydelige ord tilbage: 
„bønder, som overfaldt ham for at søge bytte". 

Kong Sven faldt altså på Gradehede, i nærheden af det 
kapel, ved hvilket hans grav fandtes, i alle tilfælde ikke nær- 
mere ved nogen anden kirke. Sæt nu at kampen har stået 
på Gradehede, hvor er da den mose, i hvilken han satte sin 
hest og sine våben til og hinsides hvilken jo valpladsen må 
søges? Gradehede er i det længste henved 2 mil i nord og 
syd og betydeligt smallere og kapellet ligger omtrent midtvejs 
i den første retning på hedens østlige side. Gradehede er en 
temmelig jævn flade uden store mosedrag og sådanne siges 
kongen jo at være kommen over; han har vel ikke uden nød- 
vendighed vovet sig ud i dem og de må altså have spærret 
hans vej, have været for udstrakte til at komme uden om^ 
AUerede ved denne omstændighed tvinges vi udenfor heden, 

1 [Senere Tilfejelse:] Efter pastor Bruun, Levring, er der si^n om, at Sven på 
sin flugt kom gennem Hørup. 

hvis vi vil fastholde forestillingen om en kamp mellem store 
hærmasser. 

Så kommer hertil kongens overvældende træthed. Prof. 
Steenstrup indvender herimod, at vi ikke kender hans „legem- 
lige disposition på kampdagen, han kan have været træt og 
mat fra de foregående dage, haa kan have deltaget voldsomt 
i slaget, han kan have fået alvorlige hug og stød i kampen, 
som kunde besværliggøre ham alle bevægelser. Hans hest har 
vel desuden forædt sig som alle de andre heste; mosedyndet 
havde tynget hans lemmer, siger Saxo, kort sagt, der er hun- 
drede muligheder at regne med, som kunde gøre ham enhver 
flugt besværlig." 

Der er ganske vist en abstrakt mulighed for alt dette; 
men konkret betyder det sikkert intet. Kong Sven havde fri- 
villig indladt sig på dette slag; det var ham personlig, der 
angreb om morgenen, efterat han lige forud havde besluttet at 
modtage den tilbudte kamp. Denne var kortvarig (Svenonici 
levi negotio victi) og der forlyder intet om at han fik sår eller 
slag. Men en sådan omstændighed kunde Saxo efter hele sin 
fortællings karakter ikke have forbigået; man tænke sig en 
nutidsforfatter fortælle om en konges flugt og fald uden at 
nævne et sår, hvis virkninger forårsagede en unaturlig ud- 
mattelse og derefter følgende overvældelse ! Til sammenligning 
kan jævnføres Valdemars flugt få måneder i forvejen, fra Ros- 
kilde til Fjenneslev. Hårdt såret måtte han ile afsted til fods; 
udmattet, fuld af lidelser, lærte nødvendigheden ham at komme 
afsted; han kom omsider op på en hest og fortsatte sin flugt, 
indtil han, før daggry, nåede Absalons hjem. Først her fik 
han låret forbundet og tilbragte nu resten af natten her^ På 



^ Saxo p. 727: Interea Valdemarus, duos duntaxat e suis casu comites 'assecu* 
tus, gp'essum, JJemoris d^bilitate negatum, vitæ cupiditate, provexit Igitur incedendi 
usum, vulnere debiliiaium, a necessitatis violentia muiuatus est. Adeo corporis do* 
lores animi metus extenuat. Deinde sequacium ope equo impositus .... post eum 
(Absalonem) coniendit. Adeo corporeain ipsius debilitatem duratrix infirmitatis hu- 
manæ necessitas oonfortabat. lUic (i A.'s hjem) procurato vulnere femoreque fascia 
circumligato, noctis reliquias exegit. — Den tilbagelagte vej var omtrent 5 mil; ved 

Svens flugt tales der imidlertid ikke om sår og lidelser; efter 
Saxos fortælling er det selve flugten og udelukkende den, som 
udmatter kongen^. Mosen, som han skal over, tvinger ham 
til at opgive hesten og sin hærklædning og den senere van- 
dring berøver ham de sidste kræfter. Fornuftigvis må der da 
være gået store anstrængelser forud, siden den samme „nød- 
vendighed", som overvandt Valdemars træthed og lidelser på 
Sjælland, ikke formåede at f& ham til at fl3rtte en fod mere. 



Vi kommer nu til Saxos skildring af valpladsen. I denne 
skildring møder vi da først det høje stavregærde om en korn- 
mark, som hindrer rytteriet i at komme til træfning, indtil 
fodfolket får det hugget ned; deri ser jeg bevis på, at vi er i 
en frugtbar egn og ikke på en hedeslette; markgærderne op- 
gaves efter høsten, men her stod kornet endnu ude. 

Herimod benjærker nu prof. Steenstrup, at „dette intet- 
somhelst kan bevise med hensyn til høsten. Vi have jo ingen 
oplysning om, at hint gærde hørte til dem, der skulde fernes. 
Der var gærder i tusindtal, som ikke borttoges; det hele Dan- 
mark gjordes ikke ved høstens ende til én stor åben slette, 
hvor kvæget kunde gå, hvor det lystede. . Landsbyen var til 
eksempel afgrænset ved gærder mod nabolandsbyen, forså- 
vidt ikke særlige forhold fandt sted, og en mand kunde eje 
enemærker, som aldrig gik ind under den fælles fælled. Ja, 
der er den allerstørste sandsynlighed for, at her netop er tale 
om et sådant grænsegærde. Herhen peger dets særdeles solide 
beskaffenhed, og der var jo dernæst al mulig anledning til at 
sætte bom for, at kvæget løb ud på heden eller i mosen. 



overfaldet i Roskilde var lysene tændte (kl. 8—9?); solen stod op den næste morgen 
kl. 4V2. 

'* [Senere TiUejelse:] Oeu lange faste om dagen er en forværrende omstændighed 
for Sven (mod Valdemar). 

Dette passer netop fortræffeligt med hedeegnen og med grænse- 
landet mellem heden og det opdyrkede land.^ (S. 224.) 

Der er noget i høj grad elskværdigt i den frejdighed, 
hvormed prof. Steenstrup her går løs på de virkelige forhold 
til gavn og glæde for sin foruddannede mening. 

Saxo kalder det pågældende gærde: „sepes frugum am- 
bitrix^ (en indhegning der omslutter sæden ^); det er dog mærke- 
ligt herom at sige, at dette „netop" er et bygærde og intet 
vanggærde. 

Men selv om Saxo ikke havde brugt dette bestemte ud- 
tryk, vilde vi have været fuldt berettigede til at forstå det 
som et kornmarkgærde, og det af den meget gyldige grund,, 
at vi mangler alle efterretninger om at der fandtes andre. 
Hvor lidt man tænkte på at „sætte bom" for kvægets van- 
dringer ud i overdrevet eller til moser og vandhuller, kender 
vi tilstrækkeligt fra forrige århundredes agerbrug; når man 
endnu i vor tid har så ondt ved at lukke for mergelgrave, 
skønt de stadig kræver ofre af dyr og mennesker, kan man 
ikke undre sig over, at der i fællesskabets tid ikke findes an- 
tydning af sHgt; på bymarken måtte hyrden være hjordens 
forsyn, i overdrevet var den som oftest helt overladt til sig 
selv og de instinkter, der er langt mere udviklede hos det 
ukultiverede dyr^. 

Hvad derimod grænsegærder angår, da kendes de ligeså 
lidt som en selvstændig art. Der er i lovgivningen mange 
bestemmelser om „markeskel", d. e. grænsen mellem to by- 
marker. Efter Jydske lov (2,21) afgøres stridigheder om det 
ved sandemænds ed eller derved at „kongen rider markeskel" ; 
men, siger loven, „forsigtigere er det dog, at markeskel sværges 
end rides, fordi at dem er det altid bedst kendt, der næst 
sidder". Skellet var altså ikke afmærket ved en sammen- 



1 Udgiverne forklarer: (aepes) segetem sive campum frugum feracem ambieDs. 
Pag. 733. 

* Snil. Povl Hansen, Bidrag til det danske landbrugs historie (f. e. s. 99 fF^ 

o. fl. stj. 

hængende synlig linje, det bestemtes tværtimod, som talrige 
breve udviser, ved vandløb o. 1., og over den åbne mark var 
det „stablet" med „stok og sten", o: pæle og nedgravede 
stene, selvfølgelig i større eller mindre afstand fra hinanden. 
Et enemærke kan enten være stablet eller indgrøftet. — 
Samme forbold omtales endnu hos Arent Berntsen, Danmarks 
og Norges frugtbare herlighed, 3. bogs 3. part, 5. kapitel 
(s. 469 ff.). 

At disse markeskels mærker nu ikke har være^ forbundne 
med gærder, ses tilstrækkeligt af Jydske lovs bestemmelser 
om „gærdsel" (gærdesætning). Hovedreglen er her, at der i 
foråret gærdes omkring „vangen", o: den med vinter- eller 
vårsæd tilsåede fællesmark, medens „fanget" ligger til græs. 
Her kan nu det tilfælde indtræde, „at én bys fælled falder 
imod anden bys hegned": „da skulle hine, der fælled eje, 
rejse halv gård med hine, der vang eje, og således holde 
jævned, fordi at de der nu have fælled, de få ad åre hegned 
og behøve slig jævned" (3,58). 

Har begge byer fælled eller begge kornvang op til samme 
skel, er det ikke nødvendigt at sætte gærde. Loven synes 
ikke at tænke sig stridigheder, fremkaldte ved kvægets over- 
skridelse af en fælledgrænse, afgjorte ved rettergang, medens 
den har nøjagtige regler for ethvert brud på gærdets ukrænke- 
lighed. At fare i anden mands „ager" med hjord er „fuldt 
hærværk" og straffes med 40 marks bøde; at fare i eng straffes 
med 3 mark (3,48.49). At der iøvrigt foruden „vanggården" 
også findes abild-, toft- og kålgårde, skal kun nævnes: „dem 
skal hver mand sig selv vare med sin egen gård, om han vil 
have dem i hegned for alskens fæ" (3,60). 

Hvilket omfang den årlige gærdesætning havde endnu i 
forrige århundrede, da man dog havde begyndt at anlægge 
stenhegn og jordvolde (med levende hegn), ses af „Danske 
Atlas" (I 420 fl.), hvor Pontoppidan omtaler den som en for- 
dærv for skov væksten, især for ellekrattene : „Gærdsels årlige 
hugst", hedder det her, „er egenlig den rette grund til mangel 

på det brændeved, som kunde haves i overflødighed , , ^, , 
Disse gærder er det, som gør os en ubodelige skade ved den 
årlige udvisning, for hvis skyld ellebusken knap kan blive så 
stor, at deri findes en stavr af arms tykhed, førend den må 
afhugges .... Der er den herregård, som ikke slipper med 
lusende læs til sine egne fang og måske lige så meget til 
bondebyernes hegning. Ja, jeg kender en liden selvejergård, 
som bruger hvert forår i det allermindste 100, undertiden 150 
læs ellebuske til sine gærder, endskønt samme haver halv- 
andet tusend favne stenmur, i hvis mangel den behøvede vel 
300 læs.** 

Af Saxos udtrykkelige angivelse (sepes frugum ambitrix), 
der stemmer med, hvad vi iøvrigt véd om hegnsætning på 
den tid, fremgår det altså, at det gærde, rytteriet stødte på, 
var et vanggærde; der siges at det havde høje og spidse 
stavre (palorum eminentia acumina)^ Der tales endvidere om 
markernes rigdom på korn (ubertas agrorum). Dette tyder på 
en egn, hvor kornavlen er af fremtrædende betydning og hvor 
der er rigeligt med skov og ris. På det samme tyder den 
ualmindelig sene høst; thi det forholder sig virkelig ikke som 
prof. Steenstrup mener, at en våd høst især er vanskelig på 
de lette jorder; det modsatte er som bekendt tilfældet, det er 
især de bakkede skovegne, som kommer bagefter. 

Den anden omstændighed, som taler afgørende for, at 
slaget stod i en bakket eller skovrig egn og ikke på en træløs 
hedeslette, er omtalen af hærens størrelse. Saxo siger derom: 
„Adeo quippe copiis creverat (V.), ut ne a decima quidem 
exercitus parte signorum ordines prospici potuissent"; d. e. 
„så stærkt var hans hærmasser forøgede, at „signorum or- 
dines^ ikke kunde øjnes af tiende delen af hæren". Det 
brugte udtryk er ikke ganske klart. Vedel gengiver det al- 
deles frit: „at man kunde næppeligen stå på en sted og se 



1 [Senere Tilføjelse:] Se Sechers forordninger III 131 (1601): spidse stavre for 
at genne storvildtet ude. Det er detto de ikke kunde komme over 1157. Tyder på 
skovl 



KAMPEN MELLEM KONGERNE SVEN OG VALDEMAR 1167. 337 

over den tiende part af den (hæren) ^; Suhm siger: ^ikke en 
tiende del kunde overse fanernes orden*', og Grundtvig: ^ikke 
tiende parten af folket kunde se deres banner". Dette sidste 
kunde synes at frembyde den bedste mening, men dette står 
der ikke. „Signonlm ordines" er nærmest „fanernes rækker''; 
men var fanerne fordelte over hele hæren, synes det at være 
en underlig bema^rkning, at ikke tiende delen kunde overse 
dem alle. „Rækker'' forudsætter desuden et flertal af fane- 
grupper, hvad der atter synes overflødigt. Måske må man gå 
den modsatte vej og betragte ordines som hovedbegrebet: ræk- 
kerne, de militære afdelinger, således at signorum giver dem 
den nærmere bestemmelse: afdelinger med mærker, svarende 
altså til det middelalderlige udtryk: „tane^ (rytteri), „fænnike" 
(knægte)^. I så tilfælde måtte Saxo forstås således: ikke 
tiende delen af den hele hærmasse kunde se de regulære 
tropper (og hvorledes det gik til i deres kamp). Der sigtes 
da her til samme modsætning som den, Åge Kristjernsøn frem- 
hæver: Præterea aciem (Valdemari) contemni potius quam metui 
debere, quam non militum robur, sed vulgus inerme con- 
struxerit. Men under alle omstændigheder vidner udsagnet 
mod det flade træløse terræn. Og det samme gør fortællingen 
om den overraskelse, der i sidste øjeblik før slaget beredtes 
kong Valdemar. Han fik pludselig øje på en afdeling med 
skinnende våben og mærker, som ingen kendte og som man 
derfor holdt for fjender. Ved nærmere undersøgelse viste det 
sig dog at være venner og de optoges nu i rækkerne. Alt 
dette tyder på en egn, der ikke kan overskues, og på vidt 
spredte hærmasser. Slaget har ikke i Qemeste måde lignet 
det paradigma, som Knytlinga udmaler med almindelige fraser: 
y,Sidan skipadi Valdimar konungr par hermCnnum sinum ok 
setti par fylking ok bjost til orrostu. |>å så peir ok, hvar 



^ Den romerske sprogbrug kendte talemåder som: „viginti signorum milites", 
soldater af Ud faner (afdelinger), hvor da signum står lig ordo (centuria). Madvig. 
Den rom. stats forfatning og forvaltning, II 896 fl. 409. 416. 

A. D. Jørgensen: Afhandl. U. 22 

for lid Sveins konungs, hann hafdi på ok mikit lid ok sotti 
pångat å heidina til peirra, ok fylkti hann ok sinu lidi^ osv. 
Men når alle disse træk sammenfattes: valpladsens fra 
hedesletten vidt forskellige natur, kong Svens sansesløse flugt, 
indtil en uovervindelig træthed slår ham til jorden, pg over- 
faldet af en bondehob, der end ikke aner, at denne mand er 
rigets mangeårige konge, — pånøder der sig os da ikke fore- 
stillingen om en kamp, i^emt fra Grade hede og fra det sted, 
hvor dagens afgørende begivenhed indtræder? 



Vi vender nu tilbage til Saxos fojrtælling for at se, hvor 
da valpladsen rettelig er at søge. 

Udgangspunktet for stedbestemmelsen bliver her Randers 
bro. Nord for åen, i Randers by, ligger kong Sven, syd for 
den kong Valdemar; broen er afbrudt over strømløbet, så de 
to hære ikke kan komme til slag; det er Valdemar, som med 
de tropper, han har, ikke endnu holder sig for stærk nok. 

Jeg nødes til på dette sted at rette en alvorlig anke mod 
prof. Steenstrups indlæg. Det er langtfra første gang, men 
det bliver ikke derfor mere undskyldeligt, at denne forfatter 
polemiserer mod påstande, som kun han selv tillægger sin 
modstander. En sådan polemisk hidsighed forekommer mig 
at være en plet på enhver videnskabelig diskussion. 

I min afhandling påviser jeg, i modsætning til Saxos -ud- 
givere, at den bro, Valdemar brød af efter sig, var broen ved 
Randers; det fremgår ikke blot af Knytlinga, men også af et 
senere sted hos Saxo, hvor den samtale, der fandt sted over 
strømmen, udtrykkelig henføres til „kampen ved Randers" (ovfr. 
s. 321). Det samme havde jeg alt påvist for over 20 år siden, i 
en afhandling om Nils Ebbesen ^, som prof. Steenstrup ved denne 



^ For idé og virkelighed, 1869, s. 390, 396. Bidrag til Nordens historie i middel 
alderen, s. 159. 

lejlighed ligeledes polemiserer imod og altså må have læst. Ikke 
des mindre fremstiller han i sin polemik sagen således, som om 
jeg ved en tilsnigelse vilde lade Saxo kalde kampen den 23. 
Oktober for kampen ved Randers, og han fremfører min egen 
påstand herimod: „det følger aldeles ubestrideligt af sammen- 
hængen, at Saxo ikke herved tænker på Grathehedekampen, 
men netop udpeger et andet tidligere sammenstød. Hvorledes 
osv." (s. 225). Jeg finder denne polemik utilbørlig. — 

Kongerne lå altså med deres hære ved Randers, på begge 
sider af Gudenå. Valdemar er især i virksomhed med at 
samle folk alle vegne fra, hans hær forøges daglig. Men det 
er ikke let at føde denne hær og holde den sammen; høst- 
arbejdet er endnu ikke tilendebragt og bønderne vil enten have 
fat i herremændene og herregårdene eller hjem til deres eget. 
Han må altså snarest mulig lade det komme til en afgørelse. 

Prof. Steenstrup mener nu, at der er hengået en kortere 
eller længere tid uden egenligt indhold, hvorefter de to mod- 
standere træffer sammen på Gradehede; Knytlinga begynder 
endog i den anledning et nyt kapitel. Meget overbevisende er 
dette sidste nu ikke; thi samme kapitel fortæller videre om 
kongens drøm, hvorefter hans opvågnen kommer i det næste; 
her er da ikke nogen epokegørende tidsforskel. Efter Saxos 
fremstilling er en sådan mellemtid med tilfældige bevægelser 
umulig. Sven, siger han, ktmde ikke komme over åen, Val- 
demar turde ikke; men i samme øjeblik denne forlod stillingen 
ved Randers bro, var jo overgangen over åen den letteste sag 
af verden. Valdemar var altså bunden til denne stilling, ind- 
til han kunde eller vilde modtage slag; til at tiltvinge sig 
overgangen var Sven ikke stærk nok. Det synes at være 
utænkeligt, at Saxo eller hans hjemmelsmænd kan have kendt 
en stedforandring her uden at omtale den; vilde man forlade 
en sådan stilling, måtte det være for at opløse hæren eller 
for at lade det komme til slag. Næppe bryder da også Val- 
demar op, før stormændene forlanger en øjeblikkelig afgørelse 

22* 

af Sven: de er ikke til sinds at se på deres ejendommes øde- 
læggelse. Også Saxos udgivere {P. E. Maller og Velschow) 
har set denne nødvendige forbindelse mellem de to modstanderes 
stilling ved åen og det endelige slag. Da de imidlertid troede 
sig bundne m. h. t. valpladsen (Gradehede), fl3i;tede de vil- 
kårlig brostillingen hen til i nærheden af Viborg^. 

Og hvad der således efter sagens natur er det ene rime- 
lige, fremgår også bestemt af Saxos fortælling. Vel siger prof. 
Steenstrup: „Saxo giver ikke den §erneste antydning af, at 
det (overgangen) skete i nærheden af Randers ; han siger endog 
ikke, at V. straks efter at være gået over åen opstiller sin 
hær, men kun at han efter at være gået over åen „beslutter at 
ville angribe fjenden"." Men dette forholder sig ikke således. 
Saxos ord er følgende: „Valdemarus tandem gerendi fiduciam 
belli qvotidianis copiarum incrementis adeptus, amne aUas su- 
perato hostem appetere statuit.*' Her er jo det sidste ord 
sætningens hovedudsagn : Valdemar besluttede at angribe Renden ; 
grunden er den, at han har fattet tillid til at kunne optage 
kampen med sin stærkt forøgede hær, og det første led i ud' 
førelsen af hans beslutning er overgangen over åen. 

Nu er raden kommen til Sven at tage sit parti. Han 
ser sin modstander bryde op og det er en selvfølge, at spej- 
dere straks udsendes for at undersøge, hvad det betyder. Det 
berettes ham, at Valdemar tilbyder slag, han er gået over 
åen. Men Sven kan ikke derved tvinges til slag, og han er 
i stærk tvivl, om han skal modtage det. Forudsætter dette 
ikke, at der endnu er naturhindringer imellem hærene, som 
gør det muligt for ham nu at stille sig, ligesom Valdemar 
stillede sig ved Randers? Ser vi på kartet, da er det jo også 
klart, at Nørå, der forener sig med Gudenå lidt vest for Ran- 
ders, endnu må være imellem dem og muliggøre en vægring 



1 Pag. 732: Patet ex tenore narrationis. amuem Viburgo satis vicinum f uisse; 
nam amne superato mox in eum loeum devenit Valdemarus, ubi prælium cum Sve- 
none iniit. 



J 

ved at lade det komme til kamp uden nogen vanærende flugt. 
Intet andet sted kan, såvidt jeg ser, på en så fyldestgørende 
måde forklare den af Saxo skildrede situation. 

Hvad der så fremtvinger Svens beslutning om at opgive 
sin afventende holdning, er hensynet til herregårdene. Det er 
sandsynligt, at bondehæren vil spredes, men den vil først 
og fremmest spredes for at hærge stormændenes gods. Her 
er der altså kommen et nyt moment ind i handlingen og det 
er kommen ind ved Valdemars bevægelse; sålænge han lå 
bunden ved Randers strand var der ingen fare, men nu er 
han atter fri i sine bevægelser og denne tilstand må de store 
have en ende på. Dette bliver da afgørende. 

De to konger mødes i en egn, der var uberørt af krigens 
hærgninger. Markerne står med rig sæd, gærderne er urørte, 
som det kun er tilfældet Qernt fra en soldaterlejr; ja endog 
ravnene er uvante med synet af de mange mennesker og slår 
ned mellem afdelingerne, da de rykker frem til slag; mange 
blev fældede af folkenes spyd. Ingen af parterne er ret orien- 
teret i terrænet; Sven kender ikke sin modstanders opstilling 
og kaster sig i sit første angreb over en trop letbevæbnede 
(juventus) på højre fløj, som om det var hærens kærne; de 
mørkeblå kofter antog han for jernbrynjer. Da det andet stød 
rettes mod kong Valdemar og herremændene,* tørnede man 
imod det høje stavregærde. Valdemar var ikke stort bedre 
orienteret, siden han tog en trop venner for fjender. 

Hvorledes iøvrigt slaget forløb efter Svens flugt og hans 
høvdingers fald og tilfangetagelse^ fortæller Saxo intet om; det 
har heller ingen synderlig historisk interesse. Det følger dog 
vel af sig selv, at hære som disse ikke nedlægger deres våben, 
fordi en hovedtrop er tilintetgjort, især når denne ikke har 
kunnet ses af mere end tiende delen af de kæmpende. Det er 
derfor sandsynligt, at der er bleven kæmpet længe og spredt, 
at der har frmdet hårdnakkede forfølgelser sted og at det både 
denne dag og de følgende er gået ud over de besejrede herre- 
mænds ejendomme. Vi har jo i forfølgelsen 1151 og i for- 



342 KAMPEN MELLEM KONGERNE SVEN OG VALDEMAR 1157. 

tællingen om, hvorledes Valdemar i Viborg forgæves modsatte 
sig de grusomme henrettelser, en målestok for hvad der kunde 
præsteres. — 

Man vil af det her fremsatte se, at en fornyet overvejelse 
af alle omstændighederne ved „slaget på Gradehede", selv 
efter prof. Steenstrups kritik, fører mig til samme resultat som 
de tidligere, og disse ligger langt tilbage i tiden. Forfatteren 
udtaler, at han har „syv og syvsindstyve" grunde for sin mod- 
satte påstand; jeg er nu berettiget til at vente, at han næste 
gang vil fortsætte i kæmpevisestilen og da give mig underret- 
ning om, hvor disse syv og syvsindstyve kæmper „sloge deres 
tjald". Jeg hører nemlig nok, at „det donner under ros"; 
men indtil videre fristes jeg dog til at sige med kong Nilavs: 

hvi have de kæmper deres liv så fal, 
at dennem lyster her at stride P 



> Denne spøg tillader jeg mig kun for at vise prof. Steenstrup, at jeg ikke er 
ulærvillig. Han siger nemlig om mig i Revue historlque (1880 I 1S6), efter at have på- 
talt min letsindighed i kildernes behandling: „Son style est plein de verve, mais sans 
étre exempt pourtant d'une certaine monotonie; et quoique empreint de grundtvigian- 
isme, il n'a pas ce ton humoristiquo, qui caracterise les grundtvigiens." Denne ka- 
rakteristik har formentlig større interesse for danske end for franske læsere. 



FRISERNES INDVANDRING I SØNDERJYLLAND. 

(1893.) 

[Sønderjydske Aarbøger 1893, S. 177—90. — Her med en enkelt Tilføjelse af 

Forfatteren.] 



Opørgsmålet om de sønderjydske Strandfrisers oprindelse 
er gammelt og har i tidens løb fået modsatte besvarelser. 
Både Saxo og de ældre forfattere fra Sønderjyllands vestkyst 
holder for, at de er indvandrede fra Frisland syd for Vester- 
havet, medens de historiske forfattere i indeværende århundrede 
kom til det resultat, at de var oprindelig hjemmehørende på 
de jydske Vesterhavsøer. Dette sidste havde sin bestemte 
grund. Man opdagede efterhånden spor af frisisk sprog og 
navne i snart sagt alle egne langs Vesterhavets sydøstlige 
kyster, i Ditmarsk, på begge Elbens bredder, i Hadeln osv. 
og den forklaring lå da nær, at det var gået her som i Ejder- 
sted, hvor det frisiske sprog i en påviselig historisk tid er 
forsvunden og afløst af plattysk. Man kom da til det resultat, 
at den frisiske befolkning havde haft sine bosteder langs hav- 
kysten, lige fra Zuydersøen til Vidå og Listerdyb, medens den 
så efterhånden var bleven denationaliseret overalt, hvor den 
var uden støtte af foranliggende øer. De sønderjydske Strand- 
friser var således en levning af det store folk i dets nord- 
ligste forgrening, afskåren fra sin naturlige forbindelse ved en 

udvikling, som også engang i tiden vilde udslette dens ejen- 
dommeligheder ^. 

Denne opfattelse har dog ikke kunnet holde sig overfor 
den nyeste tids sproggranskninger og historiske undersøgelser. 
Det har vist sig, at de frisiske spor i landene langs Vester- 
havets kyst mellem Ejderen og Weser hidrører fra en for- 
holdsvis sen tid, det 12. århundrede eller deromkring, medens 
befolkningen iøvrigt har været oprindelig saksisk, og forestil- 
lingen om en oprindelig frisisk bebyggelse nord for Ejderen 
har derved tabt sin nødvendige baggrund. Da sprogviden- 
skaben nemUg samtidig er kommen til det resultat, at mod- 
sætningen mellem nordisk og tysk såvel som mellem de for- 
skellige tyske mundarter i deres udprægede forskelligheder er 
af senere oprindelse end man tidligere tænkte sig, må man 
nødvendigvis komme til den slutning, at en frisisk talende 
befolkning ikke kan høre oprindelig hjemme på Sønderjyllands 
vestkyst, men i en tid, som ligger efter mundarternes udvik- 
ling, må være indvandret hertil fra Frisernes hjemland længere 
vesterpå. 

De herhenhørende spørgsmål drøftedes først af Dr. Victor 
Langhans i et 1879 i Wien udgivet skrift: „Øber den ur- 
sprung der Nordfriesen", i hvilket sprogforholdene dog kun 
flygtig berøres; forfatteren søger ad historisk vej at gøre gæl- 
dende, at Friserne må være indvandrede til Sønderjylland i 
det 9. århundrede. Sproget har derimod fundet en indgående 
behandling i et større skrift af Theodor Siebs: ,,Zur geschichte 
der englisch-friesischen sprache" (I. 1889), der fører til det 
ovennævnte resultat, at der ingen geografisk forbindelse er 
mellem Friserne nord for Ejderen og dem vest for W^eser og 



^ I min afhandling „Om de sønderjydske Strandfrisers foregivne selvstændighed" 
(Årbøger for nord. oldkyndighed 1868), i hvilken jeg først påviste, at den fra tysk 
side fremsatte påstand om disse Frisers politiske uafhængighed i middelalderen var 
uholdbar, kom jeg ikke ind på spørgsmålet om deres oprindelse. I anledning af 
Saxos fortælling om deres indvandring siges: „hele denne formodning om en indvan« 
dring . . . kan være sand, men den er næppe sandsynlige. 

at Friserne overhoved først nævnes udenfor de gamle Friser- 
egne i det 12. århundrede. 

Støttet til disse granskninger har hr. skoleinspektør P. 
Lauridsen i „Historisk tidsskrift" (6. række, 4. bind) skrevet 
„Om Nordfrisernes indvandring i Sønderjylland" og søgt nær- 
mere at eftervise såvel tidspunktet for denne indvandring som 
dens oprindelige udstrækning. Med den skarpsindighed og 
omtanke, som er bekendt fra hans andre historisk-geografiske 
afhandlinger, efterviser han af sted- og personnavne, at det 
gamle skel mellem Sønderjyllands gest og marskegnene tillige 
har været den oprindelige grænse mellem den danske og fri- 
siske befolkning, medens denne sidste dog i tidens løb er 
trængt frem på fastlandet og har blandet sig med den danske. 
Hvad tidspunktet for den første indvandring angår, sætter han 
den til omtrent tlOO, altså noget forud for den historisk af- 
hjemlede indvandring til landene omkring Elbens nedre løb; 
forud for dette tidspunkt, mener han, var „Utland" ubeboet, 
et til havets luner overladt overdrev. 

Ved at føres til historiske studier fra mangesidige geogra- 
fiske interesser har hr. Lauridsen bragt et frisk og velgørende 
element ind i forskellige spørgsmål, som var ved at gå i stå 
eller blive rent trivielle ved den idelig gentagne granskning og 
tolkning af magre historiske kilder. Han har således bragt 
klarhed over tilblivelsen af Johan Mejers kart over Friser- 
egnene og givet værdifulde bidrag til Nordslesvigs landbo- 
historie. Men hvor han kommer ind på en førstehånds vur- 
dering af ældre historiske kildeskrifter, som man vanskelig kan 
nærme sig uden et fortroligt kendskab til tidsaldrenes histo- 
riske forhold i det hele taget, eller hvor det sproglige træder 
stærkt i forgrunden, bliver hans blik mindre sikkert og følge- 
slutningerne ikke altid vel begrundede. Således i det fore- 
liggende tilfælde. 

Det synes ikke at være faldet hr. Lauridsen ind at under- 
søge, om Friseregnen da virkelig har været ubeboet til langt 
ind i middelalderen; han går uden videre ud fra, at det har 

forholdt sig således. Men der findes jo endnu den dag idag 
gravhøje fi-a hedenold i hundredvis i Ejdersted og på de fri- 
siske øer, Syld, Før og Amrom!^ Har da denne befolkning, 
hvis grave tilhører både sten-, bronse- og jernalderen, været 
uddød, så et nyt landnam kunde foregå i det 12. århundrede? 
Derom foreligger der jo intet som helst vidnesbyrd, ingen som 
helst antydning. 

Spørgsmålet om Frisernes indvandring er da ikke så lige 
at besvare ud fra et simpelt geografisk synspunkt og med en 
historisk hypotes. Hvad der først må bringes på det rene er 
dette, om den gamle befolkning, hvis grave vi finder på øerne, 
var frisisk eller dansk eller tilhørte et tredje folk. Hertil må 
da svares, at der ikke i sten- og bronsealderen var en sådan 
modsætning mellem dansk og frisisk, at disse mundarter vilde 
have kunnet fremkomme og holde sig ved siden af hinanden i 
den senere udprægede form. Hine tidligere beboere må, da 
jo alle omliggende lande må antages at have tilhørt den ger- 
manske folkeæt og ingen sproglevning peger ud over denne, 
have stået dem på det nærmeste fastland så nær, at de, hvad 
enten de er kommen hertil fra syd eller vest, har udgjort ét 
folk med dem. Og da vi nu ikke på den jydske halvø kender 
nogen anden befolkning end den danske nord for Ejderen og 
den saksiske syd for denne flod, må også disse have tilhørt 
en af disse to. Frisernes indvandring må tilhøre en senere 
tid, da mundarterne var fuldt udviklede, endog med dialekt- 
forskelligheder indenfor det frisiske, således som de nu gen- 
kendes. 

Men en nærmere betragtning af sproget såvel som af 
sted- og personnavne på de frisiske øer må snart føre til det 
resultat, at deres oprindelige befolkning har været dansk, ikke 
saksisk, et resultat, som efter alle historiske og geografiske 
forhold måtte have formodningen for sig. Her skal dette dog 



1 JahrbQcher f. d. geschichte der herzogUi. m 459. IV 134. 244. Falcks Archiv 
III 55. 66. Hansen, Nordfriesland, s. 17. (Volkmar), Eiderstedt, s. 33. 

kun løselig antydes, indtil en særlig dialektkyndig påtager sig 
den fyldigere påvisning. 

Hvad først den sønderjydsk-frisiske dialekt angår, da har 
det forlængst vakt opmærksomhed, at den er stærkt iblandet 
med dansk ^. Det er ikke enkelte ord, det her drejer sig om, 
men hele rækker af betegnelser, der næppe kan tænkes op- 
tagne i den tyske dialekt uden efter et langvarigt og umiddel- 
bart samliv med danske folk. Naboskab kan ikke have frem- 
bragt dette, thi på den danske side af sproggrænsen findes 
intet tilsvarende. 

Ser man derefter på stednavnene, da træffer vi overalt 
på øerne nordiske ord, — endelsen „um*^, der er af senere 
oprindelse, bør ikke vildlede. Øen Syld — samme navn i 
Norge (Munch, N. i middelalderen, s. 97) — har navnene 
List, Morsum, Braderup og Vinningsted, der aUe forekommer 
i danske egne. Før genfindes i Limi^ordens Fur; det har 
havnene Klintum, Toftum, Yttersum, Vik og Goting (Nørre- 
jylland: Gudum, opr. Guthing) o. a. Øen Åland (Åland, Oland) 
har sit tilsvarende ved Sverige; Amrum (Omrem) i Amager og 
Omø; Gestenakke i jydsk Gesten, Gestbro (O. Nielsen, Sted- 
navne, s. 186); Langenes og Hvele er nordiske osv. I Ejder- 
sted minder byerne Tunning og Gærding om de nordiske ord 
tun og gård, medens den yderste del af halvøen kaldes Ut- 
holm eller Holmbo herred. Dette kan forfølges i det enkelte 
for øen Amroms vedkommende, hvor en udførlig beskrivelse 
foreligger (Jahrbflcher f. d. landeskunde III 459 fif. og IV 121 
ff. 245 ff.). Her findes i stednavnene ord, som ikke kan for- 
klares af firisisk, men må tilbageføres til dansk. Således 
„lynj", der forklares som dansk lund, måske snarere lyng; 
„under kjal", under kilden, der ellers hedder „kvel"; „stenod", 
osv. Øens havn eller landingssted findes mod sydøst. Her 
findes der en gammel befæstning, en krum vold, som det 
synes anlagt for at yde øens forsvarere et fast værn. Her er 



^ Se C. Manicus, „Om Dordfrisisk og dets forhold til dansk'' i Slesvigske pro- 
vinsialefterretninger U 1— 46. 

der et sted, der betegnes som „ual høv", det gamle hov, hvad 
der forklares nærmere deraf, at „til kirke" hedder „tu høv" ; 
her skal den ældste kirke have stået. Der findes her end- 
videre en samling af 40 gravhøje, af hvilke nogle har navne, 
der dog ikke kan forklares af øboernes nuværende sprog ^. En 
strækning ved ual høv kaldes „deansk branang", hvad der 
forklares som dansk brænding, medens en anden strækning 
hedder „sydfreskan". Sydfriserne. 

Hvad endelig personnavne angår, da strækker den blan- 
ding af danske og frisiske navne, som hr. Lauridsen med så 
meget held har påvist på fastlandet, sig også ud over øerne 
og Ejdersted. En mandtalsliste fra denne halvø fra 1535 
viser navnene Knud, Iver, Eskel, Bunde, Torkel, Tykke, Ketel, 
Bo, Gunne, Arfest, Tymme og andre lignende. I Beltring 
herred (i det undergåede Nordstrand) nævnes 1438: Sune, 
Jon, Tore, Osbern, Eskel, Erik, Knud, Broder, Moder, Lave, 
Tyge, Bo, Ketel, Gunne, Arfast, Iver, Sven, Olof,' Tort, Tore, 
Tuke, Nampne osv., for ikke at tale om navne som Frode, 
Ebbe, Ogge, Timme, Ingver o. 1., der muligvis kan være af 
tysk oprindelse, men også er nordiske. Ja alt i jordebogens 
„brødreliste" (fra 12. århundrede) findes frisiske og danske 
navne blandede sammen: Olef, Nafni, Ketyl, Knut, Vagn. 

Vi kan da trøstig gå ud fra, at den befolkning, som fra 
de tidligste tider har levet på de frisiske Vesterhavsøer har 
været af samme nationalitet som den på fastlandet, nemlig 
dansk. Først senere hen i tiden er den bleven fortrængt eller 
optagen i en indvandret frisisk, der så har udvidet bebyggelsen 
til de lavere og usikkert liggende marskegne. 

Men forholder dette sig således, da synes det klart, at 
den frisiske indvandring ikke kan sættes så sent som til det 
12. eller 11. århundrede. „Kildernes tavshed", der jo er et 
bevis, som må bruges med megen varsomhed, må i dette til- 



* Der nævnes Eeshenhuug, Olfkanhuug, Hamhuug, Stofkanhuug (Jahrb. IV 245). 
Kattarhuug (247). Gravene kaldes også „stiandøsk", stendysser. 

fælde alene kunne være afgørende; det må anses for umuligt, 
at begivenheder som de, det her drejer sig om, kan være 
foregåede i middelalderens hjerte, uden at samtidige danske, 
islandske eller tyske forfattere har hørt og fundet det værd at 
fortælle om dem, eller at det danske rige dengang skulde have 
været ørkesløs tilskuer ved deres udvikling. 

Men mange andre historiske kendsgerninger gør det des- 
uden utænkeligt, at indvandringen skulde have fundet sted på 
et så sent tidspunkt. Hvad hr. Lauridsen gør gældende som 
formentlige beviser på det modsatte viser sig ved nærmere 
eftersyn at mangle al betydning. 

Først da dette, at Adam af Bremen ved år 1070 ud- 
trykkelig skulde meddele, at der ingen Friser bor i Sønder- 
jylland. Ingen historiker, som kender Adam og den tids 
historiske forfattere i større sammenhæng, vil tillægge hans 
uvidenhed oni den slags enkeltheder nogen betydning. Når 
han ikke omtaler Friserne, ligger det simpelthen i at han ikke 
er bleven gjort opmærksom på deres tilværelse, som ingen 
kirkehistorisk betydning havde. De var en fredelig del af 
Slesvig stift og lå så afsides, at man meget vel kimde pas- 
sere gennem Jylland uden at ane deres tilværelse. 

Ej heller har den danske betegnelse af øerne og det fri- 
siske fastland Ejdersted og Nordstrand som „Utland^ nogen 
„etnografisk^ betydning. Valdemars jordebog kalder en del 
af Alminde herred (nu Brusk herred) ved Kolding for „uden 
vand"; denne del kaldes ellers „Elende", udenfor landet^. I 
disse navne ligger der sikkert ingen betegnelse af det ube- 
boede, de er rent lokale. En „udmark" er jo heller ikke 
unddragen menneskers brug, om den end betegnes som fra- 
liggende. Enhver strid om ord er jo iøvrigt overflødig, da vi 
andensteds fra véd, at Utland var beboet. 

At dette Utland var kongelev, er ej heller af virkelig be- 
tydning. I Valdemars jordebog, som giver os denne oplysning. 



^ o. Nielsen, Jordebogen, s. 99 anm. 8. 100 anm. 2. 

nævnes en stor mængde kongelev, rigets største stæder, op- 
dyrkede almindinger, øer og rige godssamlinger imellem hin- 
anden. Hvad forholdet mellem konge og hertug angår, da 
afgiver Utland netop en parallel til hertugens hovedstad, Sles- 
vig, af hvilken de tre fjerdedele var kongelev. Netop det 
samme var noget senere tilfældet med Utland. Der siges alt 
i jordebogen, at af de fire „brænnæstallær" tilhører den ene 
hertugdømmet, medens de andre er kongelev; betydningen af 
dette ord er ikke sikker, det antages at betegne saltsyderier ^. 
Efter hertugdømmets fuldstændige udskillelse ses det imidlertid, 
at hertugen havde et par frisiske herreder, Edoms og Lunde- 
bjerg, svarende til en fjerdedel af hele Utland. 1376 skelnes 
der i „kong" Albrekts breve bestemt mellem „kongens Friser", 
der hører til Ribe, og de Friser, der hører til hertugdømmet; 
de første nævnes som bekendt alt 1332^. I året 1405 hen- 
viste hertuginde Elisabet „kongens Friser" til dronning Mar- 
grete, og 1411 opregnes de frisiske herreder, som med Tønder 
slot var overdragne til dronningen, nemlig: Horsby, Bøking, 
Virkes, Beltringe, Pilvyrminge, Øster-Før, Syld og Ejdersted^. 
I året 1326 omtaler hertug Valdemar derimod en pantsættelse 
af indtægterne af ^vore Friser i Utland", nemlig 200 mark 
sølv årlige. Dette må altså være de resterende to frisiske 
herreder, Edoms og Lundebjerg, der også 1426, ved landrettens 
vedtagelse, udgør en særlig gruppe overfor de tæt sammen- 
sluttede „syvherreder"'''. Indtægten af Edoms herred var 1231 
120 mark sølv („tantum valet et tantum inde datur"), medens 
Lundebjerg slås sammen med Ejdersted og i forening med det 
giver 100 mark og 6 nætters gæsteri. Dette svarer vistnok 
til de 200 mark sølv, som hertugen 1326 har af sine Friser, 
ligesom Edoms herred er omtrent en i^^^dedel af Utlandets 



* Var „deansk brænang" på Amrom en dansk saltbrænding? 

* Michelsen, Urkunden, H 316 og 318. 82. 

> Staatsb. Mag. Vm 650. Anti-slesv.-holst fragm. XIV 92. 

* Mecklenburgisches Urkundenbuch VII 341 (sml. Michelsen II 161). 

s staatsb. Mag. Vm 597, anm. Michelsen har i teksten gjort vold på land- 
rettens ordlyd og udpeget Syld og Før som de ny tilkomne. 

nordlige herreder (de giver 1231 ialt 514 mark) og Lunde- 
bjerg af de fire sydlige. 

Men synes det herefter at forholde sig således, at Utland 
har været delt mellem kongedømmet og hertugdømmet i samme 
forhold som selve staden Slesvig, så falder jo enhver mulighed 
for derved at bringe det i et ekstraordinært historisk forhold 
til riget bort af sig selv. 

Ser vi os derefter om efter bestemte historiske vidnes- 
byrd om Frisernes tilværelse i Sønderjylland, stanser vi først 
ved Saxos omtale af dem i anledning af kampen mellem 
kongerne Sven og Knud i året 1151. Ved denne tid, som jo 
Saxos hjemmelsmænd mindedes, var efterretningerne om Fri- 
sernes komme alt yderst vage; forfatteren tænker kun på 
marskegnene ved Mildå og fortæller, at Friserne engang, da 
de søgte sig liye bopæle, traf på disse egne, som de derpå 
gjorde beboelige. Dette tyder på langt tilbage liggende be- 
givenheder, fra hvilke ethvert minde om kampe med en ældre 
dansk befolkning var forsvunden. 

Længere tilbage hører vi ved år 1110 om, at kong Nils 
ikke kunde være i fred i Slesvig for Vendernes overfald, uden 
ved Frisernes beskyttelse (»nisi munitus Frisonum presidio"). 
Dette minder os om, at de sydlige frisiske herreder efter Val- 
demars jordebog var henlagte til Danevirke, altså til lande- 
værnet, hvad der jo forudsætter et ubrødeligt troskabsforhold 
overfor rigets fjender, — altså atter et forlængst overvundet 
modsætningsforhold mellem danske og frisiske indbyggere i de 
samme egne. 

Også Slesvig stadsrets bestemmelser om tolden på salt 
tyder på det samme. Her skelnes der mellem Friser af dansk 
og af frisisk ret, idet de første bor indenfor Isted syssels 
herreder (Nørre- og Søndergøs) og derfor betragtes som hørende 
nærmere til staden. Frisernes fremtrængen over gestranden 
er her altså ikke blot en kendsgerning af iøjnefaldende om- 
fang, men den synes også at måtte opfattes som liggende 
langt tilbage i tiden. 

Endnu mere påfaldende er det dog at se Slesvigs befæst- 
ning mod vest og nord kaldet henholdsvis Frise- og Angelbo- 
virke. Navnene nævnes først i året 1291 ^, men de stammer 
åbenbart fra en langt tidligere tid. Forbilledet er jo her navnet 
Danevirke, men dette opfattes alt i det 12. århundrede meget 
uklart, idet betydningen af „virke" som befæstning er tabt af 
den almindelige sprogbevidsthed, medens forfatterne nu som 
oftest forstår det som „værk"^. Det kan altså med sikkerhed 
siges, at man ikke i det 12. århundrede vilde have dannet 
navnet Frisevirke; det må være nedarvet fra tidligere tider. 
Men nu véd vi jo, at Slesvig var befæstet langt tilbage i tiden; 
efter runestenene har alt Sven Tveskæg belejret det. Til 
kampene om Slesvig i det 10. århundrede må da vistnok 
disse virker henføres ligesom selve Danevirke, og det er jo 
ikke usandsynligt, at navnene er opståede væsenlig samtidigt 
og givne med henblik på de forsvarskræfter, der skulde bruge 
dem: Danevirke fik sin besætning af hele folkehæren, medens 
Slesvig vel kunde gøre fordring på en besætning fra de nær- 
meste egne, henholdsvis Angelboer og Friser. Herpå synes 
det jo at tyde, at kong Nils bruger et frisisk landeværn under 
opholdet i Slesvig. Det er dog også muligt, at navnene kun 
tyder på de egne, det pågældende virke vender ud imod, som 
man i Flensborg havde en Frise- og en Angelboport. Men 
for Frisernes tilstedeværelse i Sønderjylland er dette jo lige 
betydningsfuldt. 

Vil vi i danske overleveringer søge efter spor af minder 
om Frisernes landnam, træfiPer vi næppe andet end Saxos for- 
tælling om Ubbe Fris, der hærgede i Jylland, men blev hær- 
tagen af Harald Hildetand og derefter gift med hans søster 
og optagen blandt hans høvdinger. Han deltog i Bråvalslaget 



* Se min afhandliDg om »Byen Slesvigs virker i middelalderen" (Årbøger f. 
nord. oldk. 1869). 

' Saxo kalder det Danoriim opus, siructura. Valdemars gravplade : Danevercb.. 
Helmold: Dineverch. Sven Ågesen: Danævirki og Daneverk (Ser. I 50. 68). Rydår> 
bøgerne har Danevirki og Kovirki (sst. 158. 150). 

Og nævnes her sammen med Orm Engelskmand, der ligeledes 
var overvunden og vunden af kongen. Man får her en mis- 
tanke om, at Orm oprindelig har været kaldet Angelbo og at 
Ubbe og han stammer fra oldsagn om kampene ved Slesvig 
by, ligesom skjoldmøen Hede, der siges at have givet Hedeby- 
navn *. 

Her synes vi virkelig at stå foran gamle overleveringer 
om Frisernes indvandring, deres fjendskab og det derefter føl- 
gende fredelige og venskabelige forhold til Danmarks konger. 
Hjemlige sagn på Syld går i samme retning, men har sammen- 
blandet den folkelige modsætning med oldsagn om kæmper og 
dværge '^. 

Til hvilken tid og hvilke tidsforhold skal da denne ind- 
vandring henføres? V. Langhans tænker på det 9. åirhundrede 
og alt Langebek har fremsat den samme formodning. Ved 
året 839 fortælles der i frankiske årbøger, at kong Håriks 
sendebud klagede over overgreb fra Frisernes side, som kej- 
seren lovede at lade undersøge. Samtidig klagede Friserne 
over de danske vikingers hærtog i deres egne. Det synes da 
ikke at ligge fjernt at gå ud fra, at der til de danske vikinge- 
tog, som fastlandets historieskrivere udmaler med så stærke 
farver, har svaret hærtog op imOd de danske kyster, som de 
fremmede forfattere ikke fandt anledning til at tale om, og 
som ingen nordisk historie fortæller om af den simple grund,, 
at der overhoved ikke dengang blev skrevet nordisk historie. 

Den fortælling, som Langebek dog især fæstede sin op- 
mærksomhed ved, hører til året 857 og vedrører den danske 
søkonge Rurik, der havde sat sig fast i Durstede ved Rinen. 
Han drog, siges der, med kong Lo tars samtykke med en flåde 
til Danmarks grænse og tog med Håriks samtykke landet 
mellem Ejderen og havet i besiddelse med sine mænd. Fra 



» Saxo p. 366 fl. 378. 389. Hervørs saga. Sml. emnet i det tyske digt „Gudrun": 
Friserne drager hen til Normannernes land for at hente den hærtagne G. 

■ Hans Kielholt i Falcks udgave af Heimreich, II 343. Hansen, Sngen der 
Sylter Friesen. 

A.D.Jørgensen: Afhandl. II. -^ 

denne begivenhed, mener Langebek, stammer Utlandets frisiske 
befolkning ^ 

Ligesom der overhoved ikke her skal lægges an på at 
bringe spørgsmålet om Frisernes indvandring til en endelig og 
alsidig afgørelse, men kun at fremdrage de enkelte momenter 
til dets besvarelse, således skal også særlig dette punkt hen- 
stilles til nærmere overvejelse. Adskilligt kunde vel tale for 
en endnu tidligere indvandring til vore øer; Ruriks overtagelse 
af Utland, hvis dette her er ment, kan jo have haft sin for- 
udsætning i en frisisk befolkning. Man nødes måske til at 
tænke på en tid, da Friserne var i livlig bevægelse og følte 
vandredriften vågne. Der var en livlig forbindelse mellem 
Durstede på den ene side og de nordiske handelspladser på 
den anden og for en stor del gik forbindelsen vistnok over 
Slesvig og ad Ejderen. Friserne kan da til en tid, da de var 
i overvægt, have behandlet os, som vi senere behandlede så 
mange andre egne, så de satte sig fast ved Ejderens munding 
og ved de nærliggende havne for efterhånden herfra at for- 
trænge eller undertrykke de tidligere beboere på øerne og 
kysterne. Venderne var jo senere i færd med at gøre det 
samme på Falster og andre af øerne i hjertet af riget; her i 
en udkant lykkedes det at bringe til fuld gennemførelse, hvad 
der hist omsider fremkaldte en afgørende modstand. 

For imidlertid at bringe fuldstændig klarhed i hele denne 
historiske udvikling vil det være nødvendigt, at sprogfor- 
holdene på de frisiske øer tAges for til en fordomsfri og i det 
mest enkelte gående granskning, og at derefter stednavnene 
og de lokale overleveringer samles i størst mulig udstrækning. 
Selve de historiske beretninger kan man næppe vente yder- 
ligere oplysninger fra. 



' Scriptores rer. Dan. I 547 (52:2). J. Steenstrup, Normannerne, II 1'>1. 159 f. 

J75. 178. 



FORLIGET AF 11. FEBRUAR 1340. 

(1897.) 

[Historisk Tidsskrift 6. R. 6. B. S. 671-80.] 



Under overskriften: „Fra Holstenervældens tid i Dan- 
mark; 2, mageskiftetraktaten af 11. Febr. 1340" har hr. prof. 
Kr. Erslev i Hist. tidsskr. 6. r. VI 400—417 underkastet et enkelt 
punkt i min anmeldelse af et par historiske skrifter en kritik, 
som forekommer mig i høj grad at udæske til antikritik^ Den 
ellers så skarpsindige forfatter synes her at stå helt uforstående 
overfor mine bemærkninger, der rigtignok er fremsatte uden 
noget lærd apparat. Men det samme er jo tilfældet med det 
spørgsmål, som han lige i forvejen har behandlet, idet jeg 
uden at gøre ophævelser af det i få ord har strøget en vild- 
farende historisk tradition fra 1325, som han nu slår ihjel 
efter alle kunstens regler. Det synes alligevel ikke at være 
faldet ham ind, at der også kunde ligge alvorlige studier til 
grund for den opfattelse af traktaten af 1340, som han ikke 
mener at kunne dele. Men dette er ikke desmindre tilfældet. 

Efter at have citeret mine udtalelser om grev Gerts politik 



■ Nordisk tidskrift 1883: „Synspunkter for opfattelsen aT Valdemar Atferdugs 
og dronning Margretes historie" [ovfr. s. 212 ff.]. Det er mig ikke klart, hvorfor prof.. 
E. helt igennem drager en ældre, vel væsenlig den traditionelle, opfattelse, som jeg 
lejlighedsvis havde fremsat 1671, med ind under sin drøftelse. 

23* 

efter kong Kristoffers død 1332: alter at skyde hertug Val- 
demar frem som den, der nu formelt sad inde med den danske 
krones ret, bl. a. til indløsning af de pantsatte kronlande, ud- 
taler prof. Erslev, at han „ikke kender noget bevis herfor", 
og han formoder da, at den kun grunder sig på en vilkårlig 
fortolkning af forliget af 1339 (s. 405). Dette har unæg- 
telig forundret mig; men det vilde dog have forundret mig 
endnu mere, hvis jeg ikke alt tidligere havde troet at gøre 
den erfaring, at en alt for stringent benyttelse af videnskabens 
metoder af og til kan føre til at glemme det ældre husråd: 
først og fremmest at bruge sine øjne. 

Det lå i den pågældende anmeldelse helt udenfor mit 
formål at føre et videnskabeligt bevis for de betragtninger, jeg 
der fremsatte; men jeg undlod dog ikke at antyde, hvorpå de 
støttede sig. Således hentydes der jo til, at hertugens ind- 
løsningsret til „Skåne, Jylland osv." anerkendes, og der mindes 
om, at han 1340 formelt opgav sin kongeret, før hans navne 
og svoger modtog udvælgelsen (ovfr. s. 222. 225); det havde 
dog nok været værd at undersøge dette nærmere, før dom 
over min opfattelse blev afsagt. 

Siden det nu imidlertid ikke er sket, skal jeg belyse 
sagen noget nærmere. Det er Hamsfort, som har bevaret en 
optegnelse om, at de to frænder drog sammen til Viborg ting 
og at hertugen her frasagde sig al ret til Danmarks rige, 
hvorefter alle parter højtidelig lovede glemsel af alt det forbi- 
gangne. Den lybske krønike antyder i al sin korthed det 
samme: Hertugen førte sin svoger til Viborg ting, hedder det^ 
Men det må vel indrømmes, at ingen kunde frasige sig konge- 
dømmet på Viborg ting, som ikke havde siddet inde med det, 
eller dog med nogen rimelighed havde gjort fordring på det. 

Men dette er ingenlunde det eneste „bevis". Alt Hvidt- 
feldt, der ligeså lidt som prof. Erslev synes at have kendt 
tildragelsen i Viborg, slutter af et brev, som han meddeler 



1 Ser. r. D. 1 304. Detmar 1 247. 

indholdet af, at hertugen og grev Gert efter slaget på Lohede 
„atter anmodet sig regimentet her udi riget". De to har 
nemlig i Januar 1333 pantsat Sønderherred Djurs til Stig An- 
dersen, som han endog påstår hertugen udnævnte til sin marsk 
(s. 455, sml. 457). 

Men allerede tidligere var de to optrådte som indehavere 
af kronens ret (Gert som formynder), nemlig ved pantsættelsen 
af Skåne, 4. Novbr. 1332. Ved et forlig mellem hertugen, 
grev Gert og grev Johan på den ene og kong Magnus af 
Sverige på den anden side overdrager nemlig Johan Skåne med 
alle den danske krones borge (cum omnibus castris, corone 
regni Dacie pertinentibus) til kong Magnus som et pant på 
34000 mark sølv, sådedes at ikke blot denne greve, men også 
hertugen og grev Gert beholder ret til at indløse det^. 

I brev af 2. Avgust 1333 overlader hertug Valdemar end- 
videre grev Gert alle de ejendomme (bona) og øer, han måtte 
have ret til hinsides Melfarsund, undtagen Langeland, idet han 
lover aldrig at kræve dem tilbage, „førend hele. Fyns land af 
os bliver indløst fra vor nævnte morbroder eller hans arvinger". 
Også her anerkendes jo en indløsningsret til Fyn, den samme 
som 9. Jan. 1332 for kongerne Kristoffer og Erik var aner- 
kendt til Nørrejylland . og Fyn under ét. Hertugens ret be- 
grænses nu til en samlet indløsning, han må ikke kræve pantet 
stykkevis (bona, øer), ligeså lidt som hine konger måtte kræve 
noget, før de på én gang kunde betale alle de 100,000 
mark ^. 

Samme dag (2. Avg. 1333) lod greven sig give brev på, 
at hertugen vilde stå på hans side i stridighederne med høv- 
dinger og adelsmænd i hans pantlande, Nørrejylland og Fyn, 
ligesom han lod ham edfæste sine mænd til greven for det 
tilfælde, at han skulde dø uden livsarvinger. Forud for disse 



> Rydberg, Sverges traktater, I 537: Ttjrram S. nos . . Valdemarus et comites 
aiit quicunque verum et menim jus redimendi habuerit, liberare et redimere possumus 
pro summa argenti memoral a. 

^ Michelsen, Schleswig-Holstein-Lauenburgische Urkundensammlung, U 179. 82. 

breve er der da gået fejder, i hvilke hertugen, eller som det 
hedder hans mænd, har stået mod greven, men uden al tvivl 
i forbund med danske stormænd, som modsatte sig det hol- 
stenske regimentet Der er med andre ord gjort et mislykket 
forsøg på at gøre alvor af Valdemars kongedømme, eller dog 
en del af det. 

Det var nemlig ingenlunde grevens agt at lade sin unge 
søstersøn gøf^e britg af sin og kronens ret; det var ham nær- 
mest om at gøre ved hjælp af hans navn at holde andre ude, 
særlig naturligvis Kristoffers sønner. Hertug Valdemars stil- 
ling var da også særdeles vanskelig. Indtil sit 20. år var 
han endog umyndig, og han fik ikke sit hertugdømme ud- 
leveret uden mod løfte om aldrig at skille sin sag ira mor- 
broderens (brev af 4. Marts 1336, Michelsen s. 186). Alligevel 
synes der ikke at kunne være nogen tvivl om, at han jo gang 
efter gang har været i forståelse med de danske stormænd om 
at bryde Holstenernes åg, hvorfor også greven og hans sønner 
til det sidste tiltror ham alt ondt i den henseende, endog del- 
agtighed i grevens drab. 

Ved forliget af 2. Febr. 1339 søgte nu greven for be- 
standig at tilintetgøre hertugens fremtidsudsigter i riget; han 
måtte love helt at opgive sine krav på virkelig at komme i 
besiddelse af kronens lande. At dette ligger i den nævnte 
overenskomst, vil prof. Erslev rigtignok ikke indrømme, men 
jeg ser ikke, hvorledes man med det foran fremhævede for 
øje kan undgå at opfatte det således. 

Hertugen underkaster sig først som sædvanlig alle de 
forhen antagne vilkår og opgiver al selvstændig politik. Der- 
næst opgiver han al den påtaleret, han måtte have på „bona" 
i Nørrejylland og Fyn eller andet land, pantsat greven af kong 
Kristoffer, ligesom han giver afkald på al ret, hvis han endnu 
måtte have nogen. Ej heller vil han hindre Gert eller Johan 
i deres pant i Danmark, ved at give sig af med de dem pant- 



* Michelson, anf. skr., s. 85. 

satte „bona^, eller ved imod deres vilje at tage deres vasaller 
i forsvar og forbedelse, når de sætter sig op imod dem, eller 
andre deres uvenner \ 

Prof. Erslev påstår, at der her ved „bona" kun skal være 
tænkt på „godser", enkelte ejendomme, men dette modsiges 
bestemt af ordets forekomst på sidste sted. Her defineres 
„pignera" (det samlede landepant) aldeles bestemt som „bona" 
inpignerata, på samme måde som der 1333 tales om „bona" 
og ri^er^ hinsides Melfarsund som genstand for hertugens af- 
kald, indtil han kan indløse pantet i sin helhed. Det, han 
1339 giver afkald på, er overhoved at forurolige greven (eller 
greverne) i deres pant; han må hverken bruge sin (forment- 
lige) ret til påtale ad rettens vej, eller sætte sig i forbindelse 
med de enkelte pantedele (len e. 1.), deres indbyggere og va- 
saller som deres rette overherre og beskytter. At det ikke 
udtrykkelig nævnes, at den ret, der er tale om, er kronens 
indløsningsret, kongens højhedsret, ligger jo simpelthen deri, 
at greven nu ikke mere anerkender den, men behandler den 
som „formentlig"; han er nu færdig med den. 

Året efter har bladet vendt sig og grev Gert må atter 
anerkende hertugens ret for at undgå et større onde, aner- 
kendelsen af Valdemar Kristoffersøn. Stillingen ved forhand- 
lingerne i Lflbeck efter nyår 1340 er bekendt; greven bereder 
sig i al hemmelighed til at afgøre sagen med sværdet, men søger 
samtidig en overenskomst med hertugen, og gennem ham med 
Jyderne, for i alle tilfælde at redde de mere fredsommelige 
øer. Til den ende sluttes forliget af 11. Februar 1340. Det 
er altså ikke nogen „mageskifletraktat", som prof. Erslev 
hævder i overensstemmelse med den traditionelle opfattelse; 
hertugen og greven bytter ikke land mod land, pant mod 



1 Anf. si. s. 1112: Insuper si aliquain inpeticionem super aliquibus bonis in N. 

aut Ph haberemus, hane penitiis resignamus et renunciamus omni juri, si quod 

nobis adhuc competere posset; nec . . G. uec J. . . . debemus in pigneribtia eoruni, 
que in Dacia habent, aliqualiter inpedire^ intromittendo nos de bonis eis inpignerntis, 
aut eoram vasallos . . . defeudendo et pr^hicitando. — Med hensyn til inpetitio kan 
jævnføres 2. Avg. 1333: bona inpetere aut repetere (s. 179). 

pant, men hertugen anerkendes som rette ejer af Nørrejylland, 
medens han samtidig vedbliver at være rette ejer af Sønder- 
jylland. 

Det er mig vanskeligt at fatte, hvorledes man kan und- 
drage sig erkendelsen heraf, efterat opmærksomheden er bleven 
rettet på det; jeg forstår selvfølgelig meget vel, at det i lange 
tider kunde overses på grund af en vis formel lighed i lenenes 
overdragelse og vurdering. Nægtes kan det jo dog ikke, at 
hertugen får overdraget besiddelsen af Nørrejylland, uden at 
der forbeholdes greven nogen ret til atter at indløse det, 
medens dette er tilfældet for Sønderjyllands vedkommende. 

Men dermed har grev Gert affundet sig med hertugen og 
hans indløsningsret, øerne må denne samtidig opgive og han 
skal gøre fælles sag mod kongesønnen Valdemar: „Vi skal 
ikke hindre grev Gert og grev Johan, hedder det, i deres pant 
og deres øvrige gods, som de har i Danmark, og vilde nogen 
mand hindre dem deri, da skal vi hjælpe at værge det med 
100 mand . . . ." „Skulde det også være, at vi vilde blive 
ved vort land (Sønderjylland) og ikke indløse Nørrejylland, 
hvad det står os frit for at rådføre os om, da skal vi forvisse 
vor morbroder med de nævnte mænd, at vi ikke skal hindre 
ham i hans pant."^ 

Der er her, som året før, tale om en dobbelt måde at 
komme i besiddelse af pantlandet: at „påtale", „indløse", og 
„at gøre hinder", d. e. forsøge at tilrive sig det med magt. 
Forholdet er i dette øjeblik dette, at junker Valdemar gør for- 
dring på indløsningsr etten til riget som sin faders søn, her- 
tugen gør det samme som forhen valgt og hyldet konge. Men 
medens hin ikke synes at have villet, eller formodedes ikke 
at ville slå af på sin formentlige ret til hele kongedømmet. 



1 Sejdelin, Dipl. Flensb., I 32. Prof. Erslev lægger også her vægt på, at „hindro*^ 
og „have ret til at indløse" er højst forskellige ting (s. 409 f.). Dette er jo en selv- 
følge; men del er ikke mindre vist, at de to begreber jævnlig følges ad i den her om- 
handlede gruppe af breve, det er to måder for rette ejers tilbageerhvervelse af pant> 
sat land. At man, når der bliver tale om at bruge magt, også lader det gå ud over 
panthaverens „anderen gude*^, er jo krigens gang. 

lader denne handle med sig og nøjes med Nørrejylland; der- 
efter gør han fælles sag med greverne mod den anden præ- 
tendent. Fortrøster han sig ikke til at tage denne stilling, da 
lover han at træde tilbage med hele sin fordring og ikke 
oftere at forurolige greven med den. 

Et par misforståelser, som prof. Erslev har gjort sig 
skyldig i, skal jeg endnu rette. Den ene er sproglig og gælder 
det af mig brugte udtryk: „Greven indrømmer hertugen ret 
til at indløse Nørrejylland med den ret, Kristoffer havde til 
det". Erslev opfatter „indrømmer" her som ligetydigt med 
„overdrager" og polemiserer vidt og bredt imod den temmelig 
meningsløse tanke, der derved tillægges mig. Sammenhængen 
viser jo, at jeg ganske ligefrem har tænkt: Greven indrømmer 
(tvinges ved dette forlig til at indrømme), at hertugen har ret 
til at indløse Jylland med kongens ret, med den ret Kristoffer 
havde. Denne ret indrømmer han ham faktisk ved at indgå 
forliget, der bringer indløsningen til udførelse. 

Den anden misforståelse er af politisk natur. Prof. Erslev 
mener, at den omstændighed, at hertugen forbeholder sig at 
træde tilhage fra forliget, skulde vise, at det er ufordelagtigt 
for ham, men at modparten er vis på altid at kunne stå sig 
ved det. Men dette er kun én af mange muligheder, og jeg 
tror, at der er grund til i historien at advare mod alle den 
slags metodiske slutninger. Det at kunne træde tilbage fra et 
forlig eller en kontrakt er jo i og for sig en fordel, når mod- 
parten under alle omstændigheder er bunden, og det plejer at 
være sejrherren eller den stærkeste, som tager fordelene, især 
hvor der som her er tale om vanskelige politiske forhold. 
Men det sikreste er vistnok i hvert tilfælde at søge den nær- 
mest liggende forklaring til et sådant forbehold. Her synes 
det at ligge meget nær. Der var grund for hertugen til først 
at forhandle med Jyderne, om de var villige til at tilvejebringe 
løsesummen ved et „sølverstød", således som det senere på 
året blev vedtaget, da kong Valdemar overtog landet. Vilde 
de ikke det, var det næppe klogt at overtage indløsningen. 



